
Efterfølgende  Kar  akter  skildring  og  Livsbillede  er  en  For- 
studie til  det  større  Arbejde  over  den  unge  Enevældes  Tids- 
alder i  Danmark,  som  jeg  haaber  ad  Aare  at  kunne  frem- 
lægge. Naar  jeg  har  begyndt  med  en  Levnedsskildring  af 
Griffenfeld,  skyldes  det  ikke  blot  denne  Personligheds  centrale 
Stilling  i  Datidens  Historie.  De  vigtige  Fund,  som  jeg  under 
en  Udenlandsrejse  gjorde  i  sachsiske  og  spanske  Arkiver,  og 
den  Impuls,  som  Aabningen  af  Griffenfelds  Kiste  maatte  give, 
har  hos  mig  ført  til  en  ændret  Opfattelse  af  ham  som  Men- 
neske og  som  Statsmand,  og  jeg  har  nedenunder  forsøgt  at 
begrunde  denne. 

Det  meddelte  Illustrationsstof  er  hentet  fra  Det  national- 
hist.  Museum  paa  Frederiksborg,  De  danske  Kongers  kronol. 


Samliiui  pan  Kosenbonj,  Kobberstiksamlingen,  Det  kgl.  Bibliotek 
oij  Rigsarkivet,  hvis  Embedsmænd  jeg  maa  takke  for  udvist 
Forekommenhed,  ligesom  jeg  er  Tak  skyldig  til  Hr.  Kammer- 
herre og  Hofjægermester  M.  Lensgreve  Krag-Juel-Vind-Frijs 
( Frijsenborg J,  Hr.  Hofjægermester  Fr.  Lensbaron  Rosenørn- 
Lehn  (Orebg)  og  Hr.  Hofjægermester  og  Kammerjunker  O. 
Vind  ( Bækkeskov)  for  Tilladelse  til  at  offentliggøre  Billeder 
og  Breve,  som  ere  i  deres  Eje.  De  inden-  og  udenlandske 
Videnskabsmænd,  som  har  bistaaet  mig  med  Raad  og  Daad, 
ere  anførte  sammen  med  de  Meddelelser,  som  de  har  haft 
den  Godhed  at  give  mig.  Jeg  bringer  ogsaa  dtm  min  for- 
bindtlige Tak. 

Forf 


DET  kan  vel  nu  være  et  Par  Aar  siden  Griffen lelds  Kiste 
i  Vær  Kirke  ved  Horsens  sidste  Gang  blev  aabnet. 
Det  Syn,  som  da  frembød  sig  for  de  omstaaende,  vakte  i 
mere  end  een  Henseende  deres  Overraskelse.  Dette  kom 
dels  af,  at  Kistens  Indhold  var  saa  forholdsvis  vel  bevaret. 
Liget  havde  været  balsameret,  og  Huden  var  tørret  ind 
over  Knoglerne,  saa  at  Legemels  Ydre  havde  holdt  sig  bedre 
end  paa  en  Oldtids  Mumie.  Men  det  var  dog  først  og 
fremmest  Skikkelsens  Ejendommeligheder,  uforandrede  som 
de  var  efter  Aarhundreders  Forløb,  der  fængslede  Opmærk- 
somheden. En  Tilskuer  taler  om,  at  Griffenfeld  maa  have 
været  »en  overordentlig  fint  bygget  Mand«  med  »lange  og 
smukke  Hænder«;  han  siger,  at  ogsaa  Næsen  var  »fnit- 
formet« ,  Panden  »ikke  synderlig  høj«,  men  til  Gengæld 
Baghovedet  »uforholdsmæssigt  stort«. 

Dette  er  virkelig  en  træffende  Beskrivelse.  Griffenfeld 
maa  have  været  en  lille  Mand,  adskilligt  under  Middelhøjde 
(hele  Kroppens  Længde  var  kun  164  Centim.).  Men  han 
var  tillige  en  saare  velskabt  Mand:  Ikke  for  smal  over 
Skuldrene  eller  for  bred  om  Livet  og  med  en  Hals,  der 
hverken  kan  kaldes  kort  eller  lang.  Man  kunde  næsten 
sige,  at  den  krumme  Næse  og  de  smalle  Hænder  har  et 
fornemt    Præg;    endnu    sidder    desuden    Muffedisserne    om 

Haandleddene  og  vidner  om,  at  det  stillesiddende  Liv  har 
inedlort  Kuldskærhed.  Men  først  og  sidst  fængsler  Hovedet, 
hvis  usædvanlige  Form.  navnlig  Baghovedets,  røber,  at  der 
her  var  Plads  for  en  sjælden  Intelligens.  Munden  er  ikke 
helt  tillukket,  og  den  langt  fremspringende  Hage  giver  hele 
dette  Parti  et  lidt  slapt  Præg;  det  vidner  ikke  om  nogen 
fast  Karakter.  Men  mærkeligst  er  vel  Ansigtsudtrykket, 
som  bestemmes  ved,  at  ogsaa  Overlæben  er  lang  og  Hdt 
fremskudt.  Der  fremkommer  herved  noget  ubeskriveligt,  i 
hvert  Fald  noget,  som  er  vanskehgt  at  gribe;  en  rolig  og 
overlegen  Mine,  næsten  et  filosofisk  Udtryk  med  en  Under- 
strøm af  Ironi. 

Et  sjældent  fængslende  Ansigt  er  det,  som  her  ligger 
for  os.  Det  er  ikke  let  at  forjage  det  af  Erindringen,  det 
stiller  Spørgsmaal  til  os  om  den  Aand,  som  havde  sin 
Bolig  her,  om  dens  Gerning,  Tanker  og  Karakter.  Ja,  det 
er  selv  en  Nøgle  til  Forstaaelsen  af  meget,  som  hidtil  har 
været  skjult  eller  uforstaaeligt.  Som  et  Forsøg  paa  at  klare 
disse  (iaader  er  det,  at  den  efterfølgende  Skildring  er 
bleven  til. 

Naar  man  vil  trænge  ind  i  Peder  Schumacher-Griffen- 
felds  Liv  og  læse  hans  Tanker,  synes  Opgaven  paa  For- 
haand  ikke  særlig  vanskelig.  Breve  til  ham  er  bevarede  i 
hele  Bunker,  i  langt  større  Maal  end  det  gælder  de  fleste 
Personligheder  i  det  17de  Aarh undrede.  Det  skyldes  sim- 
pelthen hans  Skæbne,  den  store  Konfiskation  som  fandt 
Sted  af  hele  hans  Bo  ved  Afslutningen  af  hans  Embeds- 
bane.  Papirer  fra  hans  Embedstid  foreligge  i  saadanne 
Masser,  at  den  mest  energiske  Historiker  ikke  evner  at  gaa 
det  hele  igennem.  Men  ser  man  nøjere  paa  Stoffet,  svarer 
det  ikke  til  de  første  Forventninger.  Af  Breve  fra  Griffen- 
fold  selv  er  kun  meget  faa  bevarede,  og  af  dem  til  ham  er 
de    Heste    konventionelle    og    uden    levende   Træk.     Endnu 

værre  slaar  det  til  med  de  fleste  af  de  Akter,  som  bære 
Vidnesbyrd  om  den  daværende  danske  Regerings  Planer  og 
Handlinger.  Man  opdager  til  sin  Forbavselse,  at  Griffen- 
føld  forholdsvis  sjældent  træder  personlig  frem  i  dem,  og 
dette  gælder  ikke  mindst  den  Tid,  da  hans  Enevoldsmagt 
var  ubestridelig. 

Man  maa  dog  ikke  lade  sig  skuffe.  Datiden  lagde  ikke 
som  vi  synderlig  Vægt  paa  Originalitet  i  Tanker,  den  ænsede 
ikke  Individualismens  Ret.  Den  enkeltes  Arbejde  forsvandt 
i  den  fælles  store  Virken  for  Samfundet  og  for  Gennem- 
førelsen af  Tidens  bærende  Tanker.  Den  enkelte  krævede 
ikke  mere,  blufærdigt  holdt  han  sit  Navn  tilbage,  naar  blot 
hans  Andel  i  Arbejdet  blev  modtaget  og  —  det  maa  til- 
føjes —  lønnet  med  ydre  Ære  og  klingende  Mønt.  Derfor 
er  det  saa  underligt  og  utilfredsstillende  for  os  at  læse 
Tidens  egne  Domme  over  dens  ledende  Mænd;  den  synes 
ikke  at  have  Blik  for,  hvad  der  for  os  er  Hovedsagen;  den 
siger  ikke,  hvorfor  denne  eller  hin  var  en  stor  Mand,  men 
den  fortæller  om,  hvad  han  personlig  naaede  ved  sin  Virk- 
somhed, og  underforstaar,  at  det  sandelig  ikke  var  ufor- 
tjent. Det  gælder  om  Peder  Schumacher  som  om  alle  de. 
andre.  Vil  man  opspore  hans  personlige  Andel  i  det  Ar- 
bejde, som  blev  gjort,  maa  man  se  skarpt  til.  Men  dette 
lønner  sig,  thi  det  er  Handlinger  mere  end  Ord,  som  karak- 
terisere ham,  og  kommer  hans  Hjertens  Mening  frem,  maa 
man  tidt  søge  den  paa  Steder  som  i  Randen  af  en  Protokol 
eller  i  en  henkastet  Bemærkning  mellem  en  Almanaks 
Datoer. 

Er  det  da  muligt  at  skabe  et  Billede  af  en  Mand  og 
hans  Gerning  paa  et  saa  spredt  og  tilfældigt  Grundlag? 
Svaret  maa  blive,  at  enhver  Elsker  af  vort  Lands  Fortid, 
som  har  dvælet  ved  hint  Tidsrum,  ikke  har  nægtet  og  ikke 
kan  nægte  sig  at  gøre  Forsøget,  om  det  saa  kun  er  for  sin 
egen  Skyld.     Han   har  i   alt  Fald   den  Pligt   at  spørge   sig 

selv,  om  denne  Statsmand  virkelig  hører  til  de  store,  til 
hvilke  vort  Land  staar  i  stadig  Gæld  for  sin  Udvikling. 
Svaret  er  faldet  saare  forskelligt  ud  til  de  forskellige  Tider: 
ikke  mindst  i  Øjeblikket  vil  de  fleste  svæve  i  fuldstændig 
Uvished  om,  hvad  der  er  det  rette.  Det  bliver  da  dobbelt 
nødvendigt  at  rejse  Spørgsmaalet  paa  ny.  }Aen  naar  der 
her  gøres  et  nj^t  Forsøg  paa  at  besvare  det,  er  det  under 
en  stærk  Følelse  af,  hvor  mærkeligt  det  vilde  være,  om 
der  hermed  var  sagt  det  sidste  Ord  i  Debatten  om  Griffen- 
feld.  Netop  derfor  vil  der  blive  stræbt  efter  at  lægge 
Dommen  selv  i  Læserens  Haand  ved  i  de  enkelte  Tilfælde 
al  pege  paa,  hvad  der  staar  fast  som  historisk  Sandhed, 
og  hvad  der  er  uvist,  om  end  sandsynligt.  Men  om  Dom- 
mens Time  allerede  er  kommen,  maa  enhver  afgøre  med 
sin  egen  Samvittighed. 


I 


DET  Indtryk  af  et  Stueliv,  som  man  fik  ved  at  se  Griffen- 
felds  Lig,  bedrager  ikke.  Peder  Schumacher  var  ikke 
ved  sin  Fødsel  bestemt  til  at  blive  en  Friluftsnatur,  han 
var  et  Københavnerbarn. 

Hvad  betød  da  dette  for  hans  Udvikling?  København 
var,  da  han  saa  Lyset,  en  lille  By.  Den  havde  paa  Kri- 
stian IV.s  Tid  sine  Grænser  ved  den  nuværende  Raadhus- 
plads,  ved  Jarmers  Taarn,  ved  Nørregades  Udløb  i  Boule- 
varden og  herfra  i  en  Linje  ned  langs  Gotersgade  til  Kon- 
gens Nytorv.  Men  selv  inden  for  dette  Omraade  var  den 
snævrere  begrænset  end  nu;  Vandet  gik  flere  Steder  højt 
op  over  det  nuværende  Land.  Uanselig  tog  Byen  sig  ud  i 
det  Ydre;  den  omgaves  af  lave  og  forfaldne  Volde,  langt 
ringere  Værker  end  dem,  som  vi  endnu  har  et  Minde  om 
i  Kristianshavns  Vold.  Men  var  den  lille,  var  den  tillige 
tæt  sammenbygget.  Gaderne  var  snævre  og  krumme.  Ofte 
boede  dog  kun  een  Familie  i  hver  Gaard.  Det  gjaldt  navn- 
lig om  de  smukke  grundmurede  Gaarde  i  nederlandsk  Stil, 
der  var  ved  at  fortrænge  Bindingsværksbygningerne,  og  som 
især  laa  ved  de  aabne  Pladser  Amagertorv  og  Gammeltorv. 
Enkelte  Minder  om  Borgerliv  paa  Kristian  IV.s  Tid  taler 
endnu  her  til  os. 

Befolkningen  var  som  i  en  middelstor  Provinsby  i  vore 

Dage.  Men  den  var  i  Vækst,  og  i  det  hele  var  der  stærk 
Fremgang  i  Datidens  København.  Hvis  en  Fragtmand  i 
Løbet  af  disse  Aar  har  haft  sine  stadige  Rejser  fra  Land- 
siden ind  til  Hven,  har  han  kunnet  følge  Opgangen  Skridt 
for  Skridt.  0\)  over  den  lave  grønne  Vold  rejste  det  ene 
Kirkespir  og  den  ene  Kirke  sig  efter  den  anden  for  lians 
Øjne;  Byens  Profil  blev  mere  og  mere  prydelig.  Det  be- 
gyndte 1591  med  Nikolaj  Kirkes  Taarn,  hvis  Spir  forøvrigt 
blæste  ned  i  1(528,  1594  fulgte  Spiret  paa  Helligaandskirken, 
og  i  Løbet  af  faa  Aar  kom  der  en  tilsvarende  Prydelse  paa 
St.  Peders  Kirke,  samt  det  største  og  prægtigste  af  dem  alle, 
det  paa  Frue  Kirke.  Saa  var  der  en  Pavse  under  Kalmar- 
krigen, men  i  1019  tog  man  atter  fat,  og  i  de  følgende  Aar 
myldrede  nye  Taarne  og  Spir  i  Vejret:  Holmens  Kirke,  den 
nye  Kirke  uden  for  Nørreport,  Trinitatis-  og  Kristianshavns 
Kirke.  Men  ogsaa  de  verdslige  Bygninger  fulgte  efter  Evne 
med,  over  alle  Byens  Porte  rejste  der  sig  Spir,  og  navnlig 
det  sælsomme  skællede  Spir  paa  Nørreport  var  vel  egnet 
til  at  stikke  i  Øjnene. 

Alle  disse  Taarne  og  Tinder  var  trofaste  Vidnesbyrd  om 
en  Virksom hedstrang  og  en  Opgang  i  Forretningslivet,  der 
gav  sig  end  mere  utvetydige  Lidtryk,  naar  man  kom  inden 
for  Voldene.  For  blot  at  nævne  de  mere  bekendte  Bygge- 
foretagender: Metropolitanskolen  og  Raadhuset  ombyggedes. 
Børsen  og  Pesthuset  rejste  sig,  det  danske  Kompagni  og 
andre  lignende  Selskaber  fik  deres  egne  Huse.  En  Mængde 
af  disse  Bygninger  skyldtes  vel  den  unge  Konge,  der  i  Iver 
næsten  rivaliserede  med  Borgerskabet.  Men  der  var  tillige 
en  sund  (irøde  i  Handelslivet,  der  viste  sig  i  de  mange  ny- 
stiftede Kompagnier,  i  Nytorvs  Indretning  og  i  de  betyde- 
lige Forstæder,  som  voksede  op  uden  for  de  forskellige 
Poiie,  sæ^rlig  ved  Vesterport,  og  som  vidnede  om,  at  det 
nye  Liv  var  ved  at  sprænge  dp  gamle  Rammer. 

Værelserne   i    de   velhavende   Borgeres    Huse    bhver    nu 

panelede  og  til  Loftet  behængte  med  Malerier;  udenlandske 
besøgende  priser  de  bløde  Puder  og  Tæpper,  som  lægges 
over  Træbænkene.  Livet  forfines,  og  Trangen  til  ydre  Kom- 
fort stiger.  Det  viser  sig  i  Klædedragten,  der  følger  de 
evropæiske  Moder.  Hollandske  Kunstnere  modtages  ven- 
skabeligt og  sættes  i  Højsædet,  og  i  det  hele  er  den  køben- 
havnske Gæstfrihed  stor.  Men  først  og  fremmest  priser 
den  franske  Gesandt  Ogier  de  danske  Damer,  naar  de  med 
ukunstlet  Ynde  hilser  deres  bekendte  paa  Gaden  ved  at 
tilkaste  dem  Haandkys. 

I  det  hele  taget  var  det  herude  under  aaben  Himmel, 
at  man  fik  det  rigtige  Indtryk  af  stærk  Færdsel  og  livligt 
Handelsliv«  Amagertorv  og  Gaderne  stod  selv  om  Søndagen 
fulde  af  handlende  med  deres  Varer,  og  Vognmændene 
paa  Torvet  havde  Ry  for  at  være  lovligt  skemtefulde  mod 
Pigerne,  naar  de  kom  for  at  hente  Vand  ved  Posten.  Vil 
vi  endnu  have  et  indirekte  Vidnesbyrd  om  Borgersamfundets 
Trivsel,  kan  vi  læse  det  i  Slotspræsten  Nilavs  Povlsens 
Klagesuk  til  Kansleren  Kristian  Friis  1625:  »Endog  det  er 
i  saadan  en  bedrøvehg  Tid  [naar  er  det  ikke  det  i  en  Mo- 
ralists Øjne?],  ser  man  .  .  ny  Noder  og  hoffærdig  Klæde- 
dragt gaar  i  fuld  Svang;  høje  Toppe  med  Rynker  og  Folder 
bag  udi  og  Jernbøjle;  Hovedklæderne  sættes  paa  lang  Manér 
5om  et  Asenhoved;  svære  Skød  paa  Trøjerne;  store,  vide 
og  rynkede  Skørter;  afsatte  og  snorede  Sko  med  store  Spy- 
gab og  Silkevisker  udi.  Ak,  Gud  forbarme  sig  herover! 
Fosterne  af  Moders  Liv  vidner,  med  andre  store  Lande-  og 
Stadplager,  at  saadan  Hofarts-Stank  mishager  Gud  høj- 
ligen.«  —  Dette  vil  oversat  paa  vor  Tids  Dansk  sige,  at 
ier  her  boede  en  rigtig  stræbsom  Befolkning  i  opadgaaende 
Kaar  med  alt  baade  af  godt  og  ondt,  som  plejer  at  følge 
tiermed. 

Endnu  skal  der  til  dette  Billede  af  Kristian  IV.s  Køben- 
tiavn  kun  føjes  et  enkelt  Træk.     En  betydelig  Del  af  Bor- 

gerskabet  var  tysk  al'  Oprindelse  og  Kultur.  Ligesom  vi 
ser  den  middelalderlige  Aand  svinde  for  den  nye  og  natio- 
nale, som  da  den  latinske  Korsang  1640  forsvandt  i  Kir- 
kerne til  Fordel  for  de  danske  Salmer,  kæmpede  til  Gen- 
gæld det  fremmede  Element  sig  frem  til  en  højere  Grad  af 
SelvstæMidighed.  1641  lik  saaledes  den  tyske  Menighed  sine 
Privilegier  udvidede. 

Slige  Kaar  maatte  virke  dragende,  og  det  kan  ikke 
undre  os,  at  vi  høre  om  hyppig  tysk  Indvandring  til  Byen. 
Imellem  de  mange  kom  i  1626  en  ung  22aarig  Tysker  JoaA^z/r? 
Schumacher  herop.  Han  var  født  i  den  lille  By  Bergedorf 
tæt  uden  for  Hamborg,  hvor  hans  Fader  Arp  Schomaker 
(som  Familienavnet  lød  hernede)  i  1602  havde  taget  Borger- 
skab. Maaske  hørte  han  til  den  Familie  Schomaker,  som 
kan  paa vises  i  Bergedorf  lige  fra  det  15de  Aarhundrede.  I 
saa  Fald  er  det  et  Skud  af  en  ældgammel  Borgerfamilie, 
man  staar  overfor.  Arp  Schomaker  boede  i  den  gamle 
Gaard  »auf  der  Hude«,  hvor  man  kan  paavise,  at  der  fra 
1650  til  vore  Dage  uafbrudt  har  været  drevet  Bryggerivirk- 
somhed. Men  der  er  næppe  Tvivl  om,  at  ogsaa  Joakims 
Fader  var  Brygger,  thi  man  ser  af  Dokumenterne,  at  han 
ofte  tillod  sine  Skyldnere  at  betale  med  Byg  i  Stedet  for 
med  Penge.  Arp  Schomaker  var  i  det  hele  taget  en  holden 
Mand,  (iang  paa  (iang  optræder  han  for  Retten  som  Kre- 
ditor, og  han  forstrakte  ofte  Omegnens  Marskbønder  med 
anselige  Summer. 

Fem  Børn,  deraf  de  to  Sønner,  fødtes  i  Arps  Ægteskab 
med  Katarina  Jaens.  De  fik  en  omhyggelig  Opdragelse,  og 
om  Familiens  Velstand  vidner  det,  at  man  holdt  privat 
Lærer  til  dem.  Den  ældste  af  Sønnerne  kom  til  at  bære 
Faderens  Navn,  og  efter  at  have  været  Forvalter  paa  det 
hertugelig-mecklenborgske  Slot  Schonberg  overtog  han,  da 
Faderen  var  død,  og  Moderen  bleven  gammel,  Bryggeriet  i 
sin  Fødeby.     Men    der   var   ingen    Ro   over  ham,   faa   Aar 

senere   solgte   han  Gaarden   og   forlod    Byen,    uden  al  man 
er  i  Stand  til  at  følge  hans  Spor. 

Naar  Vandrelysten  sad  den  ældre  Søn  i  Blodet,  var  der 
saa  meget  mindre  Grund  til,  at  hans  yngre  Broder  Joakim, 
der  ikke  kunde  gøre  sig  Haah  om  at  arve  Faderens  For- 
retning, holdt  sig  hjemme.  Inden  han  endnu  havde  fyldt 
sit  syttende  x\ar,  ser  vi  ham  da  ogsaa  i  fuld  Fart  bort  fra 
Hjemmet,  og  det  blev  i  Leipzig,  han  søgte  sin  Uddannelse 
ved  at  give  sig  i  Købman dslære. 

Skønt  Leipzig  laa  langt  fra  Hamborg,  var  Valget  dog 
ikke  forunderligt,  thi  den  sachsiske  By  var  just  da  en  af 
Tysklands  vigtigste  Handels-  og  Industristæder,  ligesom  den 
forbindende  Elbstrøm  var  den  Streng,  hvorom  hele  den 
tyske  Handel  dirrede.  De  sachsiske  Uldstof-  og  Linned- 
væverier havde  naaet  en  høj  Grad  af  Fuldkommenhed,  og 
paa  de  aarlige  Leipzigermesser  mødtes  Vestens  og  Orientens 
Købmænd.  Der  kan  vel  næppe  være  Tvivl  om,  at  det  var 
i  Manufakturfaget,  Joakim  Schomaker  var  beskæftiget,  hans 
senere  Virksomhed  i  Danmark  tyder  derpaa. 

Han  trivedes  godt  hernede,  blev  tre  Aar  hos  sin  første 
Principal  og  skiltes  i  bedste  Forstaaelse  fra  ham,  da  Køb- 
manden, som  saa  mange  af  Datidens  tyske  Borgere,  opgav 
sin  Forretning  og  satte  sine  erhvervede  Midler  i  adeligt 
Jordegods.  Joakim  Schomaker  maatte  nu  søge  sig  en  ny 
Herre  og  var  lige  saa  heldig  som  første  Gang.  Hans  Er- 
faring og  Anseelse  var  stegne,  saa  at  han  kunde  gøre  Krav 
paa  den  højere  Stilling  som  »Handelsdiener«  hos  en  Im- 
portør af  brabantske  Varer,  Hans  Busch.  Ogsaa  her  synes 
Joakim  at  have  været  veltilfreds,  da  Forholdet  pludselig 
opløstes  ved  hans  nye  Principals  Død,  ikke  et  Aar  efter  at 
Tjenesten  var  tiltraadt.  Nu  stod  han  atter  ledig  paa  Mar- 
kedet. Hans  Busch  havde  været  ugift,  men  siddet  i  Gæld, 
saa  at  hans  efterladte  Familie  intet  hellere  ønskede,  end  at 
Schomaker   skulde   overtage   hans   Forretning.     Det  var   et 

aTcriildl  Tilbud.  Men  Forsigtighed  og  vel  ogsaa  Vandre- 
lyst  bevægede  Joakim  Schomaker  til  at  betakke  sig.  Med 
de  bedste  Vidnesbyrd  i  Lommen  forlod  han  i  1625  Leipzig 
og  drog  hjem  til  sine  Forældre. 

Det  var  dog  ikke  hans  Mening  at  blive  i  det  lille  Berge- 
dorf,  han  var  endnu  for  ung  til  at  gaa  til  Ankers,  skønt 
Fader  og  Moder  trængte  ind  paa  ham.  Udve  greb  ham, 
og  Gang  paa  (iang  havde  han  Ranslen  snøret.  Men  hvor- 
hen skulde  han  vende  sig?  Det  var  ikke  alene  et  Klog- 
skabsspørgsmaal,  det  gjaldt  om  at  faa  besvaret;  det  var 
selve  (iuds  Vilje,  han  maatte  raade. 

Dette  var  ikke  tomme  Ord,  vi  staar  over  for  den  ledende 
Kraft  i  Joakim  Schomakers  Liv,  som  man  maa  forstaa  for 
at  kende  den  Aand,  der  senere  raadede  i  Peder  GrifTen- 
felds  Barndomshjem.  Joakim  havde  faaet  en  kristelig  Op- 
dragelse hos  sine  Forældre,  og  det  var  en  Kristendom  af 
en  sjælden  levende  Art.  Just  paa  denne  Tid  havde  en  ny 
religiøs  Begejstring  begyndt  at  gribe  de  tyske  Protestanter, 
og  Bevægelsen  havde  sit  fasteste  Tilhold  i  Nordvesttysk- 
land. Netop  i  Omegnen  omkring  Bergedorf  kan  man  paa- 
vise,  at  den  havde  nogle  af  sine  dygtigste  Talsmænd.  Fra 
1601  var  Philii)p  Nicolai  Førstepræst  ved  St.  Katarinakirken 
i  Hamborg;  samtidig  sad  Johan  Arndt  syd  for  Elben  som 
Præst  i  Braunschweig  og  kaldtes  faa  Aar  senere  som  Super- 
intendent til  (^elle.  Og  at  disse  Mænds  Tanker  virkelig  slog 
an,  derom  vidner  det,  at  vi  senere  ned  i  Aarhundredet  ser 
den  ene  gejstlige  Forfatter  efter  den  anden  træde  frem  i 
disse  samme  Egne  og  føre  Bevægelsen  til  Sejr,  baade  i 
Prosa  og  Poesi. 

Det  ejendommelige  for  den  nye  Aandsstrømning  var,  at 
den  optog  Mysticismen,  der  egentlig  er  en  Retning  inden 
for  den  middelalderlige  katolske  Kirke,  og  søgte  at  sammen- 
smelte den  med  Luthers  Lære.  Maalet  for  den  religiøse  Stræ- 
ben, den  jordiske  Salighed  blev  nu  den  saakaldte  »Kontempla- 

tion«  d.  V.  s.  den  Tilstand,  hvori  det  enkelte  Menneske  med 
Bortkasten  af  sin  Personlighed  og  Fornægtelse  af  sin  egen 
Vilje  hviler  i  Gnd  og  beskuer  ham.  Dette  er  »den  mystiske 
Forening«  (unio  mystica),  den  højeste  Salighed,  og  Midlet 
til  at  naa  denne  er  den  overnaturlige  Bøn,  som  lader  vor 
Aand  smelte  sammen  med  Guds  Aand.  Mennesket  bliver 
en  Præst,  der  »ofrer«  Bønner  til  Gud.  Men  hertil  behøves 
Kristi  Medhjælp ,  hans  blodige  Vunder  er  det  rensende 
Middel  mod  den  enkeltes  Synder,  og  den  almindelige  For- 
soning, som  er  naaet  ved  hans  Blod,  træder  i  Sammenlig- 
ning hermed  helt  i  Baggrunden.  I  Udmalingen  af  Kristi 
forsonende  Blod  faar  Skildringerne  et  stærkt  sanseligt 
Præg;  det  tørstige  Hjerte  bøjer  sig  ned  til  Jesu  blodige 
Side;  Saarene  er  en  Klipperevne,  hvori  Sjælen  paa  Troens 
Vinger  kan  søge  Tilflugt;  eller  de  er  fem  Kældre  fulde  af 
Vin,  fem  Døre  hvorigennem  man  ser  ind  i  Himmerige  o.  s.  v. 
Paa  den  anden  Side  udmales  ogsaa  Sjælens  Forhold  til 
Kristus  som  Brudens  til  Brudgommens,  og  der  spares  ikke 
paa  de  kraftigste  Farver  for  at  skildre  hendes  »Brautlust«. 
Det  er  Billeder,  som  viser  hen  til  Middelalderens  Forfattere 
Anselm  og  Bernhard  som  Forbilleder,  ja  endnu  længere 
tilbage,  til  Salomos  Højsang.  Men  denne  religiøse  Bevæ- 
gelse voksede  sig  i  Aarhundredets  Løb  stor  og  stærk  og  er 
vel  kendt  under  Navnet  »Pietismen«. 

Joakim  Schomaker  var  paavirket  af  denne  Børelse,  det 
ser  man  af  hans  egenhændige  Bønnebog  og  Levnedsskildring. 
Ejendommeligt  er  det  dog,  at  han  ikke  blot  selv  forfatter 
sine  Bønner,  thi  en  saadan  Originalitet  var  den  Gang  ikke 
almindelig,  men  mærkeligere  er  den  Selvstændighed,  han 
viser  i  sit  Forhold  til  Pietismen.  Da  han  nu  i  1625  stod 
usikker  om,  hvorhen  han  skulde  vende  sig,  »ofrede«  han 
ivrigt  Bønner  paa  sin  »Førelser  og  Saliggører  Jesu  Kristi 
Alter  .  .  og  fremsendte  dem  gennem  hans  bloddryppende 
fem    Vunders    Huler   og   Brønde«.   —   Dette   er   Pietisternes 

sædvanlige  Udtryksmaade.  Men  han  tilføjer:  »Vi  har  ofte 
kæmpet  tappert,  og  det  liar  rigtignok  kostet  Arbejde,  men 
Gud  har  i  sin  Barmhjertighed  mod  mig  kæmpet  med  sig 
selu,  og  han  vil  ogsaa  i  Fremtiden  med  sit  trofaste  Fader- 
hjerte virke  til,  at  jeg  ved  Jesus  Kristus  endelig  kan  vinde 
Sejren  og  den  evige  Glædes  og  Saligheds  Krone  i  Himme- 
rige.« —  Der  er  et  friskt  Pust  over  denne  Gudsfrygt,  for- 
skellig fra  Pietisternes  Kontemplation;  det  taler  om  Op- 
levelser og  Brydninger.  I  Joakim  Schomakers  nærmeste 
Familie  kunde  det  hidsige  Blod  volde  Ulykke;  hans  egen 
Fader  havde  1603  sammen  med  en  Fælle  staaet  for  Retten, 
beskyldt  for  at  have  pryglet  den  unge  Albert  vom  Kroge  i 
Bergedorf  brun  og  blaa. 

Det  blev  Danmark,  som  Joakim  Schomaker,  efter  at 
have  beraadet  sig  med  Gud,  valgte  til  sin  Virkekreds.  Der 
var  i  Virkeligheden  meget,  som  kunde  tale  for  dette  Valg. 
Ikke  blot  kunde  han  i  den  tyske  Koloni  i  København  vente 
at  finde  hjemlignende  Forhold  paa  fremmed  Grund,  men 
Byens  Trivsel  gav  ogsaa  gode  Udsigter  for  hans  egen  øko- 
nomiske Fremgang.  Dette  kan  dog  ikke  have  været  af- 
gørende, thi  København  stod  i  saa  Henseende  tilbage  for 
de  store  tyske  Stæder.  Vigtigere  har  det  sikkert  været,  at 
han  heroppe  kunde  gøre  Regning  paa  rolige  Arbejdskaar, 
samtidig  med  at  Trediveaarskrigen  bragte  Uro  i  den  tyske 
Handel,  og  Katolicismens  Fremgang  maatte  fylde  enhver 
god  tysk  Protestant  med  Ængstelse  for  Fremtiden.  I  Dan- 
mark sad  netop  den  Konge,  der  var  i  Færd  med  at  drage 
Sværdet  til  Værn  for  den  truede  Kirke;  hvad  Under  da, 
om  Joakim  Schomaker  som  saa  mange  af  hans  Trosfæller 
har  hilst  Kristian  IV  som  en  Redningsmand  og  gerne  villet 
leve  under  hans  Vingers  Sk3^gge. 

Han  kom  i  lO'iO  til  København  og  fik  straks  Ansættelse 
som  Bogholder  ved  det  nyoi)reltede  Klædekompagni.  Da 
det  faa  Aar  senere  maatte   gaa    ind,  var  han  imens  bleven 

bekendt,  og  forskellige  Handelsmænd  i  Hovedstaden,  der- 
iblandt den  ansete  Vinhandler  Peder  Motzfeld,  knyttede 
ham  til  deres  Forretninger.  En  saa  dygtig  Bogholder  med 
gode  Sprogkundskaber  og  mange  Aars  praktisk  Erfaring 
lod  man  ikke  gaa  fra  sig.  Saaledes  voksede  Joakim  Schu- 
macher, som  hans  Navn  nu  blev,  fast  i  Danmark. 

Det  var  i  de  følgende  Aar,  at  Gud  da  vendte  hans 
Hjerte  til  Peder  Motzfelds  Datter  Marie,  og  at  det  lykkedes 
ham  at  vinde  hendes  Genkærlighed.  Smukt  og  rørende 
fortæller  han  om,  hs^orledes  han,  da  han  først  var  klar 
over  Guds  Vilje,  trøstig  henvendte  sig  til  Forældrene  med 
sit  Frieri  og  saa  gik  glad  i  Kirke  og  befalede  Sagen  i  Guds 
Haand.  Men  han  maatte  fri  een  Gang,  to  og  tre  Gange 
uden  Resultat.  Først  den  fjerde  Gang  fik  han  endelig  et 
gunstigt  Svar.  Saa  blev  Datteren  en  Februardag  1633  efter 
hans  Begæring  kaldt  ind  i  »det  store  Kammer«,  hvor  for- 
uden Joakim  kun  hendes  Forældre  var  til  Stede,  og  Peder 
Motzfeld  lagde  de  unges  Hænder  sammen.  »Hvorpaa  Gud 
gennem  mig  selv  lyste  Velsignelsen  over  os«.  Ikke  en  Gang 
ved  denne  Lejhghed  kunde  altsaa  den  unge  Bogholder  lade 
sin  Svigerfader  faa  Ordet.  Hurtig  skiltes  han  derpaa  fra 
de  andre,  begav  sig  i  Ensomhed  op  paa  sit  Kammer  og 
opsendte  sin  Tak  til  Gud  for  den  forundte  Naade. 

Men  havde  Peder  Motzfeld  hidtil  været  tilbageholdende, 
tog  han  nu  fuldtud  Følgerne  af  den  Indrømmelse,  han 
havde  gjort.  Han  etablerede  sin  Svigersøn  som  Rinskvin- 
handler  paa  Hjørnet  af  Købmagergade  og  Løvstræde,  Bryl- 
luppet fulgte  snart  efter,  og  d.  24de  August  1635  fødtes  det 
ældste  Barn,  en  Søn,  som  i  Daaben  fik  Navnet  Peder,  na- 
turligvis efter  den  gavmilde  Morfader. 

Joakim  Schumacher  bevarede  hele  Livet  igennem  det 
religiøse  Grundlag,  hvorpaa  han  havde  bygget  i  sin  Ung- 
dom. Tidlig  og  sildig  opsendte  han  sine  Bønner,  helst  i 
Enrum,  til  den  Gud,    som    hidtil   havde   ledet  ham.     I  Be- 

gyndclseii  havde  han  sikkert  ogsaa  Fremgang,  og  el  Vidnes- 
byrd derom  er  det,  at  han  var  i  Stand  til  at  købe  eget 
(iravsted  i  Nikolaj  Kirke.  Schumacher  var  en  Opkomhng, 
der  gerne  vilde  frem,  og  hele  hans  Hustrus  Slægt  hang 
nøje  sammen  og  havde  samme  fremadstræbende  Præg. 
Peder  Motzfeld  var  jo  ogsaa  en  indvandret  Tysker.  Fa- 
milien kom  derfor  til  at  høre  til  de  mere  velstillede  inden 
for  Datidens  København.  Huss])roget  var  tysk,  herom 
vidner  ikke  alene  Joakim  Schumachers  tyske  Optegnelser 
i  hans  Hønnebog,  men  ogsaa  hans  Hustrus  Tilføjelser 
sammesteds.  Og  dog  var  Marie  Motzfeld  sikkert  fuldtud 
det  danske  mægtig;  senere  hen,  da  hun  forestod  Husførel- 
sen for  sin  Søn,  omgikkes  hun  uden  Vanskelighed  hans 
mange  Venner  og  talte  Dansk. 

Det  varede  imidlertid  ikke  længe,  før  et  Omslag  indtraf. 
Der  kom  i  Slutningen  af  1680erne  nedadgaaende  Tider  for 
det  danske  Handelsliv,  og  det  synes,  som  om  Joakim 
Schumacher  ikke  har  passet  rigtig  for  den  nye  Virksom- 
hed, hans  Svigerfader  havde  hjulpet  ham  ind  i.  Vist  er 
det,  at  han  personlig  ikke  var  i  Stand  til  at  modstaa  de 
Fristelser,  som  Stillingen  førte  med  sig,  og  han  bekender 
selv,  at  han  mangen  en  Aften  kun  med  Besvær  kom  op 
paa  sit  Kammer,  »saaledes  som  det  vel  plejer  at  gaa  os 
Mennesker,  og  nu  til  Dags,  Gud  bedre  det,  næsten  ikke 
mere  regnes  for  en  Synd«.  Han  trøster  sig  med,  at  han 
dog  aldrig  var  værre  deran,  end  at  han  formaaede  at  be- 
fale sig  (iud  i  Vold  med  faa  Ord,  før  Søvnen  tog  ham. 
Men  man  faar  en  Mistanke  om,  at  der  er  nogen  Forbin- 
delse mellem  dette  Liv  og  den  stærke  Dødelighed,  som 
bortrev  fire  af  de  ni  Børn,  som  lødtes  i  hans  Ægteskab. 

Schumacher  havde  foruden  Udsalg  faaet  Ret  til  Ud- 
skænkning paa  Stedet,  ogsaa  af  den  fornemme  rinske  Vin, 
som  det  ikke  var  enhver  Vinhandler  tilladt  at  føre.  Vin- 
stuen   blev   aabenbart   hans   Trøst.     Herned   naaede  en  Af- 

glans  af  Datidens  aandeiige  Liv,  navnlig  det  politiske  Røre, 
som  begyndte  at  gribe  de  københavnske  Borgere  i  Kristian 


GRIFFENFELDS   MODER 
Efter  Maleri  paa  Frederiksborg 


IV. S  sidste  Aar.    Thi  ikke  nok  med,  at  der  var  Grøde  i  al 
aandelig   Syssel,   at   Staden   grundede   den   ene   Skole   efter 

den  anden,  og  at  den  danske  Videnskab  var  i  en  Blomstring, 
som  i  det  mindste  kunde  maale  sig  med  den  tilsvarende 
Vækst  i  Rivalstalen  Sverige.  Som  det  saa  ofte  ellers  er 
gaaet,  fulgtes  heller  ikke  denne  (iang  den  kulturelle  og  den 
politiske  Fremgang  i  det  samme  Land.  Alligevel  var  det 
sikkert  de  politiske  Debatter,  som  navnlig  optog  de  be- 
søgende i  Joakim  Schumachers  Vinstue.  Krigen  1643—45 
bragte  Uviljen  mod  Adelsstanden  til  at  vokse  hos  Borgerne, 
og  der  faldt  knubbede  Ord  nok  mod  Adelsvælden.  Men 
Sandheden  tro  maa  det  tilstaas,  at  Krigen  viste  tydelige 
Tegn  paa,  at  Forfinelsen  og  Slapheden  ogsaa  havde  grebet 
Bymændenes  Kreds,  saa  at  de  ikke  havde  meget  at  lade 
Landjunkerne  høre.  Københavns  Borgerskab  stillede  sig 
meget  slapt  over  for  den  gamle  Konges  Appel  om  at  be- 
fæste Byen  og  yde  energisk  Forsvar,  hvis  Torstenssons  Hær 
fik  Held  til  at  komme  over  til  Øerne. 

I  et  saa  livligt  Hjem  maatte  der  være  nok  af  Impulser 
til  at  vække  den  opvoksende  Slægts  Interesse.  Det  varede 
ikke  længe,  før  man  fik  Øjnene  op  for,  at  den  lille  Peder 
var  et  mærkeligt  Barn.  Hans  spinkle  Legeme  med  det 
store  Hoved,  hans  Forfrossenhed  og  Sygelighed,  der  skulde 
følge  ham  hele  Livet  igennem,  gjorde  det  snart  klart,  at 
det  ikke  var  for  det  praktiske  Liv,  denne  Dreng  egnede 
sig.  Men  han  maa  ogsaa  tidlig  have  vist  sig  opvakt  og 
lærenem,  ellers  vilde  Faderen  ikke  have  sendt  ham  i  Skole, 
allerede  da  han  var  (ire  Aar  gammel.  Han  blev  baaret 
derhen,  fortæ'ller  Traditionen.  Der  kan  vel,  efter  hvad  vi 
hørte  om  Sproget  i  Hjemmet,  næppe  være  Tvivl  om,  at 
det  var  til  den  tyske  Skole  man  søgte.  Herpaa  tyder  det 
ogsaa,  at  senere  i  Tiden,  da  Drengen  var  bleven  Mand,  ud- 
nævntes han  til  Patron  for  den  tyske  Menighed  i  København. 

Skolegangen  blev  kun  kortvarig,  og  man  gik  over  til  at 
lade  ham  undervise  af  Huslærere  i  Hjemmet.  Det  var 
sagtens  ikke   alene,   fordi   han    var  saa   tidligt   udviklet   og 

løb  forbi  sine  Kammerater  i  Skolen,  men  ogsaa,  fordi  del 
svagelige  Barn  skulde  skaanes  legemligt.  Dog,  hans  Op- 
dragelse blev  herved  lidet  udviklende  for  hans  Legeme,  og 
Datiden  manglede  i  det  hele  Blik  for  Farerne  ved  en  saa- 
dan  ensidig  Uddannelse.  Han  blev  desuden  vænnet  til  at 
søge  sine  Venner  blandt  de  ældre.  Det  var  altsammen 
Ting,  der  maatte  bidrage  til  at  gøre  hans  Drengealder  ufrisk 
og  paa  visse  Omraader  af  Livet  sætte  ham  tilbage  for  rin- 
gere begavede  jævnaldrende.  Drengen  blev  meget  yndet  af 
sine  Lærere,  skønt  den  ene  af  disse  fulgte  hurtigt  paa  den 
anden;  den  sidste,  Jens  Kristensen  Vorde,  dimitterede,  ham 
til  Universitetet  med  et  Vidnesbyrd,  der  taler  højt  om,  hvor 
store  Forventninger  den  endnu  snævre  Kreds,  som  kendte 
den  unge  Elev,  satte  til  hans  Fremtid. 

Det  er  bekendt,  at  Peder  Schumacher  allerede  i  en 
Alder  af  12  Aar  blev  Student.  Omtrent  samtidig  med  at 
han  blev  sendt  til  Universitetet,  blev  han  optaget  i  sin 
Frænde,  den  sjællandske  Biskop  Jesper  Brokmands  Hus. 
Det  var  vel  det  urolige  Liv  i  Hjemmet,  forbundet  med 
Faderens  økonomiske  Tilbagegang,  som  begrundede  dette 
Skridt.  Betydningen  heraf  var  først  og  fremmest  den,  at 
den  unge  Schumacher  blev  løsrevet  fra  en  tysktalende 
Kreds  og  overflyttet  til  kærnedanske  Omgivelser.  Om  dette 
Skifte  føltes  som  en  skarp  Forandring  af  ham,  kan  være 
tvivlsomt,  men  derfor  har  det  ligefuldt  haft  sin  Betydning. 
Det  er  et  hyppigt  tilbagevendende  Fænomen  i  vor  Historie, 
at  Børn  af  indvandrede  bliver  grebne  af  en  særlig  vaagen 
og  kraftig  Nationalfølelse,"  naar  de  kommer  i  Berøring  med 
den  danske  Kultur.  Nationalfølelsen  er  en  Modsætnings- 
følelse,  og  det  er  naturligt,  at  den  maa  blive  mest  levende 
hos  en  Grænsebefolkning,  selv  om  Grænsen  ikke  er  geo- 
grafisk. Orla  Lehmann  er  i  vor  Tid  et  Eksempel  herpaa. 
Peder  Schumacher  var  i  Fortiden  et  andet. 

Biskop  Jesper  Basmussen  Brokmand  var  en  af  de  tone- 

angivende  Mænd  i  sin  Tids  Samfund,  en  af  de  ædleste  og 
mest  renlinjede  Personligheder,  og  Nutiden  faar  et  ensidigt 
Billede  af  ham,    naar   den  kun  tænker  paa  ham  som  For- 

JESPER   RASMUSSEN   BROKMAND 

Hefter  Stik  af  Simon  de  Fas 


fatteren  af  det  dogmatiske  HovedvæM'k  »Universæ  theologiæ 
systema«.  »Den  lille  gamle  Mand«,  som  Johan  Monrad 
kalder   ham  i  sin   Levnedsheskrivelse,   var   uden    Børn,   og 

han  og  hans  Hustru  udfoldede  en  storartet  Velgørenhed, 
ligesom  de  ofrede  deres  daglige  Husfred  for  at  opdrage 
unge  studerende,   der  fik  Bohg  i  Bispegaarden.     Det  gjaldt 


THOMAS   BANG 

Efter  Stik  af  A.  Haehvegh  (efter  Wuchters  Maleri) 

ikke  blot  unge  Adelsmænd,  som  Kongens  egen  Søn  Ulrik 
Kristian  Gyldenløve,  thi  Jesper  Brokmand  forstod  i  det 
hele  at  komme  godt  ud  af  det  med  Adelen;  ogsaa  Borger- 

standens  Sønner  iandt  i  stort  Tal  Oi)tagelse  i  Bispens  Hjem. 
Her  havde  Thomas  Bang,  som  Peder  Schumacher  nu  valgte 
til  sin  Privatpræceptor  ved  Universitetet ,  faaet  sin  første 
Uddannelse;  her  havde  ogsaa  Hans  Svane  haft  sin  Gang. 
Den  gamle  Mand  med  sin  udprægede  Personlighed  og  sit 
ideelle,  nationalt  farvede  Livssyn  egnede  sig  ypperligt  til 
at  være  Centrum  i  en  saadan  Kreds  af  unge.  Det  er  ogsaa 
troligt,  som  en  gammel  Biograf  af  Griffenfeld  siger,  at  Om- 
gangen med  de  adelige  her  har  haft  sin  Betydning  for  hans 
rent  ydre  Dannelse  og  Optræden. 

Men  Paa virkningen  gik  langt  dybere.  Den  unge  Student 
kom  fra  et  Hjem,  der  var  pietistisk  farvet,  for  saa  vidt 
man  kan  tale  om  Pietisme  før  Speners  og  Franckes  Dage, 
altsaa  fra  en  Arne,  hvor  man  lagde  større  Vægt  paa  Følel- 
sen end  paa  Rettroenheden,  og  hvor  Grænserne  mellem 
Lutheranismen  og  de  øvrige  Kirkers  Læresætninger  kun  var 
trukne  vagt  op.  Nu  traadte  han  ind  i  selve  den  danske 
Protestantismes  faste  Borg.  Jesper  Brokmand  var  den  rene 
Læres  officielle  Vogter  her  i  Landet,  han  var  i  lige  Grad 
en  Modstander  af  katolske  og  reformerte  Anskuelser,  selv 
om  de  kun  vovede  sig  frem  i  omformet  Skikkelse,  i  For- 
klædning. En  begavet  Yngling  kunde  ikke  undgaa  at  blive 
paavirket  heraf;  Følgerigtigheden  i  den  dogmatiske  Tanke- 
gang maatte  tiltale  Intelligensen  i  den  Alder,  hvor  Logikken 
har  sin  fængslende  Magt  over  Sindene.  Saaledes  blev  visse 
Sider  af  Peder  Schumachers  Aand  i  en  tidlig  Alder  om- 
støbte i  en  ny  Form,  der  fik  Gyldighed  hos  ham  for  hele 
Livet.  P'ølelsen  maatte  søge  sig  Virkerum  paa  andre  Om- 
raader.  Men  ikke  alene  Læren  i  Bispens  Hjem  greb  hans 
Sind,  hele  den  Embedsvirksomhed,  han  der  blev  Vidne  til, 
kom  til  at  staa  som  et  farvekraftigt  Forbillede  for  ham  i 
hans  senere  Liv.  Brokmand  var  en  sand  Fader  for  sin 
Kirke;  det  var  paa  hans  Forslag,  den  latinske  Korsang  var 
forsvundet  fra  Kirkerne  1(U();  han  havde  forbedret  Salme- 

sangen  og  opfordret  Præsterne  til  at  gøre  Prækenerne  korte 
Dg  klare,  havde  indført  Katekisation  og  Kirkebøger,  per- 
sonlig forvisset  sig  om,  at  Skoleundervisningen  blev  drevet 
forsvarligt.  Samtidig  var  han  paa  sin  Post  for  at  værne 
Kirkens  Frihed  mod  Overgreb,  selv  naar  de  kom  fra  Stats- 
magtens Side.  Og  .endelig  havde  han  bygget  sin  egen  Ud- 
dkhng  paa  det  bredeste  Grundlag.  Et  mangeaarigt  Ophold 
Holland  havde  han  ofret  paa  filologiske  Studier,  der  til 
»yvende  og  sidst  kom  hans  kære  Teologi  til  Gode.  Hans 
nusikalske  Interesse  var  paa  samme  Maade  bleven  ledet 
nd  paa  det  Omraade:  Salmesangen,  hvor  den  kunde  faa 
Betydning  for  hele  den  danske  Kirke.  Det  er  næppe  mu- 
igt  at  maale  til  Bunds,  hvad  Peder  Schumacher  kom  til 
it  skylde  sin  anden  Fader,  i  hvis  Hus  han  tilbragte  nogle 
aa  Ungdomsaar.  Taler  Sagnet  Sandhed,  var  det  endelig 
ler,  han  for  første  Gang  traf  den  Konge,  som  senere  skulde 
comme  til  at  gribe  saa  dybt  ind  i  hans  Livsskæbne. 

Paa  samme  Tid  gik  han  paa  Universitetet  og  kastede 
>ig  med  Iver  ind  i  den  nye  Tankeverden,  der  aabnede  sig 
or  ham.  Ung  som  han  var,  maatte  han  naturligt  endnu 
»taa  som  den  modtagende,  der  kun  søgte  at  tilegne  sig 
^'^iden  og  at  øve  sin  Evne  til  at  beherske  den.  Det  var 
leller  ikke  underligt,  at  det  blev  Teologien,  Datidens  al- 
nindeligste  Studium,  som  han  kaarede  til  sit.  Det  gik  her 
;om  ved  Hjemmeundervisningen;  Peder  Schumacher  gjorde 
»nart  Indtryk  paa  sine  Lærere  og  Kammerater  og  kom  til 
it  deltage  i  Disputatser  og  Øvelser.  Kun  een  af  disse  skal 
)mtales  her.  Den  har  sin  Interesse,  da  han  nu  for  første 
jang  kom  til  at  staa  over  for  Tanker,  som  siden  paavirkede 
lam  —  for  en  Tid.  Hans  Ungdomslærer  Hans  Viborg 
orsvarede  1648  en  Afhandling:  »Om  Kendskab  til  Gud, 
)\\er  om  de  Ting  vedrørende  Gud,  som  kan  erfares  ved 
Vaturens  Lys«.  Den  unge  Peder  Schumacher  var  Respon- 
lent   ved   denne   akademiske   Højtid.     Et    Kapitel   i   Bogen 

handlede  om  Hennes  Trisniegistos,  der  skulde  have  levet 
ikke  længe  efter  Moses  og  givet  Ægypterne  Love  og  Bog- 
staver. De  sidste  blev  til  Hieroglyferne,  thi  han  forvandlede 
Bogstaverne  til  Dyr  og  Planter,  »for  at  ikke  de  Mysterier, 
som  var  skjulte  under  dem,  skulde  blive  bekendte  for  de  raa 
og  barbariske  P'olk«.  Men  efter  sin  Død  blev  denne  Hermes 
Trisniegistos,  som  har  Navn  af,  at  han  var  den  første 
Filosof  og  Præst  samt  den  største  Konge,  apoteoseret  under 
Navnet  Tcul,  hvorfra  Ordet  »Gud«  stammer,  hvis  græske 
Benævnelse  er  /V/^^os.  —  Peder  Schumacher  var  her  for  første 
Gang  bleven  indført  i  Alkymiens  Filosofi. 

Samtidig  med  dette  kastede  han  sig  over  Naturviden- 
skaberne, der  stod  saa  højt  herhjemme  ved  denne  Tid,  især 
gennem  Familien  Bartholins  og  Simon  Paullis  Studier,  og 
det  blev  navnlig  de  store  Fremskridt  i  Medicinen,  som 
fængslede  ham.  Af  Anerkendelse  vandt  han  ogsaa  her  mere 
end  nok,  og  han  passerede  efterhaanden  gennem  det  ene 
Auditorium  efter  det  andet.  Saa  kom  Turen  til  Historie 
og  Statsret,  sikkert  ogsaa  til  de  filologiske  Fag,  der  altid 
stod  hans  Hjerte  saa  nær,  og  som  han  vistnok  aldrig  havde 
givet  Slip  paa  under  Universitetsaarene.  I  Begyndelsen  af 
1650erne  kunde  man  da  sige,  at  han  sad  inde  med  hele 
den  forskelligartede  Viden,  som  Københavns  Universitet 
formaaede  at  byde  ham;  hans  Evne  til  at  optage  Kund- 
skabsstof  var  aabenbart  enestaaende. 

Alligevel,  der  var  noget  som  manglede.  Man  har  anket 
over,  at  der  var  et  ensidigt  Præg  over  Jesper  Brokmands 
Livsanskuelse,  at  Menneskelivet  blev  skudt  utilbørligt  til 
Side,  at  den  naturlige  Sandhedstrang  og  Skønhedsglæde 
ikke  fandt  Plads  deri.  Maaske  har  dette  haft  sin  Indvirk- 
ning paa  de  unge,  som  flokkedes  om  ham.  Vist  er  det,  at 
Peder  Schumacher  ikke  var,  hvad  vi  nu  vilde  kalde:  En 
rigtig  Student.  Nok  sandt,  at  han  vandt  Professorernes 
Bevaagenhed   og    bevarede   sine   gamle   Læreres  Kærlighed. 

Men  selv  om  han  stod  i  et  venligt  Forhold  til  sine  Stu- 
denterkammerater, synes  der  ikke  ved  Universitetet  at  være 
stiftet  noget  af  de  Venskaber  mellem  ham  og  dem,  som 
rækker  for  Livet.  Han  var  aabenbart  ikke  en  af  dem,  som 
det  var  let  at  komme  nær.  Del  kunde  hænde,  at  han 
modtog  Fætrene  Gert  Schrøder  og  Villum  Worm  eller  en 
anden  Student  til  en  munter  Samtale  paa  sit  Kammer,  men 
han  deltog  ikke  i  Datidens  Legemsøvelser,  f.  Eks.  i  Stu- 
denternes Boldspil  paa  den  grønne  Plads  ved  Kongens 
Have.  Det  var  vel  hans  legemlige  Svaghed,  som  holdt  ham 
tilbage  her.  Han  fik  heller  ikke  »sin  Kost  paa  Klostret«, 
som  de  velhavende  Studenter  ofte  betalte  for  at  faa  Ad- 
gang til;  Samværet  her  med  den  store  Akademikerkreds 
kunde  udvikle  den  enkelte  og  øge  hans  Menneskekundskab. 
Opholdet  i  Bispegaarden  lagde  en  Hindring  i  Vejen  derfor. 
Han  var  endelig  ikke  Medlem  af  Johan  Monrads  »catili- 
nariske  Sammensværgelse«,  et  Slags  Dydsforbund,  hvor 
Medlemmerne  hver  havde  sin  Dame,  som  han  skyldte  en 
platonisk  Kærlighed.  Havde  han  været  med  heri,  havde 
Monrad  nemlig  nævnet  det;  han  undlader  ikke,  forfængelig 
som  han  er,  at  slaa  paa,  hvor  ofte  han  er  kommen  i  Be- 
røring med  Griffenfeld  i  hans  Ungdomsaar. 

Peder  Schumacher  gik  saaledes  sine  egne  Veje.  At  det 
stillesiddende  ufriske  Liv  udviklede  en  vis  Sanselighed  i 
hans  Natur,  den  som  siden  skulde  give  sig  ret  stygge  Ud- 
slag, kan  næppe  betvivles.  Der  er  adskillige  Vidnesbyrd 
om,  at  hans  Tanker  gerne  dvælede  ved  slige  Emner.  Endnu 
var  det  oftest  lystigt  og  mindre  anstødeligt,  som  naar  han  i 
et  Brev  til  Fætteren  Villum  Worm,  der  var  i  Færd  med  at 
forlade  England,  skildrer,  hvordan  han  sagtens,  naar  han 
næste  Gang  kommer  derover,  vil  finde  Strandbredden 
dækket  med  Skarer  af  Børn,  der  raaber:  »Abba,  Fader!« 
Senere  hen  strejfer  han  ogsaa  ind  paa  det  gammelmands- 
agtige,  det  obskøne.    Vi  faar  desuden  Indtrykket  af.  at  der 

er  noget  stræberagtigt  ved  ham,  at  Begejstring  ikke  ligger 
i  den  nnge  Stndents  Natnr.  Han  er  rolig  og  behersket, 
har  han  haft  ideale  Illusioner,  synes  han  tidhg  at  være 
bleven  dem  berøvet.  Som  saa  mange  af  sine  velstaaende 
Kammerater  søgte  Schumacher  gerne  Omgang  med  unge 
adeHge,  hvad  der  lettedes  ham  ved  Opholdet  i  Bispegaarden. 
Del  er  et  Vidnesbyrd  om,  hvor  lidet  dybt  Standsforskellen 
trods  alt  føltes;  Landadelen  fandt  sig  endnu  nær  beslægtet 
med  Patricierne  i  Byerne.  Endnu  kunde  Adel  og  Borger- 
stand arbejde  sammen,  det  var  en  Rest  af  den  Aand,  som 
i  Kristian  IV. s  Mindreaarighed  havde  drevet  Kristoffer  Val- 
kendorf  til  at  virke  for  Københavns  Trivsel  og  Forskønnelse. 

Schumacher  har  i  disse  Aar  knyttet  Forbindelser  t.  Eks. 
med  liere  Medlemmer  af  Familien  Gjøe,  og  han  formaaede 
at  optræde  i  disse  Kredse,  selv  da  han  efter  sin  Faders 
Død  1650  var  flyttet  tilbage  til  Moderens  Gaard.  Hun 
havde  hurtigt  bragt  den  Tilbagegang,  der  maa  antages  at 
have  hersket  i  Hjemmet  under  Faderens  sidste  Aar,  til  at 
standse,  ja  skabt  et  virkeligt  Omslag.  Man  ser  saaledes 
under  den  følgende  Krig,  da  de  københavnske  Borgere 
skulde  bære  Indkvartering  og  stille  vaabenført  Mandskab, 
Joakim  Schumachers  Enke  staa  paa  Listen  med  »to  med 
eget  Gevær«.  Her  levede  Peder  Schumacher  nu  som  sin 
Moders  »lærde  Hr.  Søn«,  og  man  har  Indtrykket  af,  at 
den  stærkt  følte  Religiøsitet,  som  havde  hersket  her  i 
Faderens  Dage,  nu  er  bleven  afløst  af  den  roligere,  mere 
officielle  Kristendom.  Til  Gengæld  havde  Hjemmet  ganske 
vist  fra  nu  af  faaet  en  udpræget  dansk  Farve. 

Billedet  af  den  unge  Student  har  saaledes  sine  stærke 
Lyssider  ved  Siden  af  ildevarslende  Skygger.  Og  dog,  det 
vilde  være  uretfærdigt  ikke  at  tilføje  endnu  et  Træk,  som 
mildner  den  Kritik,  her  er  fremført,  som  skaber  den  Ro 
og  Harmoni,  der  ellers  vilde  savnes.  Peder  Schumacher 
var  ikke   blol  et  Forstands-  og  Viljesmenneske.     Hans  Fø- 

lelse,  der  ikke  fandt  Næring  i  den  dogmatiske  Teologi, 
kastede  sig  ind  paa  andre  Omraader.  Den  fandt  sit  Virke- 
lelt  i  Digtekunsten.  Saaledes  er  der  aabenbart  en  Forbin- 
delse mellem  den  skabende  Trang,  der  hos  Faderen  gav 
sig  Udslag  i  de  inderlige  Bønner,  forfattede  af  ham  selv,  og 
den  Originalitet,  der  gjorde  Sønnen  til  et  Stykke  af  en 
verdslig  Digter.  Det  var  ikke  blot  smaa  latinske  Digte, 
som  skyldtes  Peder  Schumachers  Pen ;  de  vandt  ganske 
vist  en  stor  Anerkendelse  hos  Samtiden,  men  er  temmelig 
utilgængelige  i  vore  Dage.  Interessantere  er  det,  at  der 
bl.  a.  ogsaa  er  bevaret  en  dansk  Drikkevise  fra  Schumachers 
Ungdomsaar,  og  da  den  godt  kan  stamme  fra  hans  Stu- 
dentertid, er  det  rimeligt  at  omtale  den  paa  dette  Sted. 
Bag  de  ubehjælpsomme,  undertiden  halvt  uforstaaelige  Ud- 
tryk slaar  der  os  en  virkelig  Stemning  i  Møde: 

»Liflig  Skalmejeklang,  lad  dig  nu  høre, 
Skam  hver  en  Gnier  og  en  sulten  Hund; 
saa  faar  den  og  det  ilde  udføre^, 
om  man  end  nyder  en  glædelig  Stund. 

Haardt  det  og  paa 

maalte  vel  gaa, 
maatte  man  nyde  for  Uro  og  Møje 
ingen   Fornøjelse,  den  var  fortabt. 
Bonden  maatt'  ilde  Bygageren  pløje, 
maatt'  han  ej  nyde  en  Gang  Bygkærners  Saft. 

Hvo  vil  da  sidde  og  altid  surmule, 
lad  kun  den  avindfuld'  æde  sig  op; 
Lurifas  gerne  vil  skumle  og  skule, 
avindfuld  er  han  af  Knark,  Kværk  og  Krop. 

Kan  det  ej  se, 

andre  de  le. 
Glæden  vi  bruge,  mens  vi  den  kan  nyde. 
Himmelen  skal  ej   fortørnes  derved, 
lad  det  saa   Vranten  og  Fanden  fortryde, 
Himmelen  takker  for  Glæden  og  Fred.« 

^  optage? 

Eiler  denne  Optakt,  livori  de  onde  Magter  lykkeligt  er 
jagne  paa  Porten,  kommer  saa  selve  Visen.  Den  begynder 
afdæmpet,  om  end  muntert: 

»Sømmelig  Lystighed  hver  vel  omlader^, 
ingen  fortryder,  al  man  gør  sig  glad, 
ingen  fortørnes,  og  ingen  Mand  skader. 
Himmelen  ser  det  og  smiler  derad. 

Tørst  er  ej  god, 

Kærnen   gir  Mod. 
Vel  da,  jeg  lader  min   Rømer ^  iskænke, 
jeg  har  en   Daler,   min   Mor  aldrig  saa. 
Det  er  dens  Skaale,  som  ingen  kan  tænke; 
velan,  Rundarum,  her  hører  paa.« 

Men  Vinglasset  vækker  ogsaa  melankolske  Tanker: 

»Glasset  se  skinner,  se  Vinen  den  spiller. 
Glasset  let  brydes,  og  Vinen  gør  gal. 
Verden  den  smiger,  men  var!  Den  dig  driller^, 
den  dig  mest  favner,  den  mener  dit  Fald. 

Honning  i  Mund, 

Galde  paa   Bund. 
Bittere  Piller  man  årligt  for[gylder], 
hvo  derpaa  bygger,  han  gør  som  en  Gæk 

Skænker  end  een  Gang,  mig  Glasset  iskænker, 
jeg  ser  det  klare,  dog  skrøbelig'  Glas; 
midt  i  min  Glæde  paa  Døden  jeg  tænker, 
derfor  jeg  drikker  ej   mer  end  til  Pas. 

Jeg  ved  ej,  naar 

Buddet  jeg  faar, 
jeg  skal  indpakke  og  Rejsen  antræde; 
Døden   den   kommer  paa   rendende  Hest, 
Far  da  vel,  Verdens  ustadige  (ilæde, 
bedst  at  afbryde,  mens  Legen  er  bedst.« 

Men  ogsaa  denne  Stemning  svinder  hen.     Livsglæden  ven- 
der  tilbage,    og   efter   i    et   kun  halvt  forstaaeligt  Vers  (der 
^  omtaler.     "^  Glas.     ^  sviger.     "*  Her  mangler  aabenbart  to  Linjer. 

derfor  forbigaas  her)  at  have  prist  Vinen  og  Musikken  »som 
Frænder  de  ere«,  naar  den  bacchantiske  Stemning  sit  Højde- 
punkt i  Slutningen,  i  Drikkelagets  Kaos : 

»End  du,  som   »fliuver«   med  fremmede  Fædre, 
og  som  dig  salver  med  fremmedes  Sved, 
der  af  dig  roser,  som  du  véd  vel  bedre,  — 
denne  Sang,  hvor  du  først  hørte,   nok  véd. 

Vær  dog  saa   from, 

og  tænk  dig  om, 
om  du  ej  allerførst  hørte  den  lyde 
paa  Nørre-Jyllands  den  yderste  Kant, 
paa  Skagerrevet,  som  Bølgerne  bryde, 
og  aldrig  førre,  det  véd  du  jo  grant.«   — 

Det  gravlignende  Klitlandskab  og  Brændingens  Torden  var 
altsaa  de  Kræfter,  som  inspirerede  den  unge  Forfatter,  og 
med  et  lykkeligt  Greb  brugte  han  den  sidste  som  Lignelse 
for  Drikkegildets  oprørte  Menneskehav.  Man  møder  ad- 
skillige Tegn  til  en  vaagnende  Naturfølelse  i  det  17de  Aar- 
hundredes  Digtning,  oftest  af  idyllisk  Art,  men  man  vil 
sikkert  forgæves  hos  nogen  dalevende  dansk  Digter  søge 
et  saa  kraftigt  og  moderne  Billede,  som  det  Peder  Schu- 
macher anvender  i  sin  Ungdomssang. 


II 


DET  var  i  1653  eller  1654,  at  den  unge  Schumacher, 
efter  at  have  afsluttet  sine  københavnske  Studier  med 
at  tage  teologisk  Attestats,  gav  sig  ud  paa  sin  Udenlands- 
rejse. Nogle  Aars  Liv  under  større,  fremmede  Forhold  var 
den  Gang,  i  endnu  højere  Grad  end  nu,  en  nødvendig  Be- 
tingelse for  enhver  studeret  Mand,  der  vilde  drive  det 
videre  end  til  Landsbypræst.  Mange  borgerlige  maatte  dog 
gøre  Rejsen  som  Hovmestre  for  unge  adelige.  Schumacher 
kunde  rejse  selvstændigt;  Moderen  betalte. 

Maalet  for  Rejsen  var  det  videst  mulige,  han  vilde  skaffe 
sig  et  fyldigt  Indtryk  af  Kulturen  i  de  mest  fremskredne 
evropæiske  Lande,  navnlig  som  den  lagde  sig  for  Dagen 
paa  Litteraturens  og  Politikkens  Omraader.  Det  var  sin 
Almendannelse,  den  unge  studerende  vilde  udvide  og  ud- 
dybe. Men  der  var  ogsaa  knyttet  særlige  Studier  hertil. 
Sprogvidenskaben  havde  vundet  hans  Hovedinteresse,  Studiet 
af  Oldtidsforfatterne  var  blevet  hans  Yndlingssyssel.  Ved 
Siden  heraf  vilde  han  ogsaa  vedligeholde  de  naturviden- 
skabelige Kundskaber,  som  han  havde  lagt  Grunden  til  ved 
Københavns  Universitet.  Anatomien  var  jo  Modestudiet,  og 
han  vidste,  at  nede  i  Italien  sad  en  Frænde  af  Simon  PauUi 
og  Thomas  Bang,  Lægen  Johan  Rode  i  Padova.  Han  havde 
vundet  evropæisk  Ry  og  bevarede  samtidig  trofast  Forbin- 

delsen  med  Hjemmet.  Alle  unge  danske,  som  drog  til 
Italien,  opsøgte  ham  i  hans  Bolig.  Det  kan  ikke  være 
andet,  end  at  Peder  Schumacher  ofte  har  hørt  sin  navn- 
kundige Landsmand  omtale,  og  at  et  Besøg  i  Padova  er 
indgaaet  i  hans  Rejseplan,  men  han  skulde  ikke  naa  at 
træffe  Johan  Rode  i  Live.  Sammenfatter  man  imidlertid 
den  teologiske  Eksamen  med  de  filologiske  Studier,  ligger 
den  Tanke  nær,  at  Brokmands  Udvikling  i  dette  Øjeblik 
har  staaet  som  et  Forbillede  for  Peder  Schumacher;  en 
teologisk  Professur  eller  kanske  endog  en  Bispestol  vinkede 
ham  vel  i  Fantasien.  Slog  alt  andet  fejl,  kunde  der  i  alt 
Fald  blive  en  anden  Lærestol  ved  Universitetet  ud  af 
Rejsen. 

En  gammel  Optegnelse  meddeler,  at  Vennen  Johan  Finke 
fulgte  med  paa  Vejen,  og  at  Kursen  først  sattes  efter  Ro- 
stock, der  den  Gang  som  nu  var  Indgangsporten  fra  0- 
Danmark  til  det  store  Evropa.  At  Schumacher  siden  om- 
taler Rostocker-Mumme  med  saa  megen  Anerkendelse,  vidner 
vel  ogsaa  om,  at  han  havde  stiftet  personlig  Bekendtskab 
dermed.  Man  drog  videre  herfra  til  de  sachsiske  Byer 
Leipzig  og  Dresden;  den  første  af  disse  var  Schumacher 
velkendt  fra  hans  Faders  Fortællinger  under  Barndommen. 
Men  det  første  længere  Ophold  paa  Rejsen  gjordes  i  Holland. 

Thi  Nederlandene  var  endnu  en  aandelig  og  politisk 
Stormagt.  Hvilken  Aabenbaring  maatte  ikke  en  By  som 
Amsterdam  med  dens  myldrende  Folkehav  og  summende 
Børs  være  for  den,  hvis  Horisont  hidtil  havde  været  be- 
grænset af  Københavns  Volde!  Men  det  var  i  Universitets- 
byen Leyden,  at  de  to  rejsendes  Hovedkvarter  første  Gang 
blev  varigt  opslaaet.  Dér  var  baade  de  medicinske  og  de 
filologiske  Studiers  Centrum,  og  den  unge  Schumacher  be- 
fandt sig  saa  vel  her,  at  han  blev  to  Aar  ved  Universitetet. 
Uden  for  det  optraadte  han  som  den  unge  Junker,  stiftede 
nogle  venskabelige   Forbindelser,   og   da  især   med   adelige 

Kaninierater  der  hjenime  fra,  som  Jørgen  Rosenkrans  og 
to  Brødre  af  den  adelige  Slægt  Høgh. 

Dette  sidste  kan  ikke  overraske,  thi  det  Billede,  som  vi 
faar  af  ham  gennem  de  bevarede  Rejsebreve,  stemmer  vel 
med  Hovedindtrykket  fra  Studenterdagene  i  København. 
Det  er  en  Petit-maitre,  der  er  ængstelig  ved  den  blotte 
Tanke  paa  Smitte,  og  som  klager  over  sin  legemlige  Svag- 
hed. Han  har  Studentens  M'st  til  at  vise  klassisk  Lærdom 
og  er  ikke  fri  for  en  selvgod  Snakkesalighed,  selv  i  Brevene 
til  hans  Overmænd  derhjemme,  til  hans  kære  Lærer  Thomas 
Bartholin.  Der  er  rørende  Stemningsudbrud  heri,  men  de  er 
næppe  dybtfølte,  da  de  er  gjorte  efter  gode  klassiske  For- 
billeder. Men  man  fristes  ikke  til  at  tage  det  hele  saa 
strengt,  thi  det  er  Gudernes  Sprog,  han  taler,  og  Latinen 
tvinger  ham  ind  under  sit  Herredømme.  Kostelig  er  den 
Fiffighed,  som  han  lægger  for  Dagen,  naar  han  t.  Eks.  med 
en  kyndig  Alvorsmine  mønstrer  et  ny  opfundet  selvbevæge- 
ligt Skib  og  for  ikke  at  blamere  sig  over  for  Opfinderen 
giver  sig  Udseende  af  at  være  fuldstændig  hjemme  paa 
hans  Omraade.  Lidt  mere  ungdommelig  Betagethed  vilde 
have  været  klædelig  ved  en  saadan  Lejlighed.  Der  er  nok 
af  Vid  i  disse  Breve,  men  der  er  ogsaa  en  blasert  Kosmo- 
politisme, som  naar  han  ved  Budskabet  om  Fædrelandets 
Trængsler  under  Svenskekrigen  ikke  et  Øjeblik  tænker  paa 
at  ile  hjem,  men  trøster  sig  med,  at  »Cato  vil  snappe  sig 
et  Brædt,  og  hvor  han  da  svømmer  i  Land  i  Verden,  skabe 
sig  Lykken  selv«.  Kort  sagt,  der  er  noget  i  Peder  Schu- 
machers Ungdomsbreve,  som  minder  om  Holberg.  Det  er 
det  realistiske,  illusionsforladte  Præg,  den  Trang  til  at 
holde  sig  ved  Jorden,  som  kan  udarte  til  den  rene  Snus- 
fornuft. 

Men  nu  selve  Studierne,  dem  han  dog  ofrede  den  meste 
Tid  paa,  baade  under  Opholdet  i  Leyden  og  senere  under 
Besøget  i  England?     Det   har  sin  store  Interesse  at  maale, 

hvor  dybt  han  stak,  for  at  skønne  over,  hvor  vidt  der  paa 
dette  Tidspunkt  var  Tale  om  en  selvstændig  Indtrængen 
og  om  der  var  Stof  i  den  unge  Schumacher  til  en  virkehg 
Videnskabsmand.  A.  D.  Jørgensen,  som  dømmer  efter  de 
medicinske  Breve  til  Barthohn,  siger,  at  »man  føler  alt  her, 


BIBLIOTEKET  I   LEYDEN 


at  Schumachers  store  begavelse  falder  uden  for  den  selv- 
stændige videnskabelige  granskning«.  Uommen  har  sin 
Betydning,  da  det  aabenbart  er  en  videre  Følge  heraf,  naar 
Jørgensen  ogsaa  senere,  da  Schumacher  var  gaaet  over  i 
Statsstyreisen,  som  Statsmand  frakender  ham  »dybtgaaende 
Interesser«  og  »et  stærkt  Initiativ«. 

Men  det  er  ikke  retfærdigt  at  bedømme  den  unge  Schu- 
machers videnskabelige  Anlæg   efter   hans   medicinske   In- 

teresser,  thi  det  var  ikke  dem,  som  først  og  fremmest 
fængslede  ham  under  Udenlandsrejsen.  Det  var  den  klas- 
siske Litteratur,  som  han  især  beskæftigede  sig  med,  og 
ved  et  lykkeligt  Tilfælde  er  hans  Optegnelsesbog  endnu  be- 
varet, et  tykt  Bind,  der  fulgte  ham  under  mange  Aar,  og 
som  aabenbart  tilsidst  blev  et  Slags  Rustkammer  for  ham, 
ellers  vilde  han  vel  ikke  have  forsynet  det  med  et  om- 
hyggeligt udarbejdet  Register  til  Efterslagning.  Det  kan 
ikke  være  et  KoUegiehefte  fra  Forelæsningerne  ved  Univer- 
siteterne, dertil  er  Skriften  for  sirlig,  Kommentaren  for 
sparsom,  og  Valget  af  de  læste  Forfattere  for  vilkaarlig. 
Naar  han  har  forladt  et  Værk,  vender  han  desuden  ofte 
efter  en  Tids  Forløb  igen  tilbage  til  det.  Nej,  det  er  Schu- 
machers Notitsbog  for  hans  eget  Arbejde  i  Bibliotekerne. 
Han  sysler  først  og  fremmest  med  den  lyriske  Poesi,  navn- 
lig naar  den  staar  i  Forbindelse  med  Naturdyrkelsen,  som 
i  hans  Yndlingsdigter  Vergils  Bucolica.  Siden  gaar  han 
over  til  at  dvæ^le  ved  Digtekunstens  andre  Arter,  episk  og 
dramatisk  Poesi,  ved  de  satiriske  Digtere  og  Historikerne, 
men  han  holder  sig  omhyggeligt  fra  de  filosofiske  og  juri- 
diske Forfattere.  Han  mærker  sig  de  forskellige  Læse- 
maader  og  sammenligner  Haandskrifterne;  han  søger  paa 
alle  Punkter  at  komme  det  Liv  nær,  hvoraf  Digtningen  er 
udsprungen,  studerer  Bogstavernes  og  Sprogets  Historie, 
Oldtidens  Krigsvæsen  o.  s.  v.  Det  17de  Aarhundrede  er 
netop  det  Tidsrum  i  Filologiens  Historie,  da  Oldtidsvær- 
kernes  saglige  Indhold  af  de  store  nederlandske  og  franske 
Lærde  blev  underkastet  et  lige  saa  omhyggeligt  Studium, 
som  man  tidligere  havde  ofret  paa  Teksterne  alene.  Men 
det  vigtigste  er,  at  han  overalt  udtaler  sin  Mening,  tager  I 
Parti  for  den  ene  af  to  Anskuelser  eller  fremsætter  sit  eget 
Skøn,  der  da  er  bygget  paa  Analogier,  som  vidne  om  en 
meget  omfattende  l^elæsthed.  Hvor  ofte  møder  man  ikke 
Udtryk   som:    »Jeg    har   set   en   forbedret   Læsemaade   hos 

Salmasius« ;  »jeg  har  observeret  noget  mærkværdigt  hos 
Curtius«;  »jeg  læste  et  Sted  hos  Plautus  nogle  Ord,  hvor- 
paa  dette  kan  anvendes«? 

Er  dette  ikke  videnskabeligt  Arbejde?  Man  har  svært 
ved  at  se,  hvad  der  skulde  mangle.  Det  vilde  ganske  vist 
være  overilet  at  slutte  heraf,  at  Griffenfeld  senere  var  inde 
paa  en  skæv  Livsbane,  og  at  man  gjorde  Uret  i  at  tage 
ham  bort  fra  Videnskaben,  hvor  han  egentlig  havde  hjemme. 
Men  der  kan  næppe  være  Tvivl  om,  at  Peder  Schumacher 
kunde  være  bleven  en  Pryd  for  Københavns  Universitet, 
og  man  bør  stadig,  naar  man  følger  ham  paa  hans  Stats- 
mandsbane,  være  klar  over,  at  man  her  har  at  gøre  med 
en  Videnskabsmand,  som  har  kastet  sig  ind  i  Embedsvirk- 
somhed og  Politik. 

Hans  indre  Verden  var  saaledes  i  disse  Aar  vokset  i 
Bredde  og  Dybde.  Men  i  det  ydre  var  den  lærde  borger- 
lige under  Omgangen  med  sine  Venner  bleven  et  Stykke 
af  en  adelig  Junker.  Det  er  morsomt  at  se,  hvorledes  han 
paa  Titelbladet  af  sin  Optegnelsesbog  skriver  sig  »Peder 
Schumacher,  Herre  til  Motzfeldt«.  Maaske  har  han  selv 
troet  paa  den  gamle  Tradition  i  Familien  om,  at  hans 
Moder  egentlig  var  af  en  adelig  Slægt  fra  Liineburg,  men 
han  gjorde  dog  hermed  et  Forsøg  paa  at  sejle  under 
falsk  Flag  og  give  Udlandet  Indtryk  af,  at  han  var  en 
nordisk  Ædling.  Notitsbogen  viser  iøvrigt  ogsaa,  hvorledes 
Griffen,  Faderens  Slægtmærke,  allerede  paa  denne  Tid  satte 
hans  Fantasi  i  Bevægelse;  dette  mytiske  Dyr,  der  indviet 
til  Apollo  levede  paa  Hyperboræernes  Bjerge,  syntes  ham 
et  værdigt  Symbol  for  hans  tænkte  Fremtidsbane.  Han 
lod  skære  et  Signet,  hvor  Schumachernes  Grif  i  Hjelmen 
vogtede  over  Motzfeldernes  Træ  i  Skjoldet  og  skabte  saa- 
ledes ydre  Harmoni  mellem  de  to  forskelligartede  Strømme, 
der  mødtes  i  hans  Person. 

Endelig,   samtidig   med    at  Ulykken   nærmede   sig  hans 

Fædrelands  Grænser,  mente  Schumacher  at  have  suget 
Mosten  af  den  nederlandske  Filologi.  Men  langt  fra  at 
ville  vende  hjem,  var  det  nu  hans  Agt  at  anvende  den  er- 
hvervede Metode  paa  Englands  rige  Bogskatte  og  tillige  at 
lære  det  Liv  at  kende,  som  i  hine  bevægede  Aar  rørte  sig 
inden  for  de  engelske  kirkelige  Samfund.  I  September  1657 
blev  han  for  tredje  Gang  indskrevet  som  Student,  denne 
Gang  i  Universitetsbyen  Oxford. 

Et  snævert  Stræde  snor  sig  her  fra  High  Street  mellem 
KoUegiebygningcr  mod  Nord,  og  paa  venstre  Haand  har 
man  straks  det  ældgamle  Queen's  College,  hvor  den  danske 
studerende  uden  Tvivl  fik  sin  Bolig.  De  Huse,  som  stod  her 
under  Peder  Sehumachers  Ophold,  maatte  faa  Aar  efter  give 
Plads  for  de  endnu  eksisterende,  saa  at  Stedet  nu  ikke  har 
samme  ydre  Præ^g  som  i  det  17de  Aarhundrede.  Men  den 
Aand,  som  da  herskede  i  Queen's  College,  er  endnu  ikke  helt 
forsvunden.  Endnu  bevares  her  det  Velkomstdrikkehorn, 
som  den  gode  Dronning  Filippa  i  det  14de  Aarhundrede 
skænkede  til  Kollegiet,  og  Peder  Schumacher  har  vel  ogsaa 
tømt  det  ved  sin  Optagelse  i  Lavet.  Han  har  som  vor  Tids 
Studenter  paa  Juledag  set  Vildsvinehovedet  blive  sat  paa 
Bordet,  kranset  med  Lavrbær  og  Rosmarin,  mens  en  af 
Selskabet  med  Haanden  paa  Fadet  sang  en  gammel  Sang, 
og  alle  Studenterne  stemmede  i  med  ved  det  latinske  Om- 
kvæd. Han  har  som  de  øvrige  paa  Nytaarsdag  faaet  Naal 
og  Traad  overrakt  af  Kvæstoren  med  den  Opfordring:  »Tag 
dette  og  vær  husholderisk.«  Har  man  end  sagt,  at  Med- 
lemmerne af  Queen's  College  til  Dato  ikke  har  udmærket 
sig  ved  denne  Dyd  i  højere  Grad  end  alle  andre  Studenter, 
kan  man  dog  nævne  en  af  dem,  som  skrev  sig  Opfordringen 
tilstrækkeligt  bag  Øret. 

Queen's  College  var  grundet  for  at  fremme  de  teologiske 
Studier,  og  det  omfattede  egentlig  kun  tolv  Studenter  for- 
uden   Overhovedet,   en   Allusion    til    Kristus    og   hans   tol^ 

Apostle.  Men  i  Tidens  Løb  havde  der  dannet  sig  en  videre 
Kreds  uden  om  denne  Grundstamme,  og  saaledes  kunde 
ogsaa  en  Udlænding  finde  Plads  herinde.  Om  Kollegiets 
gejstlige  Præg  vidnede  det,  at  der  ved  hvert  Maaltid,  naar 
Beboerne  var  kaldte  til  Bords  ved  en  Klarinets  Lyd,  blev 
oplæst  et  Stykke  af  Bibelen,  før  man  tog  fat  paa  Maden. 
At  Schumacher  søgte  ind  i  denne  teologiske  Kreds,  er  et 
Tegn  paa,  hvad  han  ansaa  for  sit  Livs  Hovedstudium. 
Spørgsmaalet  var,  om  han  her  ogsaa  kunde  tilfredsstille 
sin  Trang  efter  klassisk  Lærdom. 

I  Spidsen  for  Kollegiet  som  »Provost«  kom  samme  Aar 
den  lærde  Thomas  Barlow,  der  senere  endte  som  Biskop  i 
Lincoln;  han  var  tillige  Bibliotekar  ved  det  berømte  Bod- 
leyan  Library  og  nærede  den  største  Interesse  for  alle 
Videnskabsdyrkere,  lige  meget  fra  hvilket  Land  de  kom, 
eller  hvilket  Fag  de  lagde  sig  efter.  Skønt  selv  afgjort 
Høj  kirkemand  forstod  han  i  disse  svære  cromwellske  Tider 
at  dreje  Kappen  noget  efter  Vinden,  saa  at  han  aldrig  lagde 
sig  rigtigt  ud  med  de  øjeblikkelige  Magthavere.  Saaledes 
kunde  han  under  det  værste  Independentherredømme  sidde 
uforstyrret  i  sit  Embede,  men  hans  Hjerte  var  dog  egent- 
lig hos  den  fordrevne  Konge  og  den  kuldkastede  Statskirke. 
Barlow  kom  snart  til  at  omfatte  Peder  Schumacher  med 
levende  Kærlighed,  gav  ham  Lejlighed  til  at  benytte  de 
sjældne  Haandskrifter  i  Bodle^^an  Library  og  Kollegiets 
egen  Bogsamling,  og  forærede  ham  en  endnu  bevaret  Bog, 
hvor  han  i  Paaskriften  kalder  ham  »en  Pryd  for  sin  Fa- 
milie og  for  Danmark«. 

Det  maa  dog  sikkert  kaldes  ot  Held,  at  Thomas  Barlow 
ikke  blev  den  eneste,  som  i  Oxford  vandt  Indflydelse  paa 
den  danske  rejsende.  En  gammel  Tradition  meddeler,  at 
denne  ogsaa  havde  fortrolig  Omgang  med  den  senere  Biskop 
Jolin  Fell,  som  var  en  Mand  af  en  ganske  anden  Støbning 
end  Barlow,   skønt   han    som    denne  var  Royalist  og  Stats- 

kirkemand.  Fell  havde  staaet  i  Vaaben  for  Kongens  Sag 
og  var  bleven  stralTet  med  Tabet  af  sine  Stipendier;  ikke 
desto  mindre  vedblev  han  med  en  lille  Skare  ligesindede 
at  opretholde  den  højkirkelige  Gudstjeneste  under  hele  Crom- 
wells  Regering.  Men  de  var,  som  man  sagde,  »indskræn- 
kede til  et  Værelse  og  en  Forsamling«,  og  de  maatte  holde 
den  i  et  privat  Hus  lige  over  for  Merton  College.  Samkvem- 
met med  en  saa  retlinjet  og  frygtløs  Karakter  kunde  kun 
virke  velgørende  paa  en  Natur  som  Peder  Schumachers. 

Høre  vi  tillige  om  John  Fells  Liv  under  Fredens  Dage, 
da  han  1660  som  Belønning  for  sin  Udholdenhed  var 
bleven  sat  i  Spidsen  for  Christ-Church  College,  skønner 
man,  at  han  ogsaa  da  var  besjælet  af  Tanker,  der  ikke 
kunde  være  Schumacher  fremmede.  Han  arbejdede  paa 
at  skabe  kirkelig  Enhed  i  Kollegiet  og  kaldes  af  en  sam- 
tidig »den  ivrigste  paa  sin  Tid  for  den  engelske  Kirke«. 
Men  han  havde  tillige  stor  Sans  for  klassisk  Lærdom,  be- 
søgte selv  Studenterne  paa  deres  Værelser  for  at  prøve  dem 
i  deres  Studier,  forbedrede  Eksaminer  og  Disputationer  og 
vogtede  over  Orden  og  Tugt  i  Kollegiet,  saa  at  selv  Æn- 
dringer i  den  hævdvundne  Klædedragt  var  Genstand  for 
hans  alvorlige  Paatale.  John  Fell  var  aabenbart  aandeligt  i 
Slægt  med  Jesper  Brokmand.  Begges  Indflydelse  er  senere 
mærkbar  i  Peder  Schumachers  Livsgerning. 

Den  unge  Schumacher  fortsatte  i  Oxford  de  Studier,  som 
han  havde  drevet  paa  nederlandsk  Grund,  og  han  udvidede 
stadig  deres  Omraade.  Gennem  de  græske  P'orfattere  naaede 
han  til  at  beskæftige  sig  med  østerlandske  Skrifter,  baade 
paa  Arabisk  og  Persisk.  Hans  Sprogkundskaber  begyndte 
at  blive  mer  end  almindelige,  og  han  deltog  med  Ære  i 
Disputatserne  ved  Universitetet.  Men  fra  Oldtidens  For- 
fattere søger  han  tillige  nærmere  ned  mod  sin  egen  Tid.  I 
Holland  var  det  muligt  for  ham  at  føre  den  stille  lærdes 
Liv.     I    England,    midt    i    de    verdenshistoriske    Begiven- 

heder,  niaatte  alt  hvad  han  saa  og  hørte  tvinge  ham  til 
at  tage  Parti. 

Han  havde  i  sin  første  Ungdom  været  bevæget  af  Da- 
tidens Frihedstanker,  men  næppe  synderhgt  stæri^t.  Man 
ser  af  hans  Notitser,  at  det  i  Nederlandene  har  moret 
ham  at  læse  Miltons  Angreb  paa  Karl  I  Stuart,  og  den 
gamle  Vittighed,  at  Jakob  I  for  saa  vidt  fortjente  Navnet 
»den  moderne  Salomon«,  som  han  var  en  Søn  af  den  David 
(Rizzio),  der  spillede  paa  Harpe,  var  netop  af  en  saa  saftig 
Beskaffenhed,  at  den  kunde  falde  i  en  Peder  Schumacliers 
Smag.  Men  nu  var  han  under  en  daglig  Paavirkning  af 
en  ganske  anden  Art;  han  var  desuden  i  den  Alder,  der 
for  mange  unge  betegner  et  Vendepunkt  i  deres  Udvikling, 
da  de  føler  en  besynderlig  Lyst  til  at  bryde  med  alt,  hvad 
de  hidtil  er  vænnede  til  at  beundre.  Vigtigst  var  det  dog, 
at  hans  aandelige  Anlæg  var  af  en  saadan  Art,  at  det 
maatte  blive  ham  naturligt  at  falde  ned  og  dyrke  de  Guder, 
som  nu  blev  stillede  op  foran  ham. 

Maaske  har  en  bestemt  Bog,  som  da  kom  ham  i  Hænde, 
haft  sin  Betydning  ved  at  fremskynde  denne  hans  Udvik- 
ling. Der  er  vel  ikke  noget  Eksempel,  som  kraftigere  over- 
beviser os  om  Selvstyrets  Berettigelse  og  lykkelige  Følger, 
end  Englands  Parlament  og  dets  Historie.  Hvorledes  maa 
det  da  ikke  have  virket  paa  den,  der  fik  at  høre  af  sine 
konservative  Venner  Barlow  og  Fell,  at  det  hang  ganske 
anderledes  sammen  dermed,  end  han  hidtil  havde  troet; 
at  det  engelske  Parlament  kun  gik  tilbage  til  de  norman- 
niske Kongers  Tid,  at  det  stod  disse  frit  for  at  sammen- 
kalde hvem  de  vilde,  og  naar  de  vilde;  at  Baronerne  havde 
overfaldet  Johan  »uden  Land«  og  med  Vold  tvunget  ham  til 
visse  Indrømmelser  (Magna  Charla),  som  hans  Efterfølgere 
naturligt  nok  havde  taget  tilbage  o.  s.  v.?  Sligt  bestyrkedes 
endog  med  Henvisninger  til  liberale  Forfattere,  som  William 
Prinne  i   hans  Værk  om  Englands  Parlamenter,   og   Schu- 

niacher  gjorde  samvittighedsfuldt  store  Uddrag  deraf  i  sin  Op- 
tegnelsesbog.  Han  kastede  sig  nu  over  Læsningen  af  Bodins 
og  Hugo  Grotius'  statsretslige  Skrifter  og  fængsledes  heraf. 
Han  føjede  hertil  selvstændige  Undersøgelser  f.  Eks.  om  Arve- 
følgen i  de  forskellige  Lande,  om  Diademets  Oprindelse  o.  s.  v. 
Kort  sagt,  han  er  fast,  Tidsaanden  har  taget  ham. 

Enevælden  dæmrer.     I  alle  Lande   er   den  i  Færd  med 
at  bryde  igennem.     Tiden  var  i  en  sjælden  Grad  forberedt 
paa   at   modtage   den.     I   England   endte  Cromwells  Kamp 
mod   det   enevældige   Kongedømme   med   Kaos   og   Lede,   i 
Frankrig  var   den   samme   Følelse  bleven  herskende   efter 
det  taabelige  adelige  Frondeoprør.    I  Tyskland  havde  Tre- 
diveaarskrigens   Svækkelse   af  Kejsermagten   banet  Vej   for 
en  lignende  Udvikling  i   de  enkelte  Fyrstendømmer.     Selv 
i  Evropas    Udenlande    som   Danmark,    hvor  Adelen   hidtil 
havde  dannet  den  vigtigste  Hæmsko  paa  Kristian  IV. s  Ene- 
vældelyster og  paa  ingen  Maade  var  saa  degenereret,  som 
det  er  blevet  sagt  om  den,  tydede  alt  paa,  at  det  vilde  gaa 
paa    samme    Maade.      Gejstligheden    støttede    Bevægelsen. 
Det  var  Ærgrelse  over  Adelens  Tryk  og  Hovmod,  der  blev 
den  vigtigste  Drivfjeder  hos  den  gejstlige  Stand,  foruden  en 
gammeltestamentelig  Opfattelse  af  Kongemagtens  guddomme- 
lige Oprindelse.    Det  hedder  nemlig  heri  I.Sam.  8,  11 — 18, 
at  Profeten  Samuel,   da  Folket  i  Israel   krævede   sin  første 
Konge  af  hans  Haand,  først  havde  advaret  det  og  sagt,  at 
fik  de  en  Konge,   skulde  de  efter  Jehovas  Vilje  blive  hans 
Trælle.    Kongetitlen   »af  Guds  Naade«  fik  nu  en  ny  Betyd- 
ning;   den   af  Gud  indsatte   blev   selv   en  Gud.     Men   hvor 
meget  Gejstlighedens  ændrede  Følelser  over  for  Adelen  bi- 
drog hertil,   kan  man  skønne  af  et  saadant  Træk,  som  at 
under  Adelsvælden  kunde  højgejstlige  i  deres  Ligprækener 
tale   om    fortjente  Adelsmænd   som    »Guder«  (t.  Eks.  Peder 
Vinstrup  om  Tage  Tot  1658). 

Hvad  Borgerstanden  angaar,   maatte   en  opadstræbende 

Industri-  og  Handelsstand,  som  led  under  et  Godsejerstyres 
ensidige  økonomiske  Politik,  i  alle  Lande  række  Fyrsterne 
en  hjælpende  Haand  til  at  fremme  den  Udvikling,  som  var 
i  fuld  Gang.  Heller  ikke  her  hjemme  havde  det  siden  Kri- 
stoffer Valkendorfs  Dage  været  stort  bevendt  med  Land- 
adelens Interesse  for  Københavns  Trivsel. 

Men  Enevælden  skyldes  hverken  her  eller  i  Udlandet  først 
og  fremmest  Kampen  mod  Adelsvælden.  I  mange  af  Evropas 
Lande  valgte  man  efter  den  store  Uroens  og  Forvirringens  Tid 
i  1640'erne  og  1650'erne  halvt  ubevidst  det  mindre  for  det 
større,  i  Stedet  for  Nationen,  som  man  hverken  i  Tyskland 
eller  Danmark  kunde  holde  sammen  paa,  tog  man  den 
snævrere  Stat.  Denne  Udvikling  henimod  Staten  var  i 
fuld  Gang  siden  det  sekstende  Aarhundrede,  men  den 
sejrer  nu  afgørende.  Der  er  en  vis  Resignation  i  dette 
Skridt,  men  man  haabede  vel  paa,  at  fik  man  først  fæstnet 
og  styrket  Nationens  Kærne,  lod  de  tabte  Yderværker  sig 
atter  genvinde.  Derfor  ansaa  man  det  for  mest  formaals- 
tjenligt  at  samle  hele  Magten  i  een  Mands  Haand.  Kongen 
blev  herved  Symbolet  paa  Staten;  han  blev  for  nærsynede 
Betragtere  selve  Staten. 

Den  logiske  og  forstandsmæssige  Retning  i  Tiden  virkede 
med  hertil.  Det  var  logisk,  at  een  Vilje  herskede.  Statsretten 
var  hos  den  Tids  lærde  Naturret,  d.  v.s.  Elementerne  til  den  var 
nedlagte  i  Mennesket  af  Naturen  (Gud),  og  uden  Hensyn  til  hi- 
storiske Erfaringer  udledte  man  ved  Logikkens  Hjælp  dens 
Sætninger  af  det  oprindeligt  givne.  Man  kunde  sammen- 
ligne en  saadan  Statsret  med  en  Række  vinkelrette,  der  er 
nedfældede  paa  en  Flade,  som  Iagttageren  anser  for  plan, 
medens  den  i  Virkeligheden  er  saare  uregelmæssig.  Fejlen 
kunde  ikke  straks  blive  aabenbar,  thi  den  hang  sammen 
med  hele  Tidsalderens  aandelige  Præg.  Det  regelrette  og 
ordentlige  er  Tidens  Ideal;  det  viser  sig  i  Bygningsstilen, 
hvor    Barokken    er    storslaaet,    men    tør    og    indholdsløs. 

4* 

Ikke  at  det  manglede  det  17de  Aarhundrede  paa  Respekt 
for  eksperimental  Erfaring!  Det  er  da,  at  de  store  Op- 
dagelser inden  Tor  Naturvidenskaberne  begynder  at  ske, 
at  nye  Videnskaber  grundlægges.  Man  behøver  blot  at 
nævne  Navne  som  Geologiens  Grundlægger  Steno;  Harvey, 
der  opdagede  Blodets  Kredsløb;  Guericke,  som  opfandt  Luft- 
pumi)en;  Newton,  Torricelli,  Glauber,  Bottger  o.  fl.  Der  er 
en  Grøde  i  al  Erfaringsvidenskab  og  en  almindelig  Inter- 
esse derfor,  som  lægger  sig  for  Dagen  ved  Karl  II. s  Eks- 
perimenteringer i  »The  Royal  Society«,  ved  de  mange  ny- 
grundede  Akademier,  Tidsskrifter  og  lign.  Men  i  Sammen- 
ligning hermed  staar  Aandsvidenskaberne,  som  giver  Følelse 
og  Fantasi  mest  Næring,  i  Stampe;  der  er  ikke  Tale 
om  historisk  Erfaring  eller  om  nogen  virkelig  Historie- 
skrivning. Digtningen  bliver  enten  som  i  Frankrig  klar, 
men  forstandsmæssig,  eller  som  hos  Italieneren  Marini 
og  hans  Elever  bombastisk  og  svulstig.  Det  er  en  Hof- 
poesi, Folkevisens  sidste  Tid  var  omme,  og  kun  i  Salme- 
digtningen bevaredes  endnu  den  folkelige  Tone.  Saaledes 
fik  Livet,  selv  i  de  højeste  Kredse,  et  nøgternt  og  materielt 
Præg.  Kort  Adelers  Breve  til  de  Ruyter  taler  kun  om  Mad 
og  Drikke,  Avancementer  for  Sønnerne,  Hofgunst  og  Pragt. 
Denne  bestandige  Fremdragen  af  Forstanden  paa  Følelsens 
Bekostning  medførte  endelig,  at  selve  Religionen  forgrovedes. 
Læren  stivnede  i  Rettroenhed,  og  de  ydre  Skikke  i  Ensartet- 
hed. Følelse  og  Fantasi,  som  vare  banlyste  fra  Religion  og 
Videnskab,  slog  da  ud  i  Overtro,  Sværmeri  og  Guldmageri. 
Det  17de  Aarhundredes  Tidsaand  har  saaledes  ube- 
strideligt sine  mørke  Sider,  men  man  kan  ikke  skyde 
Skylden  derfor  paa  Enevælden,  selv  om  denne  bidrog  til 
at  udvikle  flere  af  dem  gennem  sine  stramme  Baand  paa 
Undersaatterne.  Herved  umuliggjordes  t.  Eks.  en  virkeligt 
uafhængig  Historieskrivning.  Skrøbelighederne  laa  dybere, 
de  fandtes   i  Aarhundredet,    før  det   enevældige  Regerings- j 

system  slog  igennem.  Glemmes  maa  det  heller  ikke,  at 
Enevælden  i  de  fleste  Lande  vistnok  betød  et  nødvendigt 
(iennemgangstrin.  Den  lærte  Folkene  Orden  og  Disciplin, 
og  den  enkelte  at  ofre  sit  eget  lille  Jeg  for  Samfundets 
Bedste.  Sligt  kunde  tiltrænges,  efter  at  Renaissancetiden 
havde  sat  Individet  i  Højsædet  og  løst  alle  Baand  paa 
dettes  frie  Selvhævdelse.  Karakteristisk  er  det  derfor,  at 
Kampen  mod  Enevælden  i  Almindelighed  ikke  føres  for 
Folkefriheden,  men  for  enkelte  tøjlesløse  Personligheders 
Magt  som  af  Korfits  Ulfeld  og  den  franske  Frondes  Adels- 
mænd. Vi  maa  tillige  takke  Enevælden,  fordi  den  gennem 
Udviklingen  inden  for  Staterne  har  givet  Folkene  den  Be- 
tydning i  den  evropæiske  Politik,  som  de  ikke  havde 
kunnet  naa  gennem  deres  Liv  som  Nationer.  Endelig  har 
den  enevældige  Kongemagt  ved  sit  midtpunkt-søgende  Ar- 
bejde skabt  den  Centralstyrelse  og  de  fleste  af  de  Statsind- 
retninger, som  vi  lever  paa  den  Dag  i  Dag. 

Alt  dette  kunde  ganske  vist  ikke  staa  klart  for  en  ung 
Mand  som  Peder  Schumacher,  der  paa  sin  store  Uden- 
landsrejse blev  stillet  Ansigt  til  Ansigt  med  Tidens  nye 
Tanker.  Men  de  repræsenterede  det  moderne  Standpunkt, 
og  allerede  herigennem  maatte  de  faa  en  Tiltræknings- 
kraft for  ham.  For  ret  at  forstaa  hans  Stilling,  maa  vi 
huske  paa,  at  hvad  der  nu  til  Dags  er  det  gamle  og  for- 
ældede, den  Gang  var  det  nye  og  radikale,  og  omvendt. 
De  der  hyldede  det  enevældige  Kongedømme,  var  de 
unge  Aander,  men  det  var  de  konservative,  som  vilde 
bevare  de  hensygnende  Stænderforsamlinger,  der  paa  de 
fleste  Steder  endda  kun  slet  værnede  om  Folkets  Indfly- 
delse. Kraftigere  end  alt  andet  maatte  Eksemplets  Magt 
tale  til  en  ung  Mand  i  Schumachers  Alder.  Under  de 
sidste  Dage  af  sit  Ophold  i  England  saa  han  Kongemagten 
rejse  sig  igen  ved  Karl  II. s  Tilbagevenden  fra  Landflygtig- 
heden   og    Cromwells    Indretninger    falde    til  Jorden.     Ved 

sin  Ankomst  til  Franlcrig  blev  han  Vidne  til  den  unge 
Ludvig  XIV. s  Indtog  i  Paris,  Mazarins  Død  og  Ludvigs 
Overtagen  af  den  enevældige  Regering  under  Folkets  Til- 
fredshed og  Jubel. 

Adskillelsen  fra  England  fandt  vistnok  Sted  efter  et  tre- 
aarigt  Ophold  i  Efteraaret  16G0.  Peder  Schumacher  bevarede 
de  Venskaber,  som  han  havde  vundet  derovre,  gennem  hele 
sit  Liv.  Han  vedblev  at  staa  i  Brevveksling  med  Barlow 
lige  til  de  skæbnesvangre  Begivenheder  i  1676,  og  denne, 
som  Aaret  i  Forvejen  var  bleven  Biskop  i  Lincoln,  glædede 
sig  af  Hjærtet  over  al  den  Medbør,  som  i  flere  Aar  blev 
hans  unge  Ven  til  Del.  Schumachers  Billede  hang  lige 
til  Nutiden  i  Bodleyan  Library.  Det  var  skænket  af  ham 
til  Barlow  og  kom  fra  denne  igen  til  Biblioteket. 

I  Paris  er  det  vanskeligere  at  forfølge  Schumachers 
Spor,  Kilderne  tie.  Hans  Navn  er  kun  knyttet  til  een  be- 
kendt Franskmand,  det  er  Lægen  Guy  Patin,  som  var 
Professor  ved  College  Royal.  Patin  havde  mange  Forbin- 
delser med  Danmark,  han  beundrede  Tyge  Brahes  Livsger- 
ning,  var  en  intim  Ven  af  Thomas  Bartholin  og  konsuleredes 
ofte  af  tilrejsende  danske.  Det  gjaldt  først  og  fremmest 
den  unge  Kronprins  Kristian ,  da  han  faa  Aar  senere  med 
sin  Hovmester  Kristoffer  Parsberg  kom  til  Frankrig.  Men 
ogsaa  adelige  som  Hannibal  Sehested  og  Knud  Tot  med 
dennes  Hovmester  Jørgen  Fogh,  eller  borgerlige  som  Jakob 
Henrik  Paulh,  en  Søn  af  Simon  Paulli,  der  havde  dediceret 
sin  Bog  om  »Tobakkens  Misbrug«  til  den  berømte  Læge, 
søgte  til  hans  Hus.  Et  Øjeblik  var  der  endog  Tale  om  at 
knytte  Patin  til  Danmark,  men  Tilbuddet  strandede  paa 
hans  stærke  Hjemkærlighed:  »Jeg  vil  begraves  i  Paris  hos 
mine  gode  Venner.«  Guy  Patin  var  Typen  paa  det  17de 
Aarhundredes  nøgterne  Videnskabsmand  med  den  skarpe 
Tunge,  der  hverken  skaanede  Munkenes  Hældøreri  eller  de 
fantastiske  Guldmagere.     Han   var    tillige    en    god    Fransk- 

mand,  der  kun  afskyede  den  mazarinske  Enevælde,  fordi 
den  var  grundlagt  af  en  forløben  Italiener,  men  gerne 
taalte  den,  naar  han  mødte  den  i  sin  unge  elskede  Konges 
Person.  Han  fortæller  selv,  hvorledes  han  raaber:  »Vive 
le  Royl«,  naar  han  ser  Ludvig  XIV  paa  Gaden. 

Det  var  i  et  bevæget  Øjeblik,  Schumacher  opsøgte  den 
gamle  Læge.  Kongens  Indtog  var  nærforestaaende,  alle 
Vegne  fra,  ogsaa  fra  Udlandet,  kom  F'olk  strømmende  til 
Paris,  saa  at  Gaderne,  som  Patin  skriver,  ikke  var  brede 
nok  til  at  rumme  dem.  »Alle  Mennesker  løber  til  Rue  St. 
Antoine,  som  oin  Ilden  var  løs  der.«  Den  rolige  lærde 
ønskede,  at  han  sad  i  Lyon,  men  han  blev  behageligt  over- 
rasket, da  han  fik  Besøg  af  »den  danske  Adelsmand  Hr. 
Peder  Schumacher«  med  Hilsener  fra  Thomas  Bartholin,  og 
en  lang  hyggelig  Samtale  udspandt  sig  mellem  dem.  Noget 
meget  inderligt  Samkvem  er  dog  næppe  fulgt  efter,  skønt 
begge  Parter  bevarede  hinanden  i  venlig  Erindring.  Schu- 
macher var  nu  kommen  det  medicinske  Studium  for 
fjernt.  Der  er  neppe  Tvivl  om,  at  han  i  Paris  efter 
Evne  har  fortsat  de  Studier,  som  havde  sysselsat  ham 
i  Nederlandene  og  i  England,  og  hans  Optegnelsesbog 
viser  Tegn  herpaa.  Men  Opholdet  i  Paris  blev  forholds- 
vis kort.  Her  var  desuden  saa  meget,  som  kunde  af- 
lede Opmærksomheden.  Ikke  alene  de  politiske  Begiven- 
heder maatte  fængsle  den  studerende;  hele  det  rige  aande- 
lige  Liv,  som  var  i  Færd  med  at  vokse  frem  paa  fransk 
Grund,  greb  ham  stærkt,  saa  at  den  franske  Kultur  kom 
til  at  præge  ham  dybere  end  noget  Lands,  som  han  hidtil 
havde  besøgt. 

Frankrig  var  i  Færd  med  at  blive  det  toneangivende 
Land  i  Evropa.  Dette  skyldtes,  som  en  skarpsindig  fransk 
Forsker  har  paavist,  ikke  i  første  Linie  den  politiske 
Overmagt  under  Mazarin  og  Ludvig,  ej  heller  det  mærke- 
lige Tilfælde,  at  saa  mange  store  Digtere  traadte  frem  just 

paa  dette  Tidspunkt.  Frankrigs  centrale  Beliggenhed  i 
Evropa,  de  franske  Gesandters  Virksomhed  i  Udlandet, 
Mangelen  paa  national  Selvstændighed  hos  Nabofolkene,  alt 
dette  har  virket  med  til  at  lægge  Sejren  til  Rette,  men 
næppe  heller  mere.  Hovedaarsagen  bliver,  at  der  just  paa 
denne  Tid  fandt  en  Nationahsering  Sted  af  det  franske  Aands- 
liv,  at  Litteraturen  frigjorde  sig  for  den  liidtilværende  stærke 
klassiske  og  italienske  Paavirkning  og  derved  vandt  i  Styrke, 
da  den  som  Antaios  favnede  sin  Moder  Jorden.  Men  sam- 
tidigt fik  den  herigennem  et  humant  og  alment  Præg,  som 
gav  den  Mulighed  for  at  faa  Indflydelse  langt  ud  over  Lan- 
dets Grænser.  Thi  den  franske  Nationalkarakter  har  just 
dette  almene  Præg,  hvilket  det  skyldes,  at  —  som  man 
smukt  har  udtrykt  det,  —  andre  Nationer  kan  genkende 
sig  selv  i  den  franske  Litteratur. 

Endnu  paa  denne  Tid  (ca.  1660)  havde  den  franske 
Aandskultur  sine  fasteste  Borge  i  »Salonerne«,  hvor  »les 
beaux  esprits«  flokkedes  om  Md.  de  Scudery  eller  i  Hotel 
Rambouillet,  og  hvor  »Précieusernes«  Stil,  der  just  nu  gen- 
nemhaanedes  af  den  unge  Moliére,  havde  udviklet  sig  til  at 
vinde  Herredømmet.  Man  har  antvdet,  at  Peder  Schumacher 
skulde  have  haft  Adgang  til  disse  Kredse,  men  rent  bortset 
fra,  at  han  i  senere  Breve  snarest  spøger  med  »Skønaanderne«, 
synes  det  ganske  utænkeligt,  at  et  saadant  Milieu  skulde 
have  aabnet  sig  for  en  ubekendt  borgerlig  fra  et  afsides 
liggende  Land.  Det  er  derimod  muligt,  at  man  af  Schu- 
machers Bemærkninger  tør  slutte,  at  han  har  set  »Les 
précieuses  ridicules«  opført  under  sit  Pariserophold.  Hans 
stærke  Begejstring  for  Oldtidens  komiske  Skuespildiglning, 
som  den  viser  sig  hos  Plautus,  maa  have  gjort  ham 
lydhør  for  Moliéres  vaagnende  Geni.  Men  det  eneste 
virkelige  Holdepunkt,  vi  har  angaaende  hans  Udendørsliv 
under  Pariseropholdet,  peger  i  en  anden  Retning.  Flere 
Aar  senere,    da  den   unge  Kammersekretær  i   sin  Protokol 

noterede  Udfaldet  al'  en  Strid  om  en  Embedsbesættelse. 
løjede  han  spydigt  til:  »Jens  Lassen  agerede  Scaramucci 
med  fuld  Musik.«  Scaramuccia  er  en  Figur  i  den  italien- 
ske Maskekomedie,  en  storpralende  og  fejg  Eventyrer,  som 
var  bleven  saa  bekendt  i  Paris  ved  Tiberio  Fiurellis  Frem- 
stilling, at  endog  Ludvig  XIV  morede  sig  over  hans  Komik, 
og  Folk  paa  Gaden  kaldte  Skuespilleren  selv  for  Scara- 
mouche.  Ham  har  vel  altsaa  Schumacher  set  optræde  i 
Paris.  Det  er  naturligt,  at  han  ikke  straks  har  kunnet 
søge  de  ædleste  Former  for  fransk  Aandsliv,  men  som 
hjemløs  har  været  henvist  til  at  at  nyde  de  folkelige  For- 
lystelser. Hovedsagen  for  ham  var  dog  nu  Begivenhederne, 
og  sikkert  er  den  Tanke  ofte  gaaet  igennem  hans  Hoved, 
at  den  store  Minister,  der  laa  paa  sit  Dødsleje,  var  et  vær- 
digt Forbillede  for  en  ærgerrig  borgerlig,  der  følte  Kræfterne 
svulme  i  sig. 

Rejsen  nærmede  sig  nu  sin  Ende.  Et  Besøg  i  de  gamle 
enevældigt  styrede  Kulturlande  mod  Sj^d  maatte  dog  nød- 
vendigt indgaa  i  Rejseplanen.  Det  Forfald,  som  var  be- 
gyndt at  træde  stærkt  frem  i  Spanien,  faldt  ikke  Datidens 
Mennesker  i  Øjnene;  de  saa  ikke  Tilbagegangen  for  den 
Glans,  der  laa  over  Velasquez'  Kunst  og  Cervantes'  Roman, 
først  og  sidst  over  den  spanske  Kongemagt  med  de  store 
Minder.  Men  som  Kometens  Fart  stiger,  naar  den  nær- 
mer sig  Solen,  saaledes  blev  der  kun  levnet  Peder  Schu- 
macher en  kort  Tid  til  paa  nært  Hold  at  se  den  Regerings- 
form i  fuldt  Flor,  som  han  nu  var  naaet  til  at  betragte 
som  den  ypperste  jordiske.  Man  kan  beklage  dette,  men 
det  er  ikke  troligt,  at  selv  et  længere  Besøg  nu  havde 
kunnet  aabne  hans  Øjne  for,  at  ogsaa  Enevælden  havde  sine 
Skrøbeligheder. 

Saa  mangelfulde  er  vore  Efterretninger,  at  det  ikke  en 
Gang  er  muligt  at  fastslaa,  om  Rejsen  til  Spanien  har  fun- 
det Sled  til  Søs  mellem  Opholdene  i  England  og  i  F'rank- 

rig,  eller  om  Schumacher  ikke  snarere  i  Begyndelsen  af 
1661,  da  han  havde  sagt  Paris  Farvel  og  aflagt  en  Visit  i 
Amsterdam,  er  draget  landværts  til  den  pyrenæiske  Halvø. 
Sikkert  er  det,  at  han  har  været  dernede.  Det  fremgaar 
ikke  alene  af  hans  senere  grundige  Kendskab  til  Spansk 
og  af  de  mange  spanske  Værker  i  hans  Bibliotek,  der 
tidt  er  udgaaede  fra  afsides  liggende  Trykkerier  som  i  Sa- 
lamanca  og  Medina  del  Campo,  men  til  ydermere  Sik- 
kerhed for  os  beretter  han  selv  om  en  Oplevelse  uden 
for  det  kongelige  Jagtslot  i  Aranjuez,  hvor  han  blev  impo 
neret  ved  at  se  en  Hjord  paa  5—600  Kameler.  Opholdet 
var  kortvarigt,  man  nærmede  sig  aabenbart  Rejsekassens 
Bund,  der  var  hverken  Tid  eller  Penge  til  at  studere 
ved  et  af  de  berømte  spanske  Universiteter  Italien  vin- 
kede, og  skønt  der  kun  kunde  blive  Tale  om  faa  Maa- 
neders  Ophold  herovre,  træffer  vi  allerede  i  Vinteren  1661 
— 62  Schumacher  i  Rom.  Her  nyder  han  ret  Fordybel- 
sen i  de  antikke  Minder,  dvæler  gerne  ved  Obelisker 
og  Amfiteatre,  og  i  Følelsen  af  selv  at  have  naaet  altfor 
lidt  hernede  anbefaler  han  senere  en  ung  Mand ,  der 
skal  rejse  ud,  at  gaa  direkte  til  Italien  og  siden  hen  tage 
Mellemevropa,  som  ikke  løber  fra  ham.  Tillige  havde 
Schumacher  her  den  Glæ'de  at  vinde  en  ny  Ven  (naturlig- 
vis en  adelig)  som  en  Slags  Erstatning  for  den  højtbegavede 
Jørgen  Rosenkrans,  der  var  død  1659  under  et  Ophold  i 
Venezia.  Det  var  Jens  Rosenkrans,  en  Søn  af  Hovmesteren 
for  Sorø  Akademi.  Men  der  var  i  Øjeblikket  ikke  Tid  til 
langvarigt  Samvær,  i  Foraarsmaanederne  1662  maatte  Schu- 
macher med  yderligt  forceret  Fart  drage  mod  Nord.  Uden 
at  skænke  de  gamle  Universitetsbyer  Siena,  Bologna  og  Padova 
mere  end  i  det  højeste  en  flygtig  Visit,  havde  han  i  Maj  Maa- 
ned  naaet  Venezia,  og  herfra  gik  Rejsen  med  stor  Hast 
over  Wien  og  Dresden  til  Hamborg.  Man  spørger  forgæves, 
om   han    da   ikke   her    har    gjort  Holdt    i    sin  Faders    lille 

Fødeby;  det  er  overhovedet  ikke  muligt  at  fastslaa  nogen- 
sonihelst  F'orbindelse  melleni  Joakim  Schumacher  med 
hans  Efterkommere  og  FamiHen  i  Bergedorf,  efter  at  den 
yngre  Gren  herfra  havde  slaaet  sig  ned  i  Danmark.  Men 
nu  var  Rejsekassen  aabenbart  læns,  og  med  de  sidste  Rester 
reddede  Peder  Schumacher  sig  over  Vandet  til  Danmark, 
hvor  han  efter  ni  Aars  Forløb  atter  stod  i  sin  P'ødeby 
d.  20.  Juli  1662.  Hans  Livs  store  Rejse,  den  som  for  andre 
er  deres  Livs  store  Oplevelse,  var  hermed  til  Ende. 


III 

PEDER  Schumacher  var  knap  27  Aar  gammel,  da  han 
atter  var  paa  hjemlig  Grund. 

Han,  der  fra  sin  Fødsel  af  var  bleven  betragtet  som  et 
Vidunderbarn,  havde  dog  lært  meget  paa  Rejsen,  ja  havde  i 
visse  Henseender  forandret  Natur.  Han  var  draget  ud  som  den 
meget  vidende,  der  var  hjemme  i  Bøgernes  Verden.  Nu 
havde  han  øget  sine  Kundskaber  og  erhvervet  sig  en  prak- 
tisk Sprogfærdighed,  der  gjorde  et  stærkt  Indtryk  paa  hans 
Samtid.  Navnlig  talte  og  skrev  han  fortræffeligt  Fransk, 
det  blev  snart  hans  Yndlingssprog,  og  hertil  knyttede  han 
solide  Kundskaber  i  de  sydevropæiske  Sprog,  i  det  mindste 
i  Spansk.  Hans  Viden  i  Tysk  var  givet  ham  i  Vuggegave. 
De  andre  nordiske  Sprog,  Engelsk  og  Hollandsk,  erhvervede 
han  undervejs.  Mangel  paa  Øvelse  gjorde  dog,  at  en  stor 
Del  af  denne  Kundskab  senere  gik  tabt,  saaledes  som  man 
ser  det  af  et  Brev  til  Barlow  1676,  da  han  stod  paa 
Magtens  Højde.  Endelig  var  der  de  klassiske  og  de  øster- 
landske Tungemaal,  som  han  besad  et  udstrakt  Kendskab 
til,  hvad  hans  Venner  fremfor  alt  beundrede. 

Selv  kunde  han  nok  kokettere  saa  smaat  med  sine 
Sprogkundskaber.  I  et  Brev  til  en  Ven  spøger  han  der- 
med og  sammenligner  sig   med   en  lærd   tysk  Doktor,   der 

nylig  var  kommen  til  København  og,  naar  han  sad  i 
Kirken,  lagde  Fingeren  ud  over  Stoledøren,  pegede  paa  Folk, 
alt  eftersom  de  kom  ind,  og  spurgte:  »Wer  ist  der?  Wer 
ist  jener?«  blot  for  at  alle  skulde  se,  at  han  bar  Doktor- 
ringen paa  Fingeren.  Schumacher  mente  altsaa,  at  hans 
Sprogviden  var  hans  Doktorring,  og  han  indrømmede,  at 
han  undertiden  viste  den  frem  i  Utide. 

Men  det  var  ikke  blot  en  ydre  Færdighed  og  en  boglig 
Lærdom,  han  havde  erhvervet  sig.  Han  var  bleven  paa- 
virket af  de  Mænd,  som  han  var  kommen  i  Berøring  med, 
og  af  Livet  i  de  store  Stæder,  som  han  havde  set.  Thi 
det  er  værdt  at  lægge  Mærke  til,  at  skønt  Schumacher  ingen- 
lunde manglede  Natursans,  besøgte  han,  ligesom  hans  sam- 
tidige ,  kun  de  større  Byer  (Amsterdam,  Leyden,  London, 
Oxford,  Paris,  Rom  o.  s.  v.);  Landet  tog  han  kun  det  med 
af,  som  han  kunde  faa  under  Gennemfarten.  Havde  han 
i  disse  Slæder  ganske  vist  ikke  haft  Adgang  til  de  højeste 
Cirkler,  var  han  dog  heller  ikke  bleven  upaavirket  af  den 
slebne  Tone,  som  strømmede  ind  i  hele  Samfundet  fra  de 
franske  Saloner.  Tillige  maatte  Omgangen  med  Mænd  som 
John  Fell  og  Barlow  give  ham  aandelig  Modenhed.  Der 
lagdes  herved  Spirer  i  den  unge  Schumacher,  som  senere 
under  lykkeligere  Vilkaar  skulde  udfolde  sig  til  den  milde, 
verdensmandsmæssige  Ro  og  Overlegenhed,  der  gav  ham 
et  Plus  over  og  som  imponerede  Adelsmæ^idene  og  Krigerne, 
skønt  han  kun  var  lille,  svag  af  Skikkelse  og  borgerhg. 
Det  var  den,  som  skaffede  ham  Tilnavnet  »Lepidus«,  o: 
»den  line,  verdensdannede«.  Allerede  nu  havde  han  lært 
den  Kunst  at  omtale  sine  Venneis  Svagheder  paa  den  for 
dem  behageligste  Maade.  »I  er  ikke  den  første,  som  har 
begyndt  paa  en  lang  Rejse,  uden  at  komme  videre;  der  er 
min  Tro  mange  andre«,  skriver  han  til  en  Ven,  hvis  Planer 
var  slaaede  fejl.  Og  for  at  trøste  ham,  tilføjer  han  en 
Anekdote  om  en  Svejtser  (vistnok  i  dette  Tilfælde  det  samme 

som  en  Lakej),  der  vilde  til  Rom,  men  ikke  kom  længere 
end  til  Rostock  paa  Grund  af  det  gode  01  dér. 

Der  laa,  som  vi  tidligere  har  set,  et  Anstrøg  af  kosmo- 
politisk Aand  over  disse  ændrede  Karakteranlæg.  Der  var 
ogsaa  en  borgerlig  Selvbevidsthed,  der  gjorde,  at  samtidig 
med  at  Peder  Schumacher  nok  gad  gælde  for  Junker  i 
Udlandet,  vilde  han  ikke  bøje  sig  for  nogen  Adelsmand, 
blot  fordi  han  var  adelig.  Da  han  billiger  Jørgen  Rosen- 
krans' Mangel  paa  Adelshovmod,  lægger  han  ham  de 
klassiske  Ord  i  Munden:  »Byrd  og  Fædreland,  kort  sagt, 
alt  hvad  der  ikke  skyldes  os  selv,  anser  jeg  næppe  for  vor 
Ejendom.«  Denne  faste  Ryg  bevarede  han  igennem  Livet, 
men  med  det  catoniske  Verdensborgerskab  var  det  ikke 
saa  alvorligt  ment.  Mindet  er  jo  kun  en  lille  Ting,  men 
der  var  ogsaa  lønlige  Kildespring  i  ham.  Derfor  kan  det 
hænde,  at  naar  han  i  et  Brev  kommer  til  at  bruge  et  den 
Gang  mindre  almindeligt  Ord  som  t.  Eks.  »Pegefinger«,  giver 
det  uvilkaarligt  et  Ryk  i  ham,  og  han  indskyder  hastigt: 
»Det  er  et  godt  dansk  Ord«. 

Endnu  kan  der  hertil  føjes  et  Par  Ord  om  den  unge 
Schumachers  religiøse  Standpunkt.  Det  er  vanskeligt  at 
trænge  til  Bunds  i  et  Menneske  paa  et  Omraade  som 
dette,  naar  man  for  store  Dele  af  hans  Livs  Vedkommende 
kun  har  spredte  Udtalelser  at  bygge  paa.  Saa  meget  kan  dog 
vel  siges,  at  den  levende  Religiøsitet,  som  han  havde  lært  at 
kende  i  Faderens  Hus,  gennem  Jesper  Brokmands  og  John 
Fells  Ortodoksi  havde  udviklet  sig  til  at  blive  en  rolig 
Skæbnetro,  hvor  Skæbnen  endnu  opfattedes  som  et  gun- 
stigt Forsyn,  der  nok  vilde  skaffe  ham  Lykken  til  sidst. 
»Jeg  er  i  dette  en  Smule  Kalvinist« ,  siger  han  en  Gang  i 
denne  Tid.  »Hvad  end  et  Menneske  gør,  hvorledes  han 
end  anstrænger  sig,  saa  vil  Gud  dog,  at  Æren  for,  hvad 
man  opnaar,  skal  tilkomme  ham.  Kun  Begyndelsen  ligger 
i  vor  Haand,  for  Udfaldet  raader  Skæbnen,   det  vil  for  os 

sige  »Forsynet«.  Den  eneste  Vej  til  et  roligt  Liv  gaar 
gennem  Dyden.«  —  Heri  ligger  dog  ingenlunde,  at  Schu- 
macher skulde  have  brudt  med  den  ortodokse  Kirke,  tvært- 
imod Tølte  han  ikke  selv  den  Kløft,  der  fandtes  mellem 
hans  Følelse  og  hans  Forstand,  og  han  var  alle  Dage 
Statskirkens  ivrigste  Tilhænger.  Men  hans  Kristendom 
fandt  stivnede,  halvt  overtroiske  Udtryk,  som  naar  han 
ved  alle  betydningsfulde  Afgørelser  vænnede  sig  til  at  ned- 
skrive stereotj^pe  Formularer,  hvori  han  paaberaabte  sig 
Guds  Bistand.  I  Reglen  forkortedes  endda  disse  Formler 
til  kun  at  omfatte  Ordenes  Begyndelsesbogstaver,  og  naar 
han  atter  og  atter  i  Brevene  taler  om  sin  Begejstring  for 
»D^^den«,  er  denne  Iver  hos  en  ung  Mand  ganske  vist 
anerkendelsesværdig,  men  den  megen  Tale  gør  os  en 
Smule  mistænksomme.  Schumacher  var  ikke  af  Naturen 
nogen  Dydsdragon. 

Saaledes  omtrent  maa  vi  tænke  os  den  Peder  Schu- 
macher, som  i  1662  paa  ny  stod  i  København.  Et  ufuld- 
endt Maleri,  som  tilhørte  hans  Moder,  fremstiller  ham  paa 
dette  Tidspunkt.  De  indfaldne  Kinder  taler  om  bevægede 
Aar  og  om  Rejsens  Strabadser,  men  Ansigtet  selv  er  fuldt  af 
Liv  og  Lune.  Hvor  lyser  ikke  de  brune  Øjne  kækt,  og 
Munden  gemmer  paa  et  muntert  Ord!  Det  er  en  ung  Mand, 
for  hvem  Verden  synes  at  ligge  aaben. 

McH  var  han  selv  bleven  forandret,  gjaldt  det  ikke  i 
ringere  Grad  om  hans  Fædreland.  Der  var  først  Krigene, 
som  var  gaaede  hen  over  det.  Landskabsafstaaelserne  ved 
Roskildefreden  føltes  næppe  saa  haardt  af  Almenheden,  som 
det  vilde  have  været  Tilfældet  i  vore  Dage.  Krigen  var  jo 
endnu  den  Gang  Kongens  Krig,  Tabene  ved  Freden  mærkedes 
først  og  fremmest  af  ham  som  en  Nedgang  i  hans  Ind- 
tægter. Noget  mere  betød  Krigens  Virkninger  gennem 
Hærgningerne  paa  det  bevarede  Land.  Dog  er  de  alminde- 
lige I^eretninger   om    Svenskeres   og   Polakkers  Plyndringer 

under  Karl  Gustaiskrigene  vistnok  betydeligt  overdrevne, 
navnlig  derved ,  at  man  har  opfattet  de  Skildringer ,  der 
passede  paa  enkelte  Egne,  som  om  de  gjaldt  for  hele 
Riget.  Saaledes  er  det  ogsaa  gaaet  med  Billedet  af  Tysk- 
lands Stilling  efter  Trediveaarskrigen.  Et  lille  Vidnesbyrd 
om,  at  det  forholder  sig  saa,  har  man  i  de  Fund  af  ned- 
gravede Sølvsager,  som  man  i  vore  Dage  gør,  som  er  tal- 
rigst fra  Jylland  og  her  igen  navnlig  findes  i  Fredericia- 
egnen  inden  for  en  Linje  fra  Kolding  til  Horsens.  Her  var 
aabenbart  Brændpunktet,  og  jo  længere  man  kommer  bort 
derfra  mod  Nord,  mod  Limfjorden,  des  svagere  bliver 
Fundene  og  vel  ogsaa  Plyndringerne.  Man  savner  dog 
endnu  en  virkelig  Undersøgelse  af,  hvad  Svenskekrigene 
har  betydet  for  det  danske  Landbrug,  og  saa  længe  en 
saadan  ikke  findes,  maa  man  indskrænke  sig  til  at  udtale 
den  Formodning,  at  det  næppe  har  været  saa  galt  fat  som 
tidligere  antaget. 

Derimod  er  der  sikkert  Grund  til  at  lægge  den  største  Vægt 
paa  den  økonomiske  Tilbagegang,  som  havde  betegnet  de 
sidste  Aartier  før  1660.  Det  danske  Landbrug  syntes  at 
skulle  faa  en  god  Tid  i  Begyndelsen  af  Trediveaarskrigen, 
da  Kornpriserne  sprang  svært  i  Vejret,  aabenbart  fordi  vi 
kunde  eksportere  Rug  og  Byg  til  de  krigende  Hæres  Behov 
i  Tyskland.  Men  snart  kom  vi  selv  med  ind  i  Krigen,  og 
Fordelen  var  foreløbigt  forbi.  Endnu  efter  Fredens  Afslut- 
ning i  Miinster  havde  vi  dog  nogle  gode  Aar  1648 — 52, 
mens  det  tyske  Landbrug  stræbte  at  komme  til  Kræfter, 
men  fra  1653  maa  dette  være  sket,  thi  der  indtræffer  da 
et  frygteligt  Prisfald  paa  Kornet  herhjemme,  og  de  usle 
Priser  bliver  ved  at  herske  gennem  165()erne  og  1660erne. 
Kun  naar  der  ligefrem  var  Fare  for  Hungersnød,  kunde  de 
nu  hæve  sig  for  en  Stund.  Saaledes  lukkedes  det  tyske  Mar- 
ked for  os,  og  Krigen  kom  nu  oven  i  Købet  til  os  og 
hæmmede  den   regelmæssige  Produktion.     For  vor  Bonde- 


67 

stand  maa  Tilstanden  have  været  slem.  Adelen  levede  fra 
gammel  Tid  især  af  Øksnehandel,  og  skønt  Fordelene  ved 
Studeopdrætning  formindskedes  ved  Midten  af  det  17de 
Aarhundrede,  havde  den  ikke  Blik  for,  at  Driften  maatte 
lægges  om.  De  agerdyrkende  Stænders  Tilbagegang  maatte 
naturnødvendigt  ramme  Borgerne,  og  det  er  ikke  underligt, 
at  man  ser  en  stærk  Nedgang  i  Antallet  af  danske  Handels- 
skibe, som  passerede  gennem  Øresund.  Føjer  man  hertil, 
at  den  Stigning  af  Lønningerne,  som  fandt  Sled  i  Tyskland, 
vistnok  ogsaa  har  naaet  til  Danmark ,  indser  man ,  hvor 
vanskelig  Stillingen  maatte  bhve  for  de  besiddende  Klasser, 
der  dog  omfattede  langt  den  største  Del  af  Landets  Beboere. 

Det  er  paa  denne  Baggrund,  som  ogsaa  virker  med,  at 
den  sidste  Akt  af  Landadelens  (man  fristes  til  at  sige  Land- 
boernes) Herredømme  i  Danmark  udspilles.  Haandfæst- 
ningsregeringen  faldt  for  en  Alliance  mellem  de  misfornøjede 
i  Efteraaret  1660,  Arveregeringen  besluttedes  d.  13de  Oktober, 
og  i  Løbet  af  den  følgende  Uge  fraskrev  Stænderne  sig 
frivilligt  enhver  Medvirken  til  den  nye  Regeringsforms  Ind- 
retning mod  Løfte  om  at  bevare  deres  gamle  Friheder  og  at 
faa  en  »Reces«.  Arvehyldingen  fulgte  med  Pomp  og  Pragt 
paa  Slotspladsen,  og  da  Stændermødet  havde  opløst  sig  i 
Løbet  af  samme  Maaned,  tog  Kongen  i  Begyndelsen  af 
1661  en  videre  gaaende  Ed  af  alle  Landets  Beboere  paa 
det  fastslaaede  ved  »Arve-Enevolds-Suverænitetsakten«. 

Frederik  HI  betragtede  alle  billige  Krav  om  Sikring  af 
Stændernes  Friheder  som  opfyldte,  da  han  i  Sommeren 
1661  havde  meddelt  dem  deres  nye  Privilegier.  Den  kejser- 
lige Gesandt  Goéss,  hvis  Hjerte  var  paa  Adelens  Side,  siger, 
at  den  langvarige  Opsættelse  heraf  havde  sat  ondt  Blod, 
som  Kongen  ønskede  at  fjerne.  »Derfor  har  Hans  Majestæt 
den  20de  dennes  [Juli]  ladet  den  herværende  Adel  kalde 
sammen  i  Slotssalen  og  gennem  sin  Kansler  korteligt  ladet 
foredrage  for  den,  at  da   nu  Regeringsformen   (»der    status 

publicus  dieses  Reichs«)  var  forandret,  og  Haandfæstningen 
og  de  øvrige  Konstitutioner  kasserede,  havde  Hans  Majestæt 
for  at  vise  sin  naadige  Affektion  over  for  Adelen  anset  og 
benaadet  den  med  visse  Privilegier,  som  samtidigt  tilstilledes 
den.  Den  ældste  af  Adelsmændene  modtog  disse,  sagde 
Hans  Majestæt  underdanig  Tak  derfor  og  anbefalede  paa 
det  bedste  hele  Noblessen  til  ham.  Derpaa  gik  man  til 
Taffels,  hvor  Hs.  Majestæt  og  den  kgl.  Prins  var  nærværende, 
og  alle  tilstedeværende  adelige  blev  trakterede.«  Goéss 
siger  om  disse  Friheder:  »Hvad  alt  det  angaar,  som  staar 
i  Forbindelse  med  Regeringsformen  (»status  regni«),  sporer 
jeg  her  ingen  Forundring  hos  Adelen,  da  denne  nu  er 
ændret,  men  at  de  i  denne  Henseende  godt  kan  finde  sig 
(»wohl  verschmertzen  konnen«)  i  Forandringen  i  Privi- 
legierne« ;  værre  var  det  med  deres  Forrettigheder  frem  for 
de  andre  Stænder,  navnlig  for  Bønderne.  Paa  samme  Maade 
fik  Gejstligheden  og  Borgerstanden  deres  Frihedsbreve  over- 
rakte d.  22de  Juli,  men  da  de  havde  haabet  paa  at  blive 
helt  fri  for  at  betale  Skatter  for  Fremtiden,  var  de  meget 
mindre  tilfredse  end  Adelsmændene. 

Man  fejler  næppe  ved  at  opfatte  denne  festlige  Scene  som 
et  Forsøg  fra  Regeringens  Side  paa  at  give  Stændermødet 
det  foregaaende  Efteraar  en  pompøs  Afslutning.  Kongen 
mente  rm,  at  han  havde  opfyldt  det  første  af  sine  Løfter,  ja 
antydede  endogsaa,  at  dette  Skridt  var  en  ren  Naadesbe- 
visning  fra  hans  Side  over  for  Adelen.  Dette  var  dog  ikke 
ganske  rigtigt,  ligesom  han  jo  heller  ikke  endnu  havde 
opfyldt  sit  andet  Løfte,  at  give  den  nye  Grundlov,  »Recessen«. 
Men  man  ser  allerede  af  dette  Sted,  at  han  selv  betrag- 
tede Spørgsmaalet  som  foreløbigt  klaret  ved  »Suverænitets- 
akten«,  og  at  de  forskellige  Stænder,  ogsaa  Adelen,  kun 
tænkte  paa  at  sikre  sig  økonomisk.  Lad  være,  at  Mis- 
fornøjelsen med  det  skete  nok  stak  en  Del  dybere  hos 
Adelsstanden,  end  man  kan  spore  af  dens  officielle  Optræden. 

Man  niaa  dog,  naar  man  taler  om,  at  F'rederik  III  tyvstjal 
Enevælden,  betænke,  at  Kongen  ikke  havde  Indtrykket  al",  at 
han  forbrød  sig  mod  noget  retsligt  grundfæstet  eller  histo- 
risk levedygtigt,  og  at  Stænderne  uden  den  svageste  Protest 
fandt  sig  i  hans  Optræden. 

Kongemagten  havde  saaledes  sejret,  Hovedlinjerne  for 
den  kommende  Udvikling  var  allerede  lagte,  da  Schuma- 
cher Aaret  efter  vendte  hjem.  Men  der  var  endnu  meget 
at  udrette,  der  var  mange  Fjender  af  det  skete,  som  ønskede 
det  omgjort.  Paa  hvilken  Side  vilde  man  finde  Peder 
Schumacher  i  denne  Udvikling?  Det  rolige  Liv  som  Viden- 
skabsmand lokkede  ham  aabenbart  ikke  længer;  de  Chancer, 
som  straks  efter  hans  Hjemkomst  frembød  sig  for  at  naa 
en  Professorstilling,  udnyttede  han  ikke.  Men  naar  det 
offentlige  Liv  drog  ham,  kunde  det  heller  ikke  være  tvivl- 
somt, hvor  han  vilde  stille  sig.  Hvad  der  var  sket  i  Dan- 
mark, faldt  just  i  Traad  med,  hvad  Schumacher  havde  set 
paa  sin  Rejse  og  lært  at  vurdere.  Begejstring  for  den 
svagere  Part  laa  ikke  i  hans  Natur  og  gjorde  det  vanske- 
ligt for  ham  at  indrullere  sig  i  en  Oppositions  Rækker. 
Sin  Familie,  sine  Venner,  Universitetslærerne  og  Hovedmassen 
inden  for  sin  Samfundsklasse  fandt  han  paa  Sejrherrens 
Side.  Endelig  drev  det  stræberagtige  Træk,  som  prægede 
hele  hans  Slægt,  ham  over  paa  det  samme  Parti.  Der  var 
nu  gode  Udsigter  for  energiske  og  begavede  borgerlige  som 
Kongemagtens  Hjælpere;  den  vundne  Sejr  betød  jo  ogsaa 
Byens  voksende  Indflydelse  over  Landet. 

Men  Peder  Schumacher  var  ikke  den,  som  forhastede 
sig,  og  hans  økonomiske  Uafhængighed  gjorde  det  muligt 
for  ham  at  vente  i  Ro.  Han  synes  ikke  at  have  fjernet  sig 
fra  København  i  det  første  Aars  Tid  efter  sin  Hjemkomst, 
men  blev  aabenbart  i  Hjemmet  hos  sin  Moder.  Han 
-studerede  sit  Fædreland  paa  ny<,  som  han  udtrykker  det, 
og  saa  Mulighederne  an.    Fantasier  om  en  glimrende  Frem- 

tid  svævede  allerede  for  hans  indre  Blik.  I  det  samme 
Brev,  hvori  han  meddeler  en  Ven,  at  der  er  mange  i  Kø- 
benhavn, som  gaar  og  venter  paa  »en  charge«  (et  Embede), 
ender  han  spøgefuldt  med  at  ønske  sig  et  lille  italiensk 
Fyrstendømme  til  Købs.  Det  er  Tanker,  der  peger  langt  ud 
i  Fremtiden  og  omsider  skulde  blive  virkeliggjorte,  da  han 
vandt  sit  tyske  Rigsgrevskab. 

Allerede  før  sin  Ansættelse  fulgte  han  opmærksomt  med 
hvad  der  foregik  i  Kongens  Nærhed,  talte  om  de  fremmede 
Fyrstebesøg  og  andre  Hotnyheder.  »Kongens  Riddere  bære 
nu  alle  en  Stjerne  paa  Brystet,  bordyret  paa  den  venstre 
Side,«  meddeler  han  med  synlig  Interesse  kort  efter.  Om 
selve  Statstj enesten  straks  stod  lor  ham  som  hans  rette 
Vej,  kan  dog  betvivles.  Desuden  maatte  det  være  til  de 
Omraader,  hvorpaa  han  allerede  havde  gjort  sig  bemærket, 
at  man  vilde  søge  ham.  Endnu  var  han  kun  kendt  som 
den  unge  lærde  og  som  den  unge  loyale  Borger. 

Der  er  næppe  Tvivl  om,  at  det  var  Kongens  ovenfor 
nævnte  Kansler  Peder  Reetz,  som  først  drog  Schumacher 
frem.  Traditionen  i  Familien  bestyrker  dette.  Satiredigteren, 
Jakob  Worm  slaar  senere  paa,  at  man  »ritzede«  Lykkens 
Gang  for  ham,  og  ydermere  gaar  en  smuk  Overlevering 
ud  paa  det  samme.  Peder  Reetz  var  en  duelig  og  konge- 
tro Embedsmand,  der  lettere  end  sine  adelige  Standsfæller 
havde  fundet  sig  til  Rette  med  den  indtrufne  Statsforandring, 
og  som  derfor  havde  beholdt  Kongens  usvækkede  Tillid. 
Sin  Interesse  for  Universitetet  og  for  Studierne  bevarede 
han  gennem  Livet.  Det  fortælles,  at  Schumacher,  da  han 
en  Dag  besøgte  Kansleren,  fik  Indbydelse  til  at  blive  til 
Middag,  men  af  Beskedenhed  rejste  sig,  før  Maaltidet  var 
helt  til  Ende.  Reetz  rejste  sig  da  ligeledes  for  at  følge 
ham  til  Dørs,  og  da  de  øvrige  Gæster  undrede  sig  over 
denne  Opmærksomhed,  sagde  han  efter  Afskeden  til  dem : 

»Vidste  I,  hvad  Talent  denne  Mand  har,  da  bar  I  Estime 
for  ham.« 

Det  er  iøvrigt  troHgt,  at  Frederik  II I. s  nysudnævnte 
Livlæge,  Henrik  a  Moinichen,  der  var  besvogret  med  Schu- 
macher og  havde  boet  i  Paris  samtidig  med  ham,  ogsaa 
har  henledt  Opmærksomheden  paa  ham.  Peder  Schumacher 
taler  stadig  i  sin  Breve  om  »den  gode  ærlige  Moinichen«, 
hvad  der  tyder  paa  en  nærmere  Forbindelse  mellem  dem. 
Moinichens  Anseelse  var  betydehg,  og  selv  den  fangne 
Grevinde  i  Blaataarn  kaldte  ham  senere  »en  meget  skikkelig 
(o:  duehg)  Mand,  lemfældig,  forsigtig  i  sin  Kur«.  Der  mang- 
lede nu  blot  en  Lejhghed  til  at  drage  den  unge  Schumacher 
frem.  Den  kom  under  den  Panikstemning,  som  herskede 
i  Kongehuset  i  Maj  1663,  da  man  havde  faaet  Underret- 
ning om  Ulfeids  forræderiske  Planer  og  frygtede  for,  at 
han  skulde  have  Tilhængere  inden  for  den  misfornøjede 
Adel.  Nu  skulde  der  renses  ud  blandt  alle  utro  Tjenere. 
Fra  da  af  fik  Peder  Schumacher  sin  daglige  Gang  paa 
Københavns  Slot.  Han  blev  udnævnt  til  kongelig  Bibliotekar 
og  Arkivar  d.  27.  Maj  1663. 

Det  gamle  Københavns  Slot  var  en  lille  Verden  for  sig, 
det  levede  sit  særlige  Liv.  Skiftende  Tider  havde  opført 
det,  Resultatet  var  blevet  uensartet,  men  i  høj  Grad  male- 
risk. Naar  man  ad  Højbro  var  kommen  over  paa  den 
smalle  Landstribe  af  Slotsholmen,  som  laa  mellem  Kanalen 
og  Borggraven,  førte  atter  en  Vindebro  omtrent  ved  den 
nuværende  Rytterstatue  over  til  selve  Slottet.  Ved  Indgan- 
gen gennem  Porten  havde  man  det  mægtige  Blaataarn  paa 
sin  højre  Haand,  Kongefløjen  til  venstre.  Fortsættelsen  af 
denne  var  den  sydlige  Fløj ,  der  vendte  ud  mod  den  nu- 
værende Kavalergaard,  og  som  fandt  en  foreløbig  Afslut- 
ning lige  før  Broen  »Løngangen«  i  et  fremspringende  otte- 
kantet Taarn,  »Kongens  Runddel«.  Dets  Fod  beskylledes 
af  Vandet    i   Slotsgraven,    og    det    hørte    til   Bygningskom- 

pleksets  ældste  Dele.  Her  laa  paa  første  Sal  (den  mellemste 
Hække  store  Vinduer)  »Kongens  eget  Kammer«,  ogsaa 
>  Drejerkamret«  kaldet,  det  Sted,  hvortil  han  yndede  at  trække 
sig  tilbage,  naar  han  vilde  søge  Ensomhed,  og  hvor  hans 
Seng  stod.  Nedenunder  i  en  lav  Hvælving  var  Brevkamret, 
hvor  Rigets  vigtigste  Dokumenter  gemtes,  men  Bogsamlin- 
gen, der  truede  med  at  sprænge  sine  snævre  Rammer,  var 
foreløbigt  anbragt  i  to  Sale  øverst  i  den  saakaldte  »Kirke- 
tløj«,  som  mod  Vest  sluttede  sig  til  de  allerede  nævnede 
Bygninger,  og  som  vendte  ud  mod  den  senere  Ridebane. 

Det  var  i  denne  Del  af  Slottet,  at  Peder  Schumacher 
fik  sin  daglige  Gerning.  Han  gik  med  stor  Alvor  i  Gang 
med  den  og  søgte  at  knytte  litterære  Forbindelser  med 
Udlandet,  som  kunde  komme  ham  til  Nytte  ved  Bogan- 
skaffelser. I  et  Brev  til  sin  Ven  Jens  Rosenkrans  straks 
efter  Ansættelsen  tilstaar  han,  at  han  i  de  sidste  3 — 4  Aar 
(det  vil  altsaa  sige  under  den  sidste  og  forcerede  Del  af 
Udenlandsrejsen  og  siden  da)  ikke  har  været  i  Stand  til  at 
følge  med  i,  hvad  der  udkom  i  Paris,  navnlig  i  »den  spiri- 
tuelle Dont«  (o:  æstetiske  Værker)  paa  det  franske  Sprog. 
Nu  skulde  det  forsømte  genoprettes,  og  han  vilde  ligeledes 
aabne  en  Brevveksling  med  Patin  »for  at  forny  det  gamle 
Bekendtskab  og  udvikle  det  begyndende  Venskab,  som  vi 
den  Gang  stiftede«.  Man  ser  saaledes,  at  Schumacher  ikke 
alene  opfriskede  sin  gamle  Viden  og  sine  Bekendtskaber, 
men  ogsaa  lagde  nye  Omraader  ind  under  sig,  thi  den 
moderne  Skønlitteratur  var  et  Felt,  som  han  næppe  havde 
syslet  synderligt  med  tidligere. 

Sligt  kunde  lønne  sig.  Kong  Frederik  var  en  mild 
Herre  at  tjene,  og  han  elskede  de  stille  aandelige  Sysler. 
Han  færdedes  gerne 

—  —  »i  det  Bibliotek, 
som  mod  Melankoli  var  Fyrstens  Apotek.« 

Som  den  lærdeste  af  vore  Konger  fandt  lian  snart  Behag 
i  sin  lærde  Knibedsniands  Selskab.  Schumacher  forstod  at 
lade  hele  sin  Viden  spille  og  at  foregribe  Kongens  Ønsker, 
han  higde  de  Bøger  opslaaede  paa  Kongens  Læsepulte, 
som  han  vidste  vilde  interessere  ham.  Da  Frederik  III  i 
det  hele  var  meget  paavirkelig  for  sine  Omgivelser,  ikke 
mindst,  naar  de  var  af  lav  Stand,  var  der  herigennem 
aabnet  en  Vej  til  at  skaffe  sig  Indflydelse.  Samtidigt  ud- 
videdes og  forbedredes  Bogsamlingen,  og  danske  lærde, 
som  Bartholin  og  Simon  PauUi ,  fik  Adgang  til  at  benytte 
den  og  var  enige  om  at  rose  den  unge  Bibliotekars  Dj^g- 
tighed  og  Forekommenhed.  Uden  for  Slottet  grundlagdes 
den  stolte  kobbertækkede  Bygning,  der  snart  skulde  rumme 
»det  store  kongelige  Bibliotek«  og  til  vore  Dage  har  staaet 
som  den  eneste  arkitektoniske  Levning  af  Betydning  fra  den 
fattige  Tid  efter  Svenskekrigene. 

Vigtigere  endnu  end  dette  Embede  var  dog  Stillingen 
som  Arkivar,  den  Embedsmand,  som  skulde  gemme  Statens 
kostbare  Dokumenter  fra  Arilds  Tid  af  og  holde  Orden  i 
dem.  At  denne  Stilling  straks  blev  føjet  til  Bibliotekar- 
embedet vidner  om,  at  man  fra  første  Begyndelse  havde 
Tillid  til  den  unge  Mand,  thi  her  var  en  Lejlighed  til  Mis- 
brug af  de  vigtigste  Hemmeligheder  ,  som  krævede  stærke 
Garantier.  Men  Schumacher  viste  sig  denne  Tillid  værdig. 
Han  gik  med  samme  Iver  til  Arbejdet  i  Hvælvingen  som  til 
Virksomheden  oppe  under  Kirkens  Tag.  A.D.Jørgensen  har 
beklaget,  at  han  ikke  »gav  sig  bedre  tid  og  gjorde  sig  mere 
fortrolig  med  tidligere  tiders  forhold  både  udadtil  og  indad- 
til; han  vilde  da  næppe  [som  Statsmand]  have  brudt  så 
fuldstændig  med  den  historiske  udvikling,  som  han  gjorde.« 
Om  Peder  Schumacher  virkelig,  som  Jørgensen  mener, 
brød  med  vort  Lands  Udvikling,  vil  der  senere  blive  Lej- 
lighed til  at  undersøge.  Her  skal  det  kun  fastslaas,  at  man 
paa   ingen  Maade   kan   bebrejde   ham  Overfladiskhed   eller 

Mangel  paa  historisk  Sans,  tværtimod  liar  lian  søgt  at 
trænge  ind  i  Danmarks  Fortid  og  komme  til  Klarhed  over, 
hvorledes  vor  statsretlige  Stilling  var  til  Evropas  øvrige 
Riger,  og  hvorledes  den  overhovedet  i  de  sidste  Aarhun- 
dreder  havde  været.  Man  har  for  nylig  fundet  en  Protokol, 
som  Schumacher  dels  selv  har  skrevet,  dels  har  ladet 
skrive.  Den  er  paabegyndt  netop  i  denne  Tid  og  indeholder 
først  de  nyeste  Traktater  med  Nederlandene,  England  og 
Frankrig  samt  Udtog  af  vore  Gesandters  Indberetninger 
fra  disse  Lande;  hertil  er  senere  føjet  en  Mængde  ældre 
Dokumenter  tilbage  til  Brømsebrotraktaten  af  1541  og  de 
slesvigske  Forhandlinger  i  1560  og  de  derefter  følgende 
Aar.  Peder  Schumacher  havde  derved  skabt  sig  en  Haand- 
bog,  som  han  altid  kunde  ty  til,  naar  han  ønskede  Oplys- 
ninger om  alle  Slags  Forhold  i  Fortiden,  som  endnu  kunde 
faa  praktisk  Betydning. 

Den  dobbelte  Gerning,  som  Schumacher  saaledes  var 
kommen  ind  i,  gav  ham  ogsaa  en  dobbelt  Stilling.  Som 
Bibliotekar  var  han  snarest  Hofembedsmand,  som  Arkivar 
fungerede  han  direkte  under  Kansleren  og  maatte  betragtes 
som  en  Statstjener.  Der  er  ingen  Tvivl  om,  at  disse  Virk- 
somheder har  ligget  godt  for  den  unge  Mand  ,og  er  faldne 
i  hans  Smag.  Men  lige  saa  lidt  kan  man  tvivle  om,  at 
hans  Higen  gik  videre,  og  at  han  selv  følte,  at  han  endnu 
kun  havde  faaet  en  Fod  indenfor  i  det  Liv,  som  drog 
ham.  Naar  han  sad  i  de  afsides  liggende  Værelser  i 
Taarnet,  har  han  fra  den  modsatte  Side  af  Gaarden  hørt 
Lystigheden  i  Fruerhusets  Dansesal.  Her  laa  en  Verden, 
som  var  lukket  for  ham.  Selv  i  den  tilstødende  Kongefløj 
var  han  en  uvedkommende  Person.  Netop  i  den  første 
Tid  efter  at  han  havde  faaet  Indpas  paa  Københavns  Slot, 
indtraf  der  Begivenheder  herinde,  som  fra  hans  Vinduer 
lod  ham  blive  Øjenvidne  til  et  Stykke  af  Danmarks  Historie. 
Sommeren    1663    var    mere    end    almindelig    bevæget    for 


76 

Kongefamilien.  Hvert  Øjeblik  blev  man  skræmmet  op.  I 
de  sidste  Dage  af  April  var  det  den  store  Brand  paa  Slots- 
holmen, som  fortærede  Dr.  Bulkes  Hus;  Klokkerne  lød, 
(iarnisonen  løb  til  Vaaben,  og  Rytteriet  samledes  paa  selve 
Slols})ladsen.  Straks  efter  kom  Budskabet  om  Ulfeids  nye 
Forrædderi;  Vagterne  forstærkedes,  og  der  udgik  Kongebud 
om,  at  alle  Indbyggere  af  Hovedstaden,  endog  Universitetets 
Embedsmænd,  som  tidligere  havde  nydt  en  privilegeret  Und- 
tagelsesstilling,  skulde  opgive,  hvilke  fremmede  der  boede 
til  Huse  hos  dem.  Virkningerne  af  hele  denne  Energi- 
udfoldelse viste  sig  snart.  I  Juli  faldt  Dommen  over  Kor- 
iits  Ulfeld  ved  Højesteret,  og  fjorten  Dage  senere  førtes 
hans  Hustru  som  Fange  ind  i  »det  blaa  l'aarn«.  Herfra 
var  hun,  ligesom  Slottets  øvrige  Beboere,  Vidne  til  Hen- 
rettelsen af  sin  Ægtefælle  in  effigie ;  den  vagthavende  Officer 
skildrer  drastisk,  hvorledes  de  lialvraadne  Indvolde,  som 
man  havde  fyldt  ind  i  Træbilledet,  udsendte  en  saadan 
Stank,  at  »Folk  holdt  sig  for  Næsen«.  Men  ind  mellem 
disse  Scener  af  Uhygge  gik  ved  andre  Lejligheder  en  Pragt 
udfoldelse,  som  dannede  en  grel  Modsætning  hertil.  Kron- 
prinsen kom  i  Avgust  hjem  fra  sin  Udenlandsrejse  til 
Frankrig  og  Italien  »mit  grossen  Comitat« ;  ved  hans  Ind- 
tog løsnedes  Stykkerne  paa  Volden,  og  hele  Garnisonen  af- 
fyrede deres  Geværer.  Saa  var  der  Kurprinsen  af  Sachsens 
Ankomst  for  at  vinde  sin  Brud,  Kongens  ældste  Datter. 
Den  ledsagedes  af  store,  støjende  Festligheder,  og  Opholdet 
her  strakte  sig  over  en  Maaned.  Ikke  blot  HoU'et,  men  hele 
Hovedstaden  var  paa  den  anden  Ende.  Der  var  en  Løs- 
sluppethed  over  Københavnerlivet  i  denne  Tid,  som  gav 
sig  saadanne  Udslag,  som  at  man  maatte  forbyde  Skydning 
ved  Nattetid  paa  Gaderne,  og  dog  gik  der  sjældent  en  Nat 
hen,  uden  at  to  Ofticerer  duellerede,  og  den  ene  af  dem 
blev  i)aa  Pladsen.  En  vis  militaristisk  Aand  var  i  Færd 
med  al  gribe  København.     Der  er  ikke  Tvivl  om,    at   den 

niaatte  virke  afskrækkende  paa  den  sindige  og  opmærk- 
somme Tilskuer,  men  kunde  han  samtidigt  undlade  al 
føle,  at  han  var  Vidne  til  en  Række  Triumfer  for  den  ene- 
vældige Kongemagt?  Da  endehg  sidst  paa  Aaret  Premier- 
ministeren Grev  Rantzau  uventet  afgik  ved  Døden,  førte 
Kongen  selv  an  i  hans  prægtige  Sørgeprocession  og  viste 
herved,  hvorledes  han  agtede  den,  der  havde  tjent  ham 
trofast  og  vel.  Det  var  noget  hgnende,  som  Schumacher 
havde  set  ved  Mazarins  Død  i  Paris  1661. 

Han  begyndte  at  lære,  hvorledes  man  skulde  bevæge 
sig  i  Hofkredsene.  Selv  fortæller  han  om,  at  han  havde 
hørt,  at  en  Lindenov  var  bleven  udnævnt  til  Lensmand  i 
Norge,  og  da  han  ønskede  at  forvisse  sig  om  Sandheden 
heraf,  ønskede  han  ham  til  Lykke  med  Stillingen.  Da 
Lykønskningen  blev  modtaget,  sluttede  han,  at  Rygtet 
havde  talt  Sandhed.  Men  navnlig  følte  Schumacher  sig 
paa  Afstand  med  kvindehg  Hengivenhed  draget  til  Kongens 
uægte  Søn,  den  ridderlige  Ulrik  Frederik  Gyldenløve.  »Han 
fører  sig  med  Værdighed  og  ser  ud  som  en  Mand  af  Stand,« 
skriver  han  om  ham  allerede  faa  Maaneder  efter  sin  An- 
sættelse ved  Hove. 

Men  Fremtiden  laa  endnu  i  det  uvisse.  Skulde  han 
naa  ind  paa  deii  Bane,  som  lokkede  ham,  eller  var  han 
bestemt  til  at  bhve  i  det  rolige,  halvt  ubemærkede  Liv 
som  Kongens  litterære  Raadgiver?  Disse  modstridende 
Følelser  kommer  frem  i  et  Digt  af  ham,  som  vistnok  stam- 
mer fra  denne  Tid.  Det  staar  ikke  paa  Højde  med  den 
tidligere  Drikkevise;  (Var  hans  poetiske  Aare  i  Færd  med 
at  tørre  ud?)  men  det  har  sin  Interesse  som  et  Bidrag  til 
hans  Karakteristik. 

Den  ydre  Anledning  til  at  skrive  disse  Vers  var  den  i 
Tyskland  nylig  udkomne  Bog  »Titel-Narren«,  som  revsede 
Tidens  Rangsyge.  Schumacher  billigede  dens  Kritik,  men 
lagde  dog  Bogen  disse  anerkendende  Ord  i  Munden: 

>Dog  disputerer  jeg  ej   den  tilbørlig  Ære, 
den  søger  og  den  faar,  som  den  er  værd  at  bære, 
der  Kirken,  Kongen  og  der  Landet  nyttig  er; 
den  ærer  Kongen  og  den,  den  er  Ære  værd. 

Den  som  af  Byrd  og  Daad  Fortrin  for  andre  nyder, 
cv  vel   saa  genereux,  at  han  det  ej   fortryder, 
al  Dyd  og  Daat^   til   Navn  og  Ære  stiger  op, 
han  andre  gerne  ser  paa   Dyders  Æretop.« 

Og  han  tilraaber  den  fødte  Adelsmand: 

».  .  .  derfor  fortænkes  ej : 
Det  første  Adelsskjotd  man  vandt  paa  samme   Vej.« 

Men  samtidig  melder  andre  Tanker  sig  hos  Peder  Schu- 
macher, og  han  tilføjer: 

»Men  langt  fra  er  det,  jeg  betager  den  sin  Ære, 
som  sluttet^  har,  sit  Brød  i  Rolighed  at  tære, 
i  Stilhed  tjene  Gud  og  leve  Kongen  tro, 
se  Guds  Velsignelse  hver  Dag  hos  sig  at  gro. 

Den  som  bær  Titelnavn,   men  uden  Nytte  bliver, 

er  som  Poeten  net  Cypressen  os  beskriver; 

den  brammer  med  sin  Top,  er  prydet  smukt  med  Løv, 

men  uden  Frugt.     Hvad  er  den  bare  Titel?  —  Støv.« 

Det  var  dog  ikke  Bestemmelsen,  at  Schumacher  skulde 
høre  til  dem ,  som  »i  Stilhed  tjener  Gud  og  lever  Kongen 
tro«.  Vel  havde  Reetz  ingen  Ønsker  om  at  drage  den 
unge  borgerlige  længere  frem,  maaske  var  allerede  fra 
hans  Side  den  Kølighed  begyndt,  som  senere  blev  saa 
utvetydig.  Men  en  ny  Velynder  havde  allerede  meldt  sig. 
Det  var  Kongens  Yndling  og  højre  Haand,  den  tidligere 
Kammerskriver  KristoHer  (iabel,  nu  Statholder  i  København 
og  en  af  de  vigtigste  Mænd  i  Statsstyreisen.    Det  var  ham, 

'   Fortjeneste.         -  besluttet. 

som  havde  paraferet  Schumachers  Udnævnelse  til  IMbliote- 
kar  og  Arkivar.  Selv  uden  litterær  Dannelse  havde  denne 
friske  Natur  faaet  en  vis  Respekt  for  Bibliotekarens  Lær- 
dom, som  han  næppe  forstod,  og  han  kaldte  ham  »ein 
Ausbund  der  Gelehrtheit«.  Men  det  vigtigste  var,  at  det 
Parti,  som  Gabel  tilhørte,  og  som  ønskede  at  drive  den 
vundne  Enevælde  ud  til  sin  yderste  Grænse,  nu  havde 
vundet  Sejr,  og  dette  Parti  bestod  navnlig  af  de  borgerlige 
Elementer.  Hannibal  Sehesteds  mere  moderate  Politik  var 
i  Færd  med  at  tabe  sit  Hold  over  Kongen.  Det  er  et  Led 
i  Sejren  over  ham,  naar  Peder  Schumacher  netop  to  Aar 
efter  sin  første  Ansættelse  ved  Hove,  i  April  1665,  ud- 
nævntes til  Kongens  Kammersekretær. 

Den  nye  Stilling  medførte  næppe  straks  nogen  synder- 
lig Forandring  i  Schumachers  ydre  Livskaar.  Hans  Virke- 
plads  var  nu  i  »Kongens  eget  Kammer«  mellem  Arkivet 
for  neden  og  Bogsamlingen  for  oven.  Han  behøvede  der- 
for heller  ikke  at  nedlægge  sine  tidligere  Stillinger,  og  han 
forenede  fra  nu  af  tre  Embeder  paa  sin  Haand.  Kongen 
viste  ham  personlig  al  Velvilje  i  denne  Henseende;  »mit 
Bibliotek  kan  I  ogsaa  beholde,«  sagde  han,  »det  hindrer 
jer  intet;  I  kan  have  Inspektion  dermed  i  Mellemstunder, 
naar  I  vil  forlyste  Jer.«  Hvem  den  nye  Udnævnelse  egentlig 
skyldtes,  kunde  der  ikke  være  Tvivl  om,  thi  da  Schumacher 
ved  samme  Lejlighed  bad  om  Tilgivelse  paa  Forhaand  for 
mulige  Fejltagelser  i  den  uvante  Gerning,  svarede  Kongen: 
»I  skal  nok  lære  det,«  og  idet  han  pegede  paa  Gabel,  til- 
føjede han:  »Han  skal  undervise  Jer.«  Som  tidligere 
Indehaver  af  Pladsen  maatte  Kristoffer  Gabel  vel  vide 
Besked. 

Kammersekretæren  var  Kongens  daværende  Kabinets- 
sekretær, men  paa  en  Tid,  da  Kongen  som  enevolds  havde 
samme  Magt  over  Statens  som  over  sine  private  Anliggen- 
der, sammenblandedes  de  to  Omraader   let,  og  Sekretæren 

kunde  blive  en  politisk  Person  af  Betydning.  Hertil  kom 
jo,  at  han  i  dette  Tilfælde  baade  havde  Rigens  Arkiv  og 
Kongens  private  Brevkiste  i  sin  Varetægt.  Men  ydermere 
var  der  den  Gang  den  Ejendommelighed,  at  »Kongens 
eget  Kammer«  foruden  Appanagen  fra  Statens  Kasse  havde 
sine  særegne  Indtægter,  som  flød  ind  heri  uden  først  at 
gaa  igennem  den  centrale  Styrelse.  Det  gjaldt  fra  gammel 
Tid  om  Øresundstolden ,  og  i  Tidens  Løb  var  de  norske 
Toldafgifter  og  tiere  Indtægter  fra  Slesvig  og  Holsten  gaaede 
samme  Vej,  da  Norge  og  Hertugdømmerne  allerede  før 
Enevældens  Indførelse  ansaas  for  særligt  knyttede  til  Konge- 
huset som  dets  Arvelande.  Det  hele  var  nu  en  Urimelig- 
hed, en  Stat  i  Staten,  som  burde  have  været  ophævet,  da 
1660  stillede  alle  den  danske  Krones  Lande  lige  under 
Kongen.  Men  Frederik  III  stolede  endnu  ikke  ret  paa  sin 
Magt  over  Centraladministrationen,  og  han  foretrak  at  be- 
vare den  mærkelige  Sondring.  Den  medførte  meget  ekstra 
Skriveri  for  Kammersekretæren,  men  følgelig  ogsaa  megen 
Indflydelse.  Endnu  i  een  Henseende  forstod  Kongen  at 
bruge  sit  hyggelige  Kammer,  hvor  ingen  uden  han  og 
de,  som  han  vilde,  kom  ind,  til  sit  Tarv.  Hvis  en  Sag 
var  »sekret«,  enten  fordi  den  for  Rigets  Skyld  ikke  burde 
komme  til  en  saa  omfattende  Kreds'  Kundskab,  som  hele 
Kancelliet  var,  eller  fordi  Kongen  ikke  vilde  være  dens 
Offentlighed  bekendt,  var  der  en  ypperlig  Vej  til  at  faa 
den  klaret  her,  hvor  foruden  Kongen  endnu  kun  een  Mand 
behøvede  at  indvies  deri. 

Schumacher  forstod  fuldt  vel  at  benytte  denne  ejen- 
dommelige Stilling  med  de  flydende  Magtgrænser.  Aaret  efter 
sin  Ansættelse  fik  han  lavet  sig  et  særligt  Kammersignet, 
hvad  der  naturligvis  var  møntet  paa  at  give  hans  Udfærdi- 
gelser større  Vægt.  Forholdsvis  sjældent  beskæftigede  han  sig 
nu  med  de  mindre  Sager,  som  hørte  under  hans  Domæne, 
hellere  rev  han  til  sig,  hvad  der  laa    uden  for  den.     Uden 

om  Kollegierne  gav  Kongen,  alene  med  Schumachers  Para- 
fering, mange  Tilladelser,  som  det  ellers  var  Skik  skulde 
gaa  gennem  Kancelli  eller  Rentekammer.  Det  var  lidt  af 
en  Kabinetsregering,  man  blev  Vidne  til;  vist  er  det,  at 
Betydningen  af  »Kongens  eget  Kammer«  steg  stærkt  under 
Schumachers  Sekretærtid.  Uenigheden  inden  for  de  ledende 
Kredse  virkede  med  hertil,  Gabel  ønskede  ofte  at  gaa  bag 
om  sine  Kollegaers  Ryg,  og  selve  Reetz  kunde  i  en  snæver 
Vending  nedlade  sig  til  at  henvende  sig  til  den  unge  Kam- 
mersekretær. En  enkelt  Gang  kunde  det  ganske  vist  slaa 
fejl  for  Peder  Schumacher.  Det  var,  da  det  i  1665  drejede 
sig  om  Besættelsen  af  Assens'  Præstekald,  og  han  maatte 
tilbagekalde  et  allerede  udfærdiget  Kammerbrev.  Med 
Bitterhed  tilføjer  han  da  i  Randen  af  Protokollen:  »De 
fornemste  actores  var  Niels  Banner  og  Erik  Krag,  mens 
vilde  intet  gaa  an,  førend  de  brugte  Gyges'  Ring  (o:  fik 
Dronningen  paa  deres  Side);  saa  tænkte  jeg:  »Lad  saa  fare« 
og  flyede  Hans  Majestæt  den  fromme  Herre  hans  Haand 
igen  ...  Jens  Lassen  agerede  Scaramucci  med  fuld  Musik.« 
Schumacher  havde  herigennem  faaet  et  Indblik  i,  at  Ene- 
vælden medførte  en  Bagtrappepolitik,  som  ikke  en  Gang 
Oversekretæren  i  Kancelliet,  Erik  Krag,  holdt  sig  for  god 
til  at  gribe  til. 

Vigtigst  var  dog  de  hemmelige  Ordrer,  som  Kongen 
udfærdigede  ved  sin  Kammersekretærs  Haand;  hvert  Øje- 
blik staar  der  i  Protokollen  Notitser  som:  »Dette  skulde 
være  saa  secret,  at  jeg  det  med  eigen  Haand  maatte  skrive«, 
og  fra  1668  foretrak  Schumacher  at  føre  Kammerprotokol- 
len egenhændigt,  for  at  ikke  Skriveren  skulde  faa  for 
meget  at  vide  ved  at  blade  i  den.  Det  gjaldt  saaledes,  da 
Prins  Jørgen  samme  Aar  skulde  ud  og  se  sig  om  i  Evropa ; 
hans  Hovmester  fik  da  Paalæg  om  at  hindre,  at  Kongens 
tidhgere  Kammertjener,  den  forløbne  Baron  Jakob  Pedersen 
fik  Lejlighed  til  »at  gøre  sig  behagelig«  og  »opvarte«  Prinsen 

paa  Rejsen.  Gabel  var  Jakob  Pedersens  bitre  Fjende,  maa- 
ske  har  ogsaa  Kongen  næret  en  vis  Skinsyge  mod  dette 
Dronningens  forhenværende  Kreatur,  som  han  nu  lykkehgt 
havde  faaet  fra  Halsen. 

Det  var  saaledes  baade  større  og  mindre  Sager,  som 
Peder  Schumacher  havde  at  gøre  med  i  sin  nye  Egenskab, 
og  der  er  ikke  Tvivl  om,  at  den  var  ham  en  Forskole  til 
en  videregaaende  offenthg  Optræden.  Man  maa  dog  be- 
klage, at  han  fik  sin  administrative  Uddannelse  paa  Slottet 
i  »Kongens  Kammer«  og  først  senere  kom  i  Berøring  med 
Datidens  »røde  Bygning«.  Det  er  forstaaeligt,  at  han  her- 
ved altid  maatte  føle  sig  nærmest  knyttet  til  Hoffet  og  se 
med  dets  Øjne  paa  hele  KoUegiestyrelsen.  Hvad  hans 
personlige  Stilling  angaar,  var  ikke  blot  hans  Anseelse  sti- 
gende, men  han  nød  nu  ogsaa  mere  Frihed,  end  det  tidligere 
havde  været  Tilfældet.  Som  Bibliotekar  og  Arkivar  havde 
han  været  lænket  til  sine  Værelser  i  Slottet  og  var  i  Løbet 
af  to  Aar  ikke  en  eneste  Gang  kommen  uden  for  Køben- 
havns Volde.  Nu  fulgte  han  i  det  mindste  som  den  uund- 
værlige Haandlanger  med  Kongen,  naar  denne  drog  bort; 
allerede  i  September  1665  var  han  med  paa  Frederiksborg 
og  i  de  følgende  Aar  i  Nykøbing-Falster,  Gliickstadt  og  paa 
Gottorp.  Mens  han  som  Arkivar  oppebar  en  aarlig  Gage 
af  800  Rdlr.,  havde  han  som  Kammersekretær  ingen  fast 
Løn;  des  rigeligere  flød  Sportlerne  i  hans  Lomme.  Nøje 
knyttet  til  Kristoffer  Gabel  stilede  han  videre  opefter,  og 
han  havde  kun  været  Kammersekretær  i  kort  Tid,  da  et 
nyt  Æreshverv  blev  overdraget  ham.  Det  var  Arbejdet  paa 
Kongeloven. 

NAAR  Kongeloven  nævnes  for  Nutidsmennesker,  forbinder 
de  fleste  dermed  ikke  blot  Forestillingen  om  en  For- 
tidslevning, en  Række  visnede  Blade,  de  tænker  sig  ogsaa 
noget  frastødende,  noget  for  Landets  senere  Udvikling 
skadeligt.  Anderledes  med  det  17de  Aarhundredes  Stats- 
mænd, ja  efterhaanden  med  alle  der  havde  politisk  Inter- 
esse. For  dem  var  Kongens  Rigsgrundlov  en  Grundpille 
for  den  lovlige  Orden  og  et  Palladium  for  den  almindelige 
Sikkerhed.  Den  blev  endog  for  dem,  halvt  ukendt  som 
den  laa  blandt  Rigets  Regalier,  skrevet  paa  Pergament  og 
pragtfuldt  udstyret  med  Sølvkapsel  og  Guldsegl,  i  mystisk 
Belysning  et  af  Symbolerne  paa  Landets  Selvstændighed, 
ligesom  Kronen,  Æblet,  Scepteret  og  Sværdet.  Paa  Konge- 
loven som  Forfatningsgrundlag  levede  vore  Forfædre  i 
omtrent  to  Hundrede  Aar.  Hvad  man  end  mener  om  den, 
er  det  nødvendigt  at  trænge  ind  i  den,  hvis  man  vil  forstaa 
vort  Fædrelands  Historie  under  Enevælden  og  den  Mands 
Karakter,  som  havde  Hovedandelen  i  dens  Affattelse. 

Kong  Frederik  HI  var  ikke  blind  for,  at  der  manglede 
en  afsluttende  Akt  ved  den  Statsforandring,  som  havde  fundet 
Sted  i  Aarene  1660 — 61,  hvad  enten  han  nu  mente  at  burde 
opfylde  Løftet  om   at  give   en    »Reces«    (o:   en   efter   Stæn- 

dermødels  Overvejelser  indrettet  Grundlov),  eller  blot  ansaa 
det  for  nødvendigt  at  bruge  den  Tilladelse,  som  Stæn- 
derne havde  indrømmet  ham  til  at  indrette  Arvegangen  efter 
sit  eget  Hoved  og  fastslaa  sin  Vilje  i  Lovsform.  Snarest 
synes  det  sidste  at  have  været  Tilfældet,  thi  da  han  kort 
Tid  efter,  i  April  1661,  skrev  til  Gliickstadt  til  sin  Rege- 
ring for  Hertugdømmerne,  der  rummede  nogle  af  de  skarpeste 
juridiske  Hoveder  i  hans  Riger  og  Lande,  var  det  kun  for 
at  spørge  dem  om,  hvad  de  mente  om  Arvefølgespørgsmaalet. 
Men  de  holstenske  Raader  var  ikke  til  Sinds  at  lade 
Frederik  HI  slippe  saa  billigt.  Her  var  en  ypperlig  LejHg- 
hed  for  dem  til  at  praktisere  deres  statsretlige  Lærdom,  og 
de  brugte  den.  Ikke  nok  med  at  de  foreslog  Kongen  at 
give  sin  Vilje  et  saa  højtideligt  Udtryk  som  muligt,  og  i 
Stedet  for  at  oprette  et  simpelt  Testament  udstede  en  lige- 
frem »Kongelov«,  fremsatte  de  ogsaa  forskellige  Meninger, 
som  gik  ud  over,  hvad  der  krævedes  af  en  Arvefølgelov. 
Der  maatte  kun  være  een  Religion  i  Landet.  Danmarks 
Konge  skulde  altid  aflægge  Ed  paa  at  overholde  den  lutherske 
Lære  og  den  nye  Kongelov,  dette  sidste  skulde  ogsaa  ske  af 
hans  Ministre.  Førstefødselsretten  skulde  være  Arveprin- 
cippet; de  senere  fødte  Rørn  skulde  have  Appanager  »efter 
deres  høje  Stand«,  mod  til  Gengæld  at  give  bindende 
Løfte  om  Afkald  paa  alle  Arvekrav  saa  længe,  indtil  Turen 
efter  den  nye  Kongelov  kom  til  dem.  I  Følge  Reslutnin- 
gerne  af  1660  var  jo  nu  alle  Frederik  HLs  Efterkommere 
baade  mandlige  og  kvindelige  i  deres  Tur  arveberettigede 
til  Danmarks  Trone. 

»Appanager!«  —  Det  Ord  maa  have  klinget  uhyggeligt  i 
Frederik  HLs  Øren.  Statskassen  var  tom,  og  foruden  sine 
to  Sønner  havde  han  fire  Døtre.  Faa  af  dem  udmærkede 
sig  ved  Skønhed,  ingen  ved  Aandens  Gaver.  At  faa  dem 
godt  bortgiftede  var  hans  og  navnlig  hans  Dronnings  stadige  | 
Tanke.    Men  om  at  give  dem  Appanager  under  Ægteskabet' 

ja  selv  om  større  Medgifter  kunde  der  ikke  være  Tale.  Det 
stod  da  snart  klart  for  Kongen,  at  Udsigten  til  at  arve 
hans  Riger  maatte  træde  i  Stedet  for  Penge.  Med  denne 
Udsigt  kunde  man  lokke  Bejlerne  til,  og  Midlet  var  godt, 
især  over  for  det  17de  Aarhundredes  Fyrster.  Men  man 
maatte  spille  fint  Spil  og  ikke  ved  at  træffe  Afgørelsen  i 
Arvespørgsmaalet  for  hurtigt  ødelægge  Chancerne  for  at 
gifte  de  yngre  Døtre  bort.  Gluckstadterkollegiet  havde 
selv  antydet,  at  det  var  rimeligt,  at  den  næstældste  Prin- 
sesses Søn  fik  Arveret  frem  for  den  ældstes  Datler.  Og  det 
vigtigste  Spørgsmaal  af  alle:  Skulde  Datteren  af  den  sidst 
afdøde  Ætling  af  Frederik  III. s  Mandsstamme  foretrækkes 
for  den  dalevende  mandlige  Descendent  af  hans  ældste 
Datter?  Det  var  saaledes  rent  dynastiske  Hensyn,  som 
ledede  Kongehuset,  naar  det  drejede  sig  om  Kongelovens 
Arvefølge.  At  vente  med  Afgørelsen,  om  muligt  indtil  alle 
Døtrene  var  bortgiftede,  det  var  Løsenet. 

Herefter  handlede  man.  Frederik  III  udbad  sig  et 
Udkast  til  en  Kongelov  fra  sine  Jurister  i  Gliickstadt.  Han 
fik  det,  og  det  synes  at  være  blevet  henlagt.  Lidt  senere 
gjorde  man  ogsaa  i  København  Forarbejder  til  en  Konge- 
lov, de  blev  ligeledes  lagt  til  Side.  Aarsagen  var  meget 
simpel.  Ved  at  slaa  stærkt  paa  den  ældste  Frøken  Anna 
Sofies  Udsigt  til  en  Gang  personlig  eller  gennem  sine  Ar- 
vinger at  blive  Danmarks  Arvtagerske,  fik  man  i  1663 
Underhandlinger  i  Gang  i  København  med  et  sachsisk  Ge- 
sandtskab paa  Kurprins  Johan  Georgs  Vegne.  Heste- 
foden stak  snart  frem  her  paa  dansk  Side.  Vi  vilde  ikke 
nøjes  med  et  Afkald  af  Prinsessen  paa  Rigerne,  saa 
længe  der  var  mandlige  Arvinger  af  hendes  Fader  og  De- 
scendenter af  disse  for  Haanden.  Det  kom  til  livlige  Optrin 
under  Forhandlingerne  i  Rosenborg  Have,  Sachserne  anede 
aabenbart  Uraad ,  men  vore  Kommissærer  beroligede  dem 
med,  at  Kong  Frederik  maaske  vilde   give  mandlige  Efter- 

konimere  af  sine  Døtre  en  Fortrinsstilling  for  kvindelige 
Descendenter  af  sine  Sønner,  og  at  han  derfor  maatte  have 
fuldkomment  frie  Hænder.  Det  hakkedes  herved  tilsidst 
at  bøje  den  sachsiske  Regering,  og  den  faldt  til  Føje. 
Den  ældste  af  Døtrene  var  nu  vel  anbragt. 

Men  der  gik  adskillige  Aar,  før  det  samme  blev  Til- 
fældet med  den  næste,  Frederikke  Amalie,  som  først  i 
1667  ægtede  Hertugen  af  Holsten-Gottorp.  Nølerpolitikken 
lod  sig  ikke  i  Længden  opretholde.  Sæt  nu,  at  Kongen 
døde,  før  de  fire  Ægteskabsforbindelser  var  bragte  i  Orden ! 
Saa  stod  man  igen  i  usikre  Forhold  med  uberegnelige 
Følger,  thi  det  var  jo  kun  Frederik  HI  personlig,  hvem 
Stænderne  havde  indrømmet  Retten  til  at  ordne  Arvegangen 
efter  sit  Tykke.  Men  de  samme  Fordele,  som  fulgte  af  at 
vente  med  at  udstede  Kongeloven,  lod  sig  jo  opnaa,  hvis  man 
ganske  vist  affattede  Loven,  men  foreløbigt  holdt  den  strengt 
hemmelig.  Naar  den  blot  laa  fuldt  færdig,  kunde  man  for 
den  Sags  Skyld  gerne  vente  med  Offentliggørelsen  til  efter 
Kongens  Død. 

Loven  skulde  dog  ikke  blot  være  en  Arvelov.  Gliick- 
stadterkollegiets  Forslag  var  faldet  i  god  Jord  i  København, 
man  vilde  tillige  skabe  en  Grundlov,  og  da  Udviklingen 
ved  Holfet  gik  i  stadig  mere  enevældig  Retning,  var  det 
klart,  at  der  ikke  vilde  blive  Plads  for  megen  Folkefrihed 
i  den.  Det  Udkast  til  en  Kongelov,  som  man  allerede 
havde  forfattet  i  København,  pegede  i  denne  Retning.  Der 
var  heri  ikke  opstillet  nogen  anden  Skranke  for  Kongens 
Vilje  end  Gud,  hvem  han  skyldte  sin  store  Magtudvidelse. 

Det  er  paa  dette  Tidspunkt,  Peder  Schumachers  Navn 
forbindes  med  Kongeloven,  og  Forarbejderne  til  denne  over- 
gives ham  til  videre  Bearbejdelse.  Hvorfor  blev  det  netop 
ham,  hvem  den  Opgave  betroedes  at  bringe  Værket  til 
Fuldendelse,  han  der  endnu  var  en  for  Offentligheden 
ubekendt  Mand  i  en  tilbageskudt,  om  end  betroet  Stilhng? 

Aarsagen  maa  søges  i  Magtforholdene  ved  det  danske  Hof. 
Gabel  stod  som  Sejrherre  og  var  ikke  til  Sinds  at  give  sine 
Modstandere,  der  nærede  andre  Anskuelser  om,  hvordan 
Loven  burde  lyde,  Indflydelse  paa  dens  Indhold.  Den 
vigtigste  af  Mændene  i  Gluckstadt,  Didrik  Reinkingk,  som 
havde  haft  Hoveddelen  i  de  tidligere  Overvejelser,  var 
nylig  død,  og  at  benytte  Kollegiernes  Embedsmænd  eller 
Universitetets  juridiske  Professorer  kunde  bringe  Hemme- 
ligheden ud  til  en  altfor  stor  Kreds'  Kundskab.  Den  unge 
Kammersekretær  var  Manden.  Naar  han  blev  Forfatteren, 
behøvede  kun  tre  Personer  at  kende  Loven:  Kongen,  Gabel 
og  Schumacher. 

Saaledes  saa  nu  Peder  Schumacher  sin  Ungdomsdrøm 
opfyldt.  Han  som  under  sin  Udenlandsrejse  havde  syslet 
saa  indgaaende  med  statsretlige,  særlig  arveretlige  Spørgs- 
maal,  stod  nu  i  det  for  en  Videnskabsmand  saa  sjældne  Til- 
fælde at  kunne  føre  sine  Tanker  ud  i  Livet.  Men  det  gik, 
som  det  altid  maa  gaa  ved  slige  Lejligheder,  det  praktiske 
Liv  maatte  omforme  de  teoretiske  Ønsker.  Dog  blev  der  saa 
meget  tilbage  at  virkeliggøre,  at  Kongeloven,  særlig  Arvebe- 
stemmelserne deri,  men  dog  ogsaa  den  forfatningsmæssige 
Del,  med  Rette  kan  kaldes  Schumachers  aandelige  Ejendom. 

Det  lader  efter  hans  Optegnelser  fra  Rejsen  at  dømme, 
som  om  det  var  de  franske  Forhold,  der  stod  hans  Hjerte 
nærmest,  og  som  han  helst  ønskede  at  se  overførte  paa 
dansk  Grund.  Men  dette  lod  sig  ikke  gøre  i  et  Hoved- 
spørgsmaal,  thi  i  Frankrig  var  al  kvindelig  Arveret  til 
Tronen  fuldstændig  udelukket.  Den  polære  Modsætning 
hertil  var  den  kastilianske  Arvefølge  i  Spanien,  hvorved 
der  var  tillagt  Døtrene  ganske  den  samme  Arveret  som 
Sønnerne,  saaledes  at  inden  for  den  samme  Arvegrad  fulgte 
først  Mændene  efter  Alder,  dernæst  Kvinderne.  Men  paa 
Grænsen  af  de  to  Lande  fandtes  en  Overgangsform  her- 
imellem i  Aragonien  og  i  den  narbonensiske  Provins.  Den 

gik  ud  paa,  at  naar  den  agnatiske  Arvegang  glippede, 
tog  den  kognatiske  fat,  d.  v.  s.  naar  en  Konge  døde  uden 
Livsarvinger  og  uden  Brødre,  arvedes  hans  Rige  af  Søster- 
sønnen, men  Søsteren  selv  blev  forbigaaet. 

Det  var  klart,  at  den  franske  Arvefølge  ikke  lod  sig 
indføre  i  Danmark,  hvor  Stænderne  i  1660  efter  Kongens 
Ønske  havde  anerkendt  hans  Efterkommeres  Arveret  til 
Tronen  baade  paa  Sværd-  og  Spindesiden,  og  hvor  det 
ikke  var  tænkeligt,  at  han  af  sig  selv  skulde  ville  opgive 
den  sidste  Del.  Allerede  før  Schumachers  Indgriben  var 
man  herhjemme  fortrolig  med  Tanken  om  at  skabe  noget 
lignende  som  det  gamle  aragonske  System.  Men  det 
blev  Peder  Schumacher,  som  med  en  Skarpsindighed,  der 
endnu  den  Dag  i  Dag  aftvinger  hans  haardeste  Kritikere 
Beundring,  førte  Systemet  ud  i  Livet  og  gennemtænkte  det 
saa  klart  til  dets  mindste  Enkeltheder  og  dets  fjerneste 
Følger,  at  Frederik  III  kunde  sætte  Seglet  paa  sin  sidste 
Vilje  med  den  velgrundede  Overbevisning,  at  der  nu  var 
sørget  for  hans  Slægts  og  hans  Rigers  Fremtid,  saa  vidt 
menneskelig  Omtanke  formaaede  det.  Frederik  III. s  seks 
Børn  blev  Udspringet  for  lige  saa  mange  Arvelinier.  Naar 
de  to  Sønners  mandlige  Efterslægt  var  uddød,  traadte 
den  nærmeste  kvindelige  Slægtning  af  den  sidste  Konge 
til  og  blev  som  regerende  Dronning  Stammoder  for  en  ny 
Kongeslægt^,  hvori  Tronfølgen  var  den  samme  som  i  den 
nys  uddøde.  Først  naar  alle  Ætlinger  af  Frederik  III. s 
Mandsslamme  var  døde  bort,  kom  Turen  til  de  dalevende 
P^fterkommere  af  hans  Døtre,  først  og  fremmest  Anna  Sofies 
Descendenter.  Det  var  godt,  man  ikke  i  Sachsen  vidste, 
hvor  smaa  hendes  Chancer  nu  var  blevne. 

Peder  Schumachers  franske  Sympatier  blev  dog  ikke 
ganske  uden  Indflydelse  paa  Kongelovens  Affattelse.  Det 
var  fra  den  franske  Arveret,  han  tog  Kongens  Myndigheds- 

^  Hun  blev   altsaa  ikke  forbigaaet,  saaledes  som  i  Aragonien. 

alder,  der  blev  sat  saa  lavt  som  til  det  fyldte  trettende 
Aar  (strengt  taget  endda  lidt  lavere  end  i  Frankrig).  Ogsaa 
andre  franske  Forhold  blev  omplantede  paa  dansk  Grund, 
dog  aldrig  bogstavret  og  slavisk ,  thi  saaledes  var  det  ikke 
Peder  Schumachers  Skik  med  de  aandelige  Laan,  han 
gjorde. 

Men  Kongeloven  har  to  Ansigter.  Den  skulde  stadig 
være  ikke  blot  en  Arvelov,  men  tillige  en  Grundlov.  Ogsaa 
i  den  sidste  Henseende  var  Hovedlinjerne  lagte  allerede 
før  Schumachers  Indgriben,  det  var  givet,  at  den  skulde 
bære  Enevældens  Stempel.  Der  var  ikke  længer  noget  i 
den  unge  Sekretærs  Indre,  som  stred  herimod.  Men  han 
har  ikke  blot  evnet  at  præge  dens  ydre  Form  med  sin 
Aand,  ogsaa  vigtige  Sider  af  dens  Indhold  er  hans  selv- 
stændige Tilskud  til,  hvad  der  var  givet  i  Forarbejderne 
til  Loven. 

En  af  de  Sider  af  det  offentlige  Liv,  som  altid  inter- 
esserede Schumacher  mest,  var  Forholdet  mellem  Stat  og 
Kirke ,  det  Spørgsmaal ,  som  den  Dag  i  Dag  trænger  sig 
paa  i  alle  Lande  og  kræver  sin  Løsning.  Det  har  derfor 
endnu  for  vor  Tid  Betydning  at  se,  hvorledes  han  stillede 
sig  til  det.  Kongeloven  lægger  Magten  over  Kirken  i  Kon- 
gens (o:  Statens)  Haand.  Han  har  Pligten  til  at  værne  om 
den  lutherske  Lære  og  hindre  alt  Kætteri,  han  udnævner 
gejstlige  Embedsmænd,  træffer  Bestemmelser  om  kirkelige 
Sager  og  Gudstjenestens  ydre  Form,  endelig  sammenkalder 
han  de  Møder  af  gejstlige,  paa  hvilke  Religionsspørgsmaal 
skal  drøftes.  Derimod  griber  han  ikke  ind  i  selve  Læren, 
undtagen  for  saa  vidt  han,  naar  Mening  staar  mod  Mening, 
har  den  endelige  Afgørelse,  da  han  er  den,  der  af  alle 
Kirkens  Børn  staar  Gud  nærmest. 

Det  var  en  saare  stor  Magt,  Peder  Schumacher  herved 
tildelte  sin  Konge;  selv  hans  Forgænger  i  Arbejdet  paa 
Loven,    Reinkingk,    der    hævdede    den    enevældige   Konge- 

magts  Fortrin,  var  ikl<e  gaaet  nær  saa  vidt,  men  havde  opfattet 
Landsherren  som  det  vigtigste  Medlem  af  Kirken,  ikl^^e  som 
Herre  over  den.  Man  har  paastaaet,  at  Schumacher  skulde 
have  hentet  sine  Tanker  fra  den  engelske  Filosof  og  Stats- 
retslærer  Thomas  Hobbes,  der  stod  paa  Kongemagtens 
Side  under  Kampen  med  Cromwell,  og  hvis  Teorier  Schu- 
macher skulde  have  lært  at  kende  under  sit  Ophold  i  Eng- 
land. Men  dette  er  en  Misforstaaelse.  Ikke  nok  med,  at 
Hobbes  gik  endnu  videre  end  Kongelovens  Forfatter.  Han 
vilde  overhovedet  lade  Statens  Overhoved  bestemme  alle 
kirkelige  Dogmer,  da  han  ansaa  religiøse  Modsætninger  for 
farlige  for  Statens  Bestand,  og  han  krænkede  endog  Ejen- 
domsretten ved  at  give  Kongen  Lov  til  at  bryde  alle 
privatretlige  Skranker.  Men  man  kan  ligefrem  bevise,  at 
Peder  Schumacher  har  været  uden  al  Paavirkning  af  Hobbes' 
Skrifter,  som  først  i  1670erne  vandt  mere  almindelig  Ud- 
bredelse under  stærk  Modstand  fra  Gejstlighedens  Side.  Han 
har  vistnok  ikke  læst  dem,  men  i  alt  Fald  har  han  ikke  ejet 
noget  af  dem  paa  dette  Tidspunkt.  Katalogen  over  hans 
Bibliotek  giver  os  bestemte  Oplysninger  i  denne  Henseende. 
Det  var  derimod  fra  et  Ungdomsskrift  af  Hugo  Grotius, 
som  han  dyrkede  med  den  største  Pietet,  at  han  havde 
hentet  sine  Anskuelser  om,  hvorledes  Forholdet  mellem 
Staten  og  Kirken  burde  være.  Grundtanken  hos  Grotius 
var,  at  den  øverste  Magt  i  Staten  maatte  være  paa  een 
Haand,  thi  hvis  Kirken  var  uafhængig  af  Staten,  vilde  der 
hurtigt  udbryde  Strid  mellem  dem. 

Hobbes  eller  Grotius  1  Det  synes  ved  første  Øjekast 
ganske  ligegyldigt,  hvilken  af  dem  der  var  den  Kilde,  som 
Kongelovens  Forfatter  øste  af.  Men  det  er  ingenlunde 
Tilfældet.  Hobbes  var  Materialist  og  Fritænker,  for  ham 
var  Kirken  blot  en  politisk  Faktor.  Ja  selve  Statsmagten  var 
kun  et  nødvendigt  Onde.  Staten  var  Uhyret  Leviathan, 
som  man  maatte  give  sig  i  Vold  for  at  undgaa  den  endnu 

større  Ulykke,  Menneskenes  indbyrdes  Kamp,  Loyløsheden, 
der  havde  hersket  under  Naturtilstanden  før  Samfundets 
Opstaaen.  Havde  Hobbes'  uhyggelige  Aand  levet  i  de  Mænd, 
som  ledede  vor  Udvikling  under  vor  ældre  Enevælde,  vilde 
den  have  varslet  ilde  for  Landets  Regering.  Men  det  var 
heller  ikke  Tilfældet.  Den  milde  og  humane  Tankegang,  som 
præger  Grotius'  Forfatterskab,  den  Retsstat,  han  kæmper  for  i 
Modsætning  til  Hobbes'  Politistat,  er  derimod  i  Slægt  med 
den  faderlige  Enevælde,  som  vi  kom  til  at  kende,  og  som 
stod  for  Peder  Schumacher  selv  som  den  lykkeligste  og 
varigste  Regeringsform,  den  han  gad  være  med  til  at  skænke 
sit  Folk. 

Det  var  disse  oprigtige  Ønsker,  han  evnede  at  give 
skønne  Udtryk  i  sit  Lovarbejde.  Man  føler  ret  den  For- 
fatterglæde, han  har  været  besjælet  af,  saa  at  Sproget 
formede  sig  smukt  under  hans  Haand,  der  kom  Fart  og 
Flugt  over  Fremstillingen,  nye  Udtryk  dannede  sig,  og 
Kongeloven  blev  foruden  et  juridisk  Værk  et  for  Eftertiden 
værdifuldt  Sprogmindesmærke.  I  sin  Iver  tildelte  han 
Kongen  praktisk  taget  hele  Magten  i  Landet,  kun  med  de 
dertil  hørende  Pligter,  at  han  skulde  forsvare  Religionen, 
holde  Riget  udelt  ved  Arv  og  ikke  finde  sig  i  Indskrænk- 
ninger af  sin  enevældige  Magt.  Selv  Eden  paa  Kongeloven 
fritog  han  ham  for,  sHgt  ansaa  han  for  uværdigt  for  den, 
der  ikke  var  afhængig  af  noget  Menneske.  Men  til  syvende 
og  sidst  holdt  Schumacher  det  ogsaa  for  bedst  for  Under- 
saatterne,  at  deres  Konge  blev  saa  frit  stillet.  Forbuddet 
mod  Rigets  Deling  var  begrundet  med,  at  »jo  større  vælde  og 
herredømme,  een  Herre  og  Konge  besidder,  jo  tryggere 
leffver  hånd  og  hans  undersaatter  for  alle  udvortes  Elen- 
ders anfald«.  Loven  selv  ender  med  Kongens  Forvisning 
om,  at  saaledes  vilde  »Vores  inderlig  elskede  undersaatter 
. .  .  udi  fred  og  rolighed  foruden  frygt  for  indvortes  tvist 
og    oprør    tryggeligen    bygge    og    bo.«      Medens    det    i    det 

ældre  Udkast  lil  Kongeloven  havde  været  Gud,  som  be- 
vægede Stænderne  til  at  overdrage  Frederik  III  Enevolds- 
magten, traadte  i  Peder  Schumachers  Lov  Gud  mere  til- 
bage. Forholdet  mellem  Kongen  og  Folket  blev  helt  selv- 
stændigt, og  Overdragelsen  af  Magten  fandt  Sted  ganske 
frivilligt.  Det  var  Naturretslærernes  Ideer,  som  Schumacher 
havde  indsuget,  der  i  Pagt  med  det  virkelige  Liv  sejrede 
over  den  theokratiske  Strømning  i  Tiden. 

Kun  paa  eet  væsentligt  Punkt  i  Kongeloven  har  dog 
Schumacher  fulgt  sine  kære  Naturretsforfattere  ordret,  det 
er  i  Definitionen  af,  hvad  der  skal  forstaas  ved  den  højeste 
Magt  i  Staten.  Men  under  Udarbejdelsen  af  hele  den  for- 
fatningsmæssige Del  har  han  i  mangt  og  meget  haft  deres 
Skrifter  for  Øje,  og  Loven  har  derfor  en  almenevropæisk 
Interesse  ved  at  være  det  eneste  Eksempel  paa  en  Udførelse 
i  Praksis  af  de  Tanker,  som  besjæ^lede  det  17de  Aarhun- 
dredes  Filosoffer  i  alle  Lande. 

En  nøjere  Udarbejdelse  af  tidligere  givne  Tanker  med 
selvstændige  Tilskud  paa  de  vigtigste  Punkter,  dette  er 
Peder  Schumachers  Tilskud  til  det  store  Lovarbejde. 
Kongeloven  blev  hans  Livs  litterære  Storværk.  Da  Loven 
udfærdigedes  gennem  »Kongens  eget  Kammer«,  dateret 
d.  14de  Novbr.  1665,  og  da  Schumacher  satte  sit  Navn 
neden  under  Kongens,  havde  han  besørget  den  største  af 
de  »sekrete  Sager«,  som  i  disse  Aar  gik  igennem  hans  Hæn- 
der. Tilfredsheden  var  ubetinget  hos  de  Mænd,  som  havde 
sat  ham  i  Arbejde,  skønt  kun  den  ene  af  dem,  Kongen 
selv,  ret  forstod  at  vurdere  det.  Men  om  Tilfredsstillelsen 
var  lige  saa  stor  hos  Forfatteren,  kan  betvivles,  skønt  han 
lønnedes  kongeligt.  Der  var  jo  ikke  et  eneste  Menneske  i 
Verden  uden  for  den  snævreste  Kreds,  som  anede,  hvad 
han  havde  udrettet. 

Kongelovens    Affattelse    har    et    Nachspiel,    og    det    er 
næsten   det   artigste.     Aarsagen   hertil    var  Begyndelsen    til 

det  hele,  Spørgsmaalet  om  de  borlgiftede  Døtres  Arveret. 
Foreløbigt  var  der  Fred  og  ingen  Fare,  Sachserne  anede 
intet.  Men  Kongeloven  indeholdt  den  Bestemmelse,  at 
naar  Prinsesserne  fik  Afkom ,  skulde  de  meddele  dette  i 
Hjemlandet  for  at  faa  Barnets  Arveret  anerkendt.  Anna  Sofies 
ældste  Søn,  Kurprins  Johan  Georg,  blev  født  1668,  den 
næste,  Frederik  Avgust  (den  senere  Avgust  den  Stærke  af 
Sachsen  og  Polen)  1670.  Ved  det  første  Barns  Fødsel  ind- 
skrænkede den  danske  Konge  sig  klogeligt  til  at  anerkende 
dets  Arverettigheder  i  Følge  Kongeloven,  uden  nærmere  at 
oplyse  om,  hvori  disse  Rettigheder  bestod.  Men  da  Frederik 
Avgust  blev  født,  var  imens  den  unge  Kristian  V  fulgt 
efter  sin  Fader  paa  Danmarks  og  Norges  Troner,  og  man 
havde  begyndt  paa  at  lade  Hemmelighedsmageriet  med 
Rigets  Grundlov  vige;  den  var  allerede  oplæst  i  Statsraadet. 
Det  er  vel  deraf,  man  maa  forklare,  at  man  ogsaa  besluttede 
sig  til  at  give  det  sachsiske  Kurfyrstehus  nøjere  Oplysninger 
om,  hvad  det  havde  i  Vente,  og  man  sendte  det  et  Doku- 
ment med  Overskriften  »Kongeloven«. 

Men  hvilken  Kongelov  var  dette  ikke!  Den  var  saare 
langt  fra  at  være  den  rigtige,  snarere  lignede  den  det  Ud- 
kast, som  i  sin  Tid  var  blevet  overgivet  Schumacher  til 
Bearbejdelse,  men  selv  dette  var  ændret  i  vigtige  Henseender. 
Om  Kvindernes  Arveret  hed  det  heri:  »Naar  der  slet  ikke 
længer  findes  mandlige  Agnater  i  nedstigende  Linje  af  Vor 
Slægt  og  Vort  Blod,  da  skal  endelig  den  Kvinde,  som  ned- 
stammer fra  Vort  Kongehus,  tiltræde  Regeringen  over  Rigerne.« 

Man  kan  kun  betegne  dette  som  et  rent  og  skært  Falsum, 
saaledes  lød  i  Virkeligheden  slet  ikke  Kongelovens  Bestem- 
melse, og  Meningen  hermed  kunde  kun  være  at  give  Sach- 
serne et  forkert  Indtryk  af,  hvorledes  deres  virkelige  Stilling 
var  ved  kommende  Tronskifter  i  Danmark.  Forøvrigt  var 
Meddelelsen  saa  uklar,  at  man  ikke  kan  undre  sig  over, 
at  den  sachsiske   Regering  erklærede   sig  for   utilfreds  her- 

med  og  trængte  paa  for  at  faa  nærmere  Oph^sninger.  Saa- 
ledes  maatte  vi,  da  det  kom  til  Stykket,  give  dem  ærlig 
Besked  og  meddele  dem  den  virkelige  Kongelovs  Indhold. 
Det  danske  Kongehus  kom  ikke  til  at  staa  i  nogen  flatte- 
rende Belysning  ved  denne  Afsløring. 

Men  Ansvaret  for  denne  uærlige  Politik  paahviler  Peder 
Schumacher.  Det  var  ham,  som  førte  Brevvekslingen  med 
Sachsen  1670,  og  hans  Indflydelse  var  da  saa  stærk  her- 
hjemme, at  man  ikke  kan  gøre  ham  til  Redskabet  for 
nogen  mægtigeres  Vilje.  Den  Hang  til  at  gaa  Krogveje, 
som  bestemte  Frederik  1 1 1. s  Politik  i  hans  senere  Aar, 
havde  paavirket  hans  Omgivelser,  og  Peder  Schumacher 
var  ikke  gaaet  fri  derfor.  Vi  staar  her  over  for  en  mørk 
Side  hos  ham,  som  vi  oftere  vil  træffe  Udslag  af  under 
hans  Statsmandsvirksomhed.  Den  er  Tegn  paa  en  Svaghed 
ved  hans  Karakter,  som  han  ikke  formaaede  at  bemestre, 
og  skønt  den  ikke  kan  undskyldes,  turde  den  dog  maaske 
finde  sin  Forklaring  i  hele  hans  fysiske  Anlæg,  som  et 
Vaaben  for  den  svage  i  hans  Kamp  mod  den  stærkere. 


V 


DET  var  i  November  Maaned  1665,  at  Peder  Schumacher 
stod  som  Kong  Frederiks  højtbetroedeYndUng.  Lønnen 
for  Arbejdet  paa  Kongeloven  blev,  hvad  den  altid  maa 
blive  for  virksomme  Naturer,  endnu  mere  Arbejde.  Han 
blev  sat  ind  i  Kancelliet. 

Naar  man  saa  ud  af  Vinduet  i  Københavns  Slot,  havde 
man  lige  over  for  sig  en  Bygning  i  to  Stokværk.  Den  laa 
paa  den  smalle  Strimmel  af  Slotsholmen  mellem  Borggraven 
og  Kanalen.  Der  var  noget  symbolsk  i,  at  Datidens  »røde 
Bygning«  saaledes  havde  Kongens  Slot  paa  sin  ene  Side 
og  Borgerstandens  Fæstning  paa  den  anden.  I  Aarenes 
Løb  var  der  vekslet  mange  umilde  Øjekast  mellem  Mæn- 
dene i  »Kongens  Kammer«  og  de  adelige  Junkere  i 
Kancelliet.  Ganske  vist  gik  det  den  Gang  som  nu  til  Dags, 
at  Landets  udkaarne  Mænd  ikke  blev  upaavirkede  af  By- 
livet og  Hoffets  Aand,  naar  de  i  Embeds  Medfør  maatte 
tage  Bolig  i  Hovedstaden.  Saa  kunde  det  hænde,  at  de 
hjemmeblevne  Standsfæller  knurrede  over,  at  Rigsraader 
og  Kancellijunkere  i  al  for  høj  Grad  gik  Kongemagtens 
Ærinde.  Livet  i  Rigets  Midtpunkt  maa  til  alle  Tider  skabe 
nogen  Sans  for  almene  Foretagender  og  trænge  de  lokale 
Interesser  tilbage.     Men  som   oftest  var  der  tillige   en   be- 

vidst  Modsætning  mellem  de  adelige  Embedsmænd  i  Central- 
styrelsen og  de  borgerlige,  halvt  private  Betjente  paa  Slottet. 
Denne  Modsætning  kunde  ikke  forsvinde  straks  efter  Stats- 
forandringen  1660,  tilmed  da  modstridende  Meninger  brødes 
ved  det  danske  Hof  i  de  første  Aar  derefter.  Kancelliet 
blev,  uagtet  en  Del  borgerlige  havde  faaet  Ansættelse 
derinde,  en  Adelsvældens  sidste  Skanse,  en  Statsindretning, 
som  Kongen  ikke  havde  fuld  Tillid  til,  og  som  derfor 
lammedes  paa   en    skadelig  Maade  i   hele   sin  Virksomhed. 

Nu  blev  der  bygget  en  Bro  mellem  Kongens  Hus  og 
Styrelsens  Sæde,  da  Peder  Schumacher  den  23.  Juni  1666 
holdt  sit  Indtog  i  Kancellibygningen.  I  en  af  Schumacher 
paraferet  Skrivelse  meddelte  Kongen  Kansleren  Peder  Reetz, 
der  næppe  med  Glæde  saa  sin  gamle  Klient  rykke  saa 
højt  op,  at  han  sammen  med  Oversekretæren  Erik  Krag 
og  Schumacher  tre  Dage  om  Ugen  skulde  være  til  Stede  i 
Kancelliet,  for  at  de  i  Forening  kunde  sætte  sig  ind  i  alle  fore- 
liggende Sager;  derefter  skulde  de  tre  Mænd  foredrage  dem 
for  Kongen  for  at  faa  hans  endelige  Beslutning.  Da  dette 
Møde  for  Fremtiden  fandt  Sted  i  »Kongens  eget  Kammer«, 
var  det  lille  ottekantede  Værelse  nu  blevet  Danmark- 
Norges  Midtpunkt,  hvor  alle  Traade  løb  sammen.  Foruden 
disse  Mænd  var  KristolTer  Gabel  som  Regel  til  Stede  ved 
Kongens  Overvejelser,  et  tilstrækkeligt  Vidnesbyrd  om,  at 
det  egentlig  var  ham,  der  var  Drivfjederen  ved  denne  sidste 
Forandring. 

En  kraftig  Haand  var  nødvendig  for  at  sætte  Fart  i 
Kancelliets  langsomme  Forretningsgang  og  for  at  fjerne  den 
megen  Slendrian,  som  havde  faaet  Indpas  herovre.  Peder 
Schumacher  tog  føt  paa  en  Maade,  som  maatte  overbevise 
Kongen  og  Gabel  om,  at  de  havde  trulTet  det  rette  Valg  i 
ham.  Han  indførte  den  Skik,  at  der  paa  Foden  af  Ud- 
kastet til  Kongebrevet  noteredes,  hvilken  Oversekretær  der 
havde    givet    Befaling    til    dets    Udfærd'gelse,    saa   at    man 

senere  kunde  have  en  bestemt  Mand  at  holde  sig  til  an- 
gaaende  Ansvaret.  Han  viste  stor  Arbejdsiver  ved  atter  og 
atter  at  lave  om  paa  de  Udkast,  som  forelagdes  ham  af  de 
lavere  Kancelliembedsmænd,  og  i  Tvivlsmaal  gjorde  han 
det  til  Regel,  at  Sagens  videre  Behandling  standsedes,  indtil 
man  havde  indhentet  nærmere  Oplysning  fra  den  Provins- 
einbedsmand,  der  maatte  formodes  at  sidde  inde  med  den 
sikreste  Viden  i  vedkommende  Tilfælde.  De  Sager,  som 
han  til  daglig  især  ekspederede,  var  Tilladelser  for  barn- 
/løse  Ægtefolk  til  at  gøre  indbyrdes  Testamente,  de  saa- 
kaldte  »Forskrivelser«,  for  hvilke  der  betaltes  særhgt  høje 
Kancellisportler;  dernæst  Udnævnelser  til  Præste-  og  Magi- 
stratsembeder  samt  Skøder  for  københavnske  Borgere  paa 
ubebyggede  Grunde.  Kun  sjældent  blandede  han  sig  i 
Sager,  der  angik  Forholdet  til  Udlandet,  da  disse  ansaas 
for  Erik  Krags  egentlige  Domæne.  Men  ogsaa  vigtigere 
Forhold  faldt  ind  under  hans  Virkeomraade.  Hans  Rettel- 
ser i  Brevudkastene  gik  da  ofte  i  Retning  af  at  styrke 
Kongens  enevældige  Magt,  og  han  holdt  i  Reglen  paa  de 
bestaaende  Institutioner,  Universitetet,  Højesteret  eller  Kø- 
benhavns Magistrat,  naar  de  var  udsatte  for  et  Angreb 
nedefra.  Endnu  skortede  det  Befolkningen  paa  Lydighed 
OA^er  for  Centraladministrationens  Paabud,  og  den  krævede 
tidt  at  se  Kongens  egenhændige  Underskrift:  »Adelen,  de 
gejstlige  med  Herredsfogderne  og  Skriveren  vil  se  Hans 
Majestæts  egen  Befaling,  førend  de  ville  parere«,  hedder 
det  ved  en  Lejlighed.  At  modarbejde  sligt  var  naturligt 
for  Kongelovens  Forfatter.  Men  hans  Hjerte  bankede  sær- 
ligt varmt  for  hans  gamle  Kærlighed  Universitetet,  som 
han  ved  enhver  Lejlighed  tog  sig  af,  skønt  han  havde  den 
Ærgrelse  at  se,  at  de  højlærde  af  gammel  Vane  altid  tyede 
til  Kansleren  Peder  Reetz  med  deres  Ønsker.  Ogsaa  sin 
Fødestad  København  hægede  han  om  paa  mange  Maader, 
sørgede  for  dens  Bebyggelse   og  Renligholdelse,    fremmede 

Bosættelsen,  skaffede  Borgerskabet  Eneret  paa  at  brygge 
og  bage  for  Garnisonen,  Fritagelse  for  den  saakaldte  store 
Vagt  o.  s.  V.  Naar  fortjente  Mænd,  som  de  fra  Kronborg- 
sammensværgelsen  bekendte  Hans  Bostgaard  og  Isebrant 
V.  Holten,  trængte  til  Hjælp,  tog  han  dem  beredvilligt  un- 
der Armene,  og  han  stod  i  et  venskabeligt  Forhold  til  de 
høje  gejstlige  som  Hans  Svane  og  Hans  Vandal. 

De  andre  Herrer  i  Kancelliet  blev  helt  opskræmmede 
ved  denne  Virksomhedstrang,  som  truede  med  at  berøve 
dem  alt  Arbejdsstof.  Da  de  havde  set  derpaa  et  halvt 
Aars  Tid,  begyndte  de  at  tage  sig  sammen.  Navnhg  Over- 
sekretæren, Erik  Krag  til  Bramminge,  var  en  kraftig  og 
praktisk  Natur,  der  hurtig  fandt  sig  selv  igen.  Men  Schu- 
macher havde  et  særligt  Omraade,  som  man  ikke  kunde 
berøve  ham.  Skønt  han  var  stillet  jævnsides  med  Krag 
under  Kansleren ,  var  han  ikke  bleven  udnævnt  til  Over- 
sekretær; »Bejsesekretær«  var  derimod  hans  Titel,  og  det 
betød,  at  han  alene  fulgte  med  Kongen,  naar  denne  var 
paa  sine  langvarige  aarlige  Bejser  rundt  om  i  Landet.  I 
denne  Tid  besørgede  han  alle  Slags  Kancellisager,  uden  at 
der  var  Lejlighed  til  Baadslagning  med  de  andre  Herrer  i 
Kancelliet,  og  han  havde  tillige  beholdt  sin  tidligere  Stilling 
som  Chef  for  Kongens  eget  Kammer.  Det  var  en  mægtig 
Indflydelse,  han  ved  saadanne  Lejligheder  havde;  Kongen, 
Gabel  og  han  afgjorde  i  Forening  alt.  Man  kommer  til  at 
tænke  paa  senere  Kabinetsministres  Stilling,  paa  en  Mand 
som  Struensee. 

Peder  Schumacher  blev  i  disse  Aar  en  uundværlig  Om- 
gangsfælle  for  Frederik  HI,  en  Slags  »Fornøjelsesraad«,  og 
Opgaven  var  ikke  vanskelig  for  ham,  thi  Kong  Frederiks 
Fornøjelser  var  af  lærd  Art.  Paa  alle  Maader  søgte  Schu- 
macher at  tækkes  sin  Herre.  Da  Bygtet  gik  ved  Hoffet,  at 
Hannibal  Sehested  var  død  i  Paris  og  det  paa  den  mest 
vanærende  Maade,  hvorpaa  en  Mand  kan  finde  Døden,  er 

det  karakteristisk  for  Frederili  III,  at  han  blot  morede  sig 

hjerteligt  og  lod  et  Ord  falde  om ,  at   der   kunde   gøres  et 

artigt  Vers    herover.     Schumacher  holdt    sig    ikke   tilbage, 


ERIK   KRAG 

Efter  Maleri  (af  H.Ditmar?)  paa  Frederiksborg 

men  var  straks  færdig  med  et  uanstændigt  Distichon.  hvori 
Hannibal  sammenlignedes  med  sin  berOmte  Navne  fra 
Oldtiden,  der  red  over  de  snehvide  Alper.   I  det  hele  taget 

har  vi  tiere  Vers  Ira  Schumachers  Pen  i  disse  Aar,  der 
vidner  om  en  ualmindelig  Kaadmundethed,  og  hvis  man 
derfra  turde  shitte  noget  om  hans  moralske  Standpunkt, 
vilde  Billedet  ikke  bHve  det  lyseste. 

Men  dette  Hverv  at  pleje  Kongens  Interesser  medførte 
ogsaa  en  vidtstrakt  Korrespondance  med  Udlandet,  og  Kam- 
mersekretæren havde  Forbindelse  med  de  fleste  danske 
Agenter  for  saaledes  at  holde  sig  a  jour  med  alt,  hvad  der 
fremkom  ude  i  det  store  Europa.  Den  indesluttede  og 
grublende  Konge  kunde  opmuntres  ved  at  besøge  sit  Menageri 
bag  Slottet,  og  Schumacher  var  derfor  ivrig  for  Nyanskaffel- 
ser; i  1669  fortæller  han  saaledes,  at  nu  er  det  ostindiske 
Pindsvin  lykkeligt  ankommet,  »sundt  og  triumferende  som 
en  St.  Georg«.  Korrespondenterne  i  Udlandet  gav  ham 
Underretning  om  tekniske  Opfindelser,  om  »rare  Hemme- 
ligheder i  Kanonstøberi«,  thi  Kongen  havde  ogsaa  et  aabent 
Øje  for  de  tekniske  Fags  Betydning.  Men  navnlig  var 
denne  tavse  Mand  modtagelig  for  de  hemmelige  Videnska- 
ber, især  naar  det  drejede  sig  om  Guldets  og  de  ædle 
Stenes  Tilvirkning.  Fra  Kommissæren  Just  Dozem  i  Køln 
fik  Schumacher  derfor  bl.  a.  Oplysning  om  den  Fabrikation 
af  Ædelstene,  der  skulde  have  fundet  Sted  i  Holland, 
skønt  Brevskriveren  erklærede  sig  selv  for  en  rigtig  Tho- 
mistes  (o :  Kætter)  i  den  Slags  Sager.  Det  var  ligeledes  her- 
igennem, han  traf  sammen  med  en  af  Datidens  ejendomme- 
ligste Skikkelser. 

Francesco  Guiseppe  Borri  var  ti  Aar  ældre  end  Peder 
Schumacher,  og  han  havde  haft  en  meget  bevæget  Ung- 
dom. Han  havde  maattet  forlade  sin  Fødeby  Milano  og  hele 
Italien  paa  Grund  af  Kætteri,  og  hvis  man  tør  bygge  paa 
den  Fremstilling  af  hans  Meninger,  som  gives  i  Inkvisi- 
tionsdommen  over  ham  (thi  kun  gennem  hans  Modstandere 
kender  vi  noget  til  hans  Lære),  var  der  deriblandt  mærke- 
lige Anskuelser,  som  i  senere  Tid  er  dukkede  frem  paany  i 

de  katolske  Lande.  Borri  skal  have  hævdet  Troen  paa 
den  hellige  Jomfrus  guddommelige  Oprindelse,  og  han 
føjede  dertil  den  Anskuelse,  at  den  anden  og  den  tredje 
Person  i  Treenigheden  var  P'aderen  underlegne.  »Førend 
Gud  fremhragte  det  materielle  Kaos,  skabte  han  et  andet, 
bestaaende  blot  af  Egenskaber,  der  er  ligesom  Centrer  for 
uskabte  Sfærer.«  Der  er  ogsaa  Udtalelser  af  ham,  som 
kan  tolkes  som  Forløbere  for  den  moderne  Udviklingslære, 
og  han  hævdede,  at  »saa  længe  Mennesket  troer  og  øver 
Guds  Værker,  er  Gud  forpligtet  til  at  give  hberal  Naade, 
ikke  af  Medlidenhed,  men  af  streng  Retfærd.« 

Borris  Broderskab  blev  sprængt  af  den  katolske  Inkvi- 
sition i  1660,  og  selv  flygtede  han  op  over  Alperne  for 
gennem  Østrig  og  Tyskland  at  ty  til  sit  første  varige  Op- 
holdssted, der  blev  Amsterdam.  Her  traf  han  sammen 
med  en  Mængde  fremragende  lærde,  og  mange  rejsende, 
ogsaa  Danskere  som  Korfits  Ulfeld,  Ulrik  Frederik  Gylden- 
løve og  Ole  Borch,  søgte  til  hans  Bolig.  Borri  praktiserede 
i  Lægekunsten,  men  Medicinen  var  for  ham  kun  en  Gren 
af  hans  kemiske  Studier,  og  han  lagde  ingen  Skjul  paa,  at 
han  arbejdede  paa  at  finde  »de  Vises  Sten«.  Den  fremmede 
vakte  stor  Opsigt  i  Nederlandene,  hans  skønne  Ydre  og 
ædle  Herkomst  bidrog  hertil,  men  i  ikke  ringere  Grad 
skyldtes  det  Borris  tilbageholdne  og  værdige  Optræden, 
der  fjernede  enhver  Mistanke  om,  at  han  skulde  være  en 
Bedrager.  Hertuginde  Sofie  af  Hannover  skriver  faa  Aar  efter 
om  ham:  »Hans  Forfængelighed  ruinerer  ham,  thi  han  vil 
ikke  tage  imod  Penge  af  nogen;  han  lever  i  det  bedste 
Selskab  og  kan  faa  Folk  til  at  dø  af  Latter;  han  forstaar 
at  skabe  de  dejligste  Ting  (faire  cent  belles  choses],  og  man 
maa  i  Holland  indrømme,  at  han  sidder  inde  med  meget 
smukke  Hemmeligheder.« 

At  Borri  ikke,  som  de  fleste  Gu  Id  magere,  var  en  simpel 
Bedrager,    herskede   der   aabenbart  Enighed  om;    selv  den 

kølige  Hertuginde  maa  skænke  ham  en  vis  Anerkendelse. 
Han  troede  sikkert  selv  paa  sine  Ideer,  hvor  fantastiske 
de  end  var,  og  Guldmageriet  var  kun  en  Side  af  hans 
Stræben  efter  at  trænge  ind  i  Naturens  Hemmeligheder. 
Men  det  var  denne  Side,  som  drog  Folks  Opmærksomhed 
til  ham,  og  det  mystiske  Skær,  som  hvilede  over  hans 
Personlighed,  bidrog  hertil.  Det  var  Guldmageren,  Frede- 
rik HI  søgte  i  ham,  da  han  indbød  ham  til  at  komme  til 
sig  i  Danmark. 

Mødet  fandt  Sted  i  Gluckstadt  1667  under  Kongens 
Efteraarsophold  hernede,  og  Borri  fulgte  senere  med  Hoffet 
til  Hovedstaden.  Der  blev  anvist  ham  et  Laboratorium  i 
»Kongens  Runddel«  i  Hvælvingen  under  Brevkamret,  hvor 
Peder  Schumacher  endnu  havde  sin  daglige  Gang.  Det 
var  indlysende,  at  disse  to  lærde  Mænd,  som  begge  be- 
handlede Kongens  sekrete  Sager,  maatte  faa  meget  med 
hinanden  at  gøre.  Til  yderligere  Vidnesbyrd  om  Sam- 
kvemmet mellem  dem  tjener  positive  Oplysninger;  Schu- 
macher bringer  i  sine  Breve  Hilsener  fra  Borri  og  besørger 
Kommissioner  for  ham. 

Hvem  kender  ikke  fra  »La  Reine  Pédauque«  den  Op- 
fattelse af  Elementaraandernes  Betydning  for  Guldmager- 
kunsten,  som  Anatole  France  har  hentet  fra  det  17de  Aar- 
hundredes  alkemistiske  Skrifter  og  med  overgivent  Lune 
gjort  til  Ledemotivet  i  sin  Roman?  Det  synes  virkelig,  som 
om  Borri  ikke  har  været  uberørt  af  den  Slags  Anskuelser, 
og  han  har  formaaet  til  en  vis  Grad  at  hilde  Kongen  i 
dem.  A.  D.  Jørgensen  har  henledt  Opmærksomheden  paa, 
at  der  nogle  Aar  efter  Frederik  III. s  Død  tales  om  tolv 
Nicher  i  Muren  i  »Kongens  Runddel«,  hver  paa  halvanden 
Alens  Bredde  og  halvfjerde  Alens  Længde;  at  det  endvidere 
siges,  at  der  tidligere  havde  staaet  Statuer  i  disse  Nicher, 
men  at  de  nu  var  fjernede,  og  Hullerne  dækkede  med 
Gardiner.    Han  udtaler  endvidere  den  Formodning,  at  den 

Ibrtrolige  Omgang  mellem  Kongen  og  hans  fremmede  Ven 
havde  vakt  Betænkeligheder  hos  Kirkens  Mænd.  Jørgensens 
Formodning  finder  Bekræftelse  af  et  Skrift,  som  tillægges 
Borri,  og  hvori  han  fremsætter  den  Lære ,  at  de  antikke 
Billedstøtter  oprindelig  havde  tilhørt  Oldtidens  Orakler,  at 
venligsindede  Dæmoner  gennem  dem  gav  Svar  til  Men- 
neskene paa  deres  Spørgsmaal,  og  at  disse  Dæmoner  (He- 
bræernes Terafim),  der  stod  midt  imellem  Englene  og 
Menneskene,  ikke  var  andet  end  Elementaraanderne,  hvis 
Hjælp  var  saa  nødvendig  for  Menneskene  for  at  komme 
paa  Spor  efter  Naturens  Hemmeligheder.  Derfor  burde 
man  lægge  Vægt  paa  at  komme  i  Besiddelse  af  saadanne 
gamle  Statuer.  Overensstemmelsen  mellem  slige  Meninger 
og  de  Indretninger,  som  fandt  Sted  paa  Slottet,  kan  vel 
næppe  skyldes  en  ren  Tilfældighed. 

Trangen  til  Mystik  var  endnu  stærk  hos  det  17de  Aar- 
hundredes  Mennesker;  den  hang  som  tidligere  berørt  sam- 
men med  det  strenge  Rettroenheds  Præg,  som  Religionen 
havde  faaet,  og  den  Mangel  paa  Næring  for  Følelsen  og 
Fantasien,  som  var  til  Huse  deri.  Man  sporer  den  endog 
saadanne  Steder  som  i  Brevvekslingen  mellem  Kardinal 
Mazarin  og  hans  høje  Elskerinde,  Enkedronning  Anna. 
Dronningen  kaldes  deri  »Zabaoth«  eller  »Serafim«,  Mazarin 
»Havet«  eller  »Himlen«,  den  unge  Konge  »den  fortrolige«. 
Spørgsmaalet  er  her,  i  hvor  høj  Grad  der  var  Mulighed 
for,  at  et  saadant  mystisk  Sværmeri  kunde  faa  Herredøm- 
met over  Peder  Schumacher.  For  Guldmageriet  havde 
han  næppe  nogen  Svaghed,  hans  aandehge  Ligevægt  ud- 
satte ham  ikke  for  sligt.  Penge  var  for  ham  altid  mere  et 
Middel  end  et  Maal,  og  om  Pengetrang  hos  ham  var  der 
ikke  Tale.  Hans  medicinske  og  naturvidenskabelige  Venner, 
Guy  Patin,  Simon  Paulli  og  Bartholinerne,  stod  med  Hen- 
syn til  Alkymien  paa  et  strengt  realistisk  Standpunkt.  Heller 
ikke  er  det  sandsynligt,  at  Schumacher  har  ladet  sig  lokke 

ind  paa  religiøse  Sværmerier,  hertil  følte  han  sig  i  et  alt- 
Ibr  fast  Forbund  med  Statskirken.  Men  der  var  hos  ham 
en  stærk  Ærgerrighed,  der  lod  ham  drømme  stolte  Frem- 
tidsdrømme,  og  en  kraftig  Fantasi,  som  hidtil  var  bleven 
udløst  i  litterær  Retning.  Den  stod  i  Forbindelse  med  en 
Hang  til  Hemmelighedsfuldhed,  og  denne  udvikledes  yder- 
ligere ved  Kongens  Tjeneste.  Allerede  hans  Barndoms 
Disputats  paa  Universitetet  havde  ført  ham  ind  paa  Tanker, 
beslægtede  med  Borris;  hans  Trang  til  at  beskytte  sig  med 
nedskrevne  Formler  pegede  i  samme  Retning;  han  var  nu 
selv  bleven  den  Grif,  der  paa  Hyperboræernes  Bjerge  vogtede 
over  Kongens  Hemmeligheder  og  Rigets  Grundlov.  Skønt 
man  ikke  kan  paavise  nye  Elementer,  som  Borri  har  til- 
ført Peder  Schumachers  Tænkning,  er  det  da  troligt,  at 
Omgangen  mellem  de  to  Mænd  har  bidraget  til  yderligere 
at  udvikle  en  Karakterside  hos  Schumacher.  Deres  Fortid 
og  Oprindelse  var  altfor  forskellig  til,  at  den  ene  kunde 
blive  den  andens  Elev.  Men  det  var  en  aandelig  Nydelse 
her  blandt  Hofbetjente  og  Kancelliembedsmænd  endelig  en 
Gang  at  træffe  en  Aandsfrænde,  med  hvem  man  kunde  ud- 
veksle Tanker  om  det,  der  virkelig  laa  én  paa  Sinde,  og 
et  saadant  Samkvem  kunde  ikke  gaa  sporløst  hen  over 
nogen  af  Parterne. 

Kongetjenesten  havde  hidtil  kun  bragt  Peder  Schumacher 
Opgang  og  ydre  Lykke.  De  fem  Aar  fra  1663  til  1668 
havde  for  ham  været  en  roligt  flydende  Strøm,  der  førte 
ham  fremad  til  stadig  stigende  Indflydelse.  Vel  var  han 
endnu  en  ukendt  Mand  for  Landets  store  Befolkning,  men 
i  den  lille  og  betydningsfulde  Kreds,  som  bevægede  sig 
inden  for  Slotsholmens  Rammer,  var  han  i  Færd  med  at 
komme  i  forreste  Række.  Maaske  indsaa  ikke  alle  Be- 
rettigelsen deraf,  hans  Hovedfortjenester  var  jo  skjulte  for 
næsten  alle  andres  Øjne  end  Kongens.  Det  var  personlig 
Yndest,    der  bar  ham  oppe,   og  det  var  naturligt,   at  ikke 

alle  i  Ro  vilde  se  den  unge  borgerlige  sætte  sig  i  Højsædet 
over  gamle  veltjente  Adelsmænd. 

Fra  Begyndelsen  af  1668  synes  den  opadgaaende  Strøm 
at  standse,  der  gøres  fra  Kancelliherrernes  Side  et  Forsøg 
paa  at  stække  Griffens  Flugt.  En  gammel  Optegnelse  be- 
retter, at  Schumacher  i  Tjenesten  »var  haard  mod  Peder 
Reetz,  hvilket  foraarsagedes  af  Kancellisekretær  Krag,  Reetzes 
Uven«.  Oplysningen  er  for  saa  vidt  misvisende,  som  begge 
de  adelige  Herrer,  hvor  gode  eller  daarlige  Venner  de  end 
var,  var  enige  om  at  prøve  paa  at  holde  den  nye  Rejse- 
sekretær inden  for  de  snævreste  Skranker.  Men  Schumacher 
opfattede  selv  Peder  Reetz  som  Hovedmanden  i  dette  Felt- 
tog, og  han  rettede  hele  den  Bitterhed,  han  i  den  Anledning 
følte,  mod  sin  fordums  Velynder. 

I  Randen  af  sin  Kopibog  over  Kancellibreve  har  han  i 
smaa,  rapt  henkastede  Notitser  givet  sine  Følelser  Luft. 
Vi  faar  derigennem  et  levende  Indtryk  af,  hvorledes  det  gik 
til,  naar  de  to  Sekretærer  traf  sammen  med  Kansleren  ved 
Kollegiemøderne,  eller  naar  de  alle  var  oppe  paa  Slottet  til 
Møde  med  Kongen  i  hans  Kammer.  De  optrædendes  Profiler 
tegner  sig  gennem  Notitserne  for  vort  Øje.  Først  Kongen, 
der  viser  sig  som  en  eftergivende  og  paavirkelig  Mand; 
ofte  er  det  paa  sine  Lakejers,  Fyrbøderes  og  lignende  Be- 
tjentes Bøn,  han  udsteder  en  eller  anden  Befaling,  og  ved 
et  Brev  staar  der  i  Kanten:  »Spidstrup  [Gæstgiveren  i  Hille- 
rød] importunerede  [o:  plagede]  selv  Hans  Majestæt  for 
denne  hans  Svoger,  dermed  maatte  de  andre  vige«.  Dette 
hans  gode  Hjerte  var  ham  ofte  til  Ære;  ved  en  kongehg 
Bekræftelse  paa  en  Forskrivelse  mellem  et  barnløst  Ægte- 
par noterer  Schumacher  saaledes  i  Margenen:  »Hans  Hustru 
havde  taget  Kongen  ind  i  sit  Hus,  mens  han  var  ung  og 
halv  død,  der  han  var  styrtet  med  sin  Hest  oppe  i  Lande- 
mærket.« Men  det  var  til  Gengæld  Frederik  HI  vanskeligt 
at  holde  sine  egne  Embedsmænd  i  Tømme,  selv  Schumacher 

kunde  blive  fripostig,  som  naar  han  skriver:  »Jeg  sagde 
Hans  Majestæt  udtrykkelig,  at  Borgmesteren  i  Aars  havde 
alt  Kongebrev  derpaa,  og  at  jeg  i  Dag  eller  Morgen  ingen 
Skyld  derfor  vilde  have.«  Intet  Under,  at  Kongen  da 
heller  ikke  kunde 
hindre  Brydninger 
inden  for  sin  højeste 
Embedsstand. 

Fra  April  1668 
kan  man  sporeMod- 
sætningen  mellem 
Reetz  og  Schuma- 
cher i  Kancellipro- 
tokollen. Udtalelser 
som:  »Kansleren 
gennemførte  det , 
skønt  jeg  talte  imod 
det,«  eller:  »Kans- 
leren ,  som  sagde 
udtrykkelig,  da  jeg 
noget  derimod  ob- 
jicerede  (o:  indvend- 
te), sig  at  ville  være 
Mand  derfor« ,  kom- 
mer hyppigt  igen, 
og  i  de  følgende 
Sommermaaneder 
bliver  de  skarpere 
spydigt:   »Kansleren 

i  deres  Form.  Da  lyder  det  helt 
som  proponerede  dette  helt  plausibelt«, 
eller  om  en  Embedsbesættelse :  »Det  var  hans  Skolemester«. 
Mere  oprigtigt  ved  en  anden  Lejlighed:  »Kansleren,  jeg 
begriber  ikke,  hvorfor«.  Saa  maa  der  være  faldet  knubbede 
Ord,  thi  Schumacher  skriver:  »Kansleren,  som  sagde  ud- 
trykkelig,   sig    at  være  vel   nok   informeret   om  al  Sagen«. 

Ogsaa  i  den  paal'ølgende  Vinter  fortsættes  Striden.  I  Oktober 
læser  vi  om  Reetz,  der  havde  gennemført  en  Sag:  »Den 
15de  November,  der  nogen  Klagemaal  derom  indkom,  vilde 
han  have  Skylden  paa  mig,«  og  samtidigt  om  en  anden 
Sag:  »Vi  vilde  have,  at  med  Dom  ved  Lov  og  Ret  skulde 
søges  Indførsel.  Men  han  vilde  ikke.«  Navnlig  er  det 
Peder  Schumacher  en  Tilfredsstillelse,  naar  han  kan  bruge 
Ironiens  Vaaben,  og  t.  Eks.  ved  en  eenstemmig  Beslutning 
tilføje,  at  Kansleren  »endog  selv«  gik  med.  Men  at  Striden 
har  taget  paa  ham,  kan  ikke  betvivles,  og  det  maa  vel  be- 
tragtes som  et  Udslag  af  Nervøsitet,  naar  han  midt  under 
den  skriver  om  Postmesterens  Hustru  fra  Bergen:  »Gud 
Fader  bevare  mig  for  Kvindeplageri!« 

Sagen  havde  nemlig  sin  alvorligere  Side,  den  indskrænkede 
sig  ikke  til  Stiklerier  i  Kancellikollegiet  og  hos  Kongen. 
Peder  Reetz  og  Erik  Krag  gik  systematisk  til  Værks  og 
søgte  at  berøve  Schumacher  al  virkelig  Indflydelse  inden 
for  Kancelliet.  De  tilrev  sig  alle  vigtigere  Sager,  spiste 
ham  ud  for  Arbejdsstof.  Selv  de  daghgdags  Ekspeditioner, 
som  Udfærdigelsen  af  Skøder  paa  Byggepladser  i  Køben- 
havn, gled  fra  Foraaret  1668  bort  fra  Schumachers  Haand. 
Krag  har  nu  de  fleste  og  vigtigste  Sager,  Reetz  udfærdiger 
Lavsartiklerne  for  København.  Dette  var  ikke  lysteligt  for 
en  ung  og  værgeløs  Mand  at  se  paa. 

Venner  havde  han  ikke  at  støtte  sig  til  over  for  denne 
Kabale.  Kongen  havde  i  sin  Kammerpage  Otto  Krabbe  en 
trofast  Yndling  og  følte  sig  sikkert  nærmere  knyttet  til 
ham  end  til  Schumacher,  naar  det  da  ikke  gjaldt  aande- 
lige  Sysler.  Men  det  farligste  for  Schumacher ,  endnu 
værre  end  Uvenskabet  fra  Reetz's  Side,  var  den  Kølighed, 
som  var  indtraadt  hos  Gabel  over  for  ham,  da  han  be- 
gyndte at  blive  en  truende  Rival.  Schumacher  havde  gjort 
sin  Nytte,  Moren  kunde  gaa.  Gabel  var  i  Færd  med  at 
betrygge  sin  Stilling  ved  Ægteskaber  mellem  sine  Døtre  og 


109 

Landets  Første  Slægter;  Konrad  Reventlov  og  Didrik  Sciiult 
var  hans  Svigersønner.  Nu  satte  Gabel  sin  Energi  ind 
paa  at  anbringe  Sønnen  og  Svigersønnerne  i  gode  Stillinger, 
og  han  søgte  snildt  at  manøvrere  enhver  bort,  som  stod  i 
Vejen  herfor.  Hans  Søn  Frederik  Gabel  havde  Kongens 
Løfte  paa  at  skulle  følge  efter  Faderen  i  hans  Embede. 
I  Kancelliet  ønskede  han  navnlig  at  bane  en  Vej  for  Schult, 
der  som  Søn  af  Kongens  tidligere  Hovmester  havde  gode 
Betingelser  for  at  vinde  Frederik  HL  Han  var  allerede 
Kammerherre  og  Kammersekretær  (vel  i  Rentekammeret), 
og  man  maatte  i  hvert  Fald  indrømme  ham,  at  han 
ikke  manglede  Arbejdslyst.  Schumacher  saa  Schult  helt 
over  Hovedet,  og  allerede  i  Sommeren  1668  skrev  han  om 
ham:  »Schult  berettede  Kongen  det,  siden  befandtes  det 
at  være  Snak.«  Lidt  senere  hedder  det  om  et  Kongebrev: 
»Kammersekretær  Schult,  som  magte  det,  at  Kongen  selv 
befalede  mig  det;  mens  som  jeg  saa,  det  vaar  ikke  alt  saa 
klart,  .  .  .  fordrede  jeg  det  ind  igen.«  Men  en  mægtigere 
stod  bag  ved  Schult,  og  tre  Uger  senere  kom  det  aaben- 
bart  til  en  heftig  Scene,  da  man  i  Kongens  Kammer  de- 
batterede en  Embedsbesættelse.  Schumacher  følte  sig  dybt 
rystet,  og  man  finder  i  Randen  af  Protokollen  hans 
Formular:  »I.  t.  D.  s.  n.  c.  i.  æ.«  o:  »Paa  Dig  haaber  jeg, 
Gud,  og  jeg  vil  aldrig  i  Evighed  ikke  lade  mig  bringe 
ud  af  Fatning  I« 

Ulykken  for  Peder  Schumacher  under  det  Modsætnings- 
forhold, som  udviklede  sig  mellem  hans  og  Gabels  Inter- 
esser, laa  i,  at  hans  Modstandere  kunde  finde  Angrebs- 
punkter mod  ham  i  hans  Embedsførelse.  Det  var  natur- 
ligt, at  der  var  mange  misfornøjede  og  misundelige,  som 
knap  vidste,  hvilken  Adresse  de  skulde  give  deres  bitre 
Følelser.  Naar  t.  Eks.  Johan  Brugkman  mange  Aar  senere 
skrev  til  Statssekretæren  for  de  udenrigske  Anliggender 
Bierman  og  bad   om  at   faa   sit  Embede   igen,    som    han  i 

denne  Tid  havde  mistet,  »vielleicht  durch  GreitTenfeldische 
GrifTe«,  viser  selve  Tilføjelsen,  at  man  ikke  kan  lægge 
nogen  Vægt  paa  den  Slags  vage  Anklager.  Men  det  Gabel- 
ske Parti  rettede  deres  Angreb  mod  et  bestemt  Punkt,  de 
beskyldte  Schumacher  for  at  vise  sig  bestikkelig  i  sin 
Egenskab  af  Kancellisekretær.  Frederik  Gabel,  hvis  Ord 
naturligvis  maa  optages  med  en  vis  Varsomhed,  fortæller,  at 
det  var  af  lutter  Godhed,  hans  Fader  i  Kongens  Nærværelse 
befalede  ham  under  Haanden,  ligesom  af  sig  selv,  at  ad- 
vare Schumacher  mod  den  Trafik  at  forlange  Presenter 
ved  Embedsudnævnelser.  »Hans  Majestæt  vilde  gerne  til- 
stede ham  at  tage  imod  Foræringer,  som  erkendtlige  Per- 
soner af  sig  selv  kunde  give  ham,  men  at  han  ej  maatte 
fordre.«  Naar  man  husker  paa,  at  Udnævnelser  fandt  Sted 
paa  Stempelpapir,  og  at  Oversekretæren  derved  tidt  kom 
til  at  staa  i  Forskud  for  den  nysudnævnte  Embedsmand 
med  Stempelgebyret;  endvidere,  at  Kancelliet  skulde  have 
et  Salær  for  at  skrive  Brevet,  ser  man,  hvor  let  der  kunde 
knyttes  Ekstrabetaling  dertil,  og  Kongen  selv  vovede  jo 
ikke  at  bryde  Staven  over  Princippet.  Schumachers  Løn 
som  Rejsesekretær,  1000  Rdlr.  aarlig,  var  heller  ikke  saa 
stor,  at  den  kunde  staalsætte  en  Mand  mod  Fristelser.  Der 
kan  ikke  være  Tvivl  om,  at  han  er  faldet  for  dem.  Men 
det  er  ejendommeligt,  at  det  var  en  Mand,  som  Kristoffer 
Gabel,  der  satte  sig  til  Doms  over  ham  i  den  Slags  An- 
liggender. Hertuginde  Sofie  af  Hannovers  Breve  er  fulde 
af  Udtalelser  om  Gabels  Pengegriskhed;  det  var  notorisk 
for  P^vropa,  at  man  intet  kunde  opnaa  i  Danmark,  »uden 
at  købe  Statholder  Gabel,  som  for  Øjeblikket  behersker  alt«  I 
Peder  Schumacher  var  paa  det  kritiske  Punkt  i  sit 
Liv.  Han  var  endnu  ikke  kommet  højere  til  Vejrs,  end  at 
han  atter  ret  let  kunde  stødes  ned.  Han  anede  Faren  og 
viste  sig  bøjelig  over  for  Gabel;  »Statholderen  gennemførte 
det,  og  det  var  fuldkomment  retfærdigt,«  noterer  han  saa- 

ledes  i  sin  Protokol.  Denne  Føjelighed  nyttede  intet.  De 
Skildringer,  man  har  givet  af  Schumachers  fremskudte 
Samfundsstilling  i  Frederik  III. s  sidste  Aar,  stemmer  des- 
uden ikke  med  Virkeligheden.  Det  er  misvisende,  naar 
man  opfatter  ham  som  den,  der  allerede  var  Centrum  i  en 
Kreds  af  adelige  Mænd  og  Kvinder  og  var  knyttet  til  flere  af 
disse  sidste  ved  meget  ømme  Baand.  Formodentlig  havde  han 
sine  erotiske  Forbindelser,  men  det  var  ikke  med  Damer 
af  Rigets  højeste  Stand.  De  ældste  Skrivelser  fra  disse  til 
ham  er  fra  Tiden  efter  Tronskiftet  1670,  og  deres  for- 
melle Udtryksmaade  vidner  om,  at  der  ikke  ligger  tilintet- 
gjorte Breve  forud  for  dem.  Intet  hindrede,  at  Peder  Schu- 
macher atter  kunde  være  gledet  tilbage  i  Ubemærketheden. 
Han  behøvede  endnu  en  Gang  en  Hjælper,  ligesom  han 
tidligere  havde  haft  ham  i  Reetz  og  Gabel.  Han  fandt  ham 
i  den  Mand,  som  havde  haft  hans  Sjæl  fra  den  Dag,  han 
først  satte  sin  Fod  paa  Slottet,  i  Kongens  Søn,  Ulrik  Frede- 
rik Gyldenløve. 

Naar  man  staar  over  for  den  Opgave  efter  A.  D.  Jør- 
gensen at  skildre  Forholdet  mellem  Schumacher  og  Gyl- 
denløv', synes  den  uløselig.  Man  kan  ikke  skrive  en  Iliade 
efter  Homer.  Disse  Sider  er  de  ypperste  i  Jørgensens  Værk, 
de  er  selve  Brændpunktet  deri,  og  de  ender  med  de  ve- 
modige Ord:  »Disse  to  mænds  venskab  er  et  af  de  skønne- 
ste sammentræf,  et  af  de  rigeste  løfter  i  tidens  historie; 
deres  adskillelse  er,  selv  uden  brud,  et  sørgespil  med  tab 
til  alle  sider,  stort  nok  for  Gyldenløve,  der  mistede  sin 
ungdom  og  dens  glans,  større  for  Schumacher,  der  satte 
sin  stilling  og  sin  frihed  til,  —  størst  dog  for  vort  fædre- 
land, der  havde  så  lidet  at  miste!«  —  Skade  kun,  at 
Bruddet  tilsidst  er  en  Kendsgerning,  som  ikke  lader  sig 
tilsløre. 

Hvad  der  giver  Venskabet  mellem  Schumacher  og  Gyl- 
denløve   dets    tiltalende  Præg,    er    først    og    fremmest    den 

Uegennytte,  som  stempler  det.  Her  er  to  unge  Mænd 
((ivldenløve  havde  just  fyldt  de  Tredive),  som  slutter  sig 
sammen  og  uden  at  tænke  paa  den  Dag  i  Morgen  øser  af 
hinandens  Rigdom,  enhver  af  dem  glæder  sig  over  Vennens 
Fortrin.  Der  er  en  Lighed  heri  med  Forbindelsen  mellem 
Borri  og  Schumacher,  og  det  fortjener  at  mærkes,  at  Borri 
just  i  Begyndelsen  af  1668  indlagde  sig  stor  Ære  ved  at  hel- 
brede Ulrik  Frederik  for  en  farlig  Sygdom,  da  han,  som 
Bording  siger:  .  .  .  »med  den  ene  Fod  skøt  stod  i  Charons 
Baad.«  Der  var  dernæst  en  Vekselvirkning  mellem  Konge- 
ætlingen og  Borgersønnen,  som  lovede  godt  for  Land  og 
Rige.  De  to  Mænd  udfyldte  hinanden  paa  en  mærkelig 
Maade.  Gyldenløve  var  Praktikeren,  Schumacher  Viden- 
skabsmanden og  Digteren.  Men  der  tilfaldt  Gyldenløve  ikke 
alene  den  Rolle  at  føre  de  Tanker  ud  i  Livet,  som  hans  Ven 
havde  tænkt;  han  var  just  selv  den,  der  paa  Grund  af  sin 
Afstamning  og  Opdragelse,  gennem  sin  Stilling  i  den  an- 
svarsfulde og  overlegne  Post  som  Norges  Statholder  havde 
faaet  et  dybere  Blik  for  Samfundets  store  Brøst  end  Schu- 
macher, som  havde  været  indskrænket  til  Slotsholmens 
snævre  Horisont.  Gerne  stillede  Schumacher  sig  i  anden 
Række  bag  sin  »Alarik«  og  »Alkibiades«.  Gyldenløves 
glimrende  ydre  Egenskaber  betog  ham  og  gjorde  det  til  en 
Nydelse  at  tjene  den,  der  udfyldte  hans  mandhge  Ideal 
bedre,  end  nogen  havde  gjort  efter  Ungdomsvennen,  den 
for  tidligt  afdøde  Jørgen  Rosenkrans. 

Det  skyldes  afgjort  Gyldenløve,  at  Schumacher  reddedes 
ud  af  den  vanskelige  Stilling,  hvori  han  i  dette  Øjeblik  be- 
fandt sig.  Men  det  var  heller  ikke  Ulrik  Frederik  ukært 
at  krydse  Gabels  Politik,  den  han  af  Hjertet  hadede.  I 
Januar  1669  forsikrer  Gyldenløve  Schumacher,  at  »jeg  sær- 
deles gerne  vil  bidrage  til  et  Avancement  for  den,  der 
bærer  Eders  Navn.«  En  Uge  senere  blev  det  klart,  hvad 
han  havde  hentydet  til ;  d.  5te  Februar  udnævntes  Schumacher 

til  Assessor  i  Statskollegiet  og  i  Højesteret.  Han  beholdt 
tillige  alle  sine  tidligere  Stillinger  som  Bibliotekar  og  Arkivar, 
Kammersekretær  og  Kancelliraad.  Men  samtidig  fik  Schult 
Plads  ved  hans  Side  som  yngste  Oversekretær,  og  Erik 
Krag  med  7  andre  Adelsmænd  rykkede  ind  i  »Gehejme- 
raadet«,  der  nu  først  begyndte  at  danne  sig  som  en  Ud- 
videlse af  den  meget  snævre  Kreds,  der  hidtil  havde  sam- 
ledes i  Kongens  eget  Kammer.  Noget  Nederlag  for  Gabel 
betød  Schumachers  Udnævnelse  saaledes  ikke. 

Men  der  var  naaet  dette  for  Schumacher,  at  hans  Stil- 
ling var  fæstnet,  og  at  der  var  aabnet  ham  en  Vej  til  at 
skaffe  sig  Indflydelse  ad  nye,  utraadte  Baner.  Virkningen 
er  straks  følelig.  Maaske  mindre  i  Kancelhet,  hvor  det 
ikke  lykkedes  ham  fuldtud  at  genvinde  sin  oprindelige  Be- 
tydning, og  hvor  den  myreflittige  Schult  viste  sig  som  en 
ikke  ufarlig  Rival.  Dog  gik  der  ogsaa  her  vigtige  Sager 
gennem  Schumachers  Hænder  i  1669,  det  lykkedes  ham  at 
faa  det  Princip  fastslaaet,  at  enhver,  der  vilde  drive  borger- 
lig Næring  i  en  dansk  Købstad,  til  Gengæld  skulde  fmde 
sig  i  at  bære  borgerlig  Skat  og  Tynge.  Man  maa  desuden 
huske  paa,  at  Frederik  HI. s  sidste  Aar  var  en  grumme 
død  Tid  i  Statsstyreisen,  der  er  ikke  mange  Spor  til  Initiativ, 
og  de  gamle  Kancelliherrer  lagde  en  tung  Haand  paa  alle 
Reformplaner.  Schumacher  foretrak  derfor  at  benytte  sin 
Stilling  som  Kammersekretær,  da  han  uden  om  Kancelliet 
fik  udstedt  en  kongelig  Befaling  til  sin  Ven  Rasmus  Vin- 
ding om  at  udarbejde  en  ny  dansk  Lovbog.  Han  skulde 
samle  de  tidligere  Lovregler  og  anføre  de  ønskelige  For- 
andringer deri,  som  kunde  tjene  til  »Lovens  og  Rettergan- 
gens Uniformitet  udi  alle  Provincierne«;  han  skulde  tillige 
beflitte  sig  paa  »en  kort  og  fyndig  Stil,  saa  at  med  faa  og 
fyndige  Ord  Meningen  vorder  tydeligen  og  klarligen  be- 
grebet, og  dog  aldeles  intet  udeladt«.  Man  forstaar  let,  at 
Forfatteren    af  Rigets   Grundlov    maatte  være  ivrig   for  at 

bringe  hele  Retsvæsenet  i  en  moderne  Skikkelse.  Men  det 
var  kun  undtagelsesvis,  der  saaledes  lod  sig  øve  Reformlov- 
givning gennem  »Kongens  eget  Kammer«. 

De  to  fornemme  Forsamlinger,  Højesteret  og  Stats- 
kollegiet,  som  Schumacher  var  bleven  Medlem  af,  optog 
hans  Tid  stærkt,  og  de  bidrog  til,  at  han  maatte  forsømme 
Kancelligerningen  mere  end  hidtil.  Landets  højeste  Domstol 
bestod  nu  af  14  adelige  og  10  borgerlige  Assessorer,  de  første 
voterede  før  de  sidste,  og  Schumacher  kom  langt  nede 
paa  Listen  blandt  de  borgerlige.  At  være  en  opmærksom 
Tilhører  og  stræbe  at  lære  noget  maatte  blive  den  første 
Opgave  for  den,  der  hidtil  ikke  havde  beskæftiget  sig  med 
dansk  Lov  og  Ret.  Det  er  derfor  naturligt,  at  Schumacher 
i  den  første  Tid  indtager  en  ret  tilbagetrukken  Stilling. 
Snarere  maa  man  undre  sig  over,  at  han  med  saa  stor 
Hjemmevanthed,  som  han  gjorde  det,  kunde  bevæge  sig  i 
»Norriges  Lov«  og  »Forordningen  om  Skytteri«,  og  at  han 
allerede  d.  22de  Juni  1669  havde  den  Triumf  i  en  lille  Sag 
at  faa  sit  Votum  gjort  til  Forsamlingens  Fællesvotum.  Een 
Gang  i  Løbet  af  disse  Sommermaaneder  kom  der  dog  en 
Sag  for,  der  maatte  gribe  Schumacher  særligt  om  Hjertet. 
Det  var  da  Oberst  Budde  beskyldte  den  norske  Lagmand 
Kristen  Jensen  for  i  sit  Hus  over  Borde  for  Gæsterne  at 
have  »talt  Ord  om  det  kongelige  Arvehus«.  Oberst  Budde 
havde  selv  været  til  Stede  og  havde  hørt  Lagmanden  for- 
tælle, at  da  han  var  i  København,  havde  Prins  Jørgen  sagt 
til  ham  paa  Slottet:  »Hvad  tykkes  Eder,  Lagmand  Kristen 
Jensen,  skulde  ikke  en  Kongesøn  være  nærmere  til  Rege- 
ringen end  en  Bispesøn?«  Men  Lagmanden  bedyrede  nu 
med  sin  højeste  Ed,  at  han  aldrig  havde  talt  slige  Ord. 

Det  var  et  særligt  interessant  Spørgsmaal,  som  her  blev 
draget  frem,  nemlig  hvor  vidt  Prins  Kristian,  der  var  født, 
før  Kongen  —  den  tidligere  Fyrste-Biskop  af  Bremen  og 
Verden  —  tiltraadte  Regeringen,  var  ret  Tronarving,  eller  om 

Forrangen  burde  tildeles  hans  yngre  Broder  Jørgen,  der 
først  havde  set  Lyset  i  1655.  Schumacher  var,  lige  saa 
lidt  som  vi,  i  Tvivl  om  Svaret  herpaa,  han  var  under  sit 
Arbejde  paa  Kongeloven  trængt  til  Bunds  deri,  men  Ulykken 
var,  at  Dronning  Sofie  Amalie  nærmest  synes  at  have 
været  af  samme  Mening  som  hendes  højtelskede  yngste 
Søn.  Man  kan  da  begribe,  at  Højesteretsassessorerne  var 
ængstelige  for  at  røre  ved  noget,  der  havde  den  mindste 
Berøring  med  et  saa  pinligt  Spørgsmaal,  og  at  de  allerfleste 
af  dem  vilde  henskyde  Lagmandens  Sag  til  Kongens  Af- 
gørelse. Gabel  føjede  endog  med  en  Landsknægts  Brutalitet 
til,  at  hvis  Anklagen  kunde  bevises,  »burde  Lagmandens 
Tunge  at  rives  af  hans  Mund.«  Det  fortjener  Anerkendelse, 
at  Peder  Schumacher,  der  dog  var  saa  kongeligsindet  som 
nogen,  langt  fra  at  gaa  med  til  sligt  Barbari  henledte  Op- 
mærksomheden paa,  at  »Lagmanden  efter  Norriges  Lov 
maatte  tillades  at  værge  sig  med  Tylvtered«.  Han  viser  baade 
her  og  i  de  andre  Sager  en  tiltalende  Humanitet  og  et 
klogt  Maadehold,  der  bl.  a.  førte  med  sig,  at  han  her  langt 
oftere  end  i  Kancelliet  kunde  slutte  sig  til  den  sindige 
Kanslers  Meninger. 

Interessantere  end  Schumachers  Optræden  i  Højesteret 
er  dog  hans  Virksomhed  i  Statskollegiet,  denne  høj  for- 
nemme, næsten  rent  adelige  Forsamling,  som  efterhaan- 
den  var  kommen  til  at  beskæftige  sig  udelukkende  med 
Forslag  om  Reformer  i  den  indre  Styrelse.  Heller  ikke  her 
havde  han  Tid  til  at  udrette  meget  i  den  korte  Tid,  som 
endnu  var  tilbage,  før  Kongens  Død  skulde  vende  op  og 
ned  paa  Forholdene.  Men  det  er  værdt  at  lægge  Mærke 
til,  at  han  med  Interesse  deltog  i  Forhandlingerne  om 
Provinsbj^erne  Fredericias  og  Roskildes  Ophjælpning,  og 
paa  eet  Punkt  kan  man  sikkert  tilskrive  Peder  Schumacher 
et  selvstændigt  Initiativ.  Det  er  da  Kongen,  i  en  af  Schu- 
macher forfattet  Skrivelse  til  Forsamlingen,  befaler  den  at 

overveje,  hvorledes  man  kunde  fremme  Haandværk  og 
Industri  ved,  at  Bestyrelsen  af  de  fattiges  Midler  betroedes 
til  Kommercekollegiet.  Herved  kunde  man  faa  Penge  til 
»Manufakturerne«.     Selv  om   man   maa   kalde   denne    Kur 

radikal,  er  det  dog  ubestrideligt,  at  Peder  Schumacher 
havde  et  aabent  Blik  for,  hvad  der  var  oppe  i  Tiden  og 
fortjente  at  støttes.  Det  er  næppe  Gyldenløve,  som  direkte 
har  indblæst  ham  denne  Tanke,  thi  han  var  paa  dette 
Tidspunkt  forlængst  draget  af  Sted  paa  sin  rigt  udstyrede 
Ambassade  til  England. 

Midt    i   Sommeren  1669    ophører    dog    pludseligt  Schu- 

machers  Virksomhed  i  Kancelliet,  i  Stalskollegiet  og  i 
Højesteret.  Fra  Juni  til  langt  hen  i  Oktober  hører  man  ikke 
det  mindste  til  ham  i  noget  af  hans  mange  Embeder.  Han 
kan  ikke  være  rejst  bort  fra  København,  thi  Vagten  ved 
Portene  har  ikke  set  ham  passere  ud  af  Byen,  og  at  den 
passer  godt  paa,  fremgaar  af,  at  den  har  noteret  i  sin 
Journal,  at  han  i  Maj  Maaned  (vistnok  den  eneste  Gang, 
han  siden  1663  var  uden  for  Hovedstaden  som  Privatmand) 
kom  hjem  fra  en  lille  Udflugt.  Man  kommer  til  at  tænke 
paa  Sygdom  som  Aarsagen  til  den  pludselige  Tavshed,  og 
denne  Formodning  bekræftes  af  et  nyligt  fundet  Brev  fra 
Oktober  Maaned,  som  er  skrevet  af  Schumacher  til  Fru 
Susanne  Gjøe,  hans  Bekendtskab  fra  Ungdommens  Dage. 
Sygdommen  er  det  første  kendte  af  den  Række  tilbage- 
vendende Anfald,  som  fra  nu  af  skulde  følge  ham  hele 
Livet  igennem. 

Susanne  Gjøe,  der  var  jævnaldrende  med  ham,  var  gift 
med  Preben  Brahe  til  Hvedholm.  Hendes  Brødre  havde 
været  Schumachers  Venner  i  Studenterdagene,  og  man  har 
udtalt  den  Formodning,  at  hendes  Bryllup  i  1653  har  været 
en  Skuffelse  for  den  unge  studerende.  I  saa  P^ald  kunde 
der  vel  være  en  Forbindelse  mellem  hendes  Ægteskab  og 
hans  Udenlandsrejse,  som  fulgte  straks  efter.  Dette  synes 
at  bekræftes  af  disse  Linjer: 

»Højædele  Frue! 
Begge  hendes  Skrivelser  er  mig  paa  een  Gang  bleven  ind- 
hændiget,  takker  hende  ydmygeligen  for  hendes  hjertelige  Om- 
sorg og  Omhyggelighed  for  mig.  Jeg  haver  endeligen,  Gud 
være  lovet,  overstræbet  Sygdommen  og  vil  visseligen  haabe  og 
formode,  at  dette  Aars  Genvordighed  skal  mig  med  dobbel 
Glæde  og  Lyksalighed  i  andre  Maade  igen  erstattes.  Imidler- 
tid er  det  mig  største  Glæde  at  fornemme,  at  hendes  ædele 
Sjæl  har  haft  Medlidenhed  med  min  Modgang.  Det  Kald,  hun 
melder  om,  er  længe  siden  borte,  og  maa  nok  være  vis  paa, 
at  saadan  en  Brud  ikke  bliver   længe    uden  Bejler  ...  I  hvor 

SCHUMACHER 

Efter  Medaillon  paa  Rosenborg 


om  al  Ting  er,  udi  hvad  Maade  jeg  kan  bevise  hende  nogen 
behagelig  Tjeneste,  haver  hun  mig  stedse  at  byde  og  befale 
saasom  hendes  pligtskyldige  Tjener«   o.  s.  v. 

»At  saadan  en  Brud  ikke  bliver  længe  uden  Bejler!« 
—  Er  der  en  forsætlig  Tvetydighed  i  disse  Ord  ?  Det  kunde 
stemme  med  den  stilfærdige,  vemodige  Tone,  som  gaar 
gennem  Brevet.  Om  Schumachers  Følelser  synes  der  ikke 
at  kunne  herske  Tvivl.  Endnu  Maanedsdagen  før  sit  Fald 
skriver  han  til  hende:  »Tror  mig,  der  er  ingen  Velsignelse 
saa  stor,  som  jeg  jo  af  Hjertet  ønsker  over  Jer  og  Eders 
ganske  Hus.«  Peder  Schumacher  blev  Mindet  om  sin  ung- 
domselskede tro  til  sin  Dødedag,  og  hvor  det  stod  i  hans 
Magt,  fjernede  han  alle  Hindringer  foran  hendes  Fod. 

De  Ønsker  om  Oprejsning  for  sin  Modgang,  som  Schu- 
macher udtalte  i  Brevet  af  1669,  skulde  gaa  i  Opfyldelse, 
før  han  selv  kunde  ane  det.  Men  han  stod  nu  vel  rustet  til 
at  udnytte  de  Chancer,  som  vilde  frembyde  sig.  Et  Medaillon- 
portræt  paa  Rosenborg,  der  vistnok  maa  henføres  til  disse 
Aar,  viser  os  et  livligt  og  aandfuldt  Ansigt.  De  lidt  skarpe 
Træk  taler  om,  at  Ungdomstiden  endnu  ikke  er  helt  til 
Ende ;  der  er  endnu  ikke  kommet  det  bløde  Præg  over  dem, 
som  findes  paa  Billeder  fra  Rigskanslertiden.  Man  faar 
Indtrykket  af  en  Mand,  som  kan  vinde,  og  som  vil  behage. 
De  sidste  Aars  Oplevelser  var  virkelig  ikke  gaaede  sporløst 
hen  over  Peder  Schumachers  Hoved.  Han  havde  set  Parti 
brydes  mod  Parti,  at  det  var  nødvendigt  at  have  sin  Skare 
i  Ryggen,  men  at  Udæskninger,  som  over  for  Peder  Reetz, 
ikke  var  paa  deres  Plads.  Den,  der  skulde  vindes,  var  selve 
Kongen,  Politik  var  Kampen  om  Kongens  Person.  Til  denne 
Kamp  medbragte  Schumacher  gode  Betingelser.  Skønt  han 
endnu  stod  i  Statstjenesten  som  Eleven,  var  han  uundvær- 
lig ved  sin  Arbejdsomhed  og  sit  lette  Greb  paa  Tingene,  og 
hans  rige  Aand  formaaede  at  afvinde  selv  tørre  Sager  Inter- 
esse. Derfor  lik  alt,  hvad  der  gik  gennem  hans  Hænder, 
sit  selvstændige  Præg.  Alt  som  Nervøsiteten  svandt,  gen- 
fandt han  tillige  sin  gamle  Aandsligevægt,  og  skønt  han 
gerne  udøvede  Magt,  havde  han  dog  Bhk  for  sin  egen  Be- 

grænsning  og  holdt  sig  endnu  tilbage  i  anden  Række. 
Harmoni  var  Maalet  for  hans  Selvudvikling  og  blev  hans 
Statsmandsideal;  allerede  tidligt  havde  han  hos  Bodin  frem 
for  alt  beundret  dennes  Evne  til  at  skabe  »harmoniske 
Forhold«.  Saaledes  klang  hans  og  Gyldenløves  Virksomhed 
sammen  i  en  skøn  og  fyldig  Tone  til  Ære  og  Gavn  for 
Staten  i  Kongens  Person,  der  i  disse  Aar  stod  for  ham  i 
ærefrygtindgydende  Majestæt. 

ØR  ham  til  en  stor  Mand,  men  gør  det  langsomt!« 
Saaledes  lyder  som  bekendt  i  Traditionen  Frederik  III. s 
Ord  til  Sønnen  om  Peder  Schumacher.  A.  D.  Jørgensen 
har  søgt  at  tage  Grunden  bort  under  denne  Opfattelse  af 
Schumachers  pludselige  Stigen.  Han  kan  herved  paa- 
beraabe  sig  GrifTenfelds  egen  Søstersøn,  Etatsraad  Fogh, 
som  benægtede,  at  nogen  saadan  Samtale  havde  fundet 
Sted.  Men  der  er  i  alt  Fald  den  historiske  Sandhed  i 
Fortællingen,  at  Peder  Schumacher,  hvor  anset  hans  Sam- 
fundsstilling end  var  ved  Frederik  III. s  Død,  dog  stod  i 
anden  Række  blandt  Statsmændene  og  ikke  betød  nogen 
virkelig  Magtfaktor.  Krisen  i  Slutningen  af  1668  havde 
tilfulde  vist  det.  Han  maatte  have  ny,  ubrudt  Jord  at  ar- 
bejde i,  Gammelmandsherredømmet  under  den  ubeslut- 
somme Konge  bød  ham  ikke  tilstrækkelig  Luft  under 
Vingerne.  Som  en  ung  Mand  blandt  unge  kunde  han  først 
rigtigt  gøre  sig  gældende.  Derfor  er  Aaret  1670  i  Virkelig- 
heden en  Epoke  i  Peder  Schumachers  Liv. 

Kong  Frederiks  Død  kom  overraskende  for  alle,  som 
stod  ham  nær.  Han  havde  nys  passeret  de  60,  og  han 
var  af  Naturen  ikke  sygelig.  Men  hans  Faders  og  Far- 
faders  Synder    havde    berøvet    hans    Legeme   megen   Mod- 

standskraft.  Derfor  kunde  hans  sidste  Sygdom  faa  et  saa 
hastigt  Forløb.  Endnu  den  6te  Februar  var  han  glad  og 
munter,  men  i  den  paafølgende  Nat  viste  der  sig  Tegn  til 
en  akut  Lungebetændelse  af  værste  Slags,  og  den  synes  at 
have  være  forbundet  med  Betændelse  af  Lunge-  og  Hjerte- 
hinderne. Kongen  led  meget  af  Besvimelsesanfald.  Den 
tredje  Dags  Morgen  tog  Aandenøden  til,  den  døende  blev 
blaa  i  Ansigtet,  og  et  Par  Timer  efter  var  alt  forbi. 

Sorgen  og  Overraskelsen  var  lige  stor  hos  hans  Om- 
givelser. Schumacher  var  blandt  dem,  der  følte,  at  deres 
Stilling  var  mere  usikker  end  nogensinde.  Den  unge  Konge 
var  sin  Fader  saa  ulig  som  vel  tænkeligt.  Eet  Tegn  pegede 
ikke  i  nogen  god  Retning  for  Frederik  IILs  lærde  Yndling. 
Det  var  alle  vitterligt,  at  den  unge  Konge  ikke  var  Borri 
god,  hans  Interesser  gik  langt  fra  i  fantastisk-videnskabelig 
Retning,  og  han  havde  harmedes  over  de  store  Summer, 
som  østes  ud  til  Guldmageriet  i  Frederik  IILs  sidste  Aar. 
Borris  Stilling  var  yderligere  undergravet  ved  den  Strid, 
som  havde  udspundet  sig  mellem  ham  og  Simon  Paulli 
ved  den  afdøde  Konges  Sygeleje.  Det  var  bedst  for  hans 
egen  Skyld,  at  han  hurtigst  muligt  fjernedes,  men  det 
lykkedes  Schumacher  at  udvirke,  at  da  Borri  otte  Dage 
senere  fik  sit  Afskedspas,  var  det  holdt  i  de  mest  smigrende 
Udtryk.  Der  var  herved  opnaaet  det,  at  der  ikke  var  lagt 
Sten  i  Vejen  for  hans  senere  Optræden  i.  Udlandet,  og  til- 
lige var  en  Skandale  hindret,  som  vilde  have  kastet  sin 
mørke  Skygge  tilbage  paa  Kongens  afdøde  Fader. 

Kong  Kristian  var  en  ung  Mand,  knap  24  Aar  gam- 
mel. Heri  laa  allerede,  at  hans  Livserfaring  maatte  være 
ringere  end  hans  Kammersekretærs.  Men  han  havde 
overhovedet  ikke  hidtil  udmærket  sig  paa  det  aandelige 
Omraade.  Kraftig  af  Vækst  havde  den  unge  Konge  en 
Tilbøjelighed  til  Fedme,  som  han  søgte  at  holde  i  Tømme 
ved  voldsomme  Legemsøvelser.    Jagt  og  Ridning  var  hans 

Yndlingsidrætter,  gennem  dem  udløste  sig  en  Del  af  hans 
store  Virketrang.  Hele  sin  Regering  igennem  blev  han 
»Rejsckongen«,  det  var  hans  største  Lyst  at  lade  Følget 
langt  tilbage  efter  sig  og  at  spotte  deres  Anstrengelser,  som 
haabede  at  kunne  skære  hans  Rejseroute.  Naar  de  kom 
til  Pladsen,  var  han  forlængst  borte.  Aandeligt  Arbejde 
interesserede  ikke  i  og  for  sig  Kristian  V,  han  gjorde  det 
af  Pligt.  Maaske  bidrog  hans  legemlige  Tilstand  hertil. 
Livlægen  Henrik  a  Moinichen  skildrer,  hvorledes  han  hele 
Livet  igennem  havde  Susen  og  Tunghed  i  Hovedet,  Øjnene 
var  ofte  ophidset  røde,  han  havde  hyppige  Anfald  af  Snue, 
Stemmen  var  noget  hæs  og  raa,  og  Brystet  led  af  »en  fast 
medfødt  Hoste«.  Det  var  Slægtsarven,  der  hvilede  tungt 
paa  hans  Skuldre.  Man  forstaar,  at  Kristian  V,  skønt 
han  besad  naturlig  Forstand,  var  uden  Aandslivlighed. 
Beskeden  og  blottet  for  Selvtillid,  lyttede  han  gerne  til  sine 
Omgivelsers  Raad.  Kun  i  een  Henseende  var  han  prikken, 
naar  han  troede,  at  nogen  vilde  gaa  hans  Arveenevolds- 
magt for  nær.  Den  brandenborgske  Gesandt  skriver  herom 
til  sin  Herre:  »Han  taaler  ikke,  at  man  skemter  med  ham, 
og  han  kan  ogsaa  let  fatte  Skins^^ge,  især  mod  sine  Ministre, 
men  Skinsygen  bliver  i  Almindelighed  siddende  virknings- 
løs i  ham,  naar  man  ikke  nu  og  da  kommer  ham  til  Hjælp 
og  viser  ham,  hvad  de  forskellige  Ministre  stiler  efter  af 
egoistisk  Interesse.« 

Ægteskabet  mellem  Kongen  og  hans  Dronning,  Charlotte 
Amalie  af  Hessen,  der  var  stiftet  tre  Aar  tidhgere,  skildres 
i  hendes  Følges  Breve  til  Hjemmet  som  meget  lykkeligt. 
Kronprinsen  tænkte  altid  paa,  hvorledes  han  skulde  vise 
sin  unge  Hustru  smaa  Opmærksomheder.  Frederik  III  og 
Sofie  Amalie  behandlede  Prinsessen  ganske  som  deres 
egen  Datter;  det  er  kønt  at  høre  om,  hvorledes  Dronningen 
foretog  Spadsereture  ved  Nykøbing  Slot  med  den  unge 
Brud  for   at   fri   hende   for   Hjemve.      Der   herskede   selv   i 

Frederik  III. s  senere  Aar  en  stilfærdig,  borgerlig  Tone  ved 
det  danske  Hof;  naivt  og  gemytligt  lyder  Kongens  Ord  til 
Kronprinsessen,  da  Budskabet  kom  om  den  ældste  Datter- 
søns Fødsel  i  Sachsen:  »Nun,  nun,  Charlotye,  Charlotye, 
wann  Ihr  Euch  woltet  wohl  halten,  so  wåre  die  Freude 
recht  voUkommen!«  Der  blev  heller  ikke  gjort  noget  For- 
søg paa  at  rokke  Charlotte  Amalie  i  hendes  reformerte  Tro. 
Prinsessen  lønnede  denne  Kærlighed  paa  den  bedst  mulige 
Maade,  allerede  før  sin  Afrejse  fra  Hessen  var  hun  i  fuldt 
Arbejde  med  at  lære  Dansk. 

Der  var  dog  en  Slange  i  dette  Paradis.  Kronprinsens 
Hovmester,  Morten  Skinkel,  havde  vundet  Indflydelse  over 
sin  Herre  fra  den  Tid,  da  han  som  Kammerjunker  fulgte 
ham  paa  hans  store  Udenlandsrejse  til  Frankrig,  og  man 
ymtede  i  Almindelighed  om,  at  han  benyttede  sin  Magt  til 
at  lokke  den  unge  Prins  til  Udskejelser,  der  skulde  skaffe 
ham  endnu  fastere  i  hans  Garn.  Prins  Kristian  følte  sig 
ganske  afhængig  af  sin  undergivne,  der  var  meget  skinsyg. 
Naar  Skinkel  kom  til,  mens  Kronprinsen  stod  i  Samtale 
med  en  eller  anden,  »bliver  Prinsen  ligesom  helt  bange, 
afbryder  Samtalen  og  forlader  pludselig  den  Person,  med 
hvem  han  lige  underholdt  sig  nok  saa  fornøjet.«  Dette  er 
den  hessiske  Gesandts  Ord;  han  saa  med  særligt  onde 
Øjne  paa  Skinkel,  der  havde  ladet  sig  forlyde  med,  at 
naar  Kong  Frederik  lagde  sit  Hoved  til  Hvile,  skulde  ingen 
fremmed  længe  blive  i  Tjenesten.  Paa  alle  mulige  Maader 
søgte  han  at  undergrave  Prinsessens  udenlandske  Tjenerskab 
og  beskyldtes  endogsaa  for  at  aabne  deres  Breve  til  Hjemmet, 
men  aabenlyst  bar  han  et  elskværdigt  Ansigt  til  Skue  og 
undgik  Brud  og  Skandale.  Ganske  vist  maa  vi  her  bygge  paa 
Hessernes  Vidnesbyrd,  der  gaar  saa  vidt,  at  selve  Dronningen 
skulde  have  strøget  Sejl  for  Skinkel,  og  at  Gabel  ikke 
turde  gaa  helt  imod  ham.  Men  Skinkels  senere  usle  Liv 
taler  for,  at  Skildringen  af  ham  næppe  er  meget  overdreven. 

Hvor  ringe  aaiidelig  Kultur  han  iøvrigt  besad,  kan  man 
læse  ud  af  hans  bevarede  Breve  med  deres  tomme  Indhold 
og  slette  Ortografi.  Skinkel  var  allerede  i  Frederik  III. s 
sidste  Aar  en  Mare,  som  hvilede  paa  det  danske  Hof,  og 
man  maatte  efter  Tronskiftet  regne  med,  at  hans  Indflydelse 
over  den  unge  Konge  snarest  vilde  tage  til. 

Det  er  vanskeligt  med  Sikkerhed  at  fastslaa,  hvad  der 
foregik  paa  Københavns  Slot  umiddelbart  efter  Kong  Frederiks 
Død.  Tør  man  stole  paa  Traditionen  i  den  Gabelske  Kreds, 
havde  han  straks  sendt  Schumacher  i  Egenskab  af  Arkivar 
ned  i  Hvælvingen  for  at  hente  Kongeloven  op  for  Dagens 
Lys.  Da  han  ikke  kom  tilbage  hurtigt  nok,  fulgte  Kri- 
stoffer Gabel  selv  efter  og  fandt  ham  siddende  med  Hove- 
det hvilende  paa  Albuen.  Kongeloven  laa  ikke  paa  sin 
sædvanlige  Plads  i  Arkivet,  men  da  Gabel  trængte  ind  paa 
Schumacher  med  voldsomme  Trusler,  tog  han  den  frem 
fra  et  andet  Gemmested,  som  kun  han  kendte,  og  Gabel 
ilede  tilbage  med  den  til  Gehejmekonseillet,  hvor  den  nu 
for  første  Gang  blev  kendt  for  en  større  Kreds  gennem 
Reetz'es  Oplæsning. 

I  denne  Form  er  Fortællingen  næppe  uangribelig,  da 
den  ikke  begrunder,  hvorfor  Schumacher  skulde  ville  fore- 
holde Gabel  en  Viden,  som  han  allerede  maatte  sidde  inde 
med.  Den  viser  snarere,  hvilken  Skinsyge  man  allerede 
nærede  i  Gabels  Kreds  mod  den  unge  Kammersekretær. 
Men  det  er  navnlig  Billedet  af  Schumacher,  siddende  i 
dybe  Tanker  i  Rigets  hemmelige  Hvælving,  som  griber 
Sindet  og  fæstner  sig  i  Erindringen.  Hvad  gik  der  igennem 
ham  i  dette  Øjeblik?  Havde  han  begyndt  at  indse,  at  for 
at  holde  sig  oppe  maatte  han  kæmpe,  han  maatte  opnaa 
politisk  Magt  alene  for  at  bevare  det  hidtil  vundne?  Men 
han  var  heller  ikke  uden  Ærgerrighed,  selv  om  han  ikke 
ønskede  at  trænge  sig  frem  i  allerforreste  Række,  og  som 
den   milde   og   fredelige  Natur   han   var,    gerne  undgik    de 

skarpe  Brud.  Magtstræb  er  dog  ikke  altid  et  Vidnesbyrd 
om  Ærgerrighed.  Der  er  en  Art  Magtlyst,  der  bestaar  i  at 
ville  have  Harmoni  mellem  Verden  og  sig  ved  at  omskabe 
den  i  sit  Billede.  Grundstemningen  i  Kongeloven,  at  den 
enevældige  Konge  ogsaa  havde  indrettet  dette  Styre,  fordi  det 
saaledes  var  lykkeligst  for  hans  kære  Folk,  var  et  Løfte 
som  ikke  forpligtede  nogen  mere  end  selve  Lovens  For- 
fatter, hvis  han  blev  i  Stand  til  at  føre  sin  Tanke  ud  i 
Virkeligheden. 

Der  var  Sangbund  for  den  Slags  Tanker  i  Øjeblikket. 
Vi  kender  ikke  Forfatterne  til  de  anonyme  Reformforslag, 
som  i  denne  Tid  skyder  frem  i  rigeligt  Antal.  Ofte  har  de 
et  idealistisk  og  upraktisk  Præg,  som  naar  en  af  Forfatterne 
(maaske  Landsdommer  Villum  Lange  i  Viborg)  foreslog,  at 
der  skulde  oprettes  et  Collegium  Nationum  i  København 
for  40  danske,  40  norske  og  40  Holstenere,  og  at  Dan- 
skerne skulde  have  10  Engelskmænd,  Nordmændene  lige 
saa  mange  Franskmænd,  og  Holstenerne  det  samme  Antal 
Italienere  eller  Polakker  boende  hos  sig,  for  at  de  unge 
studerende  kunde  lære  hverandre  deres  Sprog.  Man  har 
ikke  ydermere  Vidnesbyrd  behov  for  at  se,  at  en  saadan 
Forfatter  ikke  var  Statsmand  nok  til  at  kunne  føre  de 
praktiske  Tanker,  han  sad  inde  med,  ud  i  Livet.  Men 
Forfatteren  af  »Fyrstelig  Tankering«  var  en  Mand,  der 
vidste,  hvor  Skoen  trykkede  i  Datidens  Samfund.  Han 
foreslaar  den  unge  Konge  ikke  at  »betro  een  Minister  alt«, 
hvorved  han  aabenbart  tænker  paa  den  Gabelske  Magt- 
periode under  den  nys  afdøde  Frederik  III;  i  Stedet  herfor 
bør  han  oprette  et  virkeligt  Statsraad,  og  »derudi  employere 
nogle  faa  ærlige  og  oprigtige  Conseillers  baade  afbøj  og  nedrig 
Stand«.  Som  Eksempel  paa  brugelige  Adelsmænd  nævner 
han  Gyldenløve,  den  slesvigske  Statholder  Ahlefeld,  Viceskat- 
mester  Holger  Vind  og  Vicekansler  Kristoffer  Parsberg;  i 
første  Linje  blandt  de  borgerlige,   om  hvilke  han  siger,  at 

der  »skal  næppe  findes  klogere  eller  ærligere«,  anføres 
»Mr.  Slvumaclier«.  Embedsmændene,  navnlig  de  som  er 
ansatte  i  Kancelliet  og  Rentekamret,  bør  aflægges  med 
rundelige  Gager  og  desforuden  ved  passende  Lejligheder 
regaleres  af  Kongen  paa  Henrik  IV. s  Manér,  for  at  de  der- 
ved kan  opmuntres  til  større  Vindskibelighed  og  Troskab, 
og  for  at  Ekspeditionerne  kan  gaa  hurtigere  for  sig,  end  det  i 
den  sidste  (Schultske)  Tid  har  været  Tilfældet.  —  Efter 
hvad  vi  hidtil  kender  til  Schumachers  Standpunkt,  er  det 
tydeligt,  at  dette  maatte  være  som  talt  ud  af  hans  Hjerte, 
ja  det  er  troligt,  at  Forfatteren  har  staaet  ham  personlig 
meget  nær. 

Det  er  da  ogsaa  sandsynligt,  at  han  samstemmede  med 
ham  i  Skriftets  Hovedtanker,  der  gik  ud  paa,  hvorledes 
Landet  i  sin  Helhed  skulde  ophjælpes.  Hovedsynspunktet 
er  her,  at  Kongen  ikke  maa  betro  sig  til  een  Stand 
alene,  altsaa  til  Adelen,  thi  »den  Bygning  er  ikke  bestandig, 
som  ikkun  har  een  Hjørnesten.  Og  naar  en  eneste  Finger 
undertrykker  og  ligger  over  paa  alle  de  andre,  da  er  Haan- 
den  uskikkelig  til  at  bestille  noget.«  Heraf  følger  paa 
ingen  Maade,  at  Forfatteren  vil  trænge  Adelen  ud  af  Stats- 
styrelsen,  han  vil  kun  sætte  Borgerstanden  ved  dens  Side. 
I  Overensstemmelse  hermed  skal  Hovedvægten  lægges  paa 
at  fremme  »Trafic  og  Commercien«,  dette  er  nemlig  den 
rigtige  filosofiske  Sten,  som  har  formaaet  at  hjælpe  selv 
Smaastater  som  Venezia,  Firenze  og  Nederlandene  i  Vejret. 
Maaske  kan  en  Bosættelse  herinde  af  fremmede  Købmænd 
og  industridrivende  fremmes ,  naar  man  giver  dem  fri 
Religionsøvelse.  Følgen  heraf  er  ogsaa,  at  vi  i  vort  For- 
svar bør  lægge  Hovedvægten  paa  Flaaden,  hvad  der  falder 
naturligt  for  Danmark  som  et  Ørige.  Derimod  skal  en 
stor  Del  af  det  overflødige  Officerkorps  aftakkes,  og  Hæren 
omdannes,  saa  at  den  kommer  til  at  bestaa  af  indfødte 
Tropper;  »den  gamle  Cimberske  Tapperhed«  kan  godt  gen- 

oplives,  naar  Fortjenester  belønnes  uden  Hensj^i  til,  hos 
hvem  de  findes.  Til  GengaMd  for  denne  nye  Hyrde  maa 
Landbefolkningens  Skatteydelse  nedsættes ,  thi  »rige  og 
velhavende  Underdanere  er  en  fast  Støtte  for  Landet«. 
Naar  saaledes  Folket  igen  er  kommet  paa  Fode,  kan 
Kongen  tage  fat  paa  at  udføre  sin  Yndlingsplan,  at  genvinde 
de  til  Sverige  tabte  Landskaber;  »tvivler  ingen  paa,  at 
Eders  Majestæt  jo  sit  Riges  Grænser  videre  udbredendes 
vorder,  men  alting  har  sin   Tid.« 

Naar  dette  Reformprogram  er  gengivet  saa  udførligt 
her,  er  det,  fordi  Ønskeseddelen  fra  1670  i  sine  Hovedtræk 
er  bleven  den  faldne  Statsmands  Æresminde.  Foreløbigt  af- 
hang dets  Gennemførelse  af,  hvem  der  vilde  vinde  den 
nye  Konges  Tillid  og  herigennem  Magten.  Naar  det  siges,  at 
Schumacher  straks  efter  Tronskiftet  skal  have  søgt  Kongen 
i  en  privat  Samtale  for  at  oplyse  ham  om  Rigernes  Til- 
stand, samtidigt  med  at  han  fremsatte  Forslag  om  en  bedre 
Forvaltning,  kan  sligt  hverken  bevises  eller  modbevises. 
Vist  er  det,  at  han  straks  efter  blev  bekræftet  i  alle  sine 
Stillinger,  og  at  hans  Titel  blev  forandret  til  »Ober-Geheime- 
Kammersekretær«.  Heri  laa  der,  at  han  kun  skulde  be- 
holde de  vigtigere  og  sekrete  Sager  i  »Kongens  eget  Kam- 
mer« under  sig.  Dette  skyldtes  vistnok  Gabel,  som  fore- 
løbigt ligeledes  var  bleven  bekræftet  i  sine  Embeder  af 
Kongen,  og  som  vilde  samle  alle  Kræfter  for  at  modstaa 
den  truende  Fare,  der  var  i  Færd  med  at  rejse  sig  mod 
ham.  Det  maa  forklares  paa  samme  Maade,  naar  Skinkel 
i  disse  Dage  fik  Sæde  i  Gehejmeraadet  og  derhos  udnævntes 
til  Kammerherre. 

Gabels  Fjender  var  mange.  Den  danske  Adel  havde 
aldrig  forsonet  sig  med  denne  Opkomling,  og  den  havde 
lidt  under  den  tydeHge  Tilsidesættelse  og  Mistro,  som  den 
ved  Gabels  Medvirkning  havde  været  Genstand  for  i  Kong 
Frederiks  sidste  Aar.     Endnu   for   et   halvt  Aar  siden,    da 

Peder  Reetz's  Datler  blev  gift  i  København,  og  en  stor  Del 
af  Adelen  var  forsamlet  i  den  Anledning,  havde  jo  Regerin- 
gen ladet  Vindebroerne  i  Kastellet  trække  op  og  Portene 
hdvke.  En  Ryttervagt  paa  »det  nye  Torv«  havde  desuden 
fjernet  enhver  Tvivl  om,  hvad  Hensigten  hermed  var.  Men 
der  var  farligere  F'jender  af  Gabel,  som  viste  sig  i  Hori- 
sonten. Fra  England  kom  nu  Gyldenløve  tilhage,  fra 
Slesvig  Statholderen  Frederik  Ahlefeld.  Han  var  en  dygtig 
og  kongetro  Mand  med  et  selvstændigt  Syn  paa  Forholdene, 
men  tillige  hidsig  og  uomgængelig  over  for  anderledes  tæn- 
kende. Allerede  i  April  er  Koalitionen  færdig  mellem 
(iyldenløve  med  den  danske  Adel  [)aa  den  ene  Side  og 
Ahlefeld  paa  den  anden.  Gabel  falder  som  Minister  efter 
et  voldsomt  personligt  Sammenstød  mellem  ham  og  den 
slesvigske  Statholder  i  selve  Gehejmeraadet,  hvor  det  var 
gaaet  saa  vidt,  at  Ahlefeld  havde  lagt  Haanden  paa  Sværdet, 
og  Gabel  var  løbet  bort  fra  Forsamlingen  rasende  over  at 
blive  behandlet  paa  en  saa  uvant  Maade. 

Skinkel  havde  kun  støttet  ham  vagt  under  denne  Krise, 
men  nu  da  Sagen  var  afgjort,  og  den  gamle  Minister  af- 
skediget, begyndte  han  at  faa  Øjnene  op  for,  at  Sejrherrerne 
(iyldenløve  og  Ahlefeld  kunde  blive  farhge  nok,  og  han 
gjorde  derfor  i  Sommerens  Løb  adskillige  Forsøg  paa  igen 
at  bringe  Gabel  i  Naade.  Heri  laa  dog  ingenlunde,  at  han 
vilde  lægge  sig  ud  med  det  Gyldenløveske  Parti.  Det  lod 
i  det  hele  taget  til,  at  Skinkel  var  Fremtidens  Mand;  man 
kan  vistnok  spore  hans  Haand  i  den  Beslutning,  som 
Kongen  nu  fattede  om  at  tage  sig  en  »maitresse  de  titre« 
i  den  unge  Sofie  Amalie  Moth,  og  mange  mente,  at  han 
vilde  komme  til  at  staa  ved  Roret  som  Førsteminister.  I 
Maj  Maaned  lykkedes  det  endog  Skinkel  at  skabe  en  til- 
syneladende F'orsoning  mellem  Gyldenløve  og  Gabel,  hvor- 
paa  de  gik  sammen  op  til  Kongen.  Men  man  overvurderede 
Skinkels  Duelighed,  og  iøvrigt  blev  det  snart  klart,  at  hans 

FREDERIK   AHLEFELD 

Efter  Maleri  (af  d'Agar?)  paa  Tranekær.     (L.  Bobé:  Slægten  Ahlefeldts  Historie) 

Indflydelse  over  Kongen  mere  beroede  paa  Frygt  end 
paa  Hengivenhed  fra  dennes  Side.  Da  Gyldenløve  tillige 
brouillerede  sig  med   sine   unge   adelige  Venner,   var  der  i 

Virkeligheden  Kaos  i  dansk  Politik;  »alt  vakler  uden 
Fasthed,«  skriver  den  nederlandske  Gesandt  i  Septenihcr 
Maaned  til  sin  Regering.  Dog,  alle  er  enige  om,  at  Sekretær 
Schumacher,  »homme  de  Fortune«,  er  indviet  i  Kongens 
Fortrolighed,  og  at  han  hestandig  stiger  i  x\nsee]se. 

Saaledes  forholdt  det  sig  virkelig.  Schumacher  havde 
levet  i  det  skjulte  i  Løbet  af  Sommeren  og  ikke  følt  Trang 
til  at  deltage  i  den  politiske  Kami).  ^^  Anskuelser  stod 
han  som  Borgerstandens  Søn  vel  Gabol  og  Skinkel  nær- 
mest, tillige  nærede  han  endnu  Pietet  for  den  gamle 
Statholder,  og  han  var  Dusbroder  med  Skinkel,  »en  Skik, 
som  bruges  i  dette  Land«,  siger  den  franske  Gesandt  derom. 
Det  maa  desværre  indrømmes,  at  et  saadant  Broderskål) 
ikke  taler  til  hans  Fordel.  Men  hans  Hjerte  var  hos  Gyl- 
denløve, og  hvad  der  hindrede  ham  i  at  slutte  sig  helt  til 
denne,  var  kun  det  intime  Forhold,  hvori  Gyldenløve  i  de 
første  Maaneder  stod  til  de  adehge  Junkere.  Heldigvis 
varede  dette  ikke  længe.  Men  Hovedsagen  var,  at  Schu- 
macher i  disse  Maaneder  fuldt  og  helt  vandt  den  nye 
Konges  Tillid.  Man  forstaar,  at  en  ung  Monark,  der  tumles 
om  mellem  Hofpartier,  higer  mod  et  fast  Punkt,  og  han 
fandt  dette  i  den  sindige  og  kloge  Embedsmand,  som  han 
havde  arvet  fra  sin  Fader.  De  Ord,  som  Schumacher  senere 
under  sin  Ulykke  nedskrev  som  sine  Leveregler,  gjaldt 
allerede  paa  denne  Tid  for  ham;  han  levede  efter  Sætnin- 
gerne: »Overdriv  ikke!«  og  »Maadehold  er  bedst!«  Imellem 
Vennerne  var  hans  Symbol  »Vægten«,  han  befandt  sig  i  en 
Aandsligevægt,  som  gjorde,  at  den  Lykke,  der  nu  mødte 
ham,  ikke  gik  ham  til  Hovedet. 

Allerede  i  de  sidste  Dage  af  April  var  Schumachers 
Indflydelse  saa  betydelig,  at  da  Dronningens  hessiske  Hov- 
mester Dahvig  kom  til  Ahlefeld  og  bad  ham  virke  for,  at 
hans  Herskerindes  Etat  under  de  ændrede  Forhold  kunde 
blive  udvidet,  lovede  Statholderen  at  tale  med  Schumacher 

derom  og  lade  ham  vide  dennes  Mening.  Kammersekre- 
tærens Bistand  ansaas  aabenhart  for  nødvendig  for  at  løre 
Dronningens  Sag  igennem,  navnlig  Ibrdi  den  kom  Irem  paa 
en  Tid,  da  Kongen  var  opsat  paa  at  indskrænke  de  store 
Hofadgifter  fra  hans  Fladers  Tid.  Kammerherrernes  Antal 
svandt  virkelig  ind  fra  17  til  6,  Hofjnnkernes  fra  25  til  12, 
og  der  fandt  en  almindelig  Nedsættelse  af  Gagerne  Sted 
inden  for  Embedsstanden.  Man  gik  endogsaa  saa  vidt,  at 
der  fastsattes  bestemte  Vinrationer  for  Kammerherrerne 
og  Hofdamerne  ved  Taflet.  Paa  samme  Tid  begyndte  den 
Omdannelse  af  Hæren,  som  Forfatteren  af  den  »F'yrstelige 
Tankering«  saa  kraftigt  havde  tilraadet.  Den  hvervede 
Hær  indskrænkedes  betydeligt,  og  til  Erstatning  indrettedes 
der  paa  Krongodserne  en  staaende  Rytterhær  paa  4000 
Mand,  nemlig  en  R3'tter  af  hver  otte  Tønder  Hartkorn. 
Over  hele  Landet  indførtes  der  tilsvarende  en  Milits  af 
unge  Karle  fra  Bøndergodset.  Man  havde  aabenhart  skrevet 
sig  Ordene  om  »den  gamle  Cimberske  Tapperhed«  bag 
Øret.  Alle  disse  unge  Bønder  skulde  i  Fredstid  dyrke 
Jorden,  og  Rytterne  fik  hver  for  sig  en  Bondegaard  at  bo 
paa.  Til  Gengæld  for  denne  nye  Byrde  søgte  man  at 
mildne  Bøndernes  Skaltetryk  ved  at  nedsætte  Hartkorns- 
skatterne  ganske  betydeligt.  Statskassens  Tilstand  for- 
])cdredes  dog  samtidigt  ved,  at  alle  Indtægter  samledes  i 
København,  Toldens  Bortforpagtning  besluttedes,  og  Gælden 
alskreves  for  en  Del.  Det  siges  om  Kongen,  at  han  helt 
hengiver  sig  til  Forretningerne  og  personlig  overværer  alle 
Raadslagninger  af  Vigtighed,  han  skaber  en  fortræffehg 
Orden  og  Husholdning  i  sine  Riger  og  lader  til  at  ville 
blive  en  ypperlig  Regent. 

Det  er  vanskeligt  at  sige,  hvor  megen  Andel  Peder 
Schumacher  havde  i  disse  Reformer.  Han  har  næppe 
slaaet  uden  for  dem,  dertil  stemte  de  for  godt  sammen 
med  hele  det  Program,  hvorefter  han  siden  herskede.    Men 

(le  herølle  ikke  Hovedspørgsniaalene  deri.  Derior  hriigle 
han  Soinniertiden,  medens  de  andre  ved  Hoffel  intrigerede 
og  kævledes,  til  at  smedde  det  Værktøj,  som  han  skulde 
svinge  med  Lyst  i  de  kommende  rolige  Aar. 

Det  var  Centralstyrelsens  Omformning,  som  først  stod 
for  Tur,  og  herindenfor  gjaldt  det  igen  navnlig  det  kære 
danske  Kancelli.  Vi  er  i  Stand  til  i  Enkelthederne  at  følge 
det  Samarhejde  mellem  Kongen  og  Schumacher,  som  i 
April  Maaned  fandt  Sted  ved  Udarbejdelsen  af  den  nye 
Instruks  for  Kancelliet.  En  egenhændig  Optegnelse  af 
Kongen  er  nemlig  endnu  i  Behold,  og  ovenover  den  staar 
der:  »Min  Mening  om  den  (^anceliinstrux  haffer  Jeg  bef- 
fallet  Schoumacher  att  sette  op,  som  bestor  i  disse  Puncter«, 
men  netop  de  følgende  Punkter  viser,  at  det  er  Schumacher, 
som  har  indblæst  Kongen  sin  Aand ,  ikke  omvendt.  Nu 
skulde  han  ikke  mere  have  noget  af  at  berøves  sin  ret- 
mæssige Indflydelse  af  Herrer  som  Reetz  og  Schult;  »al- 
tin[g]  scher  collegialiter«  staar  der  i  Kongens  Udkast,  og  det 
vilde  sige  saa  meget,  som  at  Schumaeher  skulde  være  enig 
med  de  andre  i  alle  Sager,  som  skulde  forelægges  for 
Kongen.  Tilsvarende  skulde  Kansleren  nok  beholde  den 
øverste  Ledelse  af  Kancelliet  og  sammenkalde  til  Kollegie- 
møderne,  men  det  var  de  to  Oversekretærer  »och  ingen  an- 
den«,  som  skulde  referere  Sagerne  for  Kongen  og  siden 
efter  besørge  Udfærdigelserne  af  Brevene.  Jo,  jo,  her  var 
til  Peder  Reetz  i  en  god  Mening!  Instruksen  holdt  sig  da 
ogsaa  nøje  til  Kongens  Ord,  det  siges  yderligere  i  den,  at 
alle  Bønskrifter  skal  indgives  til  de  to  Oversekretærer  »og 
ingen  anden«;  de  skal  desuden  parafere  de  Breve,  som  de 
forelæ'gger  Kongen  til  Underskrift.  Af  UndcrsekretaMerne 
skal  det  halve  Antal  være  borgerlige.  I  denne  Skikkelse 
kunde  Schumacher  godt  bruge  Kancelliet,  og  han  gav  det 
en  overlegen  Plads  inden  for  Statsstyreisen  ved  at  be- 
stemme, at  alle  Bønskrifter,  selv  dem,  der  angik  financielle 


Spørgsniaal,  skulde  sendes  ind  til  Kancelliet,  aahnes  der 
af  en  af  Oversekretærerne  og  først  derefter  skikkes  ned  i 
Skatkamret. 

Slag  i  Slag  fulgte  nu  Omordningen  af  de  øvrige  af 
Statsstyreisens  Grene ,  og  Schumacher  svigtede  ikke  de 
(irundtanker,  som  han  havde  fulgt  i  danske  Kancelli,  at 
det  borgerlige  Element  skulde  have  lige  saa  meget  at  sige 
som  det  adelige,  og  at  der  skulde  være  en  nøje  Forret- 
ningsgang efter  KoUegievæsenets  Samstyreprincip.  I  Juni 
Maaned  ordnedes  de  militære  Kollegier  og  Højesteret. 
Rygtet  gik  i  Udlandet,  at  Højesteret  i  Frederik  HI, s  senere 
Aar  havde  været  renset  for  borgerlige  og  kun  havde  be- 
staaet  af  adelige;  det  var  ganske  vist  overdrevet,  men  nu 
blev  Ligevægtsprincippet  strengt  overholdt.  »Dette  har 
Sekretær  Schumacher  gennemført,  der  nu  har  snart  de 
fleste  Sager  under  sig  og  er  i  stærk  Stigen,«  skriver  den 
brandenborgske  Gesandt  herom.  En  Maanedstid  senere 
fulgte  Instrukserne  for  Skatkamret  og  tyske  Kancelli.  Lige- 
som Schumacher  havde  givet  det  danske  Kancelli  en  over- 
legen Stilling  over  Skatkamret,  fik  det  ogsaa  et  Præ  frem 
for  tyske  Kancelli  og  for  Krigskollegiet,  hvis  Embedsmænd 
fik  Befaling  til  at  gaa  over  og  faa  deres  Breve  forseglede 
med  danske  Kancellis  store  Segl. 

Kronen  paa  det  hele,  det  sammenbindende  Led  blev 
det  nye  Gehejmeraad,  som  oprettedes  i  Maj  Maaned  1670. 
Det  var  en  meget  eksklusiv  Forsamling,  som  foruden 
Kongen  bestod  af  de  seks  øverste  Statsembedsmænd  og  en 
Sekretær.  Sekretæren  var  Peder  Schumacher.  Han  kunde 
nu  føje  Ordet  »Etats«  til  sin  Titel  og  hed  »Ober-Geheime- 
etats-  og  Kammersekretær«.  Det  nj^e  Gehejmeraad,  som 
havde  Navn  af  sit  franske  Forbillede  »le  conseil  privé«, 
mødtes  i  det  allerhelligste,  i  Kongens  eget  Kammer,  ikke 
som  dets  Forgænger  i  »Raadstuen  for  Københavns  Slot«. 
Det    havde    navnlig   Udenrigsstyrelsen    under    sig,    og    dets 

Korrespondance  gik  igennem  (let  danske  Kancelli,  mens 
Skrivelserne  til  Udlandet  tidligere  havde  været  besørgede  af 
det  tyske. 

Hermed  standsede  Schumacher  foreløbig  sin  organi- 
serende og  skabende  Virksomhed.  Den  vidner  om  Moden- 
hed og  Selvstændighed,  selv  om  man  ikke  maa  glemme^ 
at  eet  er  Teorien  om  Forvaltningen  (»et  Søkort  at  forstaa«), 
et  andet  praktisk  Statsmandsdygtighed.  Man  fristes  til  at 
søge  en  Forbindelse  mellem  hans  Faders  aandelige  Sær- 
præg, som  vi  har  genfundet  i  Sønnens  Smaadigte,  og  den 
Skaberevne,  som  ligger  bag  ved  Kollegiestyrelsens  Indret- 
ning. Virkefelterne  er  forskellige,  men  Aanden  er  aabenbart 
den  samme. 

Da  Schumacher  i  Juli  1670  i  det  store  og  hele  havde 
faaet  Forvaltningsværket  ordnet,  da  Gyldenløve  i  den  føl- 
gende Maaned  havde  brudt  med  sine  unge  adelige  Venner, 
der  tydeligt  sigtede  mod  at  føre  de  gamle  Tilstande  tilbage, 
og  da  endelig  Frederik  Ahlefeld  i  September  vendte  tilbage 
til  Hovedstaden,  laa  Traadene  til  Rede  til  det  Væv,  som 
nu  skulde  virkes.  Peder  Schumacher  traadte  frem  af  sin 
hidtilværende  Ubemærkethed,  og  et  Forbund  sluttedes  mellem 
ham  og  de  to  andre  Mænd.  De  støttede  sig  paa  mindre 
fremtrædende,  men  ansete  Personligheder  som  den  gamle 
Feltmarskalk  Hans  Schack  og  Rigsadmiralen  Kort  Adeler. 
Over  for  denne  Alliance  viste  det  Schinkelske  Parti  sig 
snart  ganske  afmægtigt. 

Hertuginde  Sofie  af  Hannover  giver  tiere  Aar  senere  en 
Fremstilling  af,  hvorledes  Begivenhederne  havde  udviklet 
sig  ved  det  danske  Hof,  til  CirilTenfeld  vandt  Eneherre- 
dømmet. Hun  siger,  at  Gyldenløve  og  Ahlefeld  før  den 
Tid  havde  alle  Forretninger  i  deres  Haand,  men  der  krævedes 
stor  Flid  for  at  besørge  dem  ordentligt,  og  da  den  ene 
forelrak  sine  Fornøjelser,  og  den  anden  at  pleje  sin  Mage- 
lighed, besluttede  de  begge  dertil  at  bruge  »en  lille  Skriver«, 

som  de  altid  kunde  beherske,  og  det  var  Gritfenleld!  — 
Saaledes  skildrede  altsaa  Uvennerne  senere  Forbundets 
Dannelse,  men  denne  Fortælling  har  kun  det  Sandhedsgran 
i  sig,  at  Peder  Schumacher  endnu  ikke  var  bleven  bekendt 
for  Offentligheden.  Han  var  Ibreløbigt  den  mindst  frem- 
trædende i  den  Tremandsregering,  som  nu  dannedes,  om 
ikke  af  Navn,  saa  i  det  mindste  af  Gavn. 

Paa  tilsvarende  Maade  havde  man  et  Decennium  tidligere 
set  en  »Triade«  opstaa  om  den  unge  enevældige  Kong 
Ludvig  i  Frankrig:  Lionne,  der  havde  Udenrigsstyrelsen 
under  sig,  le  Tellier  i  Spidsen  for  Krigsvæsenet,  og  den 
største  af  dem  alle,  Colbert,  der  omformede  hele  Frankrigs 
indre  Styrelse.  Ligesom  den  danske  Triade  gjorde  de  intet 
Indgreb  i  Kongens  overlegne  Myndighed,  ja  det  var  Kong 
Ludvig  selv,  der  maatte  holde  de  tre  urolige  Hoveder  sam- 
men til  en  fælles  Virken.  Herhjemme  kunde  det  ogsaa  til 
Tider  være  vanskeligt  at  stemme  Gyldenløves  og  Ahlefelds 
Viljer  sammen  til  en  Harmoni,  men  den  tredje  i  Spillet  gjorde, 
hvad  han  formaaede,  for  at  udjævne  Virkningerne  af  den 
aandehge  Modsætning.  Her  var  det  Ahlefeld,  som  foruden 
Hertugdømmernes  indre  Styrelse  tog  de  udenrigske  Forhold 
paa  sig,  og  Gyldenløve,  der  stadig  var  Statholder  i  Norge,  be- 
skæftigede sig  med  de  militære  Forhold,  især  Flaadens 
Genoprejsning.  Schumacher  fik  det  meste  af  den  indre 
Styrelse  under  sig,  selv  om  han  mødtes  med  (iyldenløve  i 
sin  Interesse  for  Handelens  Opkomst.  Han  fik  altsaa  her- 
hjemme den  Virksomhed  tildelt,  som  i  Frankrig  paahvilede 
Colbert.  Naaede  han  end  ikke  sin  store  samtidige,  er  der 
dog  ingen  Tvivl  om,  at  han  selv  saa  hen  til  ham  som  sit 
Forbillede.  Endnu  saa  sent  som  faa  Maaneder  før  sit  Fald 
skriver  han  beskedent  til  en  Agent  i  Frankrig:  »Der  mangler 
ikke  min  Herre  Kongen  andet  end  en  Colbert,  og  denne 
store  Mand  tjener  sin  Herre  saa  vel,  at  han  er  den  eneste, 
jeg  nærer  Misundelse  imod<. 

Der  hviler  en  Vaarglans,  en  dansk  Tone  over  hine 
Aar,  da  tre  betydehge  Mænd  samledes  om  den  unge  Konge 
for  som  hans  Hjælpere  at  bane  Vej  for  en  lykkeHgere 
Fremtid  for  Landet.  Man  mærker  denne  Lyst  til  at  frem- 
drage nationale  Farver  og  Minder  selv  i  det  smaa.  Nu 
forsvinder  de  tyske  Paroler  hos  Københavns  Garnison  og 
afløses  af  Fyndord  som  »danske  Farve«,  »Hvidt  og  Rødt«, 
»Dannebroge«,  »af  Himmelen«,  »danske  Hjerte«,  »danskt 
Mod«,  »danske  oprigtig«  o.  s.  v.  I  de  danske  Adelsmærker, 
som  Kongen  tildeler  gennem  Schumacher,  spiller  Hvidt  og 
Rødt  ligeledes  en  fremtrædende  Rolle,  og  da  der  blev  Tale 
om  at  oprette  en  ny  Ridderorden,  greb  Schumacher  med 
sikker  Haand  tilbage  i  Fortiden  og  knyttede  Mindet  om 
Revalsejren  til  de  nye  Riddere  af  Dannebroge. 

Dette  Sollys  samler  sig  til  en  Krans  om  de  to  Mænds 
Hoveder,  der  forenedes  ved  det  varmeste  Venskab,  om 
Gylden  løve  og  Schumacher.  Den  tidligere  indledede  For- 
bindelse genoptoges  i  Efteraaret  1670  og  udvikledes  stadigt 
i  de  følgende  Maaneder.  Desværre  er  af  Brevvekslingen 
mellem  dem  kun  Gyldenløves  Breve  bevarede,  men  de 
findes  til  Gengæld  i  saadanne  Mængder,  at  det  er  muligt 
gennem  dem  alene  at  faa  et  Indtryk  af  Forholdet  mellem 
de  to  Venner.  Ordene  bliver  varmere  og  varmere  i  disse 
Breve;  mens  Underskriften  i  Begyndelsen  er:  »Vostre  tres 
obeissant  et  tres  afTectionné  servant«,  bliver  den  snart  til: 
»Je  suis  a  vous  de  grand  coeur«,  mens  Tiltaleformen  er 
»Mon  cher  ami«,  og  i  Slutningen  af  1671  skriver  Gyldenløve: 
»Hvis  I  synes  om  det,  vil  vi  for  Fremtiden  hverken  sætte 
Titlen  »Monsieur«  eller  »Excellence«  paa  vore  Billetter,  men 
skrive  uden  nogensomhelst  Ceremoni«. 

Det  er  aabenbart,  at  Schumacher  snart  var  Gyldenløve 
ganske  uundværlig,  allerede  i  December  1670  sendte  denne 
ham  et  Udkast  til  en  Skrivelse  til  den  engelske  Minister 
Arlington    og   tilføjede:    »Det    er    blot   vage    og    uordentlige 

Tanker,  vær  saa  god  al  skære  fra,  hvad  I  linder  over- 
flødigt eller  ubetimeligt  heri.«  Tilsvarende  hedder  del  lo 
Aar  senere,  da  Herlugen  af  Richmond  ventes  som  Gesandt 
til  Danmark:  »Hvad  Svaret,  som  maa  gives  Herlugen  al 
Rischemont,  angaar,  har  jeg  ikke  den  TilHd  til  min  Hu- 
kommelse, at  jeg  er  sikker  paa 
at  kunne  afgive  det  uden  al 
løbe  sur  i  Slutningen.  Derlil 
kommer,  at  jeg  ikke  har  et 
saadant  Herredømme  over 
Fransk ,  at  jeg  kan  være  tryg 
mod  at  begaa  en  og  anden 
Fejl.  Derfor  vil  jeg  bede  Jer 
gøre  Jer  den  Ulejlighed  at 
tage  denne  Byrde  paa  Eder. 
Hvis  Svaret  bliver  gunstigt, 
vil  Ambassadøren  nyde  del 
med  saa  meget  større  For- 
nøjelse, naar  det  afgives  let  og 
flj^dende.      Hvis    det    ikke    er 

efter  hans  Ønske,    vil   det   i  hvert  Fald    blive   mildnet  ved 
den  yndefulde  og  aandrige  Form,  I  vil  give  det.« 

Naar  Schumacher  var  Gyldenløve  uundværhg,  skyldtes 
det  dog  ikke  i  første  Linje  de  Tjenester,  han  kunde  yde  denne. 
Tidligt  og  silde  søgte  de  lo  Venner  lil  hinanden;  »skønt 
jeg  ved,  at  Deres  Excellence  er  en  riglig  Morgenmand,  vil 
jeg  med  Eders  Tilladelse  lage  Jer  paa  Sengen,«  skriver 
Gylden  løve  ved  en  Lejlighed,  og  ofte  opsøger  han  sin  Ven 
om  Aftenen  »gennem  den  hemmelige  Port«  eller  kradser 
nogle  Ord  ned  til  ham  efter  allerede  at  være  gaaet  til 
Sengs.  Saa  er  der  en  Middagsindbydelse,  men  Schumacher 
skal  komme  en  halv  Time  før  de  andre,  for  al  de  kan 
tale  sammen  i  Ro.  Alle  mulige  Emner,  selv  rene  Baga- 
teller, behandles  i  disse  Breve;  snart  sender  Gyldenløve  et 

Digt  lil  (iennemlæsning  og  tilføjer:  ...  »for  til  en  vis  Grad 
at  undskylde  den  uregelmæssige  Tankerække  niaa  I  vide, 
at  Versene  er  undfangne  og  nedskrevne  i  Konsejlsværelset, 
mens  vi  sad  midt  i  Forhandlingen  om  Hær  og  Flaade.« 
Ved  en  anden  Lejlighed  er  det  Schumacher,  der  sender 
(iyldenløve  sine  Vers;  de  er  saa  muntre,  at  Vennen  kan 
forsikre  ham ,  at  Latteren  derover  hjalp  ham  af  med  en 
kraftig  Hovedpine.  En  Gang  hører  vi  om,  at  Schumacher 
har  sendt  sin  Ven  nogle  Frugter,  i  April  1672  har  han 
foræret  ham  sit  Billede,  malet  af  Wuchter.  Det  er  for- 
modentlig det  samme,  som  er  gengivet  foran  i  denne  Bog. 
Gvldenløve  indrømmer,  at  Wuchter  har  gjort  alt,  hvad 
Penselen  formaar,  men  han  kan  dog  ikke  skabe  et  bedre 
eller  mere  trofast  Billede  »end  det,  som  Eders  store  P'or- 
tjenester  og  elskværdige  Væsen  har  indgravet  i  mit  Hjerte. 
Jeg  tror  ikke,  der  behøves  anden  Ratifikation  paa  den 
Venskabstraktat,  som  bestaar  mellem  os  to,  men  hvis 
en  Kopi  af  min  store  Næse  alligevel  kan  være  Jer  til 
nogen  (ilæde,  skal  Udvekslingen  finde  Sted  i  Løbet  af  faa 
Dage.« 

Saa  nøje  havde  disse  to  Mænd  sluttet  sig  sammen,  fordi 
der  fandtes  et  aandeligt  Slægtskab  mellem  dem,  og  Bevidst- 
heden herom  bryder  frem  hos  Gyldenløve  som  den  dybere 
Undergrund  midt  i  hans  skemtefulde  Breve.  »Slemme 
Dreng,«  skriver  han  en  Gang  i  Begyndelsen  af  1671,  »hvor- 
for raillere  over  mit  Galimatias  om  Skjorter  ved  store 
Fester.  Det  er  Mode  i  Frankrig,  og  jeg  tror  endog,  man 
kan  finde  det  paa  Tryk.  Hvis  det  er  trykt,  er  det  sandt; 
hvis  det  er  sandt,  hvorfor  skulde  det  da  ikke  lige  saa  godt 
være  tilladt  for  mig  at  sige  en  Dumlied,  som  for  en  Fransk- 
mand .  .  .  For  Resten  véd  jeg  ikke,  hvorledes  det  gaar  til,  af 
vore  Tanker  saa  ofte  mødes  ved  det  samme  Emne.«  Disse 
sidste  Ord  skyldes  et  Brev,  som  er  indløbet  og  handler 
om  nogle  ukendte  og  øde  Øer  i  Vestindien. 


141 

Det  Billede,  som  Gyldenløve  tegner  al  si<i;  selv  gennem 
disse  Breve,  viser  os  den  letsindige  og  livsglade  Junker,  »en 
Svøbe  tor  Kønnet  i  Danmark«,  som  hans  fraskille  Hustru 
Marie  Grubbe  efter  hans  eget  Udsagn  kalder  iiam,  mens  han  til 
Gengæld  i  sin  Lidenskabelighed  beærer  hende  med  Benævnel- 
sen »min  Djævel  af  en  Hustru«.  Han  var  ikke  uden  aande- 
lige  Interesser  (muligvis  kan  man  fortolke  nogle  Udtalelser 
i  den  Retning,  at  han  syslede  med  at  forfatte  en  Roman), 
men  foruden  Statstjenesten  var  det  dog  sin  egen  Stilling 
og  Prestige,  han  navnlig  beskæftigede  sig  med.  »Jeg  anser 
det  for  passende,  at  Hans  Majestæt  i  Morgen  giver  mig 
Elefant-  og  Dannebrogsordnerne,«  skrev  han  i  Begyndelsen 
af  1671,  samtidigt  med,  at  han  klagede  over  sin  økonomi- 
ske Stilling.  Dagen  efter  kunde  han  dog  Irøsle  Vennen 
med  Ordene:  »Da  jeg  tænkte  i)aa  at  spille  Bankerot,  som 
jeg  meddelte  Jer  i  Gaar,  at  jeg  havde  Lyst  til  at  gøre, 
fik  jeg  tre  opmuntrende  Breve«  .  .  .;  desuden  havde  Kongen 
skænket  ham  Rantzaus  tidligere  Gaard  i  Kannikestræde,  og 
han  opfordrede  nu  Schumacher  til  at  tilbytte  sig  Nabo- 
gaarden,  der  tilhørte  Parsberg,  for  at  han  kunde  kalde 
ham  »Cousin«  eller  »Voisin«.  Men  disse  trykkede  Forhold 
gjorde  (iyldenløve  lidet  nøjeregnende  med  sine  Midler,  som 
naar  han  efter  at  have  faaet  en  Takkeskrivelse  for  en  Em- 
bedsbesættelse  i  Norge  erklærede,  at  han  ikke  vilde  lade  sig 
betale  med  Ord,  hvad  Brevskriveren  formodentlig  troede,  og 
at  han  derfor  vilde  skrive  til  den  norske  Superintendent,  »for 
at  denne  i  Tide  kan  betage  ham  Illusionen.«  Atter  et 
talende  Vidnesbyrd  om  de  mange  mislige  Forhold  i  Da- 
tidens Administration ;  Gabel  og  Schumacher  havde  i  denne 
Henseende  mange  medskyldige. 

Undertiden  brød  Ensomhedsfølelsen  frem  hos  den  konge- 
lige Slegfredsøn,  og  det  var  i  saadanne  Øjeblikke,  at  han 
navnlig  forstod,  hvad  Schumacher  betød  for  ham.  »Det 
skyldes  min  kære  Socrates'  Lære,    at  jeg  begynder   at   af- 

liolde  mig  IVa  det  Liv,  jeg  tidligere  levede«.  Da  han  havde 
skalTet  en  al"  Vennens  Slægtninge  godt  an,  opfattede  han 
dette  som  en  selvfølgelig  Sag:  »Jeg  har  ingen  andre  Slægt- 
ninge end  dem,  med  hvilke  jeg  alene  er  forbundet  ved 
Pligt  og  Ærbødighed,  og  desuden  har  jeg  nogle  Venner, 
som  jeg  er  knyttet  til  ved  Sympati.  Naar  jeg  nu  altsaa  er 
ganske  blottet  for  Slægt  oi>  sætter  E^der  i  første  Række 
blandt  mine  Venner,  kan  I  selv  bedømme,  om  jeg  ikke 
maa  være  glad,  naar  der  frembyder  sig  en  Lejlighed  til  at 
tjene  den,  som  hører  Eder  til«. 

Vanskeligheden  for  Schumacher  ved  dette  Forhold  laa 
i  at  holde  sammen  paa  de  to  iltre  Personligheder,  mellem 
hvilke  han  var  stillet.  Ganske  vist  havde  (iyldenløve  et 
klart  Indtryk  af  Ahlefelds  Betydning,  som  da  han  i  1671 
»fra  min  Seng«  klager  over,  at  Viceskatmester  Holger 
Vind  ikke  vil  udbetale  12—1800  Rdlr.  til  Ahlefeld,  skønt 
denne  anser  dem  for  sin  tilgodehavende  Gage.  »Der  er 
ingen  Mening  i,  at  man  under  de  nuværende  Forhold 
plager  hans  Hjerne,  navnlig  naar  det  drejer  sig  om  et 
Emne  af  saa  ringe  Betydning.«  Men  Gyldenløve  havde 
tillige  et  aabent  Blik  for  Grevens  Svagheder.  Da  hans  Ven 
vilde  sælge  sine  Jordegodser  til  Ahlefeld,  erklærede  han  sig 
villig  til  at  være  Mellemmand,  men  ansaa  samtidigt  Sagen 
for  haabløs,  hvis  den  ikke  var  økonomisk  fordelagtig  for 
Statholderen.  »Thi  i  Holsten  gør  man  før  Nar  af  den 
gode  Gud  end  af  Penge.«  Værre  var  det,  naar  han  tørnede 
sammen  med  Greven  i  politiske  Spørgsmaal,  eller  naar 
Ahlefeld  beklagede  sig  over,  at  der  ikke  blev  taget  tilstrække- 
ligt Hensyn  til  hans  Embede  og  hans  Privatanliggender, 
og  Gyldenløve  svarede,  at  det  i  hvert  F'ald  var  hans  Pligt 
at  fremsætte  sine  Meninger  i  Raadet,  ikke  over  for  private. 
Saa  var  det  den  tredje  i  F'orbundet,  der  maatte  være  Mel- 
lennnand. 

Men    i    det    store    og    hele    var    disse    første    Aar    efter 

Tronskiftet  en  lyl^kelig  Samspillets  Tid,  og  alle  Forsøg, 
som  udefra  gjordes  paa  at  bryde  Laget,  prellede  af  mod  en 
enig  Sætten  Skulder  mod  Skulder.  Morten  Skinkel  prøvede  i 
Januar  1671  paa  at  løbe  en  sidste  Storm  mod  det  sejrrige  Parti 
ved  at  rette  Beskyldninger  mod  Schumacher  for  Be- 
stikkelighed, men  denne  Gang  lykkedes  det  Gehejmeetats- 
sekretæren  at  klare  for  sig,  og  Skinkel  kastedes  tilbage 
med  braaden  Pande.  Han  forvistes  af  Kongen  fra  Hoved- 
staden og  endte  sit  Liv  paa  sin  Gaard  i  Ynkelighed.  Peder 
Reelz  sagdes  at  have  staaet  bag  ved  delte  Forsøg,  og 
Traditionen  fortæller,  at  da  han  nogen  Tid  efter  for  Ud- 
gaaende  mødte  Schumacher  paa  Slotstrappen,  lod  han  mis- 
modig disse  Ord  falde:  »De  gaar  opad,  Monsieur,  jeg  nedad  !« 
Det  var  kun  en  tom  Kompliment  i  Peder  Schumachers  Mund, 
naar  han  hertil  svarede,  at  han  aldrig  vilde  gaa  op  for  at 
faa  den  anden  til  at  gaa  ned.  Reetz  havde  Ret,  Rollerne 
var  vekslede. 

Selv  Kongen  blev  grebet  af  den  glade  og  ungdommelige 
Stemning,  som  syntes  at  indvarsle  en  ny  og  lykkeligere 
Tid.  Heraf  skal  man  vel  forklare  det  gode  Humør,  som  fra 
Efteraaret  1670  kommer  frem  i  de  Beslutninger,  han 
tager  over  Skatkamrets  Indstillinger,  t.  Eks. :  »Jeg  haa- 
bis,  det  kand  være  sandt,  alligevel  det  er  icke  trøgdt« ; 
»De  vil  alle  haffue,  og  kan  icke  alle  faa«;  »Wed  I  delt 
icke,  saa  wed  Jeg  det  ey  heller«;  »Huad  der  har  werit 
Halm  i  fior,  kand  wel  icke  blifTue  til  Korn  i  Aar« ;  »Det 
synis  v^^el  att  were  naagele  brødløsse  Konster  igen«;  »Her 
er  mange  Slags  Kiød  i  denne  Fricasé«  o.  s.  v.  At  det 
skulde  være  Schumacher,  som  man  har  antydet,  hvem 
disse  Ord  skyldes,  er  ikke  troligt;  der  er  stor  F'orskel  paa 
hans  line  Vid  og  denne  grovkornede  Skemt,  bag  hvilken 
man  ligefrem  hører  Kongens  sunde  Latter.  Men  maaske 
har  Sekretæren  staaet  bag  Kongens   Stol   og  indgivet  ham 

de  Tanker,  soin  naar  de  oinformedes  af  Kongen  i  hans 
Stil,  vakte  begges  Munterhed.  Vist  er  det,  at  det  er  i 
disse  Aar,  Peder  Schumacher  grundlægger  sin  Indflydelse 
over  den  unge  Konge,  og  støttet  paa  den  og  paa  Venskabs- 
forbundet  gik  han  i  Lag  med  Løsningen  af  de  indenrigs- 
politiske Opgaver,  som  blev  den  ene  Side  af  hans  Virk- 
somhed som  dansk  Statsmand. 


VII 

NAAR  man  vil  forsøge  at  faa  det  rigtige  Svar  paa,  hvad 
Peder  Schumacher-Griffenfelds  Styre  har  betydet  for 
Danmarks  UdvikHng,  maa  man  ogsaa  vide  at  spørge  paa 
rette  Maade.  En  tidligere  Tids  Historieskrivning  plejede 
at  lægge  de  Synspunkter  til  Grund  for  sin  Bedømmelse, 
som  var  de  afgørende  for  Forfatterens  egen  Samtid.  Allen 
har  t.  Eks.  i  sin  Haandbog  ladet  Bondestandens  Stilling 
være  den  Streng,  hvorpaa  hele  Landets  Historie  spiller. 
A.  D.  Jørgensen  har  i  sine  Skrifter  gjort  det  sønderjydske 
Spørgsmaal  til  Ledemotivet  i  hele  vor  politiske  Udvikling. 
Alle  er  nu  enige  om,  at  sligt  beror  paa  et  historisk  Fejl- 
syn. Men  medens  vor  Dom  over  Fortiden  nu  fældes  paa 
et  mere  objektivt  Grundlag  end  det  tidligere  var  Tilfældet, 
er  vi  endnu  altfor  ofte  tilbøjelige  til  at  fordele  Lys  og 
Skygge  forkert.  Vi  søger  først  efter  det,  som  den  Gang 
var  det  uvæsentlige.  Man  fordømte  tidligere  de  Fænomener, 
som  ikke  stemmede  med  Nutids  Tænkesæt ;  vi  gaar  nu  saa 
vidt  som  til  at  undskylde  og  beklage  dem.  Skridtet  maa 
imidlertid  tages  fuldtud.  Hvis  man  vil  trænge  til  Bunds  i 
en  Tid,  hvis  Idealer  er  forskelHge  fra  vore  Dages,  maa 
man  se  med  denne  Tids  egne  Øjne.  Man  maa  spørge,  om 
den  formaaede  at  virkeHggøre  de  Idealer,  om  hvis  Ægthed 

den  selv  var  inderligt  overbevist.  Lad  være,  at  hine  Idealer 
er  andre  end  vore,  det  faar  ikke  hjælpe,  naar  de  da  ikke 
strider  mod  det  bedste  i  Mennesket,  det  som  alle  Tider  har 
tilfælles. 

Dette  Synspunkt  springer  særlig  kraftigt  i  Øjnene,  naar 
man  beskæftiger  sig  med  det  17de  Aarhundrede.  Det  er 
saa  bundforskelligt  fra  vort  i  sit  Syn  paa  politiske  og 
sociale  Spørgsmaal,  at  man  ikke  vilde  kunne  vurdere,  ja 
ikke  en  Gang  forstaa  en  Mand  som  Peder  Schumacher, 
der  fuldt  og  helt  er  et  Udtryk  for  dets  Tanker,  hvis  man 
ikke  stillede  sig  paa  hans  Standpunkt.  Schumacher  havde 
kun  ringe  Sans  for  de  store  Ulemper,  der  var  forbundne 
med  Bondens  trykkede  Samfundsstilling.  Han  var  et  Bys- 
barn, og  han  havde  sin  Hovedinteresse  ved  Byerhvervene. 
Dette  forhindrede  ikke,  at  Schumacher  som  den  milde  og 
humane  Natur  han  var,  gerne  rakte  en  Haand  til  at  jevne 
øjeblikkelige  Vanskehgheder  for  Bønderne.  Endnu  en 
Maaned  før  sit  Fald  skriver  han  til  Stiftsbefalingsmanden 
paa  Fyn:  »Jeg  finder  selv,  at  Bønderne  paa  denne  Aarstid 
[Vinteren]  vel  kunde  forskaanes  for  Vagten  om  Landet  ved 
Strandsiderne,  .  .  .  eftersom  Forordningen  om  Bonde  værn 
dennem  ikkun  tilholder  hos  Bavnerne  at  holde  Vagt, 
hvilket  ved  en  eller  to  vekselvis  kan  ske.«  I  det  hele  saa 
han  dog  med  Godsejernes  Øjne  paa  Bondestanden,  og  at 
han  selv  blev  Godsejer  bidrog  sit  til  at  stille  ham  paa 
deres  Side.  Ogsaa  i  Byerne  var  han  jo  allerede  før  1070 
som  født  Patricier  paa  Magistraternes  Side  over  for  de  jævne 
Borgere. 

Naar  Schumacher  træder  i  Marken  for  den  danske 
Bonde,  er  det  da  enten  fordi  hans  gode  Hjerte  bliver  ilde 
berørt  ved  at  se  soleklar  Uret,  eller  fordi  han  godt  kan 
indse,  at  Landet  staar  sig  bedst  ved,  at  Bonden  er  økono- 
misk saa  velstillet  som  muligt.  Et  tætbefolket  og  veldyrket 
Land  var   ogsaa    nødvendigt  til   at   brødføde   den   Industri, 

der  ansaas  for  den  sande  Rigdomskilde.  Deraf  kommer  det, 
at  han  er  enig  med  Reetz  i,  at  det  øde  Gods  ikke  bør  stille 
Soldater.  Ligeledes,  at  han  sammen  med  de  andre  Med- 
lemmer af  Statskollegiet  holder  paa,  at  ingen  Adelsmand 
maa  tage  vornede  til  Soldater,  blot  fordi  de  er  fødte  paa 
hans  Gods,  naar  de  ikke  længer  lever  der;  eller  at  man 
ikke  kan  kassere  Frihedsbreve  for  vornede  uden  at  give 
dem  deres  Betaling  igen.  Men  heraf  følger  ingenlunde,  at 
han  havde  noget  klart  Blik  for  hele  Bondestandens  sociale 
Misforhold,  og  hvem  vilde  ogsaa  kunne  kræve,  at  de  Tanker 
skulde  have  været  oppe  hos  ham,  som  først  slog  igennem 
i  Evropa  et  Aarhundrede  senere? 

For  Schumacher  var  Interessen  for  Landet  aabenbart 
af  æstetisk  Art,  den  hang  sammen  med  den  Naturfølelse, 
som  vi  har  sporet  hos  ham  allerede  fra  Ungdommen  af. 
Han  holdt  mere  af  Naturen  end  af  Befolkningen,  mest 
droges  han  dog  af  det  sjællandske  Landskab  med  de  store 
prægtige  Skove.  Tidlig  og  silde  var  han  paa  Færde  for  at 
værne  dem  mod  Mishandling.  Snart  fik  han  udstedt  For- 
bud mod  at  nogen,  til  hvem  der  var  udlagt  Ryttergaarde, 
maatte  befatte  sig  med  Skovene,  snart  mod  at  man  maatte  lade 
Geder  græsse  mellem  Træerne.  Gyldenløve  var  helt  enig  med 
ham  heri,  han  havde  navnlig  Blik  for  de  norske  Skoves 
Tilbagegang,  profeterede,  at  Kongen  med  Tiden  maatte 
hente  Master  i  andre  Lande,  og  vilde  endogsaa  have  den 
Straf  sat  for  ulovligt  Skovhug,  at  Misdæderen  skulde  miste 
Haanden.  Det  lignede  Gyldenløve  at  fare  saa  voldsomt 
frem.  I  sligt  kunde  hans  Ven  ikke  følge  ham,  tilmed  da 
Anskuelserne  var  saa  delte,  at  Mænd  som  Holger  Vind  og 
Jens  Juel  mente,  at  Bønderne  dog  burde  have  »frit  Ilde- 
brand«. Men  hans  Kærlighed  til  Naturen  træder  særligt 
frem  i  den  store  Skovforordning  af  20.  Oktbr.  1670.  Det  er 
den  første,  som  er  gennemført  herhjemme,  og  den  krævede, 
at  der  skulde  plantes  nye  Træer  i  Stedet  for  de  borthuggede. 

Den  byggede  paa  et  Udkast  af  en  Kommission,  men  Schu- 
macher har  omarbejdet  hver  eneste  Bestemmelse  i  den  og 
Tøjet  en  Indledning  til.  Han  lægger  her  Kongen  de  Ord  i 
Munden,  at  den  udstedes  »paa  det  .  .  .  ikke  med  Tiden  en 
af  de  største  Herligheder,  Gud  og  Naturen  dette  Vores 
Kongerige  med  begavet  haver,  aldeles  skulde  forgaa  og 
blive  til  intet.«  I  Udkastet  er  hertil  føjet  de  Ord,  at  »det 
almindelige  Bedste  endogsaa  meget  er  angelegent,  hvorledes 
enhver  sit  eiget  bruger  og  anvender,  saa  det  ikke  til  Unytte 
misbruges  og  forspildes«.  Det  er  en  helt  moderne  Tanke 
om  Samfundets  Ret  over  den  enkelte,  som  her  kommer 
frem,  og  ved  Sidestillingen  af  »Gud«  og  »Naturen«  mindes 
vi  om  Kongelovens  Indledning,  hvor  den  samme  Synsmaade 
laa  til  Grund. 

Skovforordningen  har  ogsaa  Interesse  i  en  anden  Hen- 
seende, den  er  et  Eksempel  paa  Schumachers  Arbejds- 
metode og  fører  os  lige  ind  i  hans  Embedsvirksomhed. 
Som  han  har  omformet  og  atter  omdannet  den,  handlede 
han  med  Hundreder  af  de  Udkast,  som  forelagdes  ham  af 
Sekretærerne  i  Kancelliet.  Alene  Slutningen  af  Indlednin- 
gen er  skrevet  om  tre  Gange,  før  han  har  slaaet  sig  til 
Taals  med  den.  Hver  enkelt  Bestemmelse  i  Forordningen 
er  mærket  af  hans  Aand.  Det  er  ikke  blot  i  sproglig  Hen- 
seende, de  har  vundet  herved,  Schumacher  var  noget  af 
en  Sprogrenser,  som  konsekvent  ombyttede  Fremmedord 
med  danske.  Ogsaa  som  Lov  er  Forordningen  bleven 
bedre  ved  Behandlingen,  Udtrykkene  er  nu  korte,  knappe 
og  klare.  Hvor  betegnende  er  ikke  blot  et  saadant  lille  Træk, 
som  at  Kommissionens  »bør«  overalt  er  afløst  af  et  »skal«  I 
Det  var  jo  ikke  en  Moralforskrift,  men  et  Lovbud,  som 
her  skulde  bringes  til  Offentlighedens  Kundskab. 

I  disse  første  fredelige  Aar  efter  1670  udviklede  i  det 
hele  Peder  Schumacher  sig  til  den  indflydelsesrige  og 
fremragende  Embedsmand.     Han  satte   selv   det   Maskineri 

Skovforordningen  af  20.  Oklbr.  1670  (Side  1—2). 

cv. 
G.  a.  V.  at  efftersom  Vi  kommer  i  Forfaring,  huorledis 
Skovene  lier  udj  Vort  Rige  Danmarck  merckeligen  alHager  og 
forværes  een  Deel  formedelst  ulovlig  og  utilbørlig  Skovling,  een 
Deel  ogsaa  formedelst  den  [overstr. :  ringe  F'liid  og  Vindsk] 
store  Effterladenhed  hidindtil  Daugs  hos  alle  haffver  været,  i 
det  moxen  ingen  nogen  Fliid  eller  Vind  derpaa  haffver  villet 
legge,  Skovene  igien  at  beplante  og  at  opelske,  da  paa  det 
derved  icke  med  Tiden  een  aff"  de  største  Herligheder  Gud  og 
Naturen  dette  Voris  Kongerige  med  begaffvet  haffver  aldeelis 
skulde  forgaa  og  bliffvc  till  intet,  haff've  Vi  allernaadigst  for 
got  anseet  effterfølgende  Forordning  og  Skovordinance  herudj 
Vort  Rige  Danmarck  at  giøre  og  beskicke,  og  derudj  icke 
allene  at  igientage  forrige  aff  Voris  Elski,  kiere  Forfædre  høy- 
lofflige  Konger  i  Danmarck  og  Norge  herom  giorde  Love  og 
Forordninger,  mens  endochsaa  dennem  effter  Fornødenheden 
at  forøge  og  forbedre,  og  deraff  saa  denne  fuldkommene  Skov- 
ordinantze  og  Forordning  at  giøre,  [f]  huoreffter  Vi  ville  at^)  med 
Skovene  herudj  Vort  Rige  Danmarck  og  des  Forvaltning  ufeyl- 
barligen,  indtil  Vi  anderledis  tilsigendes  vorder,  forholdes  skall^). 
Og  er  derfore  hermed  Voris  allernaadigste  Villie  att 
I  (Om  Skoue)  [anden  Haand  med  Schumachers  Rettel- 
ser]: Alle^O  Eyere  af  huad  Stand  og  Vilkaar  de  ere,^)  skulle 
djTcke  og  opelske  deris  Skove  og  Skovsparter^)  med  Under 
og  Ofuerskouff,  og  det  for  Jagtens  Gaufn,  Tømmers,  Ilde- 
brands, og  Giersels  Fornøddenhed  Skyld 

aa)  Oprindelig  har  Schumacher  skrevet:  »icke  alleene  med 
Voris  eygne  Skove  og  des  Forvaltning  sliall  mens  endochsaa  med  alle 
andre  Proprietarier,  de  være  sig  aff  huad  Stand  og  Vilkaar  de  og  være 
kunde,  deris  Skove  ufeylbarligen,  indtil  Vi  anderledis  tilsigendes  vorder, 
forholdes  skall,  effter  som  det  alimindelige  Beste  endochsaa  meget  er 
angelegen,  huorledis  een  huer  sit  eyget  bruger  og  anvender,  saa  det 
icke  til  Unøtte  misbruges  og  forspildes.«  Slutningen  er  senere, 
men  før  den  endelige  Redaktion,  af  ham  rettet  til:  »[og]  saa 
ville  Vi  ogsaa  at  alle  Proprietarii ,  aff  huad  Stand  og  Villkaar  de  være 
kunde,  være  sig  enten  de  aff  Voris  elski.  k.  H.  Fader  SI.  og  høylofflig 
Hukommelse  eller  aff  Os  sielff  noget  Gods  bekommet  haffver  eller  her- 
effter  bekommendes  vorder,  eller  og  at  de  helles  Arffvegods  her  udj 
Vort  Hige  Danmarck  besidde,  sig  saa  viit  Skovenes  flittig  Dyrckning  og 
Opelskning,  dennem  sielff  og  derved  det  allmindelig  Beste  til  Gauffn 
og  Fordeel  rette  og  forholde  skulle.«  h)  oprindelig:   »At«. 

cc)   opr. :   »bør  at  elske  og  fremdrage  deris  Skouslodder«. 

i  Gang,  som  han  havde  skabt  ved  Instruktionerne  for 
KancelHet  og  de  øvrige  Statsindretninger  straks  efter  Tron- 
skiftet. Danske  KanceUi  var  i  denne  Tid  hans  faste  Borg, 
og  ingen  vovede  længere  her  at  spænde  Ben  for  ham. 
Reetz  var  kastet  ud  af  Ekspeditionen,  Schumacher  og 
Schult  deUe  den  nu  mellem  sig.  Det  er  til  Schumachers 
Ære,  at  han  aldrig  søgte  Hævn  over  den  gamle  Kansler 
for  sin  tidligere  Tilsidesættelse,  tværtimod  nærmede  han 
sig  ham,  støttede  ham  paa  forskellig  Maade  og  fulgte  hans 
xMeninger  baade  her  og  i  de  andre  Forsamlinger,  Stats- 
kollegiet  og  Højesteret.  Peder  Reetz'  juridiske  og  prak- 
tiske Erfaring  var  desuden  for  stor,  til  at  man  ustraffet 
kunde  lade  haant  om  den.  Men  derfor  var  det  ligegodt 
en  Kendsgerning,  at  det  nu  var  Schumachers  Fartøj, 
som  havde  Vind  i  Sejlene.  Man  kan  alene  maale  dette  af 
Antallet  af  de  Sager,  som  han  fik  under  Hænderne.  Endnu 
i  de  første  Maaneder  af  1670  havde  han  maattet  lade 
sig  nøje  med  30  pro  Cent  af  alle  Kancelliets  Ekspeditioner, 
men  efter  den  nye  Instruks  stiger  Tallet  til  56  Vo  for  Resten 
af  Aaret.  I  1671  og  1672  er  Tallene  endog  71  og  74  Vo, 
altsaa  op  imod  tre  Fjerdedele  af  hele  Arbejdet.  Schu- 
machers overordentlige  Arbejdsevne  forstaas  dog  først  ret, 
naar  man  hører,  at  der  var  Maaneder,  hvor  han  havde 
indtil  367  Sager  at  tage  Vare  paa,  d.  v.  s.  henimod  femten 
Sager  om  Dagen.  Naar  man  betænker,  hvor  omhygge- 
ligt han  behandlede  dem  alle,  endvidere  at  det  naturligvis 
var  de  betydningsfuldeste,  som  faldt  paa  hans  Lod,  og 
endelig  at  han  foruden  sin  Stilling  som  Oversekretær 
endnu  havde  fem  selvstændige  Embeder  under  sig,  maa 
man  undre  sig.  Peder  Schumacher  sov  tilvisse  ikke  paa 
sine  vundne  Lavrbær. 

For  hans  forhenværende  Rival,  Didrik  Schult,  var  Stil- 
lingen derimod  mindre  lystelig.  Det  er  ganske  vist  ikke 
sandt,  hvad  man  i  Datiden  sagde,   al  han  tilsidst  kun  var 

»Sekretær  for  Bryllupper  og  Begravelser«.  Ogsaa  vigtigere 
Sager  end  den  Slags  ubetydelige  Bevillinger  gik  stadigt  gen- 
nem lians  Hænder,  baade  Embedsudnævnelser  og  Bevillin- 
ger til  Oprettelsen  af  nye  Fabrikker.  Han  holdt  sig  stedse 
tæt  op  til  Gyldenløve,  og  herigennem  faldt  der  jo  altid 
noget  af.  Men  Schumacher  har  paa  sin  Side  intet  Ansvar 
for  at  have  forfordelt  ham.  Da  Krigen  fra  1673  af  stod 
for  Døren,  og  Udenrigspolitikken  mere  og  mere  optog 
Statens  første  Mand,  væltede  han  endogsaa  det  meste  Ar- 
bejde i  Kancelliet  over  paa  Schults  Skuldre.  Men  de  var 
svage,  og  det  var  til  syvende  og  sidst  hans  egen  Skyld,  at 
hans  Skæbne  blev  saa  krank.  Hovedet  svarede  ikke  til 
Fliden,  og  Schult  havde  saa  lidt  Personlighed,  at  han  ikke 
en  Gang  kunde  skaffe  sig  sin  Løn  udbetalt  i  Skatkamret. 
Ynkeligere  og  ynkeligere  bliver  hans  Tiggerbreve  til  GrifFen- 
feld,  hvem  han,  hvis  han  vil  hjælpe,  tilbyder  »den  ringe 
Discretion  paa  1500  Rdlr. ,  nemlig  et  RejsesølvtafFel,  som 
saaledes  skal  blive  gjort,  at  det  noksom  skal  contentere  min 
Herres  Curiosité«.  Brevets  Overskrift  lyder  endda:  »For 
Guds  Skyld,  tager  Patience  dette  til  Ende  at  læse«.  Men 
Schult  var  sig  samtidigt  bevidst,  at  det  ikke  var  ganske 
ufortjent,  naar  hans  Løn  holdtes  tilbage.  Griffenfeld  maatte 
ikke  være  saa  haard  i  sin  Straf,  at  han  ikke  vilde  tilgive 
ham  hans  Fejl.  For  Øjeblikket  havde  han  ikke  10  Rdlr. 
i  Huset.  »Jeg  tilstaar,  at  jeg  ikke  er  saa  flittig  i  mit  Em- 
bede, som  jeg  burde,  men,  kære  Patron,  hvorledes  skulde 
jeg  kunne  tænke  paa  at  ekspedere  Ansøgere,  naar  jeg  i 
mine  egne  Øjne  er  den  ^nikværdigste  af  dem  alle?«  —  Der 
laa  en  Slags  Triumf  i  at  faa  den  Slags  Breve,  men  ganske 
vist,  det  var  en  ringe  Triumf. 

Ved  Siden  af  Virksomheden  i  danske  Kancelli  traadte 
de  andre  Embeder,  som  Schumacher  sad  inde  med,  tilbage 
i  anden  Række.  Man  har  rettet  den  Anke  mod  ham,  at 
Udfærdigelserne    gennem   Kongens    eget   Kammer  ikke    nu 

holdt  op,  men  hvorledes  skulde  det  have  været  muligt, 
naar  Kamret  havde  sit  eget  lille  Omraade,  som  ikke  ved- 
kom Statens  egentlige  Styrelse?  Vist  er  det,  at  man  i  disse 
Aar  sporer  meget  færre  Indgreb  fra  Kamrets  Side  paa 
Kancelliets  Omraade,  end  det  tidligere,  før  1670,  havde 
været  Tilfældet.  Egentlig  var  det  kun  paa  eet  Gebet, 
Kongens  Kammer  greb  ind  i  det  danske  Kancellis  Arbejds- 
felt. Ved  Instruksen  1670  var  Udfærdigelsen  af  Brevene 
til  Udlandet  henlagte  fra  det  tyske  til  det  danske  Kancelli, 
og  vi  havde  samtidigt  erklæret,  at  vi  fra  nu  af  vilde  skrive 
paa  Dansk  i  Stedet  for  paa  Tysk  til  de  Magter,  som  brev- 
vekslede med  os  paa  deres  eget  Sprog.  Man  har  næppe 
Ret  i  at  betragte  dette  som  dikteret  af  en  vaagen  Nationa- 
litetsbevidsthed,  snarere  hænger  det  sammen  med  den  ene- 
vældige Konges  Krav  paa  at  behandles  som  Ligemand  af 
Evropas  andre  Monarker,  en  Fordring,  der  ogsaa  gav  sig  et 
Udslag  i  hans  overvættes  Iver  for  at  blive  tituleret  »Maje 
stæt«  af  de  andre  Herskere.  Men  der  var  mange  Skrivelser 
til  Udlandet,  hemmelige  Befalinger  til  vore  Gesandter  o.  lign., 
som  ikke  vel  kunde  komme  lavere  Kancelliembedsmænd 
for  Øje.  Det  var  med  disse,  som  med  de  mange  »sekrete« 
Sager  i  Frederik  III. s  sidste  Aar.  Det  maa  betegnes  som 
fuldt  forsvarligt,  naar  Kongen  og  Medlemmerne  af  det  nye 
Gehejmeraad  hellere  saa  sligt  udfærdiget  af  Gehejmestats- 
sekretæren  gennem  hans  Kontor  paa  Slottet.  Heri  ligger 
saaledes  ikke  noget  Overgreb  fra  Schumachers  Side.  Men 
det  er  tidligere  (Side  82)  paavist,  at  det  i  Kong  Frederiks 
Tid  var  en  Ulempe  for  Staten,  at  Schumacher  maatte  se 
paa  Administrationen  med  Hofembedsmandens  Øjne  og 
føle  sig  nøjere  knyttet  til  Slottet  end  til  Kancellibygningen. 
Nu  maatte  det  blive  en  Fare  for  ham  selv,  at  han  mindre 
hyppigt  færdedes  ved  Hoffet ,  og  at  andre  Mænd  end  han 
kom  til  at  høre  til  Kongens  daglige  Omgangskreds.  fl 

Peder    Schumachers    øvrige    Embeder    lagde    ikke    saa 

meget  Beslag  paa  hans  Tid,  at  der  er  Grund  til  at  fordybe 
sig  i  dem  under  disse  første  Aar  af  Kristian  V.s  Regering. 
I  Statskollegiet  mødte  han  i  Løbet  af  1671  og  1672  kun  fjorten 
Gange  og  til  langt  hen  i  1678  slet  ikke.  I  Højesteret  var  han  i 
1671  kun  til  Stede  fem  Dage  og  i  1672  og  1673  paa  selve 
Aabningsdagene.  Stillingen  som  Arkivar  tyngede  ham  næppe 
heller  synderligt.  Heraf  maa  man  dog  ikke  lade  sig  for- 
lede til  at  tro,  at  han  stod  uden  Interesse  for  de  to  For- 
samlinger, hvis  Omformning  i  borgerlig  Aand  han  havde 
været  saa  ivrig  for,  at  nu  kun  Halvdelen  af  Assessorerne 
begge  Steder  var  Adelsmænd.  Han  førte  de  Sager,  som  var 
gaaede  gennem  Statskollegiet,  ud  i  Livet,  tidt  i  meget  om- 
formet Skikkelse,  og  hvad  der  er  endnu  vigtigere:  Han  fik 
de  Sager  sendt  til  Kollegiets  Betænkning,  som  han  og  hans 
Venner  ønskede  fremmede. 

Saaledes  var  Peder  Schumachers  Virksomhed  i  disse 
Aar  som  Embedsmand.  Men  Tusinder  af  dygtige  Em- 
bedsmænd er  gaaede  i  Graven,  uden  derfor  at  fortjene  at 
mindes.  Spørgsmaalet  er,  hvilket  Liv  han  formaaede  at 
gyde  i  disse  Former,  om  han  tillige  var  Statsmand  med 
selvstændige  Synspunkter  og  med  en  fast  Haand  til  at  gen- 
nemføre dem. 

Vore  Skolebøger  giver  herom  den  Oplysning,  at  han 
oprettede  Greve-  og  Friherrestanden  og  udfærdigede  Rang- 
forordningen, begge  Dele  for  at  give  den  enevældige  Konge- 
magt større  »lustre«.  Det  er  i  Hovedsagen  alt,  hvad  de 
har  at  melde  om  hans  Reformlovgivning. 

Hertil  er  først  at  sige,  at  det  ikke  er  Schumacher,  som 
har  udfærdiget  Greveprivilegierne  af  Foraaret  1671.  Det  er 
meget  sandsynligt,  at  han  har  billiget  den  Tanke,  som  laa 
bag  dem,  at  man  herigennem  skulde  kunne  skille  den 
Part  af  den  gamle  danske  Adel,  der  endnu  ikke  havde  for- 
sonet sig  med  Tabet  af  sin  politiske  Magt,  fra  den  for- 
handlingsvlilige   Del.      Men    ivrigere   end   han  har    sikkert 

andre,  som  Gyldenløve,  været  for  at  føre  Tanken  ud  i  Livet, 
og  den  norske  Statholder  var  heller  ikke  ufølsom  for  den 
Ære,  at  han  selv  blev  ophøjet  i  den  nye  Stand.  Schumacher 
lod  sig  derimod  hverken  gøre  til  Greve  eller  Friherre,  da 
de  to  Stænder  oprettedes.  Dette  havde  sikkert  været  ham 
let,  hvis  han  havde  villet.  Villum  Lange  skrev  i  Efteraaret 
1670  til  ham  fra  Viborg,  at  der  her  løb  det  Rygte  omkring, 
at  han  vilde  »indlade  sig  i  Adelsstanden«.  Men  ikke  en 
Gang  det  var  sandt,  i  hvert  Fald  var  Tanken  endnu  ikke 
oppe  hos  ham  paa  dette  Tidspunkt. 

Hvad  Rangforordningen  angaar,  hang  den  nøje  sammen 
med  Gemaksordinansen,  Bestemmelsen  om,  hvilke  Rang- 
klasser der  havde  Adgang  til  de  tre  inden  for  hverandre 
liggende  Audiensværelser  foran  Kongens  Gemak.  Man  har 
ikke  mindre  end  tre  Udkast  til  en  Gemaksordinans  fra 
denne  Tid,  men  kun  det  sidste  af  dem  blev  til  den  ende- 
lige Lov.  Den  er  Peder  Schumachers  Arbejde.  Selv  om 
ogsaa  han  var  grebet  af  Tidsalderens  Trang  til  at  dele 
Undersaatterne  i  Klasser,  havde  han  dog  søgt  at  gøre  Be- 
stemmelserne saa  besindige  og  enkle  som  muligt.  Han 
gennemførte,  at  til  det  yderste  Værelse  skulde  der  være  fri 
Adgang  for  »al  Adelen  og  skikkelige^  Borgerstandspersoner 
saa  vel  gejstlige  som  verdslige«.  Men  det  nærmest  foregaaende 
Udkast  havde  bygget  paa  et  meget  kunstigere  System,  paa  en 
Sondring  efter  Rangklasser.  Det  er  derfor  ikke  retfærdigt  at 
lægge  Ansvaret  for  Rangens  Indførelse  alene  paa  Schumachers 
Skuldre,  naar  den  største  Del  deraf  rettelig  tilkommer 
andre.  E^t  tomt  Rangvæsen  stod  ikke  for  ham  som  noget 
særdeles  attraaværdigt. 

Schumachers  Grundtanke  var  en  anden.  Han  havde 
indset,  at  i  et  saa  fattigt  Land  som  Danmark,  og  i  en  paa 
Personligheder  saa  arm  Tid  som  den  daværende,  gjaldt  det 
om  at  tage  alle  Kræfter  i  Brug  og  ikke  skyde  en  hel  Sam- 

*  Rettet  til   > fornemme«. 


157 

fundsklasse  til  Side.  Han  havde  lidligt  lært  Adelens  Værd 
at  kende.  Han  vilde  ikke  trykke  den  ned,  men  hæve 
Borgerstanden  op  ved  Siden  af  den.  Men  det  gjaldt  i  saa 
Fald  om  at  vise  begge  Stænder  Maal,  som  det  var  værd 
at  stræbe  efter,  at  give  dem  Opgaver  at  løse.  Et  Middel 
hertil  var  den  nye  Embedsstand,  hvor  de  dygtigste  af 
Adel-  og  Borgerstanden  kunde  mødes.  Bureaukratiet  stod 
Schumachers  Hjerte  nær,  man  ser  det  bl.  a.  af  Gemaks- 
ordinansen,  hvor  han  lod  dets  Medlemmer  faa  Adgang  til 
det  andet  Audiensværelse.  Tillige  søgte  han  at  holde 
Adelen  i  sin  Helhed  oppe,  dens  Friheder  blev  bekræftede 
af  Kongen,  kun  med  den  Indskrænkning,  som  laa  i  den 
nye  Rangforordning,  og  »saa  vidt  de  ikke  strider  mod 
Vores  absolutum  Dominium,  Suverænitet  og  Arverettighed«. 
Stiftamtmands-  og  Amtmandsstillingerne  besattes  af  Kongen 
»efter  Eders  Opsat«  [o:  Schumachers  Forslag]  med  gode  Adels- 
mænd, og  de  adelige  Sædegaarde  fritoges  for  Beskatning,  saa- 
ledes  som  det  ikke  havde  været  Tilfældet  siden  1660.  Men 
Adelen  viste  sig  ogsaa  denne  Tillid  værdig.  Da  Oprettelsen 
af  de  store  Handelskompagnier,  et  Værk  af  ligefrem  national 
Betydning,  stod  for  Døren,  traadte  en  Række  af  Landets 
Adelsmænd  til  og  sikrede  Iværksættelsen  ved  at  tegne  sig 
som  Aktionærer  deri. 

Selv  at  træde  ind  i  Adelen  var  næppe  en  Tanke,  som  i 
disse  Aar  virkede  særligt  dragende  paa  Schumacher.  Endnu 
under  de  store  Festligheder  i  Juni  1671  ved  Kongens  Salving 
i  Frederiksborg,  hvor  han  dog  sammen  med  Gyldenløve 
spillede  en  fremtrædende  Rolle  og  lagde  Kongeloven  frem 
paa  Altret,  nøjedes  han  med  at  modtage  Kongens  Billede 
i  Brillanter  som  Løn,  kort  i  Forvejen  havde  han  faaet 
Excellencetitlen.  Maaske  fandt  man  herefter,  at  der  laa  en  for 
stærk  Modsigelse  i,  at  en  Mand  med  Navnet  »Skomager« 
(som  det  udtaltes  i  København)  havde  naaet  en  saa  ind- 
flydelsesrig Stilling.     Men  da   der  blev  Tale   om  et  Navne- 

skifte,  valgte  lian  med  borgerlig  praktisk  Sans  den  Frem- 
gangsniaade  at  skaffe  sig  adelige  Rettigheder  for  det  Gods, 
som  han  havde  samlet  i  Norge  ved  Mageskifte  og  Gave 
fra  Kronen.  Det  var  den  samme  Fordel,  som  Staden  Kø- 
benhavn havde  erhvervet  for  sin  Jordejendom  ved  Friheds- 
brevet  i  1658.  Dette  norske  Gods  fik  nu  d.  14.  Juli  1671 
Navnet  GrifTenfeld,  og  dets  Ejer  tog  Navn  efter  det.  Paa 
To-Maanedersdagen  derefter  blev  han  fra  Sekretær  i  Ge- 
hejmeraadet  virkelig  Gehejmeraad,  en  Stilling,  som  han 
længe  havde  haft  inde  af  Gavn.  Kongen  følte  selv  dette, 
da  han  bestemte,  at  Griffenfelds  Løn  skulde  regnes  fra 
umiddelbart  efter  hans  Tronbestigelse.  Endelig  fik  han  i 
Oktober  Maaned  paa  Rosenborg  Dannebrogsordenens  Rid- 
derkors. 

Men  der  laa  heri  intet  om,  at  han  skulde  have  brudt 
med  sin  Stand,  fordi  han  nu  var  stillet  paa  lige  Fod  med 
Adelen.  De  Ord  gjaldt  stadigt  om  ham,  som  Villum  Lange 
havde  skrevet  kort  efter  den  nye  Konges  Tronbestigelse: 
.  . .  »Haver  jeg  det  Haab,  at  1  som  en  vis  og  klog  Mand, 
og  som  jeg  aldrig  haver  fornummet  at  være  plaget  med 
Misundelse  og  andet  noget  saadant  Skarn;  I  derfore  gerne 
ser  og  lægger  Vind  paa,  at  andre  af  Eders  Stand  iiiaa  og- 
saa  høres  hos  Kongen.«  For  at  stille  de  borgerlige  lige 
med  de  adelige,  foreslog  han  senere  Schumacher  at  skaffe 
Højesterets  Medlemmer  samme  privilegerede  Stilling  som 
Adelen.  »Jeg  mener  nok,  lægger  I  Haanden  derpaa,  driver 
I  det  nok  til  Ende,  hvilket  skulde  være  baade  Kongen  og 
Landet  nytteligt,  at  mange  stræbede  efter  at  gøre  sig 
dygtige  til  Kongens  Tjeneste,  og  Eder  skulde  det  være  til 
ævig  Berømmelse  og  hæderlig  Eftermæle«.  Villum  Lange 
tog  ikke  Fejl  i  denne  Vurdering  af  Borgerstandens  Søn, 
saa  fuldkommen  fri  for  Smiger  som  den  tillige  er.  Det  er 
just  det  karakteristiske  for  ham,  at  han  uden  Nid  drager 
alle  brugbare  Kræfter  inden   for  de  lavere  Stænder  frem  i 

Lyset,  og  det  er  et  Vidnesbyrd  om  hans  skarpe  Hlik,  at 
han  forstaar  at  finde  disse  Mænd.  Størst  af  alle  de  Navne, 
som  GrifTenfeld  som  Statsmand  knyttede  til  sit,  er  vel 
Niels  Stensens.  Det  var  Griffenfeld,  som  paa  et  Tidspunkt, 
da  den  berømte  Anatom  og  Geolog  havde  svækket  sin 
Stilling  herhjemme  ved  at  gaa  over  til  Katholicismen, 
reddede  ham  for  Fædrelandet  og  drog  ham  til  vort  Univer- 
sitet. Griffenfeld  kunde  ikke  for,  at  Steno  senere  fandt 
sin  Stilling  herhjemme  uholdbar  paa  Grund  af  Gejstlighe- 
dens Drillerier,  brød  over  tvært  og  forlod  det  hele.  Mænd 
som  Thomas  Kingo  og  Kartografen  Johannes  Mejer  blev 
paa  tilsvarende  Maade  tagne  under  Armene.  Ganske  vist 
falder  den  største  Del  af  hans  Virksomhed  som  Mæcen 
nogle  Aar  senere,  da  han  som  Rigskansler  stod  paa  Mag- 
tens Tinde,  og  der  vil  da  blive  Lejlighed  til  at  tale  nær- 
mere om  den. 

I  de  første  Aar  efter  1670  gik  Griffenfelds  Arbejde  især 
i  Retning  af  at  højne  de  ufrie  Stænder,  Gejstlighed  og 
Borgerstand,  i  deres  Helhed.  Han  satte  ikke  Maalene  lavt, 
han  krævede  meget,  til  Gengæld  for  hvad  han  gjorde  for 
Embedsstanden.  I  alle  de  kongelige  Ekspektancebreve  paa 
Embeder  har  han  egenhændig  tilføjet:  .  .  .  »og  med  saa 
Skjel  [o:  paa  den  Betingelse],  han  imidlertid  udi  Lærdom, 
Liv  og  Levnet  sig  saaledes  skikker  og  forholder,  som  det 
en  retsindig  Guds  Ords  Tjener  eigner  og  vel  anstaar,  saa 
ingen  billig  Aarsag  haver  sig  over  hannem  at  besverge.« 
Det  var  derfor,  han  gjorde  sig  det  til  Vane,  naar  Kandidater 
kom  til  ham  for  at  søge  Embeder,  at  spørge  dem,  om  der  var 
nogen  Side  af  deres  Fag,  som  de  særligt  havde  lagt  sig  efter. 
Nævnede  de  da  et  eller  andet  for  ham,  var  hans  Viden  saa 
rig,  at  han  kunde  rette  Krydsspørgsmaal  til  dem  paa  deres 
særlige  Omraader.  I  Samklang  hermed  er  det,  at  man  mange 
Aar  efter  i  et  hemmeligt  Rum  i  Griffenfelds  Stol  i  Nikolaj  Kirke 
fandt   en  Række  smaa   Papirslapper,    hvorpaa   han   havde 

optegnet  sine  Domme  over  Prøveprækenerne,  som  han  her- 
fra stadigt  var  Vidne  til.  Optegnelserne  gaar  fra  Slutningen 
af  1672  til  tre  Dage  før  hans  Fald.  De  er  ægte  Gritfen- 
feldske  i  deres  Tone,  men  bærer  samtidigt  Vidnesbyrd  om 
hans  store  Pligtoplyldenhed.  Om  en  Kandidat  hedder  det: 
»Har  gode  res  [o:  Indholdet  er  godt],  rørende  Gaver,  synes 
at  han  vil  efterabe  Magister  Michael,  kan  vel  blive  be- 
fordret en  Gang.«  Om  en  anden:  ».  .  .  holdt  en  god 
Præken,  forcerede  sin  Stemme  ved  umaadelig  Skrigen, 
kunde  være  tjenlig  til  Aftensangspræst  i  en  Købstad«.  Man 
kan  forstaa,  at  det  allerede  i  Sommeren  1672  lød  om 
Griffenfeld  fra  Præsternes  Side,  at  han  »ene  nu  fast  er 
(iejstlighedens  Støtte  og  Forsvar«. 

Der  blev  snart  rettet  den  Anke  mod  Peder  Griffenfeld, 
at  han  var  for  ivrig  efter  at  hjælpe  sine  nærmeste  frem  til 
Embedsposter.  Det  kan  ikke  nægtes,  at  der  er  noget  sandt 
heri;  Familien  Schumachers  Slægtssammenhæng  fornægtede 
sig  ikke,  da  et  af  dens  Medlemmer  var  kommet  saa  stærkt 
frem  i  Lyset.  Broderen  Albert  Schumacher  blev  tidlig 
Kommissarius  paa  Holmen  og  Generalpostmester  i  Norge, 
Fætteren  Gert  Schrøder  fra  Roskilde  blev  Sekretær  i  danske 
Kancelli,  og  Apoteker  Mejers  Søn,  Henning,  som  ægtede 
Gert  Schrøders  Søster,  fik  faa  Aar  senere  en  tilsvarende 
Stilling.  Med  de  tre  Svogre  gik  det  paa  lignende  Maade, 
navnlig  havde  Karen  Schumachers  Mand,  Jørgen  Fogh, 
der  i  en  tidlig  Alder  var  bleven  Raadmand  og  derefter 
Borgmester  i  København,  Lykken  med  sig,  da  han  holdt 
sig  nær  til  sin  mægtige  Konebroder.  Det  kan  være  sandt, 
at  disse  Mænd  og  flere  end  de  næppe  var  komne  saa 
hurtigt  frem  i  Verden,  hvis  de  ikke  havde  kunnet  støtte 
sig  paa  Protektion,  men  at  denne  Protektion  ikke  var 
ufortjent,  fremgaar  alene  af,  at  de,  paa  Jørgen  Fogh  nær, 
senere  slap  helskindede  gennem  den  store  Krise.  De  havde 
vist  sig   som    saa   dygtige   Embedsmænd,    at   der  ikke  var 

Tale  om  nu  at  standse  dem  paa  deres  Bane,  og  de  steg  i 
de  følgende  Aar  stadigt  højere.  Man  kan  derfor  sige,  at 
GrifFenfeld  dannede  Skole,  og  sligt  kunde  kun  ske,  fordi 
han  traf  et  omhyggeligt  Valg  mellem  dem,  som  han 
ønskede  at  hjælpe  frem.  En  god  bekendt  af  ham  fortæller, 
at  han  en  Dag  efter  at  have  spist  til  Middag  hos  Griffen- 
feld  fremsatte  det  Ønske,  at  denne  skulde  tage  sig  af  en 
Frænde,  Korfits  Luft,  som  ikke  nød  synderlig  Anseelse.  Grif- 
fenfeld  forlod  ham  først  uden  at  give  et  Ord  til  Svar,  men  da 
han  havde  gaaet  en  Tur  rundt  i  Haven,  kom  han  tilbage  og 
sagde  omtrent  disse  Ord:  »Jeg  og  vi  allesammen  vil  sidde 
paa  Bænk  med  Adelen,  men  dér  skal  ingen  Narre  til!« 

Griffenfelds  ene  Virksomhed  i  disse  Aar,  den  som  om- 
fattede, hvad  der  nu  især  ligger  under  Ministeriet  for  Kirke- 
og  Undervisningsvæsenet ,  var  maaske  den  kæreste  for 
ham.  Han  virkede  her  i  Samklang  med  sin  gode  Ven, 
Biskoppen  over  Sjællands  Stift,  Hans  Vandal,  og  den  Inter- 
esse han  viser  for  Universitetets  Trivsel,  vidner  om,  at 
hans  Ungdoms  Studietid  endnu  var  ham  et  kært  Minde. 
Men  ogsaa  paa  et  andet  Omraade,  til  den  egentlige  Borger- 
stands Trivsel,  har  Peder  Griffenfeld  virket,  Colbert  var 
hans  Forbillede,  og  om  noget  Steds  kan  man  her  anvende 
Villum  Langes  Ord  omen  »ævig  Berømmelse  og  et  hæderlig 
Eftermæle«. 

Borgerfølelsen  springer  frem  hos  ham  paa  mange  Steder, 
bl.  a.  i  hans  Voteringer  i  Statskollegiet,  hvor  den  kun  til  Tider 
neutraliseredes  af  en  endnu  stærkere  Følelse,  af  hans  Pietet 
over  for  Kongemagten.  »Hvad  Hans  Majestæt  for  hans 
egen  Interesse  vil  ej  gøre,  sker  vel  ej  heller  nogen  privat,« 
siger  han  ved  en  Lejlighed;  en  anden  Gang,  da  der  tales 
om,  hvor  vidt  Bartskærerne  skal  have  Lov  til  at  holde 
Gæstebud  i  deres  Lav,  og  Beetz  foreslaar,  at  det  skal  til- 
lades, mod  at  de  betaler  3  Bdlr.  til  Kongen,  vil  Griffenfeld 
have  Summen   forhøjet  til   30   Bdlr.     Men  ved   andre   Lej- 

ligheder,    naar  Statens   Interesser   ikke   kommer   i  Betragt- 
ning,   er    han    mildere   end   de   fleste.     Det  var  et  Led    af 


KAREN   SCHUMACHER 
Efter  Maleri  af  H.  Dilniar  paa  Frederiksborg 


Datidens  økonomiske  System   at   simphficere  Handelen   og 
gøre    den   overskuelig    ved   at   samle   den   paa    enkelte    be- 

gunsligede  Steder.  GrifTenfelds  gode  Hjerte  og  sunde  Blilc  rejste 
sig  mod  de  yderste  Følger  lieraf,  som  naar  man  vilde  ophæve 


JØRGEN   FOGH 

Efter  Stik  af  Schaten  (efter  Wuchters  Maleri) 


Toldstederne  i  visse  Byer  og  derved  risikerede   at   lamslaa 
disse.  »Synes  en  liaard  Maade  at  beskære  Folk  den  Næring, 

de  er  kommen  udi«,  siger  han  herom.  En  anden  Gang, 
da  der  var  Tale  om  den  norske  By  Frederikstads  Gen- 
opførelse, og  det  blev  hævdet,  at  Bygningerne  efter  Loven 
skulde  være  grundmurede,  ønskede  han,  at  man  skulde  se 
gennem  Fingre  med  dem,  der  byggede  af  Bindingsværk. 
»Det  er  uraisonabelt  at  paalægge  Vilkaar,  som  ikke  kan 
præsteres.« 

GrilTenfeld  indskrænkede  sig  imidlertid  ikke  til  at  vise 
sin  Kærlighed  til  Handels-  og  Industristanden  i  Ord,  han 
førte  de  Tanker  ud  i  Praksis,  som  Forfatteren  af  »Fyrste- 
lig Tankering«  havde  slaaet  til  Lyd  for.  Den  22de  Septbr. 
1670  ekspederede  han  den  kongelige  Forordning  om  Kom- 
mercekollegiets  Oprettelse.  Det  skulde  overveje ,  »hvor- 
ledes Manufakturer  her  udi  Landene  vel  kan  indrettes,  og 
Landsens  Frugter  og  den  af  Gud  her  udi  Landene  givne 
Velsignelse  Indbyggerne  til  Gavn  og  Bedste  vorde  negotieret 
og  forhandlet«.  Desuden  maatte  Kollegieherrerne  være  be- 
tænkte paa,  hvorledes  »Kommercierne,  saa  vel  inden  som 
uden  Europam«,  kunde  fremmes.  Maalet  var  at  skaffe 
Penge,  som  er  »Sjælen  ud  af  Kommercien« ;  Datiden  mente 
jo,  at  Penge  var  den  sande  Rigdom,  og  at  der  kun  fandtes 
en  bestemt,  stadigt  roulerende  Mængde  af  dem  i  Verden, 
hvoraf  enhver  Stat  burde  se  at  tilrive  sig  saa  meget  som 
muligt.  Men  dette  kunde  kun  ske  gennem  at  oprette  en 
hjemlig  Industri,  som  hindrede  Pengene  i  at  gaa  ud  af 
Landet,  og  man  burde  erhverve  Raaprodukter  saa  billigt 
som  muligt  fra  egne  Kolonier  i  fremmede  Verdensdele. 
Saa  kunde  det  gaa  saa  vel,  »at  ikke  fremmede  sig  med  vores 
Skade  skulle  berige,  men  vores  Landes  Indbyggere  efter- 
haanden  komme  ind  igen  med  Trafikken ,  som  omkring- 
liggende, endog  ingenlunde  saa  bekvemt  situerede  Naboer  os 
ganske  haver  sat  ud  af  Possession  med«. 

Tanken  havde  været  fremme  tidligere.     Allerede  i  1668 
var  der  gjort   et  Tilløb   til    at   oprette   en   Raadsforsamling 

for  Sager,  som  angik  Handel  og  Haandværk,  og  en  ind- 
vandret Hollænder,  Simon  Petkum,  der  i  flere  Aar  havde 
været  i  dansk  Tjeneste,  var  bleven  sat  i  Spidsen  derfor. 
Planen  viste  sig  imidlertid  den  Gang  dødfødt.  Frederik  III. s 
sidste  Aar  var,  som  tidligere  sagt,  ikke  gunstige  for  Nyskab- 
ninger  af  nogen  Art,  og  Petkum  synes  tillige,  af  hans  mange 
Modstandere  at  dømme,  at  have  været  en  vanskelig  Natur, 
der  næppe  var  den  rette  Mand  paa  en  saa  krævende 
Plads.  Selv  erklærede  han  over  for  Charlotte  Amalies 
hessiske  Hovmester,  der  ønskede  ham  til  Lykke  med  det 
nye  Værk,  at  det  vilde  ikke  gaa,  med  mindre  man  gav 
fremmede  af  den  reformerte  Religion,  der  vilde  bosætte 
sig  herinde,  større  kirkelig  Frihed.  Resultatet  blev  i  hvert 
Fald,  at  det  hele  ikke  gik.  Da  Tanken  nu  igen  blev  taget 
op,  var  det  naturligt,  at  Religionsspørgsmaalet  snart  maatte 
komme  paa  Tapetet.  Gyldenløve  og  flere  andre  lovede  sig 
et  stort  Resultat  for  den  danske  Handel,  hvis  der  blev  ind- 
ført en  saa  udstrakt  Religionsfrihed  som  muligt  for  frem- 
mede, der  nedsatte  sig  her  i  Landet.  Griffenfeld  stillede 
sig  mere  tvivlende  over  for  Virkningen  deraf,  det  samme 
havde  jo  Forfatteren  af  »Fyrstelig  Tankering«  gjort.  I 
September  1670  kom  det  for  i  StatskoUegiet,  hvor  vidt 
man  skulde  indføre  Religionsfrihed  i  Fredericia.  Peder 
Schumacher  stemte  derfor,  men  da  Byen  senere  fik  sit 
Frihedsbrev,  maatte  han  efter  Kanslerens  Ordre  stryge 
denne  Bestemmelse  deri.  Aaret  efter  vilde  han  ganske 
vist  ikke  gaa  med  til  at  give  portugisiske  Jøder  Samvittig- 
hedsfrihed i  visse  danske  Byer,  maaske  fordi  de  i  Forvejen 
havde  faaet  frit  Lejde  herinde,  men  da  den  franske  Ge- 
sandt Terlon  ansøgte  om  Tilladelse  til  at  bygge  et  katholsk 
Kapel  i  København,  var  han  og  Gyldenløve  enige  om  at 
tilraade  dette.  Hele  Spørgsmaalet  om  Indvandring  fik  dog 
ringe  praktisk  Betydning  i  Griffenfelds  Tid.  Man  har 
imidlertid  lagt  stor  Vægt  paa  hans  vaklende  Stilling  i  denne 

Sag,  har  benyttet  den  til  at  frakende  ham  virkehg  Interesse 
for  Handelsstandens  Opkomst,  og  sagt,  at  han  var  i  Hæn- 
derne paa  Gejstligheden,  der,  bornert  som  den  var,  ønskede 
at  rejse  alle  mulige  Hindringer  mod  anderledes  tænkende. 
Men  er  det  i  Virkeligheden  troligt,  at  han  har  tillagt  denne 
Sags  Afgørelse  større  Betj^dning,  og  var  det  herpaa,  den 
danske  Handels  Fremme  beroede?  Naar  man  gennemlæser 
de  Betænkninger,  som  blev  afgivne  af  Modstanderne  mod 
Forslaget,  synes  Modgrundene  ret  overbevisende.  Korfits 
Trolle  hævdede,  at  »Religionens  Friheds  Tilladelse  i  en  By 
og  deres  [Katholikernes]  Kirkes  Opbyggelse  hjælper  slet 
intet  alene  til  nogen  Trafiks  Formering«,  hvad  der  frem- 
gik af,  at  Katholikerne  i  de  sidste  tyve  Aar  havde  haft  fri 
Religionsøvelse  i  København  i  forskellige  Gesandters  Huse. 
»Thi  de  Købmænd,  som  haver  Middel,  søger  langt  flittigere 
og  genier  de  Lande  og  Byer,  hvor  de  kan  have  store  Ge- 
vinster paa  deres  Handel«.  Kristen  Skeel  var  enig  med 
ham  i,  at  »man  ser  ikke,  at  Commertien  derover  des  mer 
florerer,  mens  snarere  skulde  være  udi  den  underdanig 
Mening,  at  anden  Frihed  og  nogen  Forlindring  paa  Toldene 
...  [kunde  hjælpe],  anseendes,  Nytte  og  Frihed  er  dette, 
som  avancerer  Købmandskab  og  Comertien,  og  Religionen 
af  de  Heste  udi  den  Cas[us]  bruges  til  Prætekst  og  Skjul«. 
Var  Griffenfeld  meget  skyldig,  naar  han  under  disse  For- 
hold ikke  satte  mere  ind  paa  at  gennemtvinge  en  For- 
anstaltning, hvis  praktiske  Nj^tte  var  saa  omtvistelig? 

Det  nye  Kommercekollegium  bestod  af  Gyldenløve  som 
Præsident,  næst  ham  fulgte  Niels  Juels  Broder,  Jens  Juel, 
som  Vicepræsident.  De  menige  Medlemmer  var  de  ansete 
københavnske  Købmænd  Hans  Nansen,  der  var  Farbroder  til 
Peder  Schumachers  senere  Hustru,  og  Peder  Pedersen  Lerke; 
hertil  kom  Andreas  Timpf,  forhen  polsk,  nu  dansk  Mønt- 
mester, og  den  bekendte  nederlandske  Købmand  Gabriel 
>hu'selis.     Sekretær  var  Melkior  Røtlin ,    tidligere   Sekretær 

ved  det  lybske  Kontor  i  Bergen.  Man  ser,  hvor  stærkt 
Hensyn  der  ved  Valget  var  taget  til  Kendskab  til  uden- 
landske Forhold.  GrifTenfeld  føjede  i  Aarenes  Løb  enkelte 
Medlemmer  til,  karakteristiskt  er  det  navnlig,  at  han  satte 
Otte  Skeel  ind,  det  viser,  hvor  tro  han  var  sin  Overbevis- 
ning om ,  at  Adelsmand  og  Borger  burde  følges  ad  i  alle 
Virksomheder  under  det  nye  Styre.  Kollegiet  fik  anvist 
Bolig  i  Kristian  IV. s  gamle  Børs,  som  var  i  en  temmelig 
forfalden  Tilstand,  men  nu  blev  taget  under  grundig  Repara- 
tion. Det  bestemtes  kort  efter,  at  denne  skønne  Bygning 
overhovedet  igen  skulde  anvendes  til  det  Brug,  »hvortil  den 
en  Gang  blev  anlagt  og  funderet«.  Alle,  som  plejede  at 
leje  Kramboder  rundt  om  i  København,  skulde  for  Frem- 
tiden tage  dem  paa  Børsen  eller  aarligt  erlægge  4  Rdlr.  til 
dens  Vedligeholdelse.  De  to  Kanaler  paa  begge  Sider 
fyldtes  nu  igen  med  Skibe,  som  lossede  deres  Indhold  ind 
i  de  store  Lagerrum  i  Bygningens  Dyb.  Kommercekollegiet 
holdt  sine  Møder  midt  i  det  travleste  Handelsliv,  det  havde 
nær  Føling  med  de  Virksomheder,  som  det  var  dets  Opgave 
at  tjene. 

Den  nye  Tid,  som  syntes  at  stunde  til,  greb  Gyldenløve 
stærkt,  han  var  fuld  af  Iver  for  at  være  med  til  at  skabe 
den,  og  let  som  han  var  at  begejstre,  sluttede  han  sig 
gerne  til  alle  vidtgaaende  Forslag.  Mere  Betydning  for 
del  daglige  Arbejde  end  han  synes  Jens  Juel  at  have  haft, 
han  var  en  nøgtern  Natur  med  Arbejdsevne  og  praktisk 
Kundskab  og  kom  i  Tidens  Løb  til  at  slaa  Griffenfeld 
meget  nær.  Megen  Værdi  har  sikkert  ogsaa  de  borgerlige 
Assessorers  Bidrag  haft,  Hans  Nansen  var  desuden  en  vel- 
staaende  Mand,  som  ikke  var  bange  for  at  vove  sine  Penge 
i  de  nye  Foretagender,  som  nu  skulde  sættes  paa  Benene. 
Griffenfeld  selv  havde  hidtil  kun  beskæftiget  sig  lidet  med 
økonomisk  Politik.  Man  ser  derfor,  at  Stødet  til  de  nye 
Indretninger  ofte  kommer  fra  andre   end   ham.     Men  naar 


168 

Tanken  blot  er  udtalt,  griber  han  den  med  ægte  Stats- 
niandsblik,  tbrmer  den  i  en  brugbar  Skikkelse  og  fører 
den  ud  i  Livet.  Man  kan  indvende,  at  dette  ikke  er 
Vidnesbyrd  om  nogen  stor  aandelig  Selvstændighed,  men  i 
Statsmandsgerning  ligger  Hovedvægten  paa  Tankernes  Ud- 
førelse i  Praksis.  Griffenfelds  Stilling  som  Lederen  af 
danske  Kancelli  anviste  ham  netop  den  mere  tilbagetrukne 
Rolle  at  skaffe  Kommercekollegiets  Forslag  Lovgyldighed 
gennem  kongelige  Paabud.  Den  Tanke  kan  desuden  ikke 
afvises,  at  han  ofte  selv  har  staaet  bag  ved  de  Forslag, 
som  fremkom  i  Kollegiet  gennem  Gyldenløve,  Jens  Juel  og 
Hans  Nansen. 

Man  lagde  først  og  fremmest  Vægt  paa  at  skabe  Kom- 
pagnier til  Handelen  paa  de  fremmede  Verdensdele.  Af 
faste  Punkter  havde  man  i  Indien  Trankebar,  og  et  ost- 
indisk Kompagni  var  i  Virksomhed  allerede  før  Kristian  V.s 
Tronbestigelse.  Peder  Schumacher  havde  da  som  Sekretær 
i  Kancelliet  hjulpet  Direktørerne  Kort  Adeler  og  Povl 
Klingenberg  til  Rette  paa  forskellig  Maade.  Tilsvarende 
havde  vi  i  Vestindien  under  Frederik  HLs  senere  Aar  be- 
sat Øen  St.  Thomas,  men  Handelen  var  gaaet  fuldkommen 
i  Staa  paa  Grund  af  de  urolige  Forhold,  som  herskede 
derude.  Nu  udstedtes  der  i  Novbr.  1670  og  Marts  1671  Ok- 
troyer  og  Reglementer  for  to  nye  Kompagnier,  .et  ostindisk 
og  et  vestindisk.  Deltagerne  i  disse  Aktieselskaber  var 
dels  adelige  og  dels  borgerlige,  Kongen  selv  staar  øverst 
paa  Listen  i  Indtegningsbogen  over  det  vestindiske  Kom- 
pagnis Participanter,  og  han  skrev  sig  for  en  Sum  af 
6000  Sletdaler.  I  det  hele  var  der  i  dette  Selskab,  hvis 
Forhold  vi  kender  bedst,  tegnet  et  Beløb  af  over  50,000 
Daler.  Det  ostindiske  Kompagni  sikrede  sig  i  Løbet  af 
kort  Tid  et  Beløb  af  150,000  Rdlr.  Men  vigtigere  end 
Kongens    Pengegaver    var    de    Skibe    og   Søfolk,    som    han 

stillede  til  Kompagniernes  Raadighed,  og  det  bedste  var  de 
Frihedsbreve,  som  han  gav  dem,  paraferede  af  Schumacher. 
Som  Direktør  i  det  nye  ostindiske  Kompagni  traadte 
Jens  Juel  ind  ved  Siden  af  de  samme,  som  havde  staaet  i 
Spidsen  for  det  tidligere  Aktieselskab.  Som  kongevalgte 
Direktører  for  det  vestindiske  Selskab  var  Jens  Juel  og 
Peder  Pedersen  Lerke  foreslaaede,  Schumacher  føjede  her- 
til Hans  Nansens  Navn.  Men  det  var  tilHge  Schumacher, 
som  strøg  den  Bestemmelse  ud,  at  der  skulde  følge  konge- 
lig Bekræftelse  paa  Aktionærernes  Direktørvalg,  og  som 
med  praktisk  Blik  forandrede  Ordene,  at  de  seks  Direktører 
havde  Fuldmagt  til  at  træffe  Dispositioner  for  Selskabet, 
til,  at  der  hertil  kun  behøvedes  to  af  dem.  Det  er  ogsaa 
hans  Finger,  vi  kan  spore  i  den  Bestemmelse,  at  af  de 
fire  Tilsynsmænd  skal  to  være  adelige  og  to  borgerlige, 
ligesom  i  Ordene  om  Generalforsamlingerne:  »Ikke  heller 
skal  nogen,  hvor  stor  Del  han  deri  [o :  i  Kompagniet] 
haver,  have  mere  end  een  Stemme»,  en  Bestemmelse,  der 
peger  lige  i  Retning  af  vor  Tids  Andelsforetagender.  I  det 
hele  har  Styrelsen  inden  for  dette  nye  Foretagende  et  til- 
talende frisindet  Præg  (Direktørerne  træffer  f.  Eks.  deres 
Beslutninger  ved  Stemmeflerhed).  Men  desforuden  lagdes 
der  en  overordentlig  Magt  i  Kompagniets  Hænder,  det 
maatte  i  Kongens  Navn  slutte  Alliancer  med  Regeringerne 
i  Vestindien  samt  i  Nødsfald  føre  Krige  mod  dem,  det 
maatte  oprette  Loger  og  Kontorer,  hvor  det  selv  ansaa  det 
for  bedst.  Kongen  vilde  udnævne  Officerer  og  Guvernører 
efter  Kompagniets  Forslag,  det  skulde  selv  udnævne  de 
øvrige  Embedsmænd  i  Kolonierne,  og  de  Præster,  som 
Direktørerne  beskikkede,  skulde  senere  efter  deres  Hjem- 
komst til  Danmark  forfremmes  i  Kongens  Tjeneste.  Det 
ostindiske  Kompagnis  Oktroy  svarer  ganske  nøje  til  den 
vestindiske.  Men  der  er  tillige  en  slaaende  Lighed  mellem 
disse  danske  Frihedsbreve   og   Indretningen   af  de   franske 

Kompagnier,  som  samtidigt  under  Colbert  stod  deres  Prøve 
og  førte  store  Rigdomme  ind  over  Ludvig  XIV. s  Frankrig. 
Ligheden  er  næppe  tilfældig,  de  franske  Forhold  har  vist- 
nok staaet  som  Forbillede  for  Peder  Schumacher.  Det 
frie  Selvstyre,  som  han  indrømmede  vore  Handelsselskaber, 
var  vel  næppe  helt  efter  hans  Hoved.  Paa  sammeTid  vilde  han 
ikke  gaa  med  til  Hofpræsten  Hans  Leths  Forslag  om  Op- 
rettelsen af  en  Institution,  der  skulde  være  raadgivende 
ved  Præstekalds  Besættelse,  aabenbart  fordi  det  stred  mod 
Enevældens  Grundtanker.  Naar  han  paa  Handelens  Om- 
raade  strakte  sig  saa  vidt,  kan  man  da  deraf  slutte,  hvor 
stor  Vægt  han  lagde  paa  dens  Opkomst.  Har  det  bidraget 
til  hans  Imødekommenhed,  at  Medlemmerne  af  Handels- 
kompagnierne  dannede  en  Slags  Overklasse  af  fornemme, 
velstaaende  og  »skikkelige«   Mænd? 

En  god  Tid  synes  nu  at  være  begyndt  for  de  to 
nystiftede  Handelsselskaber,  og  den  varede,  indtil  den 
evropæiske  Krig  kom  og  forst3Trede  den  sikre  Handelsfor- 
bindelse. Da  blev  Kongen  desuden  tvungen  til  at  formindske 
Antallet  af  de  Søfolk  og  Skibe,  som  han  kunde  udlaane 
til  Selskaberne.  Hvor  stort  Udbytte  Aktionærerne  i  disse 
Aar  har  faaet  af  deres  indskudte  Kapital,  er  det  ikke  mu- 
ligt nu  at  opgive,  thi  ikke  alene  fandt  Indbetalingen  af  de 
tegnede  Beløb  Sted  i  Portioner  med  ulige  Mellemrum,  men 
desuden  modtog  flere  af  Andelshaverne  en  stor  Del  af 
deres  Fortjeneste  i  Naturalier.  Noget  kan  man  dog  vel  slutte 
af  Fortegnelserne  over  de  Varer,  som  det  vestindiske  Kom- 
pagnis Skibe  »Pelican«,  »Færø«  og  »St.  Thomas«  bragte 
hjem  i  Aarene  1673 — 75,  da  den  bedste  Tid  allerede  var 
forbi,  og  af  Oplysningerne  om  de  Priser,  som  betaltes  der- 
for paa  Auktionerne  i  København.  Varerne  var  bl.  a. 
Sukker,  Ingefær,  Indigo,  Tobak  og  Bomuld.  Det  første 
Skibs  Ladning  indbragte  ialt  ca.  9,200  Daler,  »Færø«  gav 
mellem  21   og  22,000  Daler,    og    »St.  Thomas«    10,500   Dir. 

Mere  end  40,000  Daler  i  Bruttoindtægt  i  Løbet  af  tre  mindre 
gode  Aar  synes  dog  et  antageligt  Udbytte  af  en  Aktiekapital 
paa  ca.  50,000  Daler,  hvis  denne  ikke  er  bleven  forøget 
ved  senere  Indskud.  For  det  ostindiske  Kompagnis  Ved- 
kommende har  vi  kun  en  Liste  bevaret  over  Skibet  »For- 
tuna« s  Ladning,  der  solgtes  i  København  i  Oktober  1673 
og  bl.  a.  omfattede  337,400  M  Peber,  41,800  Ti  Pudder- 
sukker, 31,100  E  Salpeter,  4,400  E  Kandis,  3,900  U  Indigo, 
8,647  Stkr.  Kattun  og  360  E  Nelliker.  Ogsaa  her  drejede 
det  sig  aabenbart  om  store  Beløb.  Anders  Bording  siger 
om  Udbyttet  i  dette  Selskab,  at  det 

»skal  beløbe  sig,  som  os  er  vorden  sagt, 

til  nier  end  dobbelt  det,  som  deriidi  var  lagt.« 

Rent  bortset  fra  Aktionærernes  Udbytte  maa  man  dog 
heller  ikke  glemme,  at  Handelen  medførte  andre  Fordele. 
Direktørerne  for  det  vestindiske  Kompagni  beraaber  sig 
1674  paa,  at  de  ved  Handelen  har  underlagt  Kongen  nye 
Lande,  og  at  over  3 — 400  Mennesker  under  hans  Overhøj- 
hed har  deres  Næring  af  denne  Handel  og  kan  give  ham 
Skat  og  Konsumtion. 

GrifFenfeld  var  utrættelig,  naar  det  drejede  sig  om  at 
give  Handelsselskaberne  al  den  Understøttelse,  som  Stats- 
magten formaaede.  Navnlig  var  han  ivrig  for  at  aabne 
dem  nye  Virkeomraader,  og  han  skrev  i  Kongens  Navn 
Breve  til  de  orientalske  Fyrster,  til  Najken  af  Tanjour  i 
Nærheden  af  Trankebar,  til  Sultanen  af  Bantam  paa  Java, 
til  Kejseren  af  Japana  og  Kongen  af  Visipur,  og  hvad  alle 
disse  mærkelige  Fyrstendømmer  hed,  for  at  skaffe  Tilladelse 
til  at  oprette  nye  Kontorer  i  de  fjerne  Egne.  Sultanen  af 
Bantam  skikkede  som  Vidnesbyrd  om  sin  Højagtelse  en 
Diamantring  til  Kongen  af  Danmark,  som  Gengave  sendtes 
fra  vor  Side  en  talende  Prøve  paa  evropæisk  Kultur,  en 
Kartove.     Selv   med    Forindiens   Overhersker  Stormogulen, 

der  i  1668  fra  dansk  Side  havde  faaet  tilsendt  Krone, 
Sværd  og  Scepter  af  Rav,  knyttedes  der  nu  igen  Forbin- 
delse. Griflenfeld  opfordrede  ham  til  at  tilholde  sine  Under- 
saatter  i  Bengalen  at  erstatte  den  danske  Konges  Un- 
dersaatter  paa  Dansborg  og  i  Trankebar  den  Skade,  de 
havde  lidt.  En  dansk  Statsmand,  som  griber  ind  i  Østens 
fjerne  Forhold!  Der  hviler  Eventyrets  Glans  over  en  saa- 
dan  Kendsgerning,  Horisonten  udvides  for  alle  herhjemme. 
Den  danske  Handelsverden  maatte  føle  Virkelysten  vaagne 
i  sig,  naar  den  saa,  hvilken  forstaaende  Bistand  den  mødte 
fra  oven. 

Til  de  to  store  Handelskompagnier  føjedes  der  snart 
flere.  I  Gliickstadt  fandtes  der  fra  tidligere  Tid  et  hen- 
sygnende afrikansk  Kompagni,  som  havde  Eneret  paa 
Handelen  gennem  vore  Forter  paa  Guineakysten.  Nu  af- 
løstes det  af  et  nyt  guineisk  Kompagni  i  København,  skønt 
Jens  Juel  hellere  vilde  have  Kræfterne  samlede  om  de  to 
store  Selskaber.  Et  islandsk  Kompagni  stiftedes  paa  ny. 
Niels  Juel,  Kort  Adeler  og  Jens  Rodsteen  fik  Tilladelse  til 
at  besejle  Grønland  og  fiske  og  handle  efter  Behag  der- 
oppe. En  anden  Gang  var  det  Rusland,  GrilTenfelds  Tanker 
gjaldt.  En  kongelig  Ordre  til  Kommercekollegiet  befalede 
det  at  overveje  et  medfølgende  Udkast  til  det  Svar,  som 
skulde  gives  vor  Resident  i  Moskwa  paa  hans  Forslag  om 
Handelen  derovre.  Det  var  saaledes  paa  alle  Egne  af 
Jordkloden ,  Regeringen  havde  sin  Opmærksomhed  rettet, 
og  hvilken  enkelt  Mand  der  har  Æren  herfor,  kan  der 
ikke  herske  Tvivl  om. 

Varerne  fra  Kolonierne  førtes  til  Danmark  paa  vore 
egne  Skibe,  nogle  laante  Kongen  til  Kompagnierne,  andre 
byggede  de  selv,  og  de  kunde  gøre  det  paa  særligt  gunstige 
Vilkaar,  da  Regeringen  indrømmede  Toldlettelser,  naar 
Skibene  var  indrettede  til  ogsaa  at  kunne  bruges  i  Krigs- 
lid    (Defensionsskibe).      Under    saadanne    Forhold    maatte 

Handelsflaaden  stige;  kan  man  stole  paa  en  Opgivelse, 
skal  den  være  bleven  fordoblet  i  Aarene  1670 — 1675.  Varer, 
som  oplagredes  i  København  til  Genudførsel,  slap  med  at 
fortoldes  meget  lavt,  det  er  et  Tilløb  til  den  Frihavnstanke, 
som  allerede  havde  ligget  og  endnu  skulde  ligge  i  Aarhundre- 
der  og  dæmre  i  danske  Hoveder,  før  den  i  vore  Dage 
endelig  toges  op  og  virkeliggjordes. 

Handelen  paa  de  fremmede  Verdensdele  var  dog  kun 
den  ene  Side  af  det  nye  Program,  som  Griffenfeld  og 
Gyldenløve  ønskede  at  gennemføre.  Raastofferne  skulde 
indføres  for  at  forarbejdes  og  derefter  overflødiggøre  Import 
af  færdige  Varer  fra  de  større  Lande.  Maaske  drømte  man 
ogsaa  om  at  kunne  konkurrere  paa  de  store  Markeder. 
Tobaksspinderier  myldrer  frem  i  Masse  i  en  Række  danske 
Byer.  Den  bekendte  Henrik  Muller  faar  Bekræftelse  paa 
en  tidligere  given  Tilladelse  til  at  oprette  et  Sukkerraffinaderi. 
Samtidigt  oprettedes  et  Vantmageri  (o:  en  Klædefabrik),  og 
Kristianshavns  Børnehus  fik  Lov  til  at  bygge  en  Valke- 
mølle og  et  Farveri  med  Eneret  paa  at  forsyne  Hæren 
med  Klæde.  Men  ogsaa  Landets  egne  Produkter  toges  i 
Brug.  Rundt  omkring  i  Landet  fandtes  der  Teglværker  i 
Mængde,  men  nu  fik  en  Nederlænder  Eneret  paa  et  Tegl- 
brænderi »efter  hollandsk  Manér«  og  med  Arbejdere  fra 
Friesland,  der  sagdes  at  kunne  brænde  28,000  Sten  om 
Dagen.  En  indvandret  Franskmand  opnaaede  Monopol 
paa  »et  nyt  og  hidindtil  her  usædvanlig  Værk,  nemlig  Salt 
ved  Solen  at  gøre  og  koge«  (Griffenfelds  Ord),  saaledes  som 
det  skete  i  Frankrig  og  Spanien.  I  selve  København  havde 
dog  Møntmesteren  Gotfried  Kriiger  Eneret  til  at  »gøre  Salt 
af  Salt«  med  Løfte  om  Toldfrihed  i  Tilfælde  af  Udførsel. 
Paa  en  øde  Plads  i  Dyrehaven,  »hvor  tilforne  en  Feltbere- 
der  Mølle  skal  have  standet« ,  byggedes  et  Manufaktur  til 
at  lave  Leer  og  Skæreknive.  Det  er  her  kun  muligt  at 
nævne  enkelte  Eksempler  paa   de  nye  Virksomheder,   som 

blomstrede  frem,  Hattemagerier,  Sæbesyderier,  Luntespinde- 
rier og  Kortværker.  GritTenfeld  viste  hele  Sagen  den  største 
Interesse,  undertiden  udstreger  han  de  Forbehold,  som  var 
opstillede  i  de  oprindelige  Forslag  til  Frihedsbreve  og  gaar 
altsaa  videre  end  de;  om  Hattemagerierne  siges  det,  at  de 
skal  finde  Sted  »uden  nogen  Lavs  Forhindring«,  og  aldrig 
gaar  noget  Kongebrev  om  Manufakturers  Indretning  ud 
fra  Kancelliet  uden  at  bære  tydelige  Mærker  af  hans 
Haand.  Som  Eksempel  kan  nævnes  Forordningen  om 
Vantmageriets  Oprettelse,  hans  Rettelser  hertil  har  betydelig 
Interesse. 

Det  var  dog  langtfra  alle  Steder  i  Landet,  som  egnede  sig 
til  de  nye  F'abriksanlæg,  de  fleste  danske  Byer  var  for  ube- 
tydelige og  havde  endnu  ikke  forvundet  det  haarde  Slag, 
som  Svenskekrigene  en  halv  Snes  Aar  i  Forvejen  havde 
rettet  imod  dem.  Grev  Mogens  Friis  havde  sikkert  Ret,  naar 
han  1673  i  StatskoUegiet  sagde  om  Købstæderne,  at  »de 
ikke  er  i  den  Stand,  at  de  kan  købe  Varer  og  med  Penge 
soulagere  Landet«.  Den  vaagnende  Virksomhedstrang  maatte 
koncentrere  sine  Kræfter  paa  det  eneste  Sted  i  Danmark, 
hvor  der  var  Betingelser  for  at  udnytte  de  mange  nye  Mu- 
ligheder. 

Derfor  blev  det  København,  som  i  første  Række  høstede 
Gavn  deraf.  Om  sin  Fødeby  lod  Peder  GritTenfeld  navnhg 
sine  Tanker  kredse,  intet  var  her  for  smaat  eller  for  stort 
til  at  fængsle  hans  Opmærksomhed.  Han  fortsatte  i  det 
Spor,  som  han  allerede  var  slaaet  ind  paa  i  Frederik  III. s 
senere  Aar  (Side  97).  Først  og  fremmest  var  han  betænkt 
paa  at  udvide  Hovedstaden  til  dens  naturlige  Grænser,  der 
udstedtes  Mængder  af  Skøder  paa  Grunde  i  de  nye  Kvarterer 
ved  Kallebodstrand  samt  nord  og  øst  for  den  nuværende 
Gotersgade  med  Kongens  Nytorv.  For  dette  nye  Kongetorv 
interesserede  han  sig  særligt,  det  paabødes,  at  alle  Huse 
deromkring   skulde   bygges   saa   vidt   muligt    i    samme  Stil 

efter  en  af  Stadsbygmesteren  given  Model,  de  skulde  være 
mindst  to  Stokværk  høje,  derunder  Kælder  og  Brandmur 
til  Gaden.  Griffenfeld  skærpede  personligt  Bøden  for  Over- 
trædelse heraf.  Hvor  det  nuværende  Charlottenborg  ligger, 
var  Gyldenløve  i  Færd  med  at  bygge  sit  Palads.  Der  ud- 
stedtes en  Forordning  om  Bebyggelse  af  Pladserne  ved  den 
nye  Kanal,  der  løb  op  til  Torvet,  og  at  Grundene  skulde 
sikres  ved  Pæle  og  Forværk.  Men  navnlig  udvidedes  Kø- 
benhavn ved  Kristianshavns  Indlemmelse,  som  fandt  Sted 
1674.  KommercekoUegiet  havde  nogle  Aar  tidligere  for- 
gæves tilraadet  dette  Skridt,  nu  var  imens  Griffenfeld 
bleven  Rigskansler,  og  der  kan  ikke  være  Tvivl  om,  at 
det  er  ham,  som  har  skænket  sin  egen  By  denne  værdi- 
fulde Fæstegave. 

Allerede  i  September  1670  havde  den  nye  Konge  be- 
kræftet sin  Faders  Frihedsbrev  for  København  af  Juni 
1661.  Men  Schumacher  gjorde  da  karakteristiske  Tilføjelser 
deri.  Kongen  forbød,  for  at  hans  Faders  Amindelse  kunde 
vedvare,  at  der  nogensinde  maatte  linde  noget  Mageskifte  Sted 
med  det  Gods  i  Roskilde  Amt,  som  Frederik  III  havde  skænket 
til  Hovedstaden,  »med  mindre  tredobbelt  Vederlag  derfore 
gives  udi  lige  godt  og  belejligt  liggende  Jordegods«.  Der 
er  et  pompøst  Præg  over  dette  Frihedsbrev  med  dets 
Ønske  om  at  sætte  Evighedsstemplet  paa  Forbundet  mellem 
Kongemagt  og  Borgerstand,  Udtrykkene  for  den  kongelige 
Magtfuldkommenhed  er  tillige  blevne  stærkere  og  fyldigere, 
end  det  tidligere  havde  været  Tilfældet  ^ 

Ogsaa  i  Byens  indre  Styrelse  greb  Griffenfeld  ind.  Naar 
Valget  stod  mellem  at  styrke  Magistratens  eller  Lavenes  Magt, 
holdt  han  afgjort  med  den  første  som  den  mest  moderne  Ind- 
retning. Helheden  var  desuden  for  ham  mere  værd  end 
de    enkelte    Dele.      I    det    hele    synes    han    at    have    haft 

^  Mærkeligt  nok  bevaredes  i  Bekræftelsesbrevet  Bestemmelsen  om 
mulige  Stændermoder. 

ringe  Sympati  for  Lavsvæsenet.  Selv  om  han  i  Lavs- 
artiklerne  skærpede  Læretidens  Længde,  var  han  ivrig  for 
at  hævde,  at  den  Svend,  som  forlangte  Lærebrev,  skulde 
have  det  udleveret,  og  mens  Bøderne  for  Overtrædelser 
af  Lavstvangen  tidligere  deltes  mellem  vedkommende  Lav, 
nye  Manufakturer  og  Angiveren,  lagde  han  de  to  første 
Tredjedele  i  Statens  og  Byens  Kasser.  Paa  mange  andre 
Maader  indskrænkede  han  Lavenes  Magt.  Der  er  paa 
dette  Punkt  et  Pust  af  en  friere  Aand  over  hans  Tid. 

Overhovedet  kommer  der  en  vis  Stræben  efter  Orden  og 
Regelmæssighed  frem  i  de  Paabud  fra  Griffenfelds  Haand,  som 
angaar  København.  Han  har  Øje  for  Betydningen  af  at  for- 
byde Skipperne  at  kaste  Urenlighed  i  Havnen,  undtagen  paa 
det  tilladte  Sted  mellem  Kristianshavn  og  Flaaden,  »mellem 
de  tvende  opsatte  høje  Pæle  med  Hænder  ovenpaa«.  Ingen 
Skibe  maatte  fortøjes  ved  den  brøstfældige  Langebro,  som 
skulde  istandsættes.  Intet  i  København  maatte  \ejes  eller 
maales  uden  paa  Vejerhuset  og  af  Stadsmaalerne.  Der 
træffes  Bestemmelser  om  Løsgængeri,  fremmedes  Indlogering 
og  Borgervagten.  Alt  dette  er  bearbejdet  og  omformet, 
naar  det  har  passeret  under  Griffenfelds  Øje.  Ja,  det  gaar 
saa  vidt,  at  da  der  oprettedes  en  Skydebane  og  gaves  Regler 
for  Skytlekompagniet,  blev  Banden  og  Sværgen  forbudt 
under  Øvelserne.  Hvorledes  Griffenfeld  ogsaa  i  det  Ydre 
lagde  Vind  paa  at  forskønne  og  hædre  sin  Fødestad,  vil 
der  senere  blive  Lejlighed  til  at  berøre. 

I  ham  fandt  saaledes  det  bedste  i  Datidens  Borgersam- 
fund sit  Udtryk.  Da  der  blev  Tale  om  at  sidde  paa  egen 
Grund,  fæstede  han  sit  Bo  midt  i  København,  og  han 
ægtede  en  Borgerdatter,  skønt  han  vel  havde  kunnet  faa 
hvilken  adelig  som  helst.  Allerede  i  Sommeren  1670  købte 
han  for  7000  Rdlr.  salig  Theodor  Lentes  Gaard  paa  Køb- 
magergade paa  Hjørnet  af  Helliggeiststræde  »næst  op  til 
den    Gaard,    som    Gaspar    Hutstafferer    nu    beboer«,    med 

dertil  hørende  Vaaninger  i  Helliggeiststræde,  Gaardsrum  og 
Have,  »med  Guldlæder  om  en  Stue«,  Paneler  og  Kakkel- 
ovne, desligeste  Brønd,  Pumpe  og  »Regnvandet«  i  Gaarden. 
Det  var  vist  af  det  sidstnævnte  Springvand,  man  i  1908  fandt 
Levninger  ved  en  Gravning  i  den  nuværende  Postgaard.  I 
Haven  gik  der  i  GrifTenfelds  Tid  en  tam  Hjort  omkring, 
en  karakteristisk  Modsætning  til  de  Løver  og  andre  Vilddyr, 
som  den  unge  Konge  havde  ladet  sætte  i  Lænke  paa  Ride- 
banen bag  Slottet.  Men  fra  Gaardens  øverste  Vinduer  kunde 
hans  Øje  over  en  Fylking  af  Borgerhuse  søge  over  til  Konge- 
slottet, hans  Hus  var  nu  blevet  det  borgerlige  Samfunds  Borg. 
Det  var  næst  til  sin  Moder,  paa  samme  Side  af  Løv- 
stræde, han  nu  boede;  den  Tid  var  forbi,  da  han  kunde 
blive  i  Hjemmet.  Forholdet  til  Moderen  synes  at  have 
været  det  varmeste  i  Griflfenfelds  Liv,  her  lod  hans  reflek- 
terende Natur  sig  helt  rive  med.  Endnu  paa  sin  sidste 
Fødselsdag  i  Frihed  skrev  han  de  bekendte  Linjer  til  hende : 

»Hjertekære  Moder!  Paa  denne  min  Fødselsdag  kan  jeg 
ikke  andet  end  ydmyg  at  takke  Jer  for  det  Arbejd  og  den 
Smerte,  jeg  har  kostet  Jer  for  saa  mange  Aar  siden;  bliver 
altid  gunstig  og  befaler  mig  i  Eders  Bønner  til  Gud.  Han 
beskærme  og  bevare  Eder!  Jeg  forbliver  stedse  Eders  hulde  Søn 

Griffenfeld. « 

Det  var  netop  Hensynet  til  Moderen,  som  lod  ham 
tørne  kraftigt  sammen  med  sin  Broder  Albert,  der  efter 
hans  Mening  vilde  forfordele  hende.  Dette  maa  tages  i 
Betragtning,  naar  man  som  A.  D.Jørgensen  vil  bryde  Staven 
over  Forholdet  mellem  de  to  Brødre,  af  hvilke  den  ene 
taler  i  den  mest  krj^bende  Tone  til  den  anden,  naar  han 
beder  om  Tilgivelse  for  denne  Forseelse. 

Marie  Motzfeld  var  dog  —  selv  bortset  fra  Susanne  Gjøe  — 
ikke  den  eneste  Kvinde,  som  greb  ind  i  Griffenfelds  Liv  i 
den  Tid,  han  endnu  hed  Peder  Schumacher.   Uden  at  tale 

om  de  Forbindelser  med  Kvinder  af  lavere  Stand,  som 
vistnok  kan  føres  tilbage  til  før  1670,  møder  vi  allerede 
kort  efter  Tronskiftet  Breve  i  hans  Gemme  fra  den  første 
af  de  adelige  Damer,  som  han  traadte  i  et  nøjere  Forhold 
til.  Det  var  en  moden  og  lidenskabehg  Kvinde,  Mette 
Trolle,  gift  med  Jørgen  Reetz  til  Vedø,  men  uden  nogen 
virkelig  Forbindelse  med  den  Mand,  hvem  hun  havde  rakt 
sin  Haand.  Hun  var  aabenbart  en  smuk  og  fængslende 
Skikkelse,  som  formaaede  at  gøre  Indtryk  paa  flere  end 
een  Mand.  I  Brevvekslingen  mellem  Gyldenløve  og  Griffen- 
feld  kaldes  hun  »la  spirituelle  diablesse«,  selv  foretrækker 
hun  i  det  ældste  bevarede  Brev  til  denne  sidste  at  under- 
skrive sig  »la  malheureuse«.  Det  gjaldt  hendes  Stilling  i 
Øjeblikket,  thi  det  trak  op  til,  at  hendes  Mand  skulde  gaa 
som  Envoyé  til  Spanien,  og  hun  var  ganske  klar  over,  at 
dette  betød  for  hende  selv  det  samme  som  at  miste  Livet. 
»Havde  jeg  kun  Eders  Venskab,  det  stod  nok  til  at  reme- 
diere; de  Bjelker  faar  deres  Vilje  frem,  naar  han  kun 
bliver  employeret  [andet  Steds?].«  Om  Forholdet  mellem 
hende  og  Adressaten  synes  der  ikke  at  kunne  være  Tvivl 
efter  de  sidste  Ord  at  dømme:  »Jeg  haaber,  1  kommer, 
naar  jeg  er  ene  og  sender  Bud.«  Temperamentet  er  ogsaa 
uomtvisteligt,  naar  hun  i  et  senere  Brev  bønfalder  Schu- 
macher om  at  vedblive  med  sin  Omsorg  for  hende  af 
broderlig  og  kristelig  Kærlighed  »for  Guds  Skyld  for  min 
evige  [Kærlighed],  som  varer  altid,  paa  det,  at  naar  jeg 
med  Djævelen  kives  om  dette  Rige,  jeg  kan  undgaa  hans 
og  komme  i  det,  Hr.  Sekretæren  agter  at  slage  sin  Bopart 
[il;  dog  ej  den,  som  [o:  hvor]  de  steger  Æbler  uden  [for]  Vin- 
duerne«. Hun  beder  ham  til  hans  Dødedag  forblive  hendes 
oprigtige  trofaste  gode  Ven  »og  intet  i  min  Fraværelse  tro 
enten  Agerhøns  eller  Lus  mig  til  desavantage«.  Paa  Brevet 
har  Schumacher  dog  koldsindigt  skrevet:  »Mærk!  Ordet 
» altid .<    forekommer    ikke    heri«.      Hun    maatte    altsaa    af 

Sted,  hvor  nødigt  hun  end  vilde,  og  Grunden  var  vistnok 
den,  at  Schumacher  selv  ønskede  hende  fjernet,  for  at 
hun  ikke  skulde  gribe  forstyrrende  ind  i  den  nye  F'or- 
bindelse,  som  var  i  Færd  med  at  udvikle  sig.  Hun  var 
sikkert  den  eneste  adelige  Dame,  som  Gritfenfeld  stod  i 
Forhold  til  i  Tiden  før  sit  Ægteskab. 

I  Oktober  1670  udstedtes  der  kongelig  Bevilling  for 
Peder  Schumacher  og  Karen  Nansen  til  at  lade  sig  sammen- 
vie  hjemme  i  Huset  uden  foregaaende  Trolovelse  eller  Lys- 
ning fra  Prækestolen.  Bruden  var  purung,  kun  halvfemtende 
Aar  gammel.  Hun  hørte  til  den  bekendte  københavnske 
Patricierfamilie,  og  hendes  Fader  Mikkel  Nansen  var  en 
Søn  af  den  berømte  Præsident.  Efter  at  hun  som  Barn 
havde  mistet  begge  sine  Forældre,  lod  den  gamle  Hans 
Nansen  hende  hente  til  sig  fra  Jylland  og  opdrog  hende  i 
sit  Hjem.  »I  hvilket  hendes  kære  Farfaders  Hus  (saasom 
det  altid  var  et  ærbar  Hus,  hvor  man  aldrig  fornam  til 
nogen  Hoffærdighed  eller  ny  Noder,  som  nu  passerer,  men 
hvor  enhver  kunde  lære  og  se  alt  godt)  hun  da  i  al  Ær- 
barhed og  Adstadighed  blev  opdragen«,  hedder  det  senere 
om  hende  i  Ligprækenen,  og  hun  roses  deri  for  sin  Tarve- 
lighed, Ydmyghed  og  Beskedenhed.  Der  var  derfor  ad- 
skillige »fornemme  Personer«,  som  begærede  hende,  men 
det  viste  sig  snart,  at  de  ikke  var  »saa  dydig  et  Creatur« 
værd.  Men  om  Peder  Schumachers  Forbindelse  med 
hende  hedder  det,  at  den  kom  i  Stand,  »efterdi  han  fandt 
ingen  bedre  for  sig  end  hende,  hun  som  havde  Ord  for 
ret  i  alle  Maader  at  være  saadan  en  Jomfru,  som  slige 
høje  Personer,  der  formedelst  deres  idelig  Opvartning  i 
Rigens  Sager  til  Kongens  og  Fædernelandets  Bedste  faar 
aldrig  Tid  til  at  kære  sig  efter  deres  eget  Hus,  allerbedst 
kunde  have  Gavn  og  Velbehag  af«. 

Det  er  sindige  Ord,  og  der  kan  da  heller  ikke  være 
Tvivl  om,  at  det  var  et  Fornuftparti,  som  her  blev  sluttet. 

Karen    Nansen    var  en   holden  Jomfru,    der   havde   endnu 
mere  i  Vente  efter  begge  Bedsteforældrenes  Død.  Brylluppet 
blev  fejret  under   stor   Deltagelse   fra   høje   og  laves  Side   i 
November  1670,  og  det  Ægteskab,   som  fulgte  efter,   sj^nes 
at  være  blevet   lykkeligere,  end  Varslerne  lovede.     Præsten 
siger  senere,   at    »man   hørte   og  fornam   aldrig   nogen   Kur 
(Kurre)  eller  Fortrædenhed   eller   ond  Mistanke   paa   nogen 
Side,  men  den  ene  elskte  den  anden  altid  inderlig  og  hjerte- 
lig,  og  det  dog,    til  des  mere  Berømmelse  endnu,   med  al 
sømmelig  Tugt  og  Ærbarhed«.     Mere  kunde  man  vel  ikke 
vente;  at  der  skulde  være  Plads  for  nogen  stor  Lidenskab 
var  paa  Forhaand  ikke  troligt.  Griftenfelds  Hustru  var  endnu 
ikke  fuldvoksen,    da  hun   gik  bort,  saa  det  er  ikke  muligt 
at  afgøre,  om  han  i  hende  kunde  have  fundet  en  aandelig 
Fælle  foruden  en  Hustru  efter  Datidens  borgerlige  Mønster. 
Den  kæreste  Gave,  som  blev  givet  ved  Brylluppet,  var  vel 
den,  der  kom  fra  Kongen,  det  var  alle  Doubletterne  i  hans  Bog- 
samling. Schumacher  havde  nu  fratraadt  sin  Stilling  som  Bib- 
liotekar, han  var  bleven  efterfulgt  af  sin  Frænde  og  Ungdoms- 
ven Villum  Worm.  Skønt  vi  intet  positivt  ved  derom,  kan  det 
næppe  betvivles,  at  han  i  disse  Aar,  samtidigt  med  at  en  om- 
fattende Statsmandsgerning  optog  ham,  og  hansGaard  var  fuld 
af   adelige    og    borgerlige    Venner    og    Klienter,   fandt    Tid 
til  at  søge  ind  i  Bøgernes  Verden  og  lægge  nye  Omraader 
under  sig.    Under  Udenlandsrejsen  havde  han  holdt  sig  for- 
sigtigt fra  Oldtidens  filosofiske  Forfattere,  under  Fængsels- 
tiden  citerer  han  (vistnok  efter  Hukommelsen)  store  Stykker 
af  Aristoteles  og  Marc  Aurel,  Forfattere,  som  særligt  synes 
at  have  maattet  fængsle  den  modne  Mand.    Det  er  da  sikkert 
til  Begyndelsen  af  1670erne,  at  vi  niaa  henlægge  hans  Ind- 
trængen i  denne  Litteratur.  Griffenfeld  har,  som  man  skønner 
af  Katalogen   over   hans  Bibliotek,    aabenbart    hørt    til    de 
Mennesker,  som  naar  de  staar  foran  deres  Bøger   kan  føle, 
hvorledes  hvert  Bind  har  sin  Del  i  deres  Udvikling.     Slige 

Mænds  Bogsamling  er  nøje  afstemt  efter  deres  aandelige 
Standpunkt,  den  er  som  en  Rustning,  hvori  hvert  Led  dækker 
sin  Legemsdel.  I  dette  Tilfælde  er  sligt  saa  meget  mærkeligere, 
som  hans  Aandsdannelse  var  saa  fyldig,  og  hans  Fordybelse  i 
Spørgsmaalene  saa  grundig,  at  Følgen  blev  det  store  Ry,  som 
alene  af  denne  Grund  stod  om  ham  i  Ind-  og  Udlandet.  Heri 
laa  der  noget  større  og  værdifuldere  end  den  Sprogfærdighed, 
man  i  hans  første  Ungdom  havde  beundret.  Det  er  for- 
klarligt, at  den  videnskabehge  Aand,  som  i  Norden  savnede 
jævnbyrdige  Aandsfrænder,  —  Rasmus  Vinding  stod  ham  dog 
en  Tid  nær  paa  dette  Omraade,  —  maatte  søge  tilbage  til  de 
svundne  Tiders  Tænkere  for  der  at  blive  tilfredsstillet. 

Men  Griffenfeld  har  samtidigt  et  andet  Ansigt.  Ved  sin 
Blanding  af  Alvor  og  Skemt,  af  Jernflid  skiftende  med  mo- 
ralsk Letsind,  gør  han  et  helt  moderne  Indtryk  paa  vor 
Tid.  Han  har  altid  en  Skælm  i  Øjet,  og  som  Foraarsskyer 
jager  Fantasiens  lette,  stadigt  vekslende  Stemninger  gennem 
hans  Sind;  de  kan  svække  hans  Viljeskraft,  men  hans  klare 
Forstand  formaar  de  ikke  at  forvirre.  Vi  føler,  at  vi  er 
nærmere  i  Slægt  med  ham  end  med  nogen  anden  dansk  i  det 
17de  Aarhundrede,  og  det  Ord  kommer  uvilkaarhgt  paa  Læ- 
ben :  Han  er  vor  første  Storstadsbo,  »den  første  Københavner«. 


VIII 


DET  vil  altid  være  saa,  at  et  lille  Land  maa  tage  sine 
fremragende  Sønners  Kræfter  i  Brug  paa  mere  end 
eet  Omraade.  Men  kommer  der  hertil,  at  Tidsalderen  er 
fattig  paa  ledende  Personligheder,  bliver  Kravet  dobbelt 
lydeligt.  En  Mand  som  Peder  Griffenfeld  fik  ikke  Lov  til 
i  en  Aarrække  at  samle  sine  Kræfter  om  Fredens  Gerning 
i  den  indre  Politik,  han  maatte  vende  sig  derfra  til  de 
udenrigske  Anliggender.  Man  kan  beklage,  at  de  hjem- 
lige F'orhold  var  saa  smaa,  og  at  han  herved  blev  lokket 
ind  paa  den  Bane,  der  skulde  føre  til  hans  Undergang. 
Man  maa  dog  samtidigt  huske,  at  det  var  paa  den  ydre 
Statskunsts  Omraade,  han  tænkte  sine  selvstændigste  l'anker, 
han  vandt  sine  stolteste  Sejre. 

Det  er  bekendt,  at  Københavnsfreden  1660  efterlod 
Danmark-Norge  som  et  lemlæstet  Rige  med  svage  For- 
svarsmidler, ødelagte  Finanser  og  synkende  Anseelse  i  Ud- 
landet. Økonomiskt  daarlige  Tider  bidrog  lil  at  svække 
vor  Kredit.  Det  værste  var  næsten,  at  ikke  en  Gang  den 
nærmeste  Fremtid  var  farefri.  Vi  véd  nu  til  Dags,  at  den 
Frygt  man  i  København  stadigt  nærede  for  pludselige 
svenske  Overfald,  ikke  var  ugrundet,  Tanken  var  mere 
end  een  Gang  frenmie  hos  Regeringen  i  Stockholm.     Særlig 

ærgerlig  for  os  maatte  den  lille  men  farlige  Fjende  være, 
som  Sverige  havde  vakt  imod  os  i  den  gottorpske  Hertug. 
Hans  Stat  laa  som  en  Slange,  der  ved  given  Lejlighed 
kunde  bide  Danmark  i  Hælen,  gennem  det  kunde  Troppe- 
masser fra  de  svenske  Besiddelser  i  Tyskland  vælte  ind 
over  Slesvig  og  Nørrejylland.  Det  lykkedes  ikke  under 
Frederik  III. s  Regering  at  skabe  nogen  Sikkerhed  herimod. 
Ganske  vist  fik  vi  sluttet  tre  Forbund:  Med  Frankrig,  med 
England  og  med  Nederlandene,  Brandenburg  og  Luneburg, 
men  de.  havde  kun  ringe  Betydning.  Noget  søgte  vi  da  at 
bøde  herpaa  ved  at  holde  en  stor  og  staaende  Hær,  men 
dette  bragte  til  Gengæld  vore  Finanser  i  en  endnu  værre 
Forfatning,  og  som  vi  hørte,  maatte  Kristian  V  begynde  sin 
Regering  med  at  gøre  indgribende  Forandringer  i  Hær-  og 
Skattevæsenet. 

Galt  saa  det  ud,  men  ved  skarpere  Eftersyn  var  dog 
Fremtiden  ikke  uden  Lyspunkter.  Den  stadige  Ængstelse 
hindrede  Folket  med  dets  bløde  Naturel  i  at  falde  til  Ro, 
Faren  tvang  det  til  Aarvaagenhed  og  til  at  spejde  efter 
Udveje  til  sin  Frelse.  Landet  var  endnu  saa  stort,  at  der 
var  Muligheder  for  at  arbejde  det  op  til  atter  at  faa  Vægt 
i  Evropas  Politik.  Foruden  det  nuværende  Danmark  lød 
den  Gang  Norge  og  store  Dele  af  Sønderjylland  og  Holsten 
den  danske  Konge.  Var  Sverige  end  overmægtigt,  var 
Forskellen  dog  ikke  saa  stor ,  at  alt  Haab  om  Revanche 
maatte  udelukkes,  og  mod  Syd  havde  vi  i  Tyskland  mindre 
Magter  til  Naboer.  Tilmed  aabnede  der  sig  just  nu  der- 
nede Udsigt  til  en  Landudvidelse  ad  fredelig  Vej.  Grev 
Anthon  Gynther  af  Oldenburg  var  død  1667  uden  at  efter- 
lade sig  ægte  Livsarvinger,  den  oldenburgske  Kongestamme 
i  Danmark  og  Hertugdømmerne  var  da  den  nærmeste  til 
at  fremsætte  Arvekrav.  Ganske  vist  vanskeliggjordes  Spørgs- 
maalets  Løsning  derved,  at  det  syntes  usikkert,  om  Arven 
inden  for  denne  Stamme  rettelig   burde  tilfalde  Kongen  og 

den  gottorpske  Hertug  til  Deling,  eller  om  den  ikke  snarere 
efter  tj^sk  Lensret  tilkom  en  af  de  sønderjydske  Smaahertuger, 
Joakim  Ernst  af  Pløn,  der  var  et  Led  nærmere  ved  Arve- 
laderen end  de  to  andre  Fyrster.  Paa  dansk  Side  var  man 
tidligt  klar  over,  at  vor  Arveret  var  saare  tvivlsom,  og  vi 
ønskede  derfor  at  gaa  paa  Forlig  med  Pløn  for  at  afkøbe 
det  dets  Ret  til  Kongehusets  Stammeland.  Gottorp,  der  i 
denne  Sag  havde  ganske  samme  retslige  Stilling  som  vi, 
vilde  derimod,  at  Retten  skulde  have  sin  Gang,  og  opnaaede 
foreløbigt,  at  Danmark  gik  med  til  at  føre  Proces  mod 
Joakim  Ernst  om  den  oldenburgske  Arv. 

Spørgsmaalet  var  for  saa  vidt  meget  indviklet,  som  det 
hang  sammen  med  F'orholdet  mellem  Kongen  af  Danmark 
og  Hertugen  af  Pløn  i  Slesvig  og  Holsten.  Der  havde  her 
hersket  et  mangeaarigt  Uvenskab  mellem  de  to  Herrer,  da 
Kongen  ønskede  at  beskære  den  Lensarveret,  som  Pløn  og 
de  andre  Grene  af  den  hertugelig -sønderborgske  Linje 
mente  at  sidde  inde  med  til  Sønderjylland.  De  danske 
Statsmænd  hævdede  nemlig,  at  Kongelovens  Arvefølge  efter 
1660  ogsaa  gjaldt  for  Slesvig,  saa  at  Kvindelinjerne  af 
Frederik  III.s  Efterslægt  en  Gang  i  Tiden  maatte  gaa  forud 
for  den  sønderborgske  Hertugstamme.  Hele  Forholdet  var 
ved  Frederik  HI. s  Død  saa  indfiltret,  at  det  syntes  at 
maatte  løses  i  en  af  to  Retninger:  Enten  vilde  Danmark 
staa  fast  ved  den  statsretlige  Opfattelse  af  Sønderjyllands 
Arveforhold,  og  det  deraf  flydende  Uvenskab  med  Pløn 
vilde  da  føre  til,  at  hele  den  oldenburgske  Arv  efter  en 
tabt  Proces  gik  vor  Næse  forbi.  Eller  ogsaa  maatte  vi  fire 
i  vor  sønderjydske  Politik  for  ad  denne  Vej  at  vinde  Joakim 
Ernst  for  et  Forlig  om  Oldenburg. 

Det  er  ikke  her  Stedet  til  at  gaa  i  Enkeltheder  med 
Hensyn  til  hele  dette  indviklede  Retsspørgsmaal  og  dets 
endelige  Løsning.  Naar  Spørgsmaalet  overhovedet  er  frem- 
draget, er  det  kun,  fordi  det  er  blevet  benyttet  til  at  rette 

skarpe  Angreb  mod  Griffen felds  Politik  i  1670erne.  Hvad 
mere  er,  man  kan  sikkert  sige,  at  det  er  den  Miskendelse 
at"  lians  Optræden  i  denne  Sag,  den  Mistillid  til  hans 
Blik  for  Danmarks  sande  Interesser  i  det  sønderjydske 
Spørgsmaal,  som  man  finder  hos  A.D.Jørgensen,  der  har 
ledet  denne  videre  til  et  Skævsyn  paa  hele  Griffenfelds 
Virksomhed  som  Statsmand,  ja  endog  berøvet  ham  Sympatien 
for  ham  som  Menneske.  For  A.  D.  Jørgensen  var  jo  det 
sønderjydske  Spørgsmaal  den  Prøvesten ,  hvormed  han 
vurderede  alle  danske  Politikere. 

Griffenfeld  kom  først  i  Berøring  med  det  oldenburgske 
Spørgsmaal  paa  et  af  dets  senere  Stadier.  Juledag  1670 
udstedtes  der  gennem  Kongens  Kammer  Fuldmagt  for  Gyl- 
denløve, Ahlefeld,  Schumacher  og  den  senere  danske  Gesandt 
i  Wien  Andreas  Lilliencron  til  at  opsætte  skriftligt,  hvad  de 
maatte  blive  enige  om  med  Joakim  Ernsts  Søn,  den  unge 
Hertug  Johan  Adolf  af  Pløn.  Kongen  forpligtede  sig  end- 
ogsaa  paa  Forhaand  til  at  fuldbyrde,  hvad  der  maatte 
fremgaa  af  de  to  Parters  Forhandlinger.  Resultatet  blev 
da  ogsaa  et  Forlig,  hvorved  Pløn  foruden  en  betydelig  Af- 
staaelsessum  for  sin  Arveret  til  Oldenburg  opnaaede  Løfte 
om  senere  Lenshylding  baade  i  Sønderjylland  og  Holsten, 
et  Løfte,  der  forøvrigt  aldrig  blev  indfriet.  Men  dette  For- 
lig skyldes  ikke  Schumacher.  Allerede  i  Sommeren  1670, 
før  han  kom  til,  havde  Danmark  underhaanden  gjort  Pløn 
det  samme  Tilbud,  som  dette  nu  bekvemmede  sig  til  at 
tage  imod.  Det  var  Frederik  Ahlefeld  og  de  øvrige  Med- 
lemmer af  Statsraadet,  som  havde  gennemført,  at  Tilbuddet 
fremsattes,  noget  Ansvar  derfor  kan  altsaa  ikke  paalægges 
Schumacher. 

Det  er  overhovedet  helt  misvisende,  naar  man  har 
villet  fremstille  Griffenfeld  som  den,  der  i  Tillid  til  Ene- 
voldskongens  Magt  lod  haant  om  den  historiske  Ret.  Ved 
flere  Lejhgheder  lagde  han  tydeligt  for  Dagen,  at  han  var 

ganske  klar  over.,  hvorledes  Sønderjyllands  statsretlige  Stil- 
ling var.  1  1670  kom  en  Sag  for  i  Højesteret  om  nogle 
Øksne,  som  var  konfiskerede  fra  en  Mand,  der  boede  syd 
for  Kongeaaen  og  ikke  havde  betalt  Told  af  dem  ved 
Overførelsen  til  Kongeriget.  De  høje  Herrer  var  stærkt  i 
Vilderede  med  denne  Sag,  men  det  forløsende  Ord  blev 
sagt,  da  Peder  Schumachers  Tur  kom  til  at  votere,  og  han 
protesterede  mod,  at  »de  vil  holde  denne  Mand  for  frem- 
med, hvilket  ikke  kan  være,  efterdi  Slesvig  er  under  Dan- 
mark«. Da  Kolumbus'  Æg  først  var  fundet,  kunde  de 
øvrige  Medlemmer  naturligvis  ogsaa  se  det  rigtige  deri,  og 
Rasmus  Vinding  erklærede,  at  »Slesvig  over  900  Aar  har 
vaaren  en  Del  af  Riget«,  mens  Dr.  Ostenfeld  endog  mente, 
at  »Fyrstendom  Slesvig  altid  har  hørt  under  Dannemark«. 
Der  kan  anføres  flere  Eksempler  paa  den  samme  Iver  hos 
Griffenfeld  for  at  skelne  nøje  mellem  Sønderjyllands  og 
Holstens  statsretlige  Stilling.  1673,  da  man  paa  en  Mønt- 
konference i  Hamburg  vilde  slaa  de  to  Hertugdømmer  sam- 
men til  en  Enhed,  lod  han  protestere  derimod,  »da  Hertug- 
dømmet Slesvig  jo  er  ganske  separat  og  ikke  hører  til  den 
nedersachsiske  Kreds,  hvorfor  det  i  denne  Henseende  ikke 
har  noget  tilfælles  med  Holsten«.  Den  Kundskab  til  Lan- 
dets Fortid  og  dets  mellemfolkelige  Stilling,  som  han  havde 
grundlagt  allerede  under  sit  første  Arbejde  i  Rigets  Brev- 
kammer (Side  75),  kom  ham  nu  til  god  Nytte.  Han  byggede 
ikke  paa  Doktriner,  men  holdt  sig  i  de  enkelte  Tilfælde  til 
de  faktiske  historiske  Forhold. 

Derfor  handlede  han  i  sit  Forhold  til  Sønderjylland 
stadigt  ud  fra  gode  danske  Synspunkter.  Allerede  straks 
efter  Tronskiftet  indfører  han  egenhændigt  i  Kammer- 
protokollen en  hemmelig  Ordre  til  Ahlefeld  om  at  er- 
kyndige sig  underhaanden  om,  hvorledes  Amterne  Sønder- 
borg og  Nordborg  for  lideligst  og  billigst  Pris  kunde  ind- 
fries   af  Kongen    fra    de   forgældede    Hertugers   Kreditorer, 

»ladende  herudi,  ligesom  Du  for  Dig  selv  med  de  vedkom- 
mende herom  agtede  at  handle«.  Sagen  synes  da  ogsaa 
at  være  ordnet  efter  Ønske.  Faa  Maaneder  senere  gik 
der  gennem  Kongens  Kammer  Forbud  til  tyske  Kancelli 
mod  at  udstede  Bekræftelser  af  nogen  Art  paa  Frihedsbreve 
fra  den  tidligere  Konges  Tid  i  Hertugdømmerne.  Kongen 
vilde  aabenbart  selv  have  Haand  i  Hanke  med  alle  Sager. 
Det  var  vel  nærmest  Hensynet  til  Kongens  Enevoldsmagt, 
som  ledte  GrifTenfeld,  da  han  i  Begyndelsen  af  1671 
knækkede  den  ret  aristokratiske  Landdags  Magt  i  Slesvig, 
men  Enevælden  medførte  ogsaa  paa  dette  Punkt  en  nøjere 
Forbindelse  mellem  Sønderjylland  og  Kongeriget.  Derimod 
kan  man  med  Rette  beklage,  at  den  Henlæggelse  af  de 
sønderjydske  Sager  fra  tyske  Kancelli  til  det  danske,  som 
var  paabegyndt  i  Frederik  III. s  sidste  Aar,  ikke  fortsattes 
under  den  nye  Konge.  Men  Forandringen  fandt  Sted  alle- 
rede fra  1ste  Marts  1670  at  regne,  saaledes  at  Gabel,  der 
den  Gang  endnu  var  ved  Magten,  maa  bære  Skylden  der- 
for, ligesom  han  har  faaet  Æren  for  Forandringen  i  mod- 
sat Retning  i  Slutningen  af  1660erne.  Vil  man  endelig  ind- 
vende, at  GrifFenfeld  senere  kunde  have  gjort  det  hele  om 
endnu  en  Gang,  maa  man  huske  paa,  at  han  hele  sin 
Magtperiode  igennem  var  afhængig  af  Frederik  Ahlefeld. 
Som  Slatholder  i  Hertugdømmerne  fungerede  denne  lige 
under  det  tyske  Kancelli,  og  —  rent  bortset  fra,  at  han 
var  tysk  af  Kultur  og  Sprog,  —  ønskede  han  altid  at  holde 
Sønderjylland  og  Holsten  saa  vidt  muligt  uafhængige  af 
det  egentlige  Kongeriges  Styrelse. 

Men  nok  herom.  Forliget  mellem  Kongen  og  Pløn 
gav  Danmark  sikker  Udsigt  til  at  erhverve  hele  Grevskabet 
Oldenburg  og  drev  til  Gengæld  Gottorp  endeligt  over  i 
Sveriges  Arme.  Det  oldenburgske  Spørgsmaal  blev  den 
Port,  som  aabnede  sig  for  os  til  at  deltage  i  den  evropæiske 
Storpolitik. 

Hvilken  Vej  skulde  vi  vælge  her?  Hele  Evropa  var  delt 
i  to  Lejre:  For  eller  imod  Frankrig.  Kong  Ludvig  XIV 
var  det  faste  Punkt  i  Datiden,  han  vidste,  hvad  han 
vilde,  og  med  sin  ypperligt  organiserede  Stat,  sin  kamp- 
rustede  Hær  og  sine  gode  Finanser,  der  tillod  ham  at 
udbetale  Subsidier  til  de  forskellige  Smaastater,  kunde 
han  styre  mod  sit  Maal,  at  gøre  Frankrig  til  Evropas 
eneste  Stormagt ,  at  skabe  sig  et  Verdensherredømme. 
Decennier  igennem  var  Kampen  for  eller  imod  Kong  Lud- 
vig Ledemotivet  i  Evropas  politiske  Udvikling.  Ulykken 
for  Danmark  herved  var,  at  denne  Delingslinje  ikke  faldt 
sammen  med  vore  Interesser.  Frankrigs  fødte  Modstander 
var  den  habsburgske  Kejser  i  Østrig,  men  om  han  eller 
Ludvig  XIV  gik  af  med  den  endelige  Sejr,  berørte  os  til 
syvende  og  sidst  ikke  synderligt.  For  os  var  det  Sverige, 
det  gjaldt,  vor  Fremtid  var  knyttet  uløseligt  sammen  med 
denne  nordiske  Stat.  Hannibal  Sehested  havde  i  sit 
»politiske  Testamente«  anbefalet  en  endelig  Forsoning  med 
Sverige  og  Gottorp,  da  han  mistvivlede  om,  at  en  Hævn- 
politik vilde  føre  til  noget  varigt  Resultat  for  os.  Vi  burde 
opgive  Haabet  om  en  Genvinding  af  Skaane,  hvis  Be- 
siddelse altid  vilde  blive  usikker;  i  Stedet  burde  vi  slutte 
et  fast  Venskabsforbund  med  Sverige,  og  den  svenske  Hær 
i  F'orbindelse  med  den  danske  Flaade  kunde  da  betrygge 
begge  Staters  Selvstændighed.  Men  det  var  lidet  sandsyn- 
ligt, at  slige  Tanker  vilde  slaa  igennem  i  det  17de  Aar- 
hundrede.  Desuden  kunde  man  anføre  mod  dem,  at  vi  i 
saa  Tilfælde  vilde  blive  en  svensk  Vasalstat  og  endda 
ikke  være  sikre  paa  at  blive  ladte  i  Fred,  hvis  Sverige  op- 
tog sine  gamle  Planer  om  Østersøens  Lukning,  og  de  sø- 
farende Nationer,  Nederlandene  og  England,  greb  til  Vaaben 
derimod.  Foretrak  vi  ren  Nevtralitet,  vilde  dette  blot  føre 
til,  at  vi  gik  Glip  af  Subsidier  fra  begge  de  krigsførende 
Parters  Side,    og    da    vi    derved    var    ude    af  Stand    til    at 

holde  vor  Hær  og  Flaade  i  Krigsberedskab,  udsatte  vi  os 
for  et  pludseligt  Overfald  fra  svensk  Side.  I  hvert  Fald 
vilde  Danmark,  mens  det  selv  kom  til  at  sidde  med  bare 
Hænder,  se  Sverige,  som  ikke  nærede  den  ringeste  Be- 
tænkelighed ved  at  kaste  sig  ind  i  Kampen  med  Penge- 
hjælp fra  Udlandet,  naa  nærmere  mod  Gennemførelsen  af 
sine  nordtyske  Planer  og  formodentlig  knytte  baade  Bremen 
og  Mecklenburg  til  sit  Østersørige. 

Det  maatte  da  siges  at  være  givet  af  Omstændighederne, 
at  Danmark  vilde  komme  til  at  føre  en  antisvensk  Politik. 
Først  naar  den  ene  nordiske  Stat  ikke  længer  ved  sin 
Overmagt  trykkede  den  anden  til  Jorden,  var  Muligheden 
given  for  Fred  og  Forsoning.  Men  en  dansk  Bevanche- 
politik  kunde  have  Øjet  rettet  mod  forskellige  Maal.  Man 
kunde  stræbe  at  genvinde  de  skaanske  Landskaber,  og  vi 
maatte  da,  foruden  at  ruste  os  kraftigt  selv,  have  en  af  de 
store  Sømagter  (Nederlandene)  til  Ven,  for  at  ikke  Forbin- 
delsen mellem  den  danske  Hær  og  Sjælland  skulde  blive 
afbrudt,  og  vi  maatte  staa  i  Forbund  med  en  nordtysk 
Stat  (Brandenburg),  for  at  ikke  en  Hær  fra  de  svenske  Land- 
skaber i  Tyskland  skulde  falde  os  i  Byggen  gennem  Slesvig. 
Sejrede  vi  herefter,  var  den  varige  Besiddelse  af  Skaane 
endda  usikker.  Anderledes,  hvis  vi  vendte  os  mod  Svenskerne 
i  Nordtyskland.  Saa  vilde  den  Politik  genoplives,  som 
Kristian  IV  og  Frederik  HI  havde  stræbt  at  gennemføre, 
og  som  havde  Aner  saa  langt  tilbage  som  i  Valdemar  Sejrs 
og  Erik  Mændveds  Dage.  Blev  Svenskerne  kastede  ud  her- 
nede, vendte  de  næppe  senere  tilbage.  Bingen,  som  de  havde 
smeddet  om  vort  Land,  vilde  sprænges,  Gottorp  vilde  igen 
trykkes  ned  til  sin  tidligere  Ubemærkethed,  og  der  aabnede 
sig  Udsigt  til  at  grunde  et  danskt  Vælde  paa  Nord-  og  Øster- 
søens Sydkyster.  Ingen  Nationalitetsbevidsthed  hos  det  ad- 
splittede tyske  Folk  lagde  Hindringer  i  Vejen  derfor.  Men  det 
forholdt   sig  hermed,    som   med  Generobringen   af  Skaane, 

vi  niaatle  have  ydre  Hjælp.  Da  der  nu  kun  var  Tale  om 
at  dække  vore  Kyster  mod  svenske  Landgangsforsøg,  var 
vor  egen  Flaade  uden  fremmed  Bistand  tilstrækkelig  stærk 
hertil,  men  i  Nordtyskland  behøvede  vi  en  Stormagts 
Bistand  til  at  fordrive  Svenskerne  fra  Landet  og  forhindre, 
at  Byttet  derefter  faldt  i  de  nordtyske  Fyrsters  og  Kejse- 
rens Hænder.     Denne  Stormagt  kunde  kun  være  Frankrig. 

Men  faa  herhjemme  saa  saa  klart.  Den  unge  Konge 
var  af  Naturen  krigslysten  nok;  »dersom  wie  schal  komme 
op  engan,  saa  faa  vi  voge  [o:  vove]  dett  derpaa  engan,  ti 
Dannemark  kommer  aldrig  rett  oppe  uden  wed  Guds  Hielp 
och  Krig«,  skriver  han  allerede  i  Sommeren  1671  paa  sit 
ubehjælpsomme  Sprog  til  Griffenfeld.  Hans  Tanker  gik 
dog  i  Retning  af  Skaane  og  de  gamle  Forbund.  Derimod 
er  det  mærkehgt  at  se,  at  den  svenske  Gesandt  Esajas 
Puffendorf,  som  i  Begyndelsen  af  1671  rejste  igennem 
København,  havde  faaet  fat  i,  at  »Triadens«  udenrigspolitiske 
Planer  byggede  paa  en  fast  Tilslutning  til  Frankrig.  Hvis 
Sverige  ikke  sluttede  sig  til  Frankrig,  kunde  man  nemhg 
ved  dettes  Hjælp  vinde  sin  gamle  Ejendom  tilbage.  Hvis 
Sverige  derimod  kom  overens  med  Frankrig,  vilde  vi  fore- 
løbigt fjerne  os  fra  det  for  i  Forening  med  forskellige 
tyske  Fyrster  at  tage  fat  paa  Nordtyskland.  Herved  vilde 
F'rankrig  nok  faa  Øjnene  op  for,  hvilken  Betydning  Dan- 
mark havde  i  Modsætning  til  Sverige.  Puffendorf  véd 
aabenbart  temmehg  god  Besked  om  den  Linje,  Danmarks 
Politik  vilde  komme  til  at  styre  i  de  nærmest  følgende 
Aar,  selv  om  han  vistnok  ikke  havde  Ret  i,  at  man  her- 
hjemme tænkte  sig  at  kunne  genvinde  de  skaanske  Land- 
skaber ved  Frankrigs  Hjælp.  Det  havde  dog  været  godt 
for  Sverige,  om  dets  Statsmænd  havde  skrevet  sig  de  Vink 
bag  Øret,  som  han  saa  tidligt  var  i  Stand  til  at  give  dem 
om  Danmarks  Hensigter. 

Det  er  næ^ppe  heller  rigtigt,  naar  Puffendorf  mener,   at 

»Triaden«  fra  først  af  hyldede  den  franskvenlige  Linje  i 
Politikken.  Om  Gyldenløve  véd  vi  i  hvert  Fald,  at  han 
til  en  Begyndelse  tog  Afstand  fra  Kongens  Svenskfjendtlig- 
hed, og  at  han  bestandig  ønskede  at  komme  til  et  Forlig 
med  Gottorp  i  det  oldenburgske  Spørgsmaal.  I  den  evro- 
pæiske  Storpolitik  droges  han  nærmest  mod  et  Forbund 
med  Nederlandene.  Ahlefeld  ansaas  for  at  være  østrigsk- 
sindet. Det  er  da  ved  Griffenfeld,  vi  maa  stanse,  som  den 
nye  Politiks  Fader.  Hvor  vidt  Tanken  paa  Frankrig  som 
Danmarks  naturlige  allierede  oprindelig  er  opstaaet  hos 
ham  selv,  kan  ikke  ligefrem  bevises,  og  der  er  naturligvis 
en  Mulighed  for,  at  den  kan  stamme  fra  en  af  hans  Raad- 
givere,  som  t.  Eks.  den  kloge  Povl  Klingenberg.  Men 
hvorledes  det  end  forholder  sig  hermed,  er  dette  uden  al 
praktisk  Betydning,  thi  Griffenfeld  gik  under  sin  udenrigs- 
politiske Virksomhed  saa  fuldstændigt  op  i  denne  Plan,  at 
den  maa  betegnes  som  hans  egentlige  Statsmandstanke. 
Allerede  i  Efteraaret  1671,  da  Frankrig  gjorde  Tilnærmelses- 
forsøg over  for  os,  vandt  han  Gyldenløve  for  sine  Tanker 
ved  at  stille  ham  i  Udsigt,  at  det  foreløbigt  drejede  sig  om 
en  fredelig  Nevtralitetspolitik,  da  Venskabet  med  Frankrig 
ikke  behøvede  at  medføre  Uvenskab  med  Nederlandene. 
Kort  Tid  efter  ramtes  han  dog  af  et  haardt  Slag.  Frankrig 
foretrak  af  Mistillid  til  Danmarks  Styrke  Sveriges  Venskab^ 
og  i  April  1672  sluttede  det  Forbund  med  dette  Land  un- 
der Løfte  om  store  Subsidier.  Svenskerne  opnaaede  endog, 
at  der  indførtes  den  Bestemmelse  i  Traktaten,  at  Danmark 
ikke  maatte  optages  deri. 

Det  svensk-franske  Forbund  blev  bestemmende  for  hele 
vor  følgende  Politik.  Naar  vi  vragedes  af  den  ene  Bejler, 
maatte  vi  vende  os  til  den  anden.  At  blive  staaende  alene 
under  Vaabendansen  vilde  have  været  det  farligste  af  alt. 
Maaske  var  det  ogsaa  muligt,  som  Puffendorf  havde  skrevet, 
at  Frankrig  kunde  faa  Øjnene  op  for  vor  Værdi,  naar  det  saa,. 

hvor  ivrigt  vort  Venskab  efterstræbtes  af  andre.  Maalet  var  alt- 
saa  at  opløse  Forbundet  mellem  Frankrig  og  Sverige,  og  Vejen 
hertil  var  at  nærme  sig  til  Frankrigs  Modstandere  og  mod- 
tage deres  Subsidier.  Men  denne  Politik  maatte  drives  be- 
hændigt, det  gjaldt  om  ikke  at  støde  Kong  Ludvig  ved 
ligefrem  at  stille  sig  paa  hans  Fjenders  Side  under  det 
store  krigerske  Opgør,  som  forestod  i  Vestevropa.  Derfor 
saa  Danmark  roligt  paa,  at  de  franske  Hære  i  Sommeren 
1672  brød  ind  over  Grænsen  til  Nederlandene,  Ludvig  XIV.s 
argeste  Fjende.  I  September  Maaned  sluttede  vi  derimod 
et  Forbund  i  Braunschweig  med  de  forskellige  Fyrster  i 
Nordtyskland,  der  ved  Slægtskabsbaand  var  knyttede  til 
det  danske  Kongehus:  Kurfyrsten  af  Brandenburg,  Her- 
tugerne af  Liineburg  og  Landgrevinden  af  Hessen-Kassel. 
Ganske  vist  traadte  Kejseren  med  ind  heri ,  men  til  Gen- 
gæld fik  Danmark  den  Bestemmelse  indført  i  Forbunds- 
traktaten,  at  man  ikke  skulde  blande  sig  i  den  Strid,  der 
stod  paa  mellem  Generalstaterne  og  Frankrig.  Det  var 
aabenbart  Griffenfelds  Hensigt  hermed  at  holde  en  Vej 
aaben  mellem  Paris  og  København  og  vise  Ludvig  XIV, 
hvor  mægtige  Venner  vi  havde,  og  hvor  værdifuldt  vort 
Venskab  var. 

Skulde  man  nære  Tvivl  om  Griffenfelds  Plan  med  For- 
bundet af  Septbr.  1672,  vil  det  i  alt  Fald  ikke  være  muligt, 
naar  man  ser,  hvad  der  fulgte  umiddelbart  derefter.  Vore 
nye  Venner  ønskede,  at  vi  skulde  træde  i  P'orhandling 
med  Nederlandene  for  at  komme  til  Enighed  med  dem  om  de 
Betingelser,  som  vi  maatte  kræve  for  at  stille  os  paa  deres 
Side  under  Kampen  med  Frankrig.  Forhandlinger  paa- 
begyndtes virkelig  i  København,  og  vi  opstillede  da  saa 
store  Krav  om  Pengebetaling,  at  det  var  lidet  sandsynligt, 
al  Generalstalernes  Gesandt  skulde  kunne  gaa  ind  derpaa. 
Og  da  han  trods  alt,  tvungen  af  den  haarde  Nød,  ind- 
vilgede,   sørgede    Danmark    straks    for,    at    Kong    Ludvig 

hemmeligt  blev  underrettet  herom  gennem  den  franskvenlige 
Hertug  Johan  Frederik  af  Hannover,  der  var  Dronning 
Sofie  Amalies  højtelskede  Broder.  Hertugen  ender  endda 
sin  Skrivelse  til  Frankrig  med  disse  Ord:  »Jeg  tror,  at 
hvis  Kongen  [o :  Ludvig]  fandt  det  for  godt,  vilde  der  endnu 
være  Udveje  til  at  faa  Kongen  af  Danmark  til  at  forandre 
Beslutning.« 

Griffenfeld  gik  endda  videre.  Da  Østrig  i  Sommeren 
1673  søgte  at  drive  det  nye  Forbund  frem  til  at  gribe 
aktivt  ind  til  Nederlandenes  Fordel  i  deres  Kamp  med 
Frankrig,  var  det  den  danske  Gesandt,  der  paa  en  For- 
bundsforsamling  gennemførte,  at  man  indskrænkede  sig  til 
at  sende  en  Advarselsskrivelse  til  Ludvig  XIV.  Over  for 
Frankrig  var  vi  aabenbart  saa  bøjelige,  som  det  paa  nogen 
Maade  var  muligt.  Men  over  for  Sverige  viste  vi,  at  vi 
betragtede  dette  som  vor  rette  Modstander.  Derfor  søgte 
vi  fra  den  første  Stund  af  at  hindre  det  i  at  faa  Adgang  til 
det  nordtyske  Fyrsteforbund,  vi  vilde  aabenbart  under 
ingen  Omstændigheder  staa  paa  samme  Side  som  Sverige 
i  de  kommende  Aar.  En  Række  samtidige  Skridt  viser 
desuden,  hvorledes  Danmark  forberedte  sig  paa  at  rykke 
sine  Grænsepæle  frem  i  Nordtyskland.  Grev  Ditlev  Rantzau 
til  Breitenburg  traf  den  testamentariske  Bestemmelse,  at 
hans  store  Grevskab,  som  laa  lige  nord  for  Hamburg,  naar 
hans  Mandslinje  udslukkedes,  skulde  tilfalde  Kongen  af 
Danmark.  Paa  lignende  Maade  kom  vi  til  Enighed  med 
Sachsen-Lauenburg  (ved  Elben)  om  en  Ekspektanceret  til 
dette  Hertugdømme.  Over  for  Hamburg  gjorde  den  danske 
Konge  i  Egenskab  af  Hertug  af  Holsten  Krav  paa  Over- 
højhed. Ja,  saa  langt  borte  som  i  Ostfriesland ,  paa  den 
anden  Side  af  Oldenburg,  blandede  vi  os  ind  under  de 
derværende  forvirrede  Forhold.  Hele  den  tyske  Nordsøkyst 
var  nu  bleven  dansk  Interessesfære. 

Men  nu  kunde  Gyldenløve  heller  ikke  længere  følge  sin 

Ven.  At  vi  sad  rolige  med  Hænderne  i  Skødet,  mens 
Frankrig  truede  med  at  opsluge  hele  Holland,  oprørte  ham 
stærkt,  og  han  var  fra  første  Færd  stemt  for,  at  vi  skulde 
kaste  os  ind  i  Striden  paa  den  angrebnes  Side.  Aaret 
1672  blev  derfor  skæbnessvangert  for  Forholdet  mellem  de 
to  Venner.  Tilfældigvis  har  vi  fra  dette  ene  Aar  Griffen- 
felds  Skrivekalender  i  Behold,  de  øvrige  konfiskerede  Al- 
manakker, bl.  a.  den  med  de  berygtede  Ord  om  Kongens 
Tale  i  Statsraadet,  er  sikkert  gaaede  til  Grunde  ved  Kri- 
stiansborg  Slots  Brand.  Dette  ene  Brudstykke  af  GrifFen- 
felds  hemmeligste  Tanker  i  disse  Aar  er  bevaret,  og  man 
kan  ikke  undgaa  at  blive  greben,  naar  man  her  staar 
Ansigt  til  Ansigt  med  ham  i  hans  Lønkammer.  Alma- 
nakken taler  om,  hvorledes  det  gik  til,  at  et  Venskab 
sønderreves,  der  lovede  saa  godt,  ogsaa  for  Omverdenen, 
for  Land  og  Rige. 

Det  var  tidt  rent  personlige  Forhold,  som  medførte  Riv- 
ninger mellem  Gyldenløve  og  Griffenfeld.  Allerede  paa 
x\arets  første  Dag  har  Griffenfeld  paa  et  hvidt  Blad  i  Ka- 
lenderen skrevet:  »Gyldenløv'  fik  mig  til  at  tro  et  og  gjorde 
et  andet  med  Hensyn  til  Reventlow,  og  han  skaffede  ham 
Ridderordenen«.  I  selve  Almanakken  har  han  skrevet  sin 
sædvanlige  Paakaldelsesformel:  »Paa  Dig  haaber  jeg,  Gud, 
og  jeg  vil  aldrig  i  Evighed  lade  mig  bringe  ud  af  Fatning  I 
Kongens  Hjerte  hviler  i  Guds  Haand,  og  han  bøjer  det, 
hvorhen  han  vil^.»  To  Dage  senere  staar  der:  »En  stor 
Løgn  blev  sagt  om  mig.  Men  Kongens  Hjerte  hviler  i 
(iuds  Haand  o.  s.  v.«^.  Man  faar  en  Anelse  om,  at  den 
>/ store  Løgn«   havde  noget  al  gøre   med  Forholdet   mellem 

^  D(eus)  P(rovidebit).  E(go)  i(n)  t(e)  sp(ero)  D(eus),  n(ec)  c(onfundar) 
(in)  æ(ternunij.  C(or)  R(egis)  i(n)  m(anu)  D(ei),  q(uocunque)  v(ult) 
i(iiclinabit). 

^  A  great  lie  was  said  coucerning  1113'  person.  Sed  C(or)  R(egis)  i(n) 
ni  an  11)  I)  ei)  o.  s.  v. 

de  to  Venner,  (iyldenløve  holdt  stadigt  Forbindelsen  ved- 
lige med  den  (iabelske  Kreds,  med  Reventlow  og  Schult, 
og  lidenskabelig  som  han  var,  kunde  han  let  bringes  til 
at  blusse  op,  selv  mod  den  der  stod  hans  Hjerte  nærmest. 

Mest  Betydning  i  saa  Henseende  havde  dog  i  Begyndel- 
sen af  1672  Udenrigspolitikken.  Gyldenløve  kunde  ikke 
skjule  for  sig  selv,  at  Danmark  var  lidet  forberedt  paa  at 
kaste  sig  ind  i  Krigen ,  men  det  kriblede  i  ham ,  og  han 
søgte  at  foregøgle  sig  og  sin  Ven,  at  Kongens  person- 
lige Fortrin  skulde  kunne  opveje  Manglerne  ved  Udrust- 
ningen. »Den  høje  Mening,  som  alle  Mennesker  har  begyndt 
at  fatte  om  ham,  den  der,  som  man  siger,  styrer  Verden, 
vil  jevne  ham  Vejen  til  de  største  Bedrifter«.  Sligt  lod  sig 
vel  let  gendrive,  men  da  Franskmændenes  Indmarsch  i 
Nederlandene  kort  efter  begyndte,  blev  Gyldenløve  helt 
ustyrlig.  Trompeten  fik  ham  til  at  spidse  Øren,  der  er 
noget  af  en  Landsknægts  Stemning  i  hans  Længsel  mod 
de  store  Valpladser.  »Pata,  Patacon!  Hucht  dich,  Bauer, 
ich  koml  Bruder,  weich  nicht  her  und  stech  nicht!«  saa- 
ledes  begynder  han  et  Brev  til  Griffenfeld,  og  han  fort- 
sætter: »Ja,  nu  marscherer  Tropperne,  baade  Franskmænd 
og  Svejtsere,  lad  dem  marschere  og  lad  bare  os  sove  roligt 
i  Nat!«  ...  I  det  næste  Brev  hedder  det:  »Jeg  haaber,  I 
har  haft  en  rolig  Nat,  skønt  de  franske  Tropper  marscherer.« 
Det  er  aabenbart  hans  stadige  Tanke,  denne:  »Les  troupes 
de  France  marchent ». 

Gyldenløve  var  ikke  den  eneste  herhjemme,  som  følte 
Blodet  røre  sig  raskere  ved  at  høre  om  Krigen.  I  selve 
Statskollegiet  kom  det  til  en  Debat  om,  hvorvidt  vi  skulde 
gribe  ind  til  Nederlandenes  Fordel,  men  Griffenfeld,  der 
havde  andre  Planer  i  Baghaanden,  holdt  paa  foreløbig 
Nevtralitet,  og  Frederik  Ahlefeld  var  ganske  af  samme 
Mening.  At  gribe  ind,  før  vi  i  hvert  Fald  havde  sikret  os 
Subsidier  hos  den  ene  eller  anden  af  Parterne,  vilde  være 

rialmandsværk.  Det  lykkedes  at  slaa  igennem  med  disse 
Tanker  hos  Kongen,  saaledes  at  vi,  som  det  ovenfor  er 
paavist,  foreløbigt  stillede  os  afventende..  Men  med  stadigt 
voksende  Misfornøjelse  var  Gyldenløve  Vidne  til  den  Ud- 
vikling, Sagerne  tog,  han  længtes  mod  Handling  og  følte 
sig  overflødig  i  det  rolige  og  fredelige  Liv,  som  rørte  sig  i 
Tvillingrigernes  Hovedstad. 

Heller  ikke  hans  Ven  nød  Lykken  ublandet  i  denne 
Tid.  Den  17de  Maj  var  Griffenfeld  bleven  ramt  af  en 
sørgelig  Tilskikkelse,  hvorom  Skrivekalenderen  melder: 

»Døde  min  Allerkæreste  og  hensov  sagtelig  udi  Herren  om 
Eftermiddagen  Klokken  ved  5  slet.  Gud  forlene  hende  en 
glædelig  Opstandelse  og  mig,  hendes  efterladte,  sin  Aands 
Trøst  udi  mit  bedrøvede  Hjerte!  Gud  trøste  mig  i  denne  store 
Hjertesorrig!  Gud  bedre  mig,  min  Drøm  blev  sanden,  som  jeg 
samme  Morgenstund  drømte.« 

Saaledes  var  Karen  Nansen  bleven  bortrevet  fra  sin 
Ægtefælle,  kun  16  Aar  gammel.  Det  var  en  Barnefødsel, 
som  havde  kostet  hende  Livet.  Fjorten  Dage  i  F'orvejen 
havde  hun  bragt  en  Datter  til  Verden,  som  var  bleven  op- 
kaldt efter  Dronning  Charlotte  Amalie.  De  stærke  Ord 
tyder  paa,  at  Griffenfeld  har  følt  oprigtig  Sorg  ved  Tabet 
af  sin  unge  Hustru ,  skønt  han  kun  i  saa  kort  Tid  havde 
kendt  den  Lykke  at  leve  sammen  med  hende  i  eget  Hus 
og  Hjem.  Deltagelsen  var  almindelig,  ogsaa  fra  Kongens 
Side  lagde  den  sig  for  Dagen.  Gyldenløve  skriver:  »Jeg  er 
sikker  paa,  at  en  saa  oplyst  og  fast  Aand  som  Eders  ikke 
vil  lade  sig  overvælde  af  dette  haarde  Slag.«  Under  al- 
mindelig Tilstrømning  foregik  da  Begravelsen  ved  Aftens- 
tide, otte  Soldater  og  otte  Underofficerer  stod  Vagt  ved 
Døren,  og  Liget  førtes  ved  Fakkelskær  til  Helligaandskirken. 
Det  bisattes  senere  i  det  prægtige  Kapel,  som  Griffenfeld 
her  lod  opføre  til   sit  Familiegravsted.     Endnu   den  Dag   i 

Dag    staar   dette    bevaret    og   vil   Ibrhaabeiitlig    bære    hans 
Navn  til  sene  Tider. 

I  GrifTenfelds  ydre  Forhold  medførte  hans  Hustrus 
Bortgang  ingen  stor  Forandring.  To  Maaneder  tidligere 
havde  han  opnaaet  Kongens  Samtykke  til,  at  den  længst- 
levende af  Ægtefællerne  maatte  sidde  i  uskiftet  Bo,  saaledes 
som  GrifTenfeld  selv  nærmere  bestemte  det  »til  deres  Huses 
Konservation«.  Hans  Moder  synes  nu  at  være  flyttet  ind 
i  Gaarden  og  at  have  overtaget  Stillingen  som  en  Slags 
Oldfrue  i  Spidsen  for  Husets  Styrelse.  Hun  ledede  vel  ogsaa 
Opdragelsen  af  den  lille  Datter,  »Jomfruen«,  som  hun 
kaldtes,  eller  som  hun  snart  kom  til  at  hedde:  »Frøken 
Charlotte«,  (iriffenfelds  daglige  Tilværelse  antog  igen  den 
samme  Karakter  som  før  hans  kortvarige  Ægteskab,  han 
levede  igen  et  behageligt  Ungkarleliv.  Havde  hans  Sorg 
end  i  Begyndelsen  været  heftig,  synes  den  dog  snart  at 
have  fortaget  sig,  og  det  varer  ikke  længe,  før  hans  Op- 
mærksomhed fængsles  af  andre  Forhold,  og  han  halvt  om 
halvt  glemmer  Samlivet  med  sin  Barnehustru. 

Men  for  F'orholdet  til  hans  Hjertensven  lik  Karen  Nan- 
sens Død  vidtrækkende  Følger.  G5^1denløve  havde  allerede 
længe  med  Uvilje  set  paa  den  stadigt  voksende  Tilnærmelse 
mellem  en  Del  af  Højadelen  og.  GrifTenfeld.  Med  Familien 
Bjelke  stod  han  i  fortrolig  Forbindelse  allerede  fra  den 
Tid,  han  bar  Navnet  Schumacher,  navnlig  gjaldt  det  om 
(ieneralløjtnant  og  Gehejmeraad  Jørgen  Bjelke  med  dennes 
Hustru  Magdalene  Sibylle  Gersdorf.  Var  det  en  Slags 
Skinsj^ge,  som  prægede  Gyldenløves  Følelser  over  for  Grif- 
fenfeld,  efter  at  han  selv  havde  høstet  saa  bitre  Frugter  af 
sit  Forbund  med  den  unge  danske  Adel  straks  efter  Tron- 
skiftet? Vilde  han,  at  Vennen  skulde  blive  paa  sin  Plads  i 
Borgerstandens  Rækker  og  altid  staa  et  Skridt  under  ham, 
der  ene  havde  Ret  til  at  kaldes  »Hans  høje  fi^kscellence« ? 
Vist  er  det,  at  da  Grilfenfelds  Anseelse  var  bleven  saa  stor, 

at  man  fra  Adelsstandens  Side  søgte  Svogerskab  med  ham 
og  Malene  Sibylles  Broder,  Kristian  Gersdorf,  bad  om  hans 
Svigerinde  Sofie  Nansens  Haand,  staar  der  i  Kalenderen 
de  Ord:  »Berettede  jeg  Guldenløv  det  Parti  mellem  Kristian 
Gersdorf  og  min  salig  Kærestes  Søster;  stod  ham  ikke 
ret  an.«  Griffenfeld  tilføjer  endog  stærkt  grebet:  »U(driv) 
m(ig)  G(ud)  a(f)  m(ine)  F(jenders)  H(ænder)l  P(aa)  D(ig) 
h(aaber)  j(eg)  G(ud)«  o.  s.  v. ^  Kristian  Gersdorf  opnaaede 
dog  baade  at  komme  i  Svogerskab  til  Griffenfeld,  og  — 
hvad  der  vel  hænger  sammen  hermed,  —  han  udnævntes 
samtidigt  til  Bentemester.  I  Begyndelsen  af  September 
indfandt  dernæst  Grev  Mogens  Friis  sig  og  foreslog  en 
Forbindelse  mellem  sin  Søn  og  Griffenfelds  Datter.  Hun 
var  da  fire  Maaneder  gammel!  Gyldenløve  nærede  ikke 
synderligt  blide  Følelser  for  den  nybagte  Greve,  der  tilmed 
lige  var  bleven  udnævnt  til  Storkors  af  Dannebrog.  Spydigt 
skriver  han  om  ham:  »At  Greven  har  faaet  Stjernen,  min- 
der mig  om  Jørgen  Sefelds  Historie.  Da  han  spurgte  en 
Borgmester:  »Er  1  en  af  de  Vise  af  Morgenland?«  svarede 
Borgmester:  »Ja,  jeg  er  han,  som  tilbedte  Barnet.«  Den 
brave  Greve  var  i  Morges  paa  Jagt,  og  tilfældigvis  mødtes  vi 
paa  Højbro.  Der  kørte  en  Førsteministers  Karosse,  og  han 
sad  i  den.  Hvem  der  saa  ham,  maatte  tro,  at  det  var 
Førsteministeren.«  Grev  Friis  var  øjensynlig  en  af  dem, 
paa  hvem  Mogens  Skeels  Satire  i  »Herrestandskomedien« 
passede  særdeles  godt. 

Gyldenløve  gør  i  det  hele  i  disse  Maaneder  et  nervøst 
og  oprevet  Indtryk.  »Guldenløv  igen  fra  sit  urimelig  For- 
sæt bragt  paa  den  rette  Vej  med  Vores  Venskabs  Fornyelse 
og  største  Protestationer  paa  begge  Sider,«  hedder  det 
d.  1.  Avgust  i  Almanakken.  Det  drejede  sig  aabenbart  om 
den  iltre  Junkers  Plan  at  træde  i  udenlandsk  Krigstjeneste, 
og  Griffenfeld  vilde  ikke   lade   en  saa   værdifuld  Kraft  gaa 

^  E(ripe)  m(e)  D(eus)  a(b)  i(nimicis)  m(eis)  o.  s.  v. 

tabt  for  Landet,  tilmed  i  en  saa  kritisk  Stund  som  denne. 
Dette  hindrede  dog  ikke,  at  det  i  Efteraarsmaanederne 
imellem  Griffen feld  og  ham  kom  til  en  Krise  i  deres  Venskab^ 
som  aldrig  nogensinde  igen  blev  afløst  af  den  gamle  tillids- 
fulde Stemning.  I  Skrivekalenderen  staar  der  d.  12te  Oktober: 
»Overlagt  kort  imellem  12  og  1  om  Natten  med  store  Sten 
ind  paa  Salen,«  og  tre  Dage  senere  noterer  Griffenfeld: 
»Gyldenløve  store  Forsikringer.«  Griffenfeld  havde  altsaa 
faaet  sine  Vinduer  slaaet  ind  midt  om  Natten,  og  Tilføjelsen 
d.  15de  Oktbr.  tyder  paa,  at  han  mistænkte  Gyldenløve  for 
at  være  Gerningsmanden. 

Det  var  herefter  aabenbart  det  bedste,  at  der  indtraadte 
en  foreløbig  Adskillelse.  Allerede  d.  16de  Oktbr.  staar  der 
i  Almanakken:  »Rejste  Guldenløv  bort«,  men  det  drejede 
sig  som  sagt  kun  om  en  foreløbig  Fraværelse,  et  Besøg 
paa  Gottorp  for  endnu  en  Gang  at  forsøge,  om  man  ikke 
ad  fredelig  Vej  skulde  kunne  komme  til  Enighed  med 
Hertugen  i  det  oldenburgske  Arvespørgsmaal.  Det  var 
Gyldenløves  Yndhngstanke,  som  herved  blev  taget  op ,  han 
ønskede  bestandigt  et  godt  Forhold  til  den  slesvigske  Hertug. 
De  Forhandlinger,  som  hidtil  havde  været  førte  mellem 
Frederik  Ahlefeld  og  Hertugens  Minister  Kielman ,  var 
bleven  ganske  resultatløse,  men  da  man  mente,  at  dette  til 
Dels  beroede  paa  en  Aversion  mellem  de  to  Herrer,  laa 
det  nær  nu  at  betro  Fortsættelsen  af  Forhandlingerne  til 
den,  der  altid  havde  været  deres  ivrigste  Talsmand.  Man 
kan  forstaa,  at  Gyldenløve  var  helt  oplivet  ved  sin  Afrejse, 
da  der  nu  viste  sig  Udsigt  for  ham  til  at  komme  til  at 
virke  uafhængigt,  borte  fra  København  og  fra  alle  Rivaler. 

De  Forhandlinger,  som  nu  begyndte  mellem  den  gamle 
og  kloge  gottorpske  Kansler  og  G^^ldenløve,  synes  dels  at 
have  drejet  sig  om,  at  Hertugen  skulde  afstaa  sine  Arve- 
rettigheder i  Oldenburg  til  Kongen  mod  Erstatning  i  sles- 
vigsk Land,  dels  omvendt,  at  hele  Oldenburg  skulde  forenes 

paa  Hertugens  Hænder,  mod  at  Kongen  fik  Tønder  Amt  i 
Sønderjylland.  Men  selv  alt  dette  var  ikke  i  Stand  til  at 
lægge  Beslag  paa  hele  Gyldenløves  Opmærksomhed.  Hans 
flagrende  Hjerte  lod  ham  ikke  have  Ro ,  og  i  en  af"  Billet- 
terne til  GrifTenfeld  hedder  det :  »Jeg  skulde  have  svært  ved  at 
sige,  om  det  var  Medfølelse  alene,  eller  om  der  ogsaa  var 
en  anden  Aarsag  til,  at  det  skar  mig  i  Hjertet  under  min 
Samtale  med  denne  henrivende  og  ulykkelige  Kvinde. 
Nuvel,  vi  faar  se,  hvilket  Svar  vor  store  og  gode  Hersker 
vil  give  i  denne  Sag«.  Denne  »charmante  infortunée« 
var  aahenbart  Fyrstinde  Kristine  Charlotte  af  Ostfriesland, 
som  tidligt  var  bleven  Enke  og  nu  i  en  Alder  af  27  Aar 
som  Formynderske  for  sin  Søn  stod  ret  værgeløs  over  for 
sit  Lands  Stænder,  med  hvem  det  ostfriesiske  Fyrstehus 
levede  i  evig  Strid.  Hun  søgte  den  danske  Konges  Bistand, 
og,  som  det  ovenfor  er  paavist,  var  man  herhjemme  ikke 
utilbøjelig  til  at  indblande  sig  i  alle  Forhold,  der  angik 
vore  Naboer  i  det  nordvestlige  Tyskland. 

Hvorledes  det  nu  end  hang  sammen  med  Gyldenløves 
Hjertefred,  kan  man  forstaa,  at  det  var  et  nærliggende 
Ønske  for  Griffenfeld  at  faa  denne  urolige  Natur  sat  i  Bur. 
Maaske  kan  det  have  bidraget  hertil,  at  der  under  Gylden- 
løves Fravær  var  indtruffet  Forhold  i  København ,  som 
kunde  gøre  det  attraaværdigt  for  hans  Ven,  at  han  var 
bunden  før  sin  Tilbagekomst  til  Hovedstaden.  Det  var 
derfor  paa  Griffenfelds  Opfordring,  at  Kongen  under  Gyl- 
denløves Rejse  friede  for  denne  til  Grev  Anton  afAldenburgs 
Datter,  en  purung  Pige,  der  var  Arving  til  store  Godser 
nede  i  Oldenburg.  Gyldenløves  Tak  herfor  til  Griffenfeld 
er,  karakteristisk  nok,  kølig,  og  han  giver  sin  Følelse  Luft 
i  en  lidt  spydig  Tone:  »Jeg  vilde  anse  mig  selv  for  at 
begaa  en  P'orbrydelse  mod  vort  Venskab,  hvis  jeg  prøvede 
paa  at  udtrykke  min  Erkendtlighed  i  skruede  Ord.  Det 
maa  være  nok  at  huske  paa,  hvad  I  er  for  mig,  og  jeg  for 

Eder,  for  at  lade  alle  Forsikringer  fare.  Kort  sagt,  Guds  og 
Kongens  Vilje  ske,  og  jeg  vil  altid  være  tilfreds  med  min 
Herskers  Tilfredshed.  Frieserinden  er  ganske  rigtigt,  som  I 
gættede,  hende  fra  Ostfriesland,  hun  rejste  for  tre  Dage 
siden.  Prinsessen  af  Paphos  vil  blive  meget  forbavset 
over  at  høre  denne  Nyhed  om  Alarik.  Nu  blæser  Posten 
i  Hornet  uden  for  min  Port,  og  jeg  maa  slutte.«  Desværre 
faar  vi  ikke  at  vide,  hvem  denne  kypriske  Prinsesse,  denne 
Venuspræstinde  er,  som  Alarik -Gyldenløves  nyeste  For- 
bindelse vilde  gøre  et  vist  Indtryk  paa.  Det  var  vel  ikke 
hende,  der  var  Aarsag  til,  at  (irifTenfeld  ønskede  Gylden- 
løves Forlovelse  afsluttet  hurtigst  muligt? 

F'orhandhngerne  i  Vinteren  1672—1673  mellem  Gylden- 
løve og  den  gamle  Kielman  viste  sig  imidlertid  at  føre  til 
et  ringere  Resultat,  end  man  i  København  havde  haabet. 
Den  Afstaaelsessum,  som  Gottorperne  krævede  for  deres 
formentlige  Arveret  til  Oldenburg,  var  saa  stor,  at  den 
danske  Regering  ikke  mente  at  turde  gaa  ind  herpaa,  og 
Gyldenløve  stod  nu  i  den  flove  Stilling  som  uheldig  Di- 
plomat med  en  uratificeret  Traktat  i  Haanden.  Nye  Riv- 
ninger fulgte  paa  mellem  de  to  tidligere  Venner,  og  medens 
Gyldenløve  paa  Juleaften  1672  havde  forsikret  GrifTenfeld 
om,  at  »der  er  ingen  i  Verden,  som  sætter  højere  Pris  paa 
Eder  end  jeg,«  saa  han  senere  den  sørgelige  Sandhed  i 
Øjnene  og  udbrød:  »Bliv  min  Rival,  men  hvad  der  end 
sker,  vil  aldrig  nogen  elske  Eder  saa  højt  som  jeg.«  Det 
var  nu  om  Kongens  Sind,  Kampen  stod  mellem  dem,  og 
Udfaldet  af  den  kunde  ikke  længe  være  tvivlsomt.  Det  er 
sagtens  grumme  usikkert,  om  der  er  nogen  Sandhed  i  den 
gamle  Fortælling  om,  at  Griffenfeld  og  Dronningen  skulde 
have  set  med  Ængstelse  paa  den  skadelige  Indflydelse  i 
moralsk  Henseende,  som  Gyldenløve  havde  paa  Kristian  V, 
og  at  de  derfor  skulde  have  sat  alt  ind  paa  at  faa  ham 
fjernet  fra  HofTet.     Mere  Interesse   har  Hertuginde  Sofie  af 

Hannovers  Forklaring,  hun  der  talte  om  »den  lille  Skrivers« 
Opkomst  ved  (iyldenløves  og  Ahlefelds  Hjælp,  og  om  deres 
Anvendelse  al'  ham  til  at  besørge  de  almindelige  Forret- 
ninger. Fortsættelsen  af  hendes  Brev  lyder  saaledes:  »Han 
[o:  Griffenfeld]  klarede  sig  meget  godt  i  denne  Stilling  til 
Kongens  Tilfredshed,  men  ikke  synderligt  til  Gyldenløves, 
som  fandt,  at  han  ikke  længer  tog  Hensyn  til  ham,  men 
afgjorde  Sagerne  efter  sit  eget  Hoved,  hvorfor  han  kom 
med  voldsomme  Udfald  mod  Griffenfeld.  Griffenfeld  gik 
derefter  til  Kongen  og  bad  om  sin  Afsked  paa  en  meget  be- 
hændig Maade;  han  sagde  nemlig,  at  han  godt  saa,  at  han 
ikke  kunde  hævde  sig  mod  de  store  ved  Hoffet,  hvilket 
vakte  Kongens  Fortrydelse  mod  Gyldenløve.«  Resultatet 
blev  da  efter  hendes  Beretning,  at  Griffenfeld  blev  Første- 
minister, Greve  og  Elefantridder,  mens  Gyldenløve  igen 
blev  sendt  op  til  Norge  som  Statholder.  Ganske  vist  inde- 
holder Hertugindens  Fortælling  iøjnefaldende  Urigtigheder, 
ikke  blot  falder  Griffenfelds  Udnævnelse  til  Rigskansler  ad- 
skillige Maaneder  efter  Gyldenløves  Bortfjernelse  fra  Hoffet, 
men  det  er  navnlig  fejlagtigt,  naar  hun  opfatter  Griffenfeld 
som  den  underordnede  Tjener,  der  svinger  sig  i  Vejret  bag 
sin  Herres  Ryg.  Derimod  er  det  ikke  usandsynligt,  at  der 
ligger  noget  sandt  til  Grund  for  Fortællingen  om  Kongens 
Vrede  mod  Gyldenløve,  thi,  som  vi  har  hørt,  kunde  Kri- 
stian V  netop  lade  sig  bringe  i  Harnisk,  naar  han  fik  Mis- 
tanke om,  at  nogen  vilde  gaa  hans  Enevoldsmagt  for  nær. 
Han  vilde  ikke  taale,  at  nogen  spillede  Majordomus  ved 
hans  Hof,  og  da  tilmed  hans  Halvbroder  trængte  til  at 
komme  til  Ro  og  faa  Genoprejsning  for  det  lidte  diploma- 
tiske Nederlag,  var  det  naturligt,  at  den  Tanke  kom  op 
paany  at  anvende  ham  i  vort  nordlige  Rige.  De  usikre 
ydre  Forhold  gjorde  det  nødvendigt,  at  ogsaa  Norge  sattes 
i  Krigsberedskab,  og  ingen  Mand  var  bedre  paa  sin  Plads 
ved  en  saadan  Lejlighed  end  netop  Ulrik  Frederik. 

Saaledes  var  Venskabet  mellem  Gyldenløve  og  GrifTen- 
feld  i  Færd  med  at  opløse  sig,  det  endelige  Stød  hertil 
indtraf  dog  først  Aaret  efter,  i  1674.  De  ydre  venskabe- 
lige Former  bevaredes  endda  igennem  hele  den  Tid,  da 
Griffenfeld  var  Førsteminister,  men  de  dækkede  ikke  mere 
over  noget  levende  Indhold.  I  Begyndelsen  af  1674  kunde 
Gyldenløve  endnu  skrive:  »Jeg  har  hørt  sige,  at  visse 
store  Aander  hævder,  at  for  at  være  god  Filosof,  maa  man 
tvivle  om  alt  [o:  i  dette  Tilfælde  om  hans  trofaste  Venskab). 
Hvad  mig  angaar,  maa  jeg  tilstaa,  at  jeg  hverken  af  Na- 
turen eller  gennem  min  Opdragelse  er  bleven  præget  af 
denne  Lære,  men  hvis  I  er  af  denne  Mening,  saa  lad  den 
i  hvert  Fald  fare,  naar  det  gælder  mig.«  Heri  sj^nes  der 
dog  i  det  mindste  at  være  nogen  ægte  Stemning  tilbage.  I 
de  samme  Dage  beretter  Griffenfelds  Forvalter  paa  hans 
norske  (iods  Tønsberg,  Hartvig  Oxenlew,  til  sin  Herre  om, 
hvorledes  lian  har  haft  Besøg  paa  Provstegaarden  af  »Hans 
høje  Ekscellence« ,  der  ejede  det  nærliggende  Lavrvig  som 
sit  Grevskab.  Forvalteren  lod  den  høje  Gæst  og  hans 
Følge  prægtigt  beværte  »med  gammel  Rinskvin  med  Sukker- 
kandi  udi,  med  derhos  adskillig  Slags  Konfektyr  og  Ma- 
sipan«.  Humøret  var  tilsyneladende  højt,  og  Gyldenløve 
begyndte  med  at  drikke  Griffenfelds  Skaal.  Forvalteren 
havde  været  meget  betænksom,  for  at  Drikkelaget  ikke 
skulde  blive  forstyrret.  »Hans  høje  F^kscellence  havde  jeg 
leveret  Nøglen  til  Porten,  saa  ingen  kunde  komme  ud,  før 
ret  imod  Aften,  at  de  bortrejste.«  Senere  kørte  Statholderen 
i  den  umilde  Vinter  paa  Isen  over  Fjorden  til  Moss.  Men 
ogsaa  i  Norge  krydsedes  nu  hans  og  Griffenfelds  Interesser, 
deres  Grevskaber  grænsede  til  hinanden ,  og  medens  Gyl- 
denløve gerne  vilde  have  dygtige  Tønsbergborgere  til  at 
flytte  til  Lavrvig,  vægrede  Griffenfeld  paa  sin  Side  sig  ved 
at  sælge  ham  det  Jordegods,  som  han  havde  liggende  nede 
i  (irevskabet  Lavrvig.     Blandede  Følelser   har  derfor  fyldt 

Gyldenløves  Sind,  da  han  sad  i  Stuen  i  Tønsberg,  hans 
Ven  var  nu  den  største  Mand  i  Riget  næst  Kongen,  de 
gamle  Baand  var  i  Færd  med  at  briste,  og  en  ærlig  Kamp 
syntes  paa  den  anden  Side  haabløs.  Man  kan  forstaa,  at  han 
grebes  af  Bitterhed,  da  han  tilmed  saa,  at  de  Reformfor- 
slag, som  han  sendte  ned  til  Danmark,  nu  lagdes  til  Side 
af  Statskollegiets  Medlemmer  med  et  Skuldertræk.  Betrag- 
tedes han  som  en  Fusentast,  som  man  næppe  tog  helt  al- 
vorligt ? 

Spørgsmaalet  er  imidlertid,  hvorledes  det  var  lykkedes 
GritTenfeld  at  vinde  et  saadant  Herredømme  over  Kongen, 
ilt  denne,  da  Valget  stod  mellem  ham  og  Gyldenløve,  tog 
sin  Fornuft  fangen  og  valgte  den,  som  han  ansaa  for  den 
uundværligste  for  Riget  og  sig.  J.  A.  Fridericia  er  den 
første,  som  med  psykologisk  Skarpblik  har  givet  Svaret 
herpaa.  Han  skildrer  Forholdet  mellem  Kristian  V  og 
GrifPenfeld  saaledes,  at  den  sidste  under  deres  Samtaler 
udnyttede  »sin  Veltalenhed  og  sit  Geni  til  at  afvinde  enhver 
Sag  forskellige  Sider,  skifte  Forestillinger  og  tilsidst  standse 
dér,  hvor  han  selv  vilde  have  Kongen  hen,  og  hvor  dennes 
tunge  og  usammensatte  Hjerne  ej  mere  formaaede  at  rejse 
nogen  Indvending«.  Man  ser,  hvor  stor  Lighed  der  er 
mellem  denne  Maade  at  tage  Herskeren  paa  og  den,  som 
Kardinal  Richelieu  i  Frankrig  havde  anvendt  over  for  Kong 
Ludvig  XHL  Richelieu  havde  desuden  Evne  til,  næsten 
hypnotisk,  at  faa  den  Tanke  banket  fast  i  sin  Konges 
Hoved,  at,  ske  hvad  der  vilde,  Kardinalen  var  uundværlig, 
og  alt  maatte  vige  til  Side  for  dette  ene,  at  bevare  denne 
sjældne  Kraft  for  Fædrelandet.  GrifPenfeld  synes  i  disse 
Aar  1673—1675  af  have  været  i  Besiddelse  af  et  lignende 
Herredømme  over  den  unge  Kong  Kristian;  kun  heraf  kan 
man  forklare  den  ubegrænsede  Tillid,  han  viste  ham,  og 
de  store  Naadesbevisninger,  hvormed  han  overvældede  ham. 

Naar    Fridericia    gennemskuer    den    Fremgangsmaade, 

som  Gritlenfeld  anvendte  over  for  Kongen,  skyldes  det 
sikkert,  at  han  har  forstaaet  at  læse  den  ud  af  den  be- 
kendte Advarselsskrivelse,  som  Kristian  V  et  halvt  Aar  før 
Rigskanslerens  Fald  tilstillede  denne  under  deres  Ophold 
i  Rensborg.  Det  er  dette  værdifulde  Aktstykke,  hvorom 
A.  D.  Jørgensen  kun  havde  de  fattige  Ord  at  sige:  »Denne 
henvendelse  gør  tilvisse  sin  kongelige  forfatter  den  største 
ære«.  Det  interessante  ved  Skrivelsen  ligger  dog  ingen- 
lunde deri,  det  beror  paa,  at  den  unge  Konge  herigennem, 
sig  selv  uafvidende,  er  kommen  til  at  røbe  Hemmeligheden 
ved  Forholdet  mellem  (irilTenfeld  og  sig.  Ja,  han  ser  ikke 
en  (iang  selv  klart,  hvori  denne  HemmeHghed  bestaar, 
han  famler  som  i  en  Taage,  og  just  derved  bliver  hans 
Vidnesbyrd  saa  ærligt  —  og  værdifuldt  for  os. 

De  interessanteste  Punkter  i  Kongens  Skrivelse  lyder 
saaledes : 

>Gører  mig  ikke  al  Ting,  som  dog  endelig  skal  være,  for 
umuligt.« 

»Naar  jeg  siger  noget,  da  hjælper  mig  udi  mine  Tanker  og 
fører  mig  ikke  tvært  imod  mine  Tanker,  bringer  mig 
ikke  først  paa  en  Sentiment  og  bringer  mig  da  ogsaa  paa 
en  anden  Mening  igen.« 

>>Jeg  kan  ikke  vel  fordrage  for  vidtløftig  Ræsonne- 
ments og  Veltalenhed;  naar  I  vil  sige  mig  noget,  eller  jeg 
adspørger  Eder  om  noget,  saa  siger  mig  ikkun  Eders  Senti- 
ment kortelig,  for  det  er  imod  min  Humeur  store  Ræsonne- 
ments.« 

»Jeg  ser  ikke,  hvortil  alle  de  Debats,  Ræsonnements  og  de 
saa  ofte  om  en  Materie  gørende  Repetitioner  synderlig  tjener 
til,  som  jeg  letteligen  selv  kan  resolvere,  uden  for  at  gøre  Folk 
for  meget  vis.« 

»Overiler  mig  ikke,  mens  jeg  faar  have  Tid  til  at  re- 
solvere mig,  og  kommer  saa  ikke  igen,  naar  een  Gang  er  re- 
solveret.« 

Her  er  aabenbart  Nøglen  til  Forstaaelsen  af  den  Ind- 
flydelse,   som    GriiTenfeld    havde    skabt    sig    over    Kongen. 

Men  naar  Fridericia  mener,  at  det  var  denne  Vej,  han  gik 
allerede  fra  første  Færd  efter  Tronskiftet,  er  det  ikke  nød- 
vendigt at  tænke  sig.  at  GrilTenfeld  har  anvendt  denne 
Fremgangsmaade  under  hele  sin  Statsniandstid.  1  Be- 
gyndelsen, under  de  urolige  Forhold,  var  den  blotte  TiUid 
fra  Kongens  Side  Grundlag  nok  for  ham  at  staa  paa.  Det 
er  heller  ikke  sandsynligt,  at  Kristian  V,  der  dog  stadigt 
havde  en  instinktmæssig  Fornemmelse  af,  at  han  ikke 
havnede  der,  hvor  han  egentlig  vilde,  en  hel  Aarrække 
igennem  skulde  have  været  Genstand  for  samme  Behand- 
ling. Griffenfelds  System  over  for  Kongen  maa  da  ses  som 
Kronen  paa  en  længere  Udvikling;  da  han  naaede  hertil, 
var  Afslutningen  nær. 

Gyldenløves  Bortrejse  til  Norge  i  Sommeren  1673  sprængte 
»Triadens«  politiske  Magt.  Den  afløstes  ikke  af  et  To- 
Forbund,  mellem  Griffenfeld  og  Ahlefeld,  thi,  selv  om  de 
havde  flere  Berøringspunkter  i  deres  Syn  paa  den  uden- 
rigske Politik,  manglede  der  her  det  intime  F'orhold,  som 
havde  bundet  de  to  adskilte  Venner  sammen.  Ahlefeld 
opholdt  sig  desuden  som  Regel  borte  fra  København.  Dan- 
marks Politik  i  de  kommende  Aar  bærer  med  Rette  Griffen- 
felds Navn,  om  det  end  maa  indrømmes,  at  den  ogsaa 
præges  af  modstridende  Strømninger.  Var  Kongen  og 
Griffenfeld  enige  om,  at  et  Forbund  med  Frankrig  var  det 
attraaværdigste,  laa  der  dog  ogsaa  en  Spire  til  Modsætning 
mellem  dem  deri,  at  Kristian  V  helst  saa  Krigen  komme, 
jo  før  jo  heller,  mens  Griffenfeld  havde  til  Valgsprog,  at 
»Pennen  styrer  Sværdet«.  Selv  om  det  lykkedes  ham  at 
faa  det  fransk-svenske  Forbund  sprængt  og  Sverige  isoleret, 
saa  han  dog  med  behersket  Glæde  den  Dag  i  Møde,  da 
Hævnkrigen  fra  vor  Side  vilde  begynde,  og  de  militære 
Raadgivere  fortrængte  de  civile  fra  Kongens  Side. 

Foreløbigt  var  der  ikke  en  Gang  Udsigt  til,  at  han 
vilde   naa   til   at   vende  Frankrigs    Stemning.     Ludvig  XIV 

reagerede  ikke  over  for  de  gjorte  Tilnærmelser.  Under 
disse  Omstændigheder  var  der  ikke  andet  at  gøre  end  at 
nærme  sig  endnu  mere  til  de  mod  Frankrig  allierede 
Magier.  Men  Nederlandene  gjorde  ikke  Tegn  til  at  ratificere 
den  ugunstige  Traktat,  som  deres  Gesandt  havde  indgaaet 
paa  i  København  (Side  192).  I  Slutningen  af  1673  gik  der- 
for Griffenfelds  Arbejde  ud  paa  at  skaffe  os  en  god  Sub- 
sidietraktat  med  alle  de  allierede  Magter,  og  da  vi  slog  af 
paa  vore  Fordringer,  lykkedes  det  at  komme  til  Enighed 
med  Nederlandene,  Kejseren  og  Spanien  i  Haag  i  Juni 
1674.  Danmark  fik  allerede  i  Fredstid  Penge  til  at  ruste 
sig  for,  men  hvis  en  n}^  Magt  [o:  Sverige]  angreb  de 
allierede ,  og  de  rekvirerede  Danmarks  Hjælp ,  skulde  vi 
gribe  til  Vaaben  mod  denne  nye  Fjende  mod  til  Gengæld 
at  faa  forøgede  Subsidier.  De  danske  Krigsoperationer 
skulde  da  bestemmes  af  alle  de  forbundne  Magter  i  For- 
ening. Hermed  var  Tærningen  kastet,  Danmark  var  bun- 
det, men  Griffenfeld  beroligede  fra  første  Færd  sig  selv 
med,  at  der  var  mange  Veje  til  at  undgaa  at  opfylde 
de  indgaaede  Forpligtelser. 

Et  kraftigt  Liv  begyndte  nu  i  København  med  <ie  store 
Udrustninger  til  den  Krig,  som  dæmrede  i  Horisonten. 
Længe  havde  Griffenfeld  været  klar  over,  at  det  bestaaende 
Embedsmaskineri  ikke  var  denne  nye  Situation  voksen. 
Kollegierne  arbejdede  ham  for  langsomt,  og  der  var  »tidt 
og  ofte  differente  Meninger«  inden  for  dem ,  saaledes  som 
han  selv  siger  det  i  Begyndelsen  af  1673.  Ganske  vist 
havde  nogle  af  disse  Mangler  hidtil  været  en  Fordel  for 
Griffenfeld.  Da  der  her,  som  i  Frankrig,  ikke  var  skarpe 
Grænser  mellem  de  forskellige  Kollegiers  Omraader,  saa  at 
Indenrigsstyrelsen  ikke  var  sondret  nøje  fra  Udenrigssty- 
relsen og  Krigsvæsenet,  kunde  en  begavet  Statsmand  faa 
Overblik  over  hele  Regeringsvæsenet  paa  een  Gang.  Men 
man  har  netop  ogsaa  sagt  om  Frankrig,  at  medens  Kollegie- 

styrelsen  passede  godt  for  en  flittig  Arbejder  og  jævn  god 
Begavelse  som  Ludvig  XIV,  »vilde  en  genial  og  kraftig 
Mand  være  bleven  utaalmodig  over  dette  langsomme  og 
indviklede  Maskineri,  og  han  vilde  have  slaaet  det  i  Stykker.« 
Saa  vidt  gik  nu  Griffenfeld  ganske  vist  ikke,  men  naar 
han  paa  visse  Punkter  sønderbrød  sine  egne  Hænders  Værk 
fra  Sommeren  1670,  maa  man  ikke  glemme,  at  Grunden 
mere  var  Hensynet  til  den  forestaaende  Krig,  end  hans 
egen  Lyst  til  at  spille  Enehersker. 

Griffenfeld  havde  aldrig  nogensinde  været  Bureaukrat  i 
den  Forstand,  at  han  ikke  hvert  Øjeblik  var  beredt  til  at 
lægge  Arbejdet  i  Hænderne  paa  Mænd  uden  for  Embeds- 
kontorerne.  Allerede  før  1670  henviste  han  ofte  Kancelli- 
sagerne til  stedlige  Embedsmænds  Undersøgelse  (Side  97), 
og  gennem  hele  sin  Regering  yndede  han  at  nedsætte  Kom- 
missioner og  Udvalg,  hvori  der  kunde  leveres  et  hurtigere 
Arbejde  af  friske  Kræfter.  Saaledes  gjorde  han  i  Stats- 
kollegiet,  da  han  efter  Reetz'  Død  i  1674  kom  i  Spidsen 
for  det  og  med  stor  Iver  deltog  i  dets  Virksomhed.  Alle- 
rede Aaret  forud  var  de  økonomiske  Midler  til  Hæren  og 
Flaaden  blevne  fratagne  Skatkamret  og  henlagte  under  to 
Kommissariater.  Blandt  de  »fornemme  Ministrer«,  som  sad 
i  Søetatens  Kommissariat,  falder  navnlig  to  i  Øjnene:  Rente- 
mesteren Kristian  Gersdorf,  som  ovenfor  er  nævnt,  og 
Griffenfelds  dygtige  Broder,  Albert  Schumacher  (Gylden- 
sparre). Det  var  naturligvis  med  den  forestaaende  Krig 
for  Øje,  disse  Forandringer  fandt  Sted.  At  en  Rentemester 
fik  Sæde  i  hvert  af  de  to  Kommissariater,  bidrog  desuden 
til  at  holde  Forbindelsen  vedlige  med  Statens  Kasse  og 
Finansernes  Hovedstyrelse.  I  Kancelliet  holdt  de  egent- 
lige Kollegiemøder  op  ved  Reetz'  Død,  men  det  vilde  dog 
virkelig  have  været  en  Parodi  at  holde  dem,  naar  de  eneste 
Kancelliraader  var  Griffenfeld  og  Schult,  og  man  i  Øje- 
blikket havde  andet  at  tænke  paa  end  at  udnævne  nye.  Dette 

var  ogsaa  Grunden  til,  at  Griffenfeld  nu  igen  lod  det 
meste  daglige  Arbejde  gaa  over  til  Schult.  I  1673  er  An- 
tallet af  hans  Ekspeditioner  allerede  sunket  til  61  pro  Cent 
af  den  samlede  Mængde,  og  fra  nu  af  gaar  det  med  rivende 
Fart  ned  ad  Bakke,  til  hans  Andel  i  1675  er  7^/o,  ja  i  de 
første  Maaneder  af  1676  endog  kun  2  Vo.  Dette  skyldes  ikke, 
som  man  maaske  kunde  formode,  at  Griffenfeld  skulde 
have  udøvet  Kabinetsstyre  gennem  »Kongens  eget  Kammer«, 
thi  der  er  i  Løbet  af  disse  Aar  ingen  væsentlig  Tilbagegang  i 
de  samlede  Tal  paa  behandlede  Sager,  før  fra  1675  at  regne. 
Forklaringen  hertil  ligger  i,  at  man  ved  Griffenfelds  Fængs- 
ling fandt  en  betydelig  Mængde  uekspederede  Kancellisager 
i  hans  Hjem,  saa  at  hans  svigtende  Arbejde  i  Kancelliet 
aabenbart  skyldes  den  pure  Overanstrengelse.  I  Højesteret, 
hvor  Griffenfeld  ligeledes  blev  Præses  ved  Reetz'  Død,  fik 
han  Otte  Powisch  indsat  som  sin  Stedfortræder  med  Titel 
af  Justitiarius,  og  vi  ser  ham  derfor  kun  deltage  i  Vote- 
ringerne fire  Gange  i  Løbet  af  1674  og  en  Gang  i  1675. 
Han  havde  samlet  sine  Kræfter  om  Udenrigspolitikken,  men 
selv  om  han  ikke  længer  kunde  gribe  ind  i  Enkelthederne 
af  Statsstyreisen,  satte  han  dog  sit  Præg  paa  den,  han 
var  i  Virkehgheden ,  som  de  udenlandske  Gesandter  med 
et  den  Gang  meget  sigende  Navn  kaldte  ham,  Landets 
Førsteminister. 

Til  den  ventede  Krig  behøvedes  dog  frem  for  alt  Penge. 
Som  vi  hørte,  var  Kristian  V.s  Regering  nok  saa  lovende 
begyndt  med  en  Nedsættelse  af  Skattebyrden  paa  Landet. 
Men  snart  maatte  man  søge  Erstatning  for  Statskassens 
svindende  Indtægter,  og  baade  Forbrugs-  og  Personskatter 
kom  op.  Jo  mere  man  nærmede  sig  til  det  væbnede 
Sammenstød,  des  højere  maatte  naturnødvendigt  de  Beløb 
stige,  som  Landets  Befolkning  maatte  yde  til  Forberedel- 
serne. Men  rent  bortset  fra,  at  Skatkamret  var  en  af  de  faa 
Administrationsgrene,  som  GrilTenfeld  ikke  direkte  greb  ind 

i,  er  der  dette  at  sige  til  Forsvar  for  Folkets  forøgede 
Byrder,  at  de  fordeltes  langt  retfærdigere  paa  Befolkningen, 
end  det  hidtil  havde  været  Tilfældet.  Det  karakteristiske 
for  Griffenfelds  Tid  er  jo  netop,  at  Velstanden  maa  være 
steget  meget  hurtigere  i  Byerne  end  paa  Landet.  Det  var 
da  billigt,  at  Købstæderne,  og  mellem  dem  særlig  Køben- 
havn, kom  til  at  udrede  en  større  Del  af  Forbrugsskatten 
(Konsumtionen)  end  i  tidligere  Tid.  Men  man  maa  ogsaa 
huske  paa,  hvor  store  Befolkningsklasser  der  efterhaanden 
var  vokset  op  uden  for  de  gamle  Stænder,  som  i  By  og 
paa  Land  var  ene  om  at  bære  Hartkornsskatterne.  De 
Storborgere,  som  tjente  gode  Penge  paa  Manufakturer 
og  Kompagnier,  burde  beskattes  højere  end  de  mindre 
Haandværksmestre ,  der  i  København  ejede  lige  saa  store 
Jordlodder  som  de.  Husmændene  paa  Landet  og  Tjeneste- 
folk inden  for  alle  Klasser  var  hidtil  gaaede  fri,  en  særlig 
Uretfærdighed,  naar  man  betænker,  at  Husmandsklassen 
var  relativt  taget  nok  saa  godt  stillet  som  Gaardmændene, 
og  det  at  blive  Husmand  ofte  stod  som  noget  attraaværdigt 
for  kuede  og  vornede  Fæstebønder.  De  nye  Familie-  og 
Folkelønsskatter  samt  den  Klasseskat,  som  i  1676  sluttede 
sig  hertil,  afhjalp  noget  af  den  værste  Ubillighed.  Men 
som  sagt,  Griffenfeld  har  kun  Del  i  disse  finansielle  Ind- 
retninger, for  saa  vidt  som  han  i  Statskollegiet  deltog  i 
Drøftelsen  derom.  Det  var  sikkert  en  Svaghed  ved  ham 
som  Statsmand,  at  han  manglede  Forudsætninger  og  Inter- 
esse for  den  finansielle  Politik.  Dette  laa  ligefrem  i  hans 
Fortid,  han  var  uddannet  til  at  blive  Videnskabsmand,  og 
ganske  vist  havde  hans  aabne  Blik  og  hans  Afstamning 
fra  Borgerstanden  vakt  hans  Sans  for  Betydningen  af  Lan- 
dets økonomiske  Udvikling,  men  til  at  give  ham  Lyst  til 
i  at  vove  sig  i  Lag  med  Regnskabsvæsenets  tørre  Tal  strakte 
;  den  ikke.  Hans  Ord  i  Statsraadet  vilde  have  haft  endnu 
j  større  Vægt,  hans  Stilling  vilde  have  været  vanskeligere  at 

rokke,  hvis  han  til  sine  øvrige  Stilhnger  havde  knyttet  den 
som  Finansminister.  Naar  han  da  havde  peget  paa  den 
finansielle  Situation,  vilde  hans  Udtalelser  være  blevne 
underbyggede  med  uigendrivelige  Beviser. 

Men  Førsteminister  var  han  i  alt  Fald  ubestrideligt 
efter  Gyldenløves  Bortrejse.  Maaske  var  det  de  store  Ud- 
sigter, som  GrilTenfeld  i  Slutningen  af  1673  aabnede  for 
Kongefamilien  til  at  erhverve  Polens  Krone  for  Prins  Jørgen, 
der  gav  Stødet  til  hans  sidste  og  største  Ophøjelse.  Snarere 
var  denne  dog  et  Udslag  af  Kongens  Jubel  over  nu  at  se 
det  Maal ,  Krigen  ,  nærme  sig ,  som  han  saa  længe  havde 
stræbt  efter.  Fra  Efteraaret  1673  var  nemlig  Tilnærmelsen 
til  Nederlandene  besluttet,  og  efter  al  Sandsynlighed  vilde 
dette  føre  til  en  mere  aktiv  Optræden  fra  vor  Side  i  den 
evropæiske  Storpolitik.  Den  26de  November  udnævntes 
GrilTenfeld  til  Rigskansler,  og  da  han  kom  op  paa  Slottet 
for  at  aflægge  sin  Ed ,  overraskede  Kongen  ham  ved 
samtidigt  at  ophøje  ham  i  Grevestanden  og  hænge  »det 
blaa  Baand«,  Elefantordenen,  om  hans  Hals.  Overvældet 
kunde  Grift'enfeld  næppe  finde  Ord  for  sin  Tak,  og  paa 
Tilbagevejen  fra  Slottet  lod  han  sin  Vogn  køre  om  ad 
Johan  Finkes,  Vennen  fra  Udenlandsrejsen  skulde  se,  at 
den  Drøm,  han  havde  haft  under  Opholdet  i  England,  nu 
var  gaaet  i  Opfyldelse.  Traditionen  lægger  til,  at  da 
Musikanterne  Dagen  efter  spillede  op  uden  for  hans  Gaard, 
brast  Moderen  iGraad;  hun  anede,  at  han  ikke  vilde  evne 
at  bære  denne  uhørte  Lykke,  siger  A.  D.  Jørgensen. 

Hermed  begynder  den  sidste  Akt  i  Griffenfelds  Storheds- 
drama,  det,  som  almindeligt  opfattes  som  præget  af  Høj- 
hedsvildelse  og  HofTærdighed.  Men  en  Moders  Taarer  over 
hendes  Søns  Lykke  kan  heldigvis  skyldes  ganske  andre 
Grunde  end  en  Anelse  om  hans  forestaaende  Fald.  I  Peder 
Griffenfelds  daglige  Liv  ændrede  den  store  Ophøjelse  ikke 
meget,   der  er   intet  Tegn  til,   at   han    fristedes  til  at  spille 

højere  op,  end  han  havde  Raad  til.  Heller  ikke  Peder 
Reetz'  Død  et  halvt  Aar  senere  havde  i  denne  Henseende 
Følger.  Allerede  i  Foraaret  1673  var  Griffen feld  bleven 
udnævnt  til  Amtmand  over  sit  eget  Gods  Tønsberg,  denne 
Stilling  lagde  aarligt  500  Rdlrs.  Løn  til  de  6000,  som  han 
nu  fik  som  Rigskansler.  Sportlerne  i  danske  Kancelli  ind- 
bragte ham  op  imod  et  Par  Tusinde  om  Aaret.  De  800  Rdlr. 
som  Arkivar  maa  han  ogsaa  stadigt  have  beholdt.  Men 
hertil  kom  nu  de  private  Indtægter,  som  han  forstod  at 
skaffe  sig  ved  at  anbringe  sine  opsparede  Midler  paa  fordel- 
agtig Maade  i  Jordegods.  Ligesom  han  tidligere  havde  er- 
hvervet Tønsberg  i  Norge,  lagde  han  nu  Vægt  paa  at  skaffe 
sig  Grundejendom  i  sit  snævrere  Fædreland ,  og  i  April 
1674  bekræftede  Kongen  et  Salgsbrev  fra  Jørgen  Bjelke  til 
Griffenfeld  paa  Øen  Samsø,  hvorved  der  af  kongelig  Naade 
forundtes  den  sidstnævnte  Ret  til  »Herresæder  og  Ladegaarde 
paa  bemeldte  0  og  Land  Samsø  efter  eigen  Vilje  og  Vel- 
behag at  bygge,  anlægge,  fundere  og  indrette,  som  forskrevet 
staar«.  Fra  nu  af  kaldte  han  sig  »Greve  til  Griffenfeld  og 
Tønsberg,  Herre  til  Brattingsborg  og  Visborg«.  Det  er 
Navnene  paa  to  Oldtidsborge  paa  Øen,  hvoraf  der  den 
Gang  kun  fandtes  Ruiner  bevarede,  men  de  store  Minder 
satte  den  nye  Ejers  livlige  Fantasi  i  Bevægelse,  og  Resen 
fortæller  i  sin  Samsøbeskrivelse,  at  Rigskansleren  fremsatte 
den  Mening  over  for  ham,  at  Visborg  havde  Navn  af  det 
gamle  Folkeslag  Viterne,  efter  hvem  ogsaa  hele  Danmark  i 
fordums  Tid  hed  Viteslette.  Her  har  vel  Griffenfeld  tænkt 
sig  at  rejse  et  Slot,  der  skulde  være  hele  Danmarks  Borg, 
ligesom  hans  københavnske  Gaard  var  Borgerskabets  Fæste. 
Der  er  heri  noget  af  den  samme  Lyst  til  at  vække  Folkets 
nationale  Minder,  som  naar  han  gav  det  nye  Ordenstegn 
Navn  efter  Dannebroge. 

Efter  en  ældre  Optegnelse  indbragte  Grevskabet  i  Norge  aar- 
ligt sin  Ejer  over  3000  Rdlr.,  Samsø  mellem  5  og  6000.  End- 

videre  opgives  det,  at  Griffenfeld  havde  en  Kapital  af 
53,000  Rdlr.  anbragt  paa  forskellige  Steder  til  en  Rente  af 
6  pr.  Cent.  Alt  i  alt  gav  ham  altsaa  en  aarlig  Indkomst 
af  mellem  20  og  30,000  Rdlr.  Med  Henblik  paa  moderne 
Indtægter  kunde  man  sige,  at  dette  ikke  var  nogen  Herre- 
gaard,  men  det  var  netop,  hvad  det  var;  mangen  god 
Herregaard  i  Danmark  og  Skaane  var  den  Gang  ikke  over 
30,000  Rdlr.  værd.  Der  kan  ikke  være  Tvivl  om,  at  Griffen- 
feld fik  mange  af  disse  Penge  tilovers  hvert  Aar,  og  at 
han  saaledes  var  i  stadig  økonomisk  Fremgang.  De  store 
Pengesummer,  som  fandtes  i  hans  Bo  ved  Fængslingen,  er 
det  bedste  Bevis  herpaa.  Hvor  sparsommeligt  han  levede, 
kan  man  slutte  af  det  Forslag  til  en  »grevelig  Etat« ,  som 
fandtes  i  hans  efterladte  Papirer,  og  som  kun  gaar  til  en  aar- 
lig Udgift  af  6561  Rdlr.,  men  endda  ikke  blev  ført  ud  i 
Livet.  Karakteristiskt  er  det  heri  at  møde  Posten  »Grev- 
indens Betjente«,  den  vidner  om  Griffenfelds  Fremtidsplaner 
og  omfatter  en  hel  Stab  af  Tjenestefolk  med  en  adelig 
Dame  i  Spidsen.  Middagen  anslaas  til  ti  Retter  Mad, 
Aftenen  til  seks.  I  Virkeligheden  levede  Griffenfeld  meget 
mere  sparsommeligt,  i  det  mindste  til  kort  før  sit  Fald.  Man 
kan  forstaa  af  hans  fysiske  Anlæg  og  hele  Levevis,  at  lette 
Spiser  navnlig  stod  i  Kurs  i  hans  Hjem.  Sjældent  ser  man, 
at  der  er  bleven  gjort  Indkøb  af  Kød,  men  Fisk  (Torsk, 
Aborrer,  Karudser  o.  lign.).  Kyllinger,  Grøntsager  og  Frugt, 
Kærnemælk  og  Æg  er  de  almindelige  Udgiftsposter.  Under- 
tiden møder  man  dog  i  Husholdningsregnskaberne  Delika- 
tesser, som  Asparges  og  Oliven.  Det  er  ikke  nogen  kraftig 
Spisers  Bord,  man  maa  tænke  sig  dækket  i  Førsteministe- 
rens Hus. 

Et  husholderisk,  næsten  et  paaholdende  Præg  er  der 
saaledes  over  Griffenfelds  Liv,  selv  paa  hans  Magts  Tinde. 
Dobbelt  maa  det  da  beklages,  at  han  ikke  holdt  sine  Hæn- 
der rene  for  det  urette  Mammon,   da  det   dog  ikke  kunde 

siges  at  være  nødvendigt  for  ham.  Thi  det  er  uigendrivehgt, 
at  de  Beskyldninger,  der  stadigt  var  rettede  imod  ham,  og 
som  nu  bag  hans  Ryg  tiltog  i  Styrke,  ingenlunde  var 
grebne  ud  af  Luften.  Det  var  vitterligt,  at  den  Præst,  som 
vilde  opnaa  et  Embede,  maatte  være  forberedt  paa  at  be- 
tale en  artig  »Diskretion«  til  Haandskriveren  Henrik  Lund 
eller  Kammersekretæren  Rasmus  Knudsen,  der  ligefrem 
holdt  Indbetalingskontor  i  Rigskanslerens  Forværelse.  Om 
dem,  der  søgte  andre  Statsembeder,  gjaldt  noget  lignende. 
Dog  kan  man  vel  sige,  at  dette  kun  forefaldt  ved  Embeds- 
udnævnelser  og  deslige,  men  at  der  næppe  findes  Eksempler 
paa,  at  Griffenfeld  har  bøjet  Retten  for  Skænk  og  Gave, 
ligesom  han  heller  ikke  for  Penge  har  indstillet  uværdige 
Personer  til  Embedsposter.  Hvor  vage  Forestillinger  man 
desuden  i  Datiden  havde  om  Utilladeligheden  af  en  saadan 
Optræden,  er  ovenfor  paavist.  Frederik  Ahlefeld  havde  i 
Begyndelsen  af  1671  ligefrem  faaet  kongelig  Bevilling  paa 
at  »fordre  og  oppeberge,  en  honorabel  Discretion  og  For- 
æring« af  alle,  som  forfremmedes  til  Embeder  i  Amterne 
Steinburg  og  Sønder  Ditmarsken.  Kancellisportlerne  pegede 
i  samme  Retning.  Men  sikkert  er  det,  at  Griffenfeld  gik 
meget  vidt  og  satte  hele  Fremgangsmaaden  i  System,  saa 
at  det  senere  blev  nødvendigt  for  Kongen  at  tage  alvorlige 
Forholdsregler  imod  denne  smitsomme  Korruption. 

Ilde  ser  det  ogsaa  ud,  at  Griffenfeld,  som  den  Opkom- 
ling han  var,  undertiden  ikke  formaaede  at  beherske  sin 
Griskhed,  naar  den  satte  en  Plet  paa  hans  personlige  Vær- 
dighed. Den  spanske  Gesandt,  som  kom  hertil  i  1674, 
medførte  en  Karosse,  »malet  udenpaa  med  Miniaturer  og 
indeni  klædt  med  Fløjl  med  store  ophøjede  Blomster,  ud- 
styret med  syv  store  Glasruder  og  seks  Seletøjer.«  Straks 
ved  deres  første  Møde  roste  den  danske  Rigskansler  den 
»uendeligt«,  og  da  han  aflagde  Genvisit,  bad  han  om  paany 
at  faa  den  at  se;  siden  sendte  han  Bud  til  Ceremonimesteren, 

for  at  han  skulde  lade  tage  en  Tegning  af  den,  som  man 
kunde  gøre  Magen  efter  til  hans  forestaaende  Bryllup. 
Spanieren  fandt  det  nu  klogest  at  tilbyde  sin  Vogn  som 
Gave.  Efter  mange  Indvendinger  tog  da  ogsaa  Griffenfeld 
imod  den.  Ganske  vist  lod  han  sig  ikke  paavirke  heraf  i 
sin  Optræden  som  Politiker,  saa  at  Gaven,  hvis  den  var 
ment  som  et  Bestikkelsesforsøg,  ikke  fik  de  af  Spanieren 
ventede  Følger.  Men  til  Gengæld  forøgede  dennes  personlige 
Tab  den  Bitterhed,  som  han  nærede  over  sine  fejlslagne 
politiske  Forhaabninger.  Den  ufine  Optræden  af  Griffenfeld 
ved  denne  Lejlighed  kom  saaledes  til  at  skade  ikke  blot 
ham  selv,  men  ogsaa  den  Stat,  hvis  første  Tjener  han  var. 
Sparsomhed  og  Maadehold  præger  Griffenfelds  person- 
lige Liv  som  Rigskansler  og  Greve.  Ogsaa  i  sin  ydre 
Optræden  bevarede  han  den  Mildhed  og  Jevnhed,  som 
han  stadig  hidtil  havde  lagt  for  Dagen.  Ganske  vist 
fortælles  der  Eksempler  paa  kølig  Tilbageholdenhed  fra 
hans  Side  over  for  Ungdomsvenner  og  Bekendte,  men  en 
Del  heraf  synes  at  være  ren  Sladder,  og  hvad  det  bekendte 
Brud  med  Rasmus  Vinding  angaar,  er  det  forlængst  godt- 
gjort, at  det  skyldtes  en  fuldkomment  retfærdig  Forbigaaelse 
af  dennes  unge  Slægtning  Holger  Jacobæus,  og  at  det  saa- 
ledes var  mere  til  Vindings  end  til  Griffenfelds  Vanære. 
Men  tillige  var  det  efter  Tidens  Tankegang  en  Umulighed, 
at  den  frie  og  jevnbyrdige  Omgang  kunde  bevares  mellem 
Mennesker,  der  nu  var  saa  forskelligt  stillede,  og  hans 
Ungdomsvenner  burde  selv  have  haft  Blik  herfor  og  vist 
den  fornødne  Takt.  Over  for  sine  nærmeste  viste  Griffen- 
feld stor  Ligefremhed,  og  bekendt  er  Fortællingen  om, 
hvorledes  Tjenerskabet,  mens  han  laa  og  sov  til  Middag, 
kunde  slaa  sig  løs  med  Leg  og  Løjer  uden  for  hans 
Værelse,  indtil  han  blev  vækket  derved  og  havde  sin  Moro 
af  at  staa  og  se  paa  dem.  Det  er  ejendommeligt,  at  denne 
Situation  er   det   eneste  Minde,    som    Husets  Folk   har  be- 

varet  om  deres  Herre.    Jevnhed  er  jo  i  dette  Land  Folkets 
vigtigste  Prøvesten  over  for  dets  fremragende  Mænd. 

Griffenfelds  halvvegetarianske  Levemaade  stemmede  godt 
med  hele  hans  regelmæssige  Livsførelse.  Som  vi  hørte  af 
Gyldenløve,  var  han  tidligt  ude  af  Sengen,  intet  Under  da, 
at  han  længere  op  ad  Dagen  kunde  trænge  til  en  lille  Hvil. 
Men  om  Legemets  Hærdning  var  der  nu ,  saa  lidt  som  i 
Studenterdagene,  Tale,  og  Følgen  blev  da  ogsaa,  at  Smaa- 
sygdomme  var  stadige  Gæster  hos  ham.  Efter  det  første 
kendte  Tilfælde  i  1669  synes  de  med  Mellemrum  stadigt  at 
være  vendte  tilbage.  I  Februar  1673  skriver  Kongen  til 
ham:  »Dett  er  Mig  heil  ukier,  att  den  slemme  Gest  er 
kommen  til  Eder  Igen,  Jeg  j^nscker  og  wil  haabis,  att  det 
blivs^er  snaart  Gott  igen,  baade  med  Eders  Øye  og  Catharren.« 
De  adelige  Veninder  sender  ham  ved  samme  Tid  et  Fælles- 
brev, Magdalene  Sibylle  Gersdorf  beder  ham  deri:  »Lader 
en  anden  læse  dette,  paa  det  I  skal  ikke  plire  for  meget 
med  Eders  Øjne« ;  Vibeke  Krabbe  slutter  sig  hertil  med 
Ordene:  »I  skal  ikke  læse  for  megit  i  Eders  Øje,  .  .  for 
det  er  ikke  god  for  Øjet»,  og  Birgitte  Skeel  som  den  mest 
praktiske  og  moraliserende  foreskriver  ham:  »Det  er  bedst, 
intet  at  give  sig  ud  for  tidlig  i  Luften,  førend  man  er  gan- 
ske frisk  og  ganske  kvit  for  Hoste  og  ondt  i  Øjet«.  Men 
bag  de  andres  Ryg  udtaler  Malene  Sibille  sig  mere  aaben- 
hjertigt  i  en  særlig  Billet:  »Gud  give  mig  alt  Dit  Onde, 
førend  jeg  ser  Dig!«  Sygdommen  varede  imidlertid  længe 
ved,  endnu  d.  28de  Maj  skriver  Birgitte  Trolle:  »Jeg  vil 
dog  habis,  at  det  er  inte  andet  end  af  den  store  Uro  og 
Besværing,  lille  Goven  har  altid,  mens  nar  Du  tager  Dig 
Rolighed  og  en,  der  kan  klynke  lidt  for  Dig  og  se  til  Dig, 
Du  kommer  ikke  i  Aftenluften,  saa  bliver  Du  vel  frisk.« 
Der  er  aabenbart  et  lidt  pylrende  Præg  over  GrifTenfeld 
ved  slige  Lejligheder. 

Noget  stærkt  bevæget   religiøst   Liv   har  næppe   kunnet 

hjælpe  ham  over  saadanne  Tilstande  af  Nedtrykthed.  Det 
var  allerede  mange  Aar  siden,  han  havde  sagt  til  en  Ven: 
»Jeg  overlader  mig  blindt  til  min  Skæbne«,  og  hurtigt  til- 
føjet: »Det  vil  for  os  sige:  Forsynet«.  Oldtidens  Visdoms- 
lærere maatte  da  træde  i  den  officielle  Kristendoms  Sted, 
men  ved  Siden  af  dem  blev  der  ogsaa  Plads  for  Tidens 
almindelige  Overtro,  som  Griffenfelds  stærke  Fantasi  og 
Hang  til  Mystik  gjorde  ham  særlig  udsat  for  at  paavirkes 
af.  I  Kalenderen  fra  1672  møder  man  mere  end  een  Gang 
Notitser  om  Drømme  og  dei'es  Opfyldelse,  og  selv  om 
baade  Kongen  og  de  adelige  Damer  tog  lignende  Hensyn, 
maa  man  undre  sig  over,  at  en  Mand  som  Griffenfeld  ikke 
formaaede  at  frigøre  sig  for  sligt. 

Hans  legemlige  Tilstand  forenede  sig  saaledes  med 
hans  aandelige  Tilbøjelighed  til  at  lade  ham  sky  Tids- 
alderens grovere  Nydelser,  Bordets  Glæder  har  næppe  haft 
nogen  særlig  Tillokkelse  for  denne  Mand.  Vi  kan  ikke 
tænke  os  ham  overvældet  af  Vinens  Magt,  og  Birgitte  Trolle 
har  sikkert  Ret,  naar  hun  i  et  Brev  til  ham  siger:  »Grev- 
inden [o:  Birgitte  Skeel]  og  jeg  lader  Eder  hilse  og  takker 
Eder  for  i  Aftes,  hun  siger  ligesom  jeg,  at  hun  ikke 
kunde  se,  I  var  drukken,  mens  dersom  I  vil  endelig  bilde 
os  ind,  I  var  drukken,  da  er  det  lige  vores  Ord  og  Tanke, 
at  det  maa  vist  være  Aarsagen,  at  I  vilde  intet  videre  vide 
af  den  Aliians,  som  i  Aftes  blev  sluttet«.  Men  der  var  en 
anden  Fristelse,  som  Griffenfeld  i  disse  Aar  ikke  mod- 
stod, hans  gamle  Skødesynd,  Sansehgheden,  havde  mere 
Indflydelse  paa  ham.  Den  lille,  elegante  Kavaler  var  bleven 
det  flagrende  Midtpunkt  i  en  Kreds  af  Landets  fornemste 
Damer,  som  droges  til  deres  »lille  Goven«.  Vidunderbarnet, 
tidligt  udviklet,  altid  legemligt  skaanet,  vækker  aabenbart 
halvt  moderlige  Følelser  hos  den  elskede.  At  han  skulde  have 
staaet  i  Forhold  til  nogen  af  dem  før  sit  Bryllup,  kan  dog 
ikke  bevises,  endnu  mindre,  at  han  skulde  have  været  sin 

Hustru  utro  under  Ægteskabet.  De  ældste  Breve  fra 
Magdalene  Sibylle  Gersdorf,  der  stammer  fra  denne  Tid, 
er  holdte  i  helt  almindelige  Ord,  hvoraf  man  intet  kan 
slutte,  hvis  man  da  ikke  vil  hænge  sig  i  Overskriften: 
»Monsieur  et  tres  cher  frére«.  Man  kan  næppe  heller  ud- 
lede noget  af  den  Omstændighed,  at  hun  hørte  med  til 
den  lille  Charlotte  Amalies  Faddere.  Griffenfeld  var  fra 
gammel  Tid  knyttet  til  Familien  Bjelke,  som  Magdalene 
Sibylle  tilhørte  ved  sit  Ægteskab  med  Jørgen  Bjelke.  Efter 
Karen  Nansens  Død  fik  Forholdet  mellem  hende  og  Grif- 
fenfeld dog  en  ny  og  varmere  Karakter.  Rørende  lyder 
hendes  Ord  til  ham  i  Begyndelsen  af  1673:  »Jeg  vilde  ønske, 
Du  kunde  se,  med  hvad  for  et  Hjerte,  jeg  gaar  til  Gæst  i 
Dag,  for  hvilken  Side  jeg  vender  mig  til,  saa  faar  jeg  dog 
ej  at  se  Dig;  nu  vil  jeg  lade  Dig  selv  tænke  efter,  om  jeg 
kan  være  et  Øjeblik  glad.  Min  dydige  Sjæl,  vær  tilfreds 
[o:  tillad],  at  jeg  maa  komme  til  Dig  i  Eftermiddag.«  Om- 
trent paa  samme  Tid  er  der  et  Bindebrev  fra  hende  paa 
Vers,  de  er  ganske  vist  velmente: 

»Lev  længe,  Hjertens  Ven,  udkaarne  Venskabs  Broder, 
at  Du  i  dette  Land  maa  plante  Velstands  Poder«   o.  s.  v. 

Magdalene  Sibylle  var  som  Griffenfeld  lille  og  fin  af 
Skabning;  »lille  Malene«  er  det  Navn,  hun  gaar  under  i 
Vennekredsen.  Hun  synes  i  Modsætning  til  Mette  Trolle 
at  have  været  sart  og  blid  af  Karakter,  men  netop  her- 
igennem havde  hun  et  langt  fastere  Hold  paa  sin  Elsker. 
Det  er  næppe  urigtigt,  naar  en  gammel  Beretning  siger,  at 
hun  vandt  betydelig  Indflydelse  over  Griffenfeld,  og  at 
det  var  Hensynet  til  hende  mere  end  noget  andet,  som 
holdt  ham  tilbage  fra  anden  Gang  at  binde  sig  i  Ægteskab. 
Omkring  dette  Par  stod  en  Kæde  af  adelige  Damer,  som 
de  noget  modnere  Kvinder  Birgitte  Trolle  og  Birgitte  Skeel, 
dygtige   og    kraftige   Personligheder    med    næsten    mandige 

Karaktertræk.  Forholdet  mellem  dem  og  ham  var  næppe 
mindre  intimt,  men  uden  smaalig  Skinsyge  forenedes  alle 
i  et  fast  Venskabsforbund.  De  dannede  efter  Udlandets 
Skik  et  selskabeligt  »Kammerateri«  med  Broder-  og  Søster- 
navne og  egne  Vedtægter.  Magdalene  Sibylle  var  heri  den 
af  alle  anerkendte  første  Elskerinde.  Tonen  er  ligefrem  og 
munter,  ogsaa  den  gamle  Marie  Motzfeld  nyder  godt 
deraf.  »Kære,  hils  Din  gode  Moder  fra  mig,«  skriver  Bir- 
gitte Trolle,  »det  er  en  af  mine  udvalgte  Venner.«  Et  Pust 
af  de  franske  Saloners  Aand  stryger  med  dette  forædlede 
og  forfinede  Selskabsliv  ind  over  den  højere  Del  af  vort 
Samfund.  Selv  nede  i  Holsten  havde  Griffenfeld  knyttet 
en  Forbindelse  med  den  smukke  og  livlige  Katrine  Hedvig 
Brokdorf,  der  var  gift  med  den  afdøde  Statholders  Søn, 
Ditlev  Rantzau  til  Breitenburg.  Hun  kalder  ham  i  sine 
Breve  »Papa«  og  anraaber  ham  om  ikke  at  glemme  »seine 
arme  Tochter,  die  so  ungliicklich  ist  und  ihren  Papa  so 
weit  von  sig  sehen  muess.«  Men  det  gælder  om  dette 
Forhold,  ligesom  om  de  tidligere  nævnte,  at  det  ikke  kan 
føres  tilbage  til  Tiden  før  hans  Bryllup,  ja  knapt  stammer 
fra  før  hans  Enkemandsstand. 

Man  har  sagt  om  den  samtidige  Ludvig  XIV  af  Frank- 
rig, at  naar  han  søgte  saa  forskellige  Typer  af  Elsker- 
inder, var  dette  et  Vidnesbyrd  om  hans  Sanselighed,  og 
det  samme  skulde  altsaa  gælde  om  Griffenfeld.  Men  bort- 
set fra,  at  Beviset  næppe  holder  Stik,  er  der  dette  at  sige 
hertil,  at  man  ikke  maa  opfatte  Griffenfeld  i  denne  Tid 
som  egentlig  udsvævende.  Det  vilde  være  meget  over- 
drevent med  A.  D.  Jørgensen  at  paastaa ,  at  Sanseligheden 
havde  faaet  Overmagt  over  ham.  Hans  legemlige  og  aande- 
lige  Tilstand  dannede  kraftige  Kavteler  herimod.  Naar 
Jørgensen  som  Bevis  anfører,  at  det  sidste  Kobberstik  af 
(irifTenfeld  (af  Woumans)  har  »et  næsten  frastødende  ud- 
tryk ^  af  Sensualisme,  har  han   overset,   at  dette  Stik  vist- 


GRIFFENFELD 

Efter  Kobberstik.     Verset  af  Henning  Mejerkror 

nok  er  gjort  efter  Wuchters  berømte  Maleri,  som  bærer  et 
ganske  andet  Præg.  »Udtrykket«  skyldes  som  ved  saa 
mange  af  den  Tids  Arbejder  Kobberstikkeren  selv  og  er 
paa  ingen  Maade  tilforladeligt.  Paalideligere  er  sikkert  det 
vedføjede  Værk  af  en  ukendt  Gravør,  det  er  ikke  noget 
betydeligt  Arbejde,  men  giver  et  ganske  godt  Billede  af 
den  beherskede  og  forfinede  Statsmand,  hvis  Sind  endnu 
er  i  Ligevægt,  og  som  endnu,  uden  at  overvældes,  bærer 
to  Kongerigers  Styre  paa  sine  svage  Skuldre. 

Den  erotiske  Følelse  var  desuden  aldrig  stærkere  hos 
Peder  Griffenfeld,  end  at  den  holdtes  i  Tømme  ved  den 
Kølighed,  som  laa  bag  ved  al  hans  elskværdige  AandsHvlig- 
hed,  og  som  gør,  at  Billedet  af  ham  i  Damernes  Kreds 
bliver  Ridderens  i  Elverdansen.  Denne  Tilbageholdenhed 
stod  i  Forbindelse  med  en  vis  Selviskhed,  som  gjorde,  at 
hans  Selvfølelse  udvikledes  ret  kraftigt  under  al  den  Med- 
gang, han  var  Genstand  for.  Morsomt  er  det  at  se,  hvor- 
ledes hans  Navnetræk  udvikler  sig  i  disse  Aar,  medens  det 
endnu  i  1670  er  et  lille  og  beskedent 


vokser  det  allerede   det  følgende  Aar  efter  Adlingen   til   et 
mægtigt 

malet  midt  paa  Papiret  under  Statskollegiets  Forslag,  saa 
at  de  øvrige  Medlemmers  Underskrifter  forskrækkede  flygter 
ud  til  Kanterne  og  beder  om  en  lille  Plads  der,  men  et 
Par  Aar  senere  er  ogsaa  Fornavnet  kastet  paa  Porten,  og 
med  dristige  Sving  staar  der  alene 


Det  er  en  lignende  Forandring,  som  Vilh.  Andersen  har 
paavist,  at  der  kommer  i  Oehlenschlågers  Underskrift,  da 
han  er  slaaet  igennem  og  staar  som  den  anerkendte  og 
modne  Digter. 

Denne  Selvfølelse  træder  frem  ved  talrige  Lejligheder 
hos  Griffenfeld.  Endnu  i  1675,  da  den  svenske  Gesandt  i 
København,  Nils  Brahe,  foreslog  sin  Konge  at  sende  en 
egenhændig  Skrivelse  til  Rigskansleren,  mente  han  at  burde 
tilføje:  »Det  bør  vel  bemærkes,  at  dersom  dette  Brev  ikke 
er  rettet  i  allerbedste  og  gracieuseste  Terminis  [o:  Udtryk], 
. .  saa  er  det  mere  skadeligt  og  skandaliserer  en  Mand, 
som  er  kilden  om  sin  Reputation.«  GrifFenfelds  Overbevis- 
ning om,  at  han  kunde  staa  Maal  selv  med  fyrstelige 
Personer,  traadte  særligt  kraftigt  for  Dagen,  da  der  blev 
Tale  for  ham  om  at  indgaa  et  nyt  Ægteskab. 

Tanken  herpaa  var  fremme  mærkeligt  hurtigt  efter  hans 
Hustrus  Død.  Allerede  i  de  sidste  Dage  af  1672  slaar  Gyl- 
denløve derpaa  i  en  lille  Billet,  da  Kongen  ved  hans 
Afsked  havde  sagt  til  ham,  at  Griffenfeld  var  til  Bryllup: 
»Hahal    I  vil  altsaa   holde   Bryllup  i   det  skjulte!«    og  han 


224 

erklærede,  at  hvis  »Alkibiades«  en  Gang  i  Tiden  ikke  kunde 
være  til  Stede  ved  Vennens  rigtige  Bryllup,  vilde  han  bede 
Kærlighedsgudinden  om  at  skænke  ham  en  fortræffelig 
Hustru.  Paa  dette  Tidspunkt  var  den  Kvinde  allerede  i 
København,  som  skulde  gribe  ind  i  Griffenfelds  Liv  paa  en 
saa  skæbnessvanger  Maade. 

Prinsessen  af  Tarent,  Charlotte  Amelie  de  la  Trémoille, 
var  kun  en  Snes  Aar  gammel,  da  hun  sammen  med  sin 
Moder  i  November  1672  ankom  til  det  danske  Hof.  Hendes 
Fader  var  fransk  Prins  af  Blodet,  ivrigt  hengiven  den 
katholske  Rehgion,  som  han  først  sent  havde  sluttet  sig 
til,  og  i  den  Anledning  i  stærk  Modsætning  til  sin  prote- 
stantiske Hustru,  Prinsesse  Emilie  af  Hessen-Kassel.  Sam- 
livet mellem  Ægtefællerne  var  herved  blevet  umuliggjort, 
og  selv  Datteren  havde  ikke  fundet  den  fornødne  Sikkerhed 
for  sin  protestantiske  Tro  hos  Faderen,  saa  at  hun  havde 
foretrukket  at  slutte  sig  til  sin  Moder  og  forlade  Frankrig. 
Denne  huslige  Uoverensstemmelse  kastede  sin  mørke  Skygge 
over  hele  den  unge  Piges  Liv,  og  det  Vanry,  som  den 
medførte  for  hende  selv,  vanskeliggjorde  i  høj  Grad  hendes 
Stilling  i  de  første  Aar.  Allerede  1669  skriver  Hertuginde 
Sofie  med  gammeltestamentehg  Pathos  til  sin  Broder  Kur- 
fyrsten af  Pfalz:  »Det  forbavser  mig,  at  man  i  Frankrig 
har  den  Dristighed  at  foreslaa  Kurprinsen  den  unge  Tarent 
til  Ægte,  hende  der  er  avlet  i  Uretfærdighed  og  Fordærvelse«. 
Heldigvis  fandt  man  da  et  Fristed  for  hende  i  Danmark 
som  Hofdame  hos  hendes  Kusine,  Dronning  Charlotte 
Amalie. 

Den  unge  Prinsesse  havde  under  alt  dette  ikke  mistet 
sit  gode  Humør,  og  hvad  der  bidrog  til  at  holde  hendes 
Mod  oppe  i  denne  Trængselstid,  var  den  stærke  Selvfølelse, 
hvoraf  ogsaa  hun  var  besjælet.  Hun  glemte  aldrig,  at  hun 
var  fransk  Prinsesse  af  Blodet,  med  Ret  til  at  sidde  paa 
Taburet  i  Dronningens  Nærværelse,  og  at  hun  gennem  sin 

Afstamning  fra  Frederik  af  Aragonien,  Konge  af  Neapel  og 
Sicilien,  havde  Arvekrav  paa  Kongeriget  Begge- Sicilier. 
Hendes   Livlighed    og    Sikkerhed    lægger    sig    for  Dagen    i 


CHARLOTTE  AMELIE   DE   LA  TREMOILLE 

Efter  Maleri  paa  Weldam  i  Holland  (Da.  mal.  Portr.  I,  Tillæg) 


hendes  Memoirer,  og  en  Selvskildring  vidner  om  de  samme 
Egenskaber.    Hvis  man  ikke  vil  fmde  den  helt  stemmende 


med  hosstaaende   Billede,    er  der   iiertil    at 


sige, 

15 


at    dette 

stammer  fra  en  meget  senere  Periode  i  hendes  Liv,  fra 
Begyndelsen  af  Trediverne.  Da  hun  beskrev  sit  eget 
Ydre,  var  hun  kun  et  Barn,  og  hun  tilstaar  ærligt,  at 
hendes  Hoved  er  lidt  tykt,  Ansigtet  rundt.  Panden  tem- 
melig stor  og  Næsen  lidt  stump.  Øjnene  sorte,  men  noget 
vel  smaa.  Paa  den  anden  Side  fremhæver  hun ,  at 
Øjenbrynene  er  vel  dannede.  Munden  endogsaa  »meget 
smuk«,  og  er  Hagen  end  kløftet  og  noget  firkantet,  er  Hud- 
farven til  Gengæld  meget  hvid.  Endnu  i  sit  tolvte  Aar 
sagde  hun  om  sig  selv,  at  hun  var  »grumme  lille  for  min 
Alder«.  Øgsaa  i  denne  Henseende  lignede  hun  altsaa  den 
Mand,  der  i  Danmark  fattede  Haab  om  at  knytte  hendes 
Fremtid  til  sin. 

Det  er  ikke  muligt  for  os  at  raade  den  Gaade,  hvilken 
Følelse  der  blev  den  fremherskende  hos  Griffenfeld  i  For- 
holdet til  den  fremmede  Prinsesse.  Der  var  næppe  hos 
ham  Tale  om  en  uselvisk  Kærlighed,  hendes  høje  Stilling 
som  den  franske  Konges  »Kusine«  virkede  stærkt  med  til 
at  vende  hans  Blik  mod  hende.  Men  at  hans  Hjerte  var 
med  i  Spillet,  kan  der  ikke  være  Tvivl  om,  hans  hele 
ubesindige  Øptræden  over  for  hende  og  hans  gentagne 
haabløse  Frierier  vidner  tilstrækkeligt  om ,  at  han  var 
greben  af  en  virkelig  Lidenskab.  Man  har  heller  ikke 
Lov  til  at  søge  en  Forbindelse  mellem  hans  Ægteskabs- 
planer og  hans  franskvenlige  Politik  og  heraf  at  slutte,  at 
det  laa  i  hans  Karakter  af  Selviskhed  at  stræbe  at  »undgaa 
Sammenstød  mellem  sine  og  Statens  Interesser«.  Griffenfeld 
havde  valgt  Tilnærmelsen  til  Frankrig  flere  Aar,  før  Prin- 
sessen dukkede  op.  Naar  det  drejede  sig  om  Statens  Vel, 
traadte  det  personlige  tilbage  hos  ham.  Endnu  saa  sent 
som  i  Januar  1676,  da  han  takker  Jens  Juel  for  at  have 
skaffet  ham  hans  Løn  betalt,  tilføjer  han:  »Der  er  ikke 
at  tvivle  paa,  at  jo  Pengene  kom  mig  vel  til  Pas,  og  at 
mig  deri  skete  en  Tjeneste,  .  .  .  mens   saa  gaar  dog  Hans 

Kgl.  Majestæts  Tjeneste  for  alt,  couste  qu'il  couste,  og 
hvad  ikke  kan  ske  uden  at  give  Forargelse,  begærer  jeg 
ikke.« 

Men  Følgerne  af  den  ulyksalige  Lidenskab  blev  skæbnes- 
svangre  for  ham.  Ikke  nok  med ,  at  den  førte  ham  ind  i 
nedværdigende  Stillinger  og  bidrog  til  at  svække  hans 
Sindsro  og  Selvbeherskelse,  har  den  sikkert  ogsaa  vakt  en 
vis  Misstemning  hos  Kongen.  Ægteskabsplanen  opkom 
nemlig  samtidigt  med  Griffenfelds  Stræben  efter  at  blive 
tysk  Rigsgreve  og  saaledes  skabe  sig  en  mere  uafhængig 
Stilling  uden  for  Danmark.  Frederik  Ahlefeld  havde  gan- 
ske vist  under  Frederik  III  opnaaet  det  samme,  men  det 
var  heller  ikke  løbet  af  uden  en  langvarig  paafølgende 
Kølighed  mellem  ham  og  den  danske  Regering.  GrifFenfeld 
havde  for  saa  vidt  bedre  Held  med  sig,  som  hans  Plan 
ikke  stødte  paa  ligefrem  Modstand  fra  Kongens  Side,  og  i 
Regyndelsen  af  1675  indløb  da  den  kejserlige  Udnævnelse. 
For  Forholdet  til  Gyldenløve  fik  Griffenfelds  Ægteskabsplan 
endnu  sørgeligere  Følger.  Gyldenløve  sagde  selv  senere: 
»Jeg  kan  ikke  nægte,  at  jeg  jo  [forudjsaa  hans  Fald,  dog 
var  jeg  i  Begyndelsen  hans  fuldkomne  Ven,  men  siden 
blev  jeg  forandret,«  og  Grunden  skulde  have  været  den,  at 
Griffenfeld  under  hans  Ophold  hernede  i  1674  førte  ham 
bag  Lyset  i  Sagen  med  la  Trémoille.  Han  indviede  ham 
nemlig  i  sine  Forhaabninger,  men  tog  samtidigt  Ed  af  ham 
paa  ikke  at  ville  røbe  dem  for  nogen,  hvem  det  end  var. 
Da  Kongen  senere  udfrittede"  Gyldenløve  om  Forholdet, 
nægtede  denne  derfor  at  vide  nogetsomhelst  derom,  og 
Kristian  V  erklærede  da,  at  han  godt  vidste,  at  GrifFenfeld 
havde  talt  med  Gyldenløve  om  Sagen.  Gyldenløve  kom 
saaledes  til  at  staa  som  den,  der  havde  talt  Usandhed  til 
Kongen,  Griffenfeld  »smuttede  bort«  fra  det  hele,  og  det 
er  vel  tænkeligt,  at  denne  Hændelse  har  gjort  et  stærkt 
Indtryk    paa    den    opfarende    Statholder.       Dog    var    den 

aabenbarl  ikke  den  eneste  Aarsag  til,  at  det  gamle  Venskab 
nu  løsnedes.  Ved  Siden  heraf  har  det  ringe  Betydning,  at 
de  venskabelige  Former  bevaredes  lige  til  Griffenfelds  F'ald. 

Værst  af  det  hele  var  det  dog,  at  Griffenfeld  for  at 
skaffe  sig  en  Slags  Oprejsning  for  det  lidte  Nederlag  indlod 
sig  paa  et  Dobbeltspil  og  uden  at  opgive  sin  Bejlen  til 
Prinsessen  af  Tarent  paa  samme  Tid  knyttede  en  Forbindelse 
med  en  purung  Hertuginde  af  Avgustenborg.  Det  er  tvivl- 
somt, om  det  nogensinde  har  været  fuld  Alvor  fra  hans 
Side  med  denne  Tilnærmelse.  En  gammel  Beretning  gaar 
ud  paa,  at  han  skræmmedes  af,  »at  hun  ikke  havde  noget 
rigtigt  godt  Rygte.«  La  Trémoi'lle  var  ganske  vist  »fattig, 
men  højbaaren,  klog  og  velrenommeret.«  Forfatteren  er 
derfor  ikke  i  Tvivl  om,  hvor  Griffenfelds  Hjerte  egent- 
lig var. 

Ægteskabsspørgsmaalet  blev  dog  først  brændende  under 
den  store  Krig,  og  det  kaster  kun  en  svag  Skygge  tilbage 
over  den  fredelige  Periode  1672 — 1674.  Disse  Aar  var  i 
det  hele  en  lykkelig  Tid  for  Griffenfeld,  alt  spiredes  og 
grønnedes  under  hans  Hænder  til  Kongens  Tilfredshed  og 
Rigernes  Gavn.  Men  man  har  sagt,  at  han  blev  en  anden 
under  disse  Kaar,  at  Hoffærdighed  og  Forfængelighed  i 
rent  ydre  Ting  efterhaanden  skulde  have  faaet  Magten 
over  ham,  navnlig  efter  Ophøjelsen  til  Rigskansler  i  1673. 
Det  staar  da  endnu  tilbage  at  kaste  et  Blik  paa  denne 
Side  af  hans  Karakter,  som  skulde  være  en  Følge  af  den 
Højhedsvildelse,  som  man  saa  bittert  lægger  ham  til  Last, 
at  han  ikke  skal  have  kunnet  modstaa. 

Vist  er  det,  at  Griffenfelds  Pragtglæde  virker  helt  over- 
raskende paa  os,  og  at  vi  linder  det  næsten  barnagtigt, 
naar  han  tilsidst  lader  sit  grevelige  Vaaben  opsætte  endog 
to  Gange  under  Loftet  i  sit  Sovekammer,  lader  slaa  Medaljer 
til  sin  egen  Ære,  eller  rejser  en  prægtig  Grevestol  for  sig  i 
Nikolaj  Kirke.    Men  man  glemmer,  at  det  laa  i  Tidsalderen 


229 

at  bruge  stærkere  Ord  og  kraftigere  Udtryk  for  Følelser  og 
Stemninger,  end  vi  nu  anser  det  for  smagfuldt  eller  pas- 
sende. Det  synes  maaske  en  forslidt  Talemaade,  kun  en 
krøllet  Papirblomst,  naar  man  siger,  at  Griffenfelds  Pragt- 
lyst i  hans  sidste  Storhedstid  retteligere  maa  opfattes  som 
en  sidste  Udløber  herhjemme  af  Renæssancens  Skønheds- 
trang,  end  som  et  Udslag  af  Forfængelighed  og  Storheds- 
vanvid. 

Lad  os  derfor  forsøge  at  smelte  denne  Tanke  om  til 
gangbar  Mønt.  Hvad  er  Livets  Maal,  spørger  Heidenstam 
i  sin  »Hans  Alienus«?  Det  daglige  Brød  er  det  ikke,  thi  da 
vilde  mange  Mennesker  snart  se  deres  Stræben  opfyldt, 
ikke  heller  er  det  Rigdom  eller  Magt,  thi  Penge  og  Herre- 
dømme over  Mennesker  er  kun  Midler,  ikke  Maal.  »Magtens 
Tillokkelse  ligger  til  syvende  og  sidst  i  Undtagelsesstillingen, 
i  Triumftoget,  i  Purpuret;  Skønhedsdriften  er  Tilværelsens 
Centrum;  ,..  Kultur  er  Forskønnelse.«  Lad  være,  at  dette 
er  set  med  en  Digters  Øje,  der  er  i  hvert  Tilfælde  megen 
Sandhed  deri,  naar  det  gælder  Syden  paa  Renæssancens 
Tid  eller  Nordens  Mennesker  i  det  17de  Aarhundrede.  Vel 
sandt,  dette  er  sjældent  hele  Forklaringen,  og  Griffenfelds 
Magtstræben  udtømmes  ikke  dermed.  Men  der  ligger  dog 
en  langt  fyldigere  Forklaring  heri  end  i  det  tomme  Ord 
»Forfængelighed«,  og  da  Skønhedsdriften  ikke  selviskt  er 
knyttet  til  hans  egen  Person  alene,  men  gennem  hans  Stræben 
efter  at  blive  Mæcen  kommer  Samfundet  til  Gode,  bliver 
Griffenfeld  her  i  Landet  et  Stykke  af  en  Kulturbringer. 

Vi  mærker  denne  Trang  til  Luksus,  denne  Glæde  ved 
det  farverige  og  kostbare,  straks  da  Griffenfeld  bliver  i 
Stand  til  at  tilfredsstille  den.  Allerede  i  Marts  1670  tindes 
der  en  Kvittering  til  ham  paa  ikke  mindre  end  850  Rdlr. 
for  en  Diamantring  med  en  Sten  i.  Senere  hører  vi  om 
et  Guldsej  erværk,  som  Fogh  køber  til  ham  for  40  Rdlr. 
Men  heller  ikke,    naar   det   drejer  sig  om   at   skænke  dyre 

og  skønne  Gaver  bort,  holder  den  ellers  saa  nøjeregnende 
Mand  Haanden  fast  om  Pengepungen,  ganske  vist  saaledes 
at  forstaa,  at  den  venstre  Haand  altid  véd,  hvad  den  højre 
gør.  Ligesom  Renæssancefyrsterne  har  han  den  Tanke,  at 
hans  Navn  skal  bevares  gennem  Gaverne  til  sene  Tider. 
Derfor  er  han  ikke  karrig  med  sit  Portræt,  som  Wuchter 
Gang  paa  Gang  maa  male,  og  som  bl.  a.  sendes  til  Barlow 
sammen  med  et  stort  og  kostbart  Bæger.  Men  navnlig  om 
hans  Fødeby  kredser  nu  som  før  hans  kærligste  Tanker. 
Paa  mange  Maader  smykkede  og  hædrede  han  den,  særlig 
ved  at  pryde  Raadhuset  og  Kirkerne.  Han  skænkede  paa 
een  Gang  Raadhuset  Malerier  af  alle  danske  Konger  indtil 
Kristian  IV,  dertil  et  stort  sølvbeslaget  Drikkehorn,  og  i 
Julen  1675  et  Sejerværk  til  at  sætte  op  uden  paa  Bygnin- 
gen, saaledes  indrettet,  at  der  var  forbundet  et  Sangspil 
med  Uret,  og  at  Timeslagene  ledsagedes  af  Salmevers.  I 
1674  hører  vi,  at  Hans  Ekscellence  havde  besluttet  at  skænke 
et  Bibliotek  til  Helligaandskirken  og  opfordrede  Danmarks 
lærde  til  at  yde  deres  Bidrag  hertil. 

Ellers  var  det  særligt  den  lærde  Koloni  og  Universitetet,  som 
hans  Omsorg  gjaldt,  og  over  for  dem  maatte  hans  Mæcenat 
søge  andre  Veje  end  de  kunstneriske.  Griffenfeld  gav  saa- 
ledes nøje  Regler  for  at  bringe  det  forfaldne  Kommunitet 
paa  Benene  igen,  og  han  højnede  Embedsstanden  igennem 
at  indføre  en  medicinsk  Eksamen  og  den  saakaldte  »anden 
Eksamen«  for  Baccalavreusgraden.  Men  hvad  der  sikkert 
mest  faldt  i  Tidsalderens  Smag,  var  hans  personlige  Op- 
træden paa  Frueplads,  efter  at  han  var  bleven  Universitetets 
Patron.  Det  kastede  en  enestaaende  Glans  over  Lærdom- 
mens Højborg,  at  dets  Yndlingsbarn  vendte  tilbage  til  det 
efter  at  have  vundet  den  højeste  Magt  i  Riget.  Delte  var 
sikkert  for  de  fleste  en  fuldgyldig  Erstatning  for  den  politiske 
Indflydelse,  som  Akademiet  havde  sat  til  ved  Statsforandrin- 
gen  under  Frederik  III.     Beviset  var  ført  for,  at  under  det 

nye  Styre  kunde  den  borgerlige  Videnskabsmand  naa  til, 
hvad  det  skulde  være.  Derfor  mødte  Smigeren  ham,  kraftigt, 
men  i  Tidsaldrens  Smag,  da  han  paa  sin  Fødselsdag  1074 
hyldedes  som  Universitetets  Beskytter  af  Thomas  Bar- 
tholin, og  da  Ole  Borch  Aaret  efter  i  Frue  Kirke  holdt 
Hovedtalen  ved  Doktorpromotionen,  som  GrifTenfeld  atter 
havde  skaffet  Universitetet  Eneretten  til  at  udøve.  I  begge 
Talerne  var  Grundtanken,  at  Griffenfeld  var  Danmarks 
Mæcenas,  og  med  dristig  Aand  sammenlignede  de  to  Rektorer 
ham  tillige  med  Apollo,  Visdommens  og  Lysets  Gud,  hvis 
Vogn  drages  af  Griffene.  Men  fint  og  rammende  siger 
Vilh.  Andersen,  at  hvis  Ole  Borch,  Borris  Beundrer,  havde 
turdet  sige  sin  Hjertens  Mening,  vilde  han  i  Stedet  for 
Apollos  Navn  have  sat  Hermes  Trismegistos' ,  hans,  der 
paa  een  Gang  var  det  viseste  Menneske  og  den  største 
Hersker.  Peder  Schumacher  havde  nemmet  den  Lære,  som 
han  for  snart  tredive  Aar  siden  havde  modtaget  paa  det 
samme  Sted. 

Disse  stærke  Ord  fandt  fuld  Genklang  ogsaa  uden  for 
Universitetskredsene.  Thomas  Kingo  og  Peder  Resen  skrev 
til  hans  Ære  om  Samsø,  og  den  flensborgske  Præst  Wolf- 
gang Ouw  dedicerede  ham  et  Skrift  om  de  engelske  Inde- 
pendenters  vrange  Lærdomme,  der  nu  ogsaa  havde  forplantet 
sig  til  den  danske  Konges  Stater.  Gerard  Ouw  (maaske  den 
foregaaéndes  Fader)  kalder  ham  »the  Atlas  of  our  Nation« 
og  »a  Tutelar  Saint  of  this  Country«.  Der  er  en  lignende 
Farveglæde  i  disse  lærde  Mænds  store  Ord  som  i  GrifTen- 
felds  Handlinger,  og  efter  fattig  Evne  søger  de  ogsaa  at 
kappes  med  ham  i  Gerning,  som  naar  den  ene  Medalje 
efter  den  anden  bliver  slaaet  til  hans  Ære.  Den  smagfuldeste 
Ros  kom  dog  fra  hans  Frænde  Gert  Schrøder,  da  han  sendte 
ham  en  Del  brabantske  Tøjer  og  ledsagede  dem  med  et 
Brev,  hvori  han  beklagede,  at  de  danske  Haandværkere 
ikke  formaaede  at  give  en  billedlig  Fremstilling  af  Kongens 

Velgerninger  over  for  GrilTenleld,  og  hans  over  for  Folket. 
»Thi  hvilken  værdigere  Prydelse  kunde  man  tænke  sig  for 
Dit  Hus,  og  hvad  vilde  være  kærere  for  os  at  beskue,  end 
at  se  Retfærdigheden  løfte  Hovedet,  Handelen  blomstre  op 
paany,  og  det  danske  Flag  flj^ve  hen  over  hele  Havet,  ja 
fæstes  uden  for  vor  Verdensdel  under  en  ny  Sol;  Tøjhuset 
fyldt,  Flaaden  bragt  paa  Fode,  og  Hæren  samlet;  kort  sagt, 
hele  Riget  bragt  i  en  saadan  Tilstand,  at  det  er  en  Skræk  for 
sine  Fjender  og  en  Støtte  for  sine  Venner.«  Noget  senere,  da 
Udnævnelsen  til  tysk  Rigsgreve  var  i  Vente,  hedder  det  fra  den 
samme  atter  paa  Latin,  som  tillader  saa  stærke  Udtryk: 
»Søg  et  andet  Felt  for  Din  Manddom,  herlige  Helt,  thi  vort 
Fædreland  kan  ikke  rumme  Dig«.  Her  var  der  rørt  ved 
en  farlig  Streng,  som  let  kunde  finde  en  uventet  Genklang 
i  andres  Bryst.  Tanken  varslede  ilde  for  de  urolige  Aar, 
som  nu  stod  for  Døren,  da  Pennen  ikke  længer  formaaede 
at  beherske  Sværdet. 

IX 


DYBT  nede  fra  Spanien  kom  den  Mand,  som  skulde  give 
Griffenfeld  Dødsstødet. 

Man  kunde  undre  sig  over,  at  det  skulde  blive  en  ung 
og  ukendt  Diplomat  fra  et  fjernt  Land,  som  kom  til  at 
gribe  ind  i  Danmarks  Historie.  Men  man  har  ikke  nødigt 
at  skrive  det  paa  Nemesis'  Regning,  at  det  Land,  hvor 
Griffenfeld  skjulte  Mindet  om  sit  brødefulde  Forhold  til 
Mette  Trolle,  kvitterede  herfor  ved  at  sende  den  Mand  til 
ham,  der  skulde  blive  hans  farligste  politiske  Modstander. 

Baltasar  de  Fuenmayor  sad  inde  med  saadanne  person- 
lige Egenskaber,  at  de  under  alle  Forhold  vilde  have  ret- 
færdiggjort, at  det  spanske  Statsraads  Valg  netop  faldt  paa 
ham  til  Gesandt  i  Danmark.  Han  tilhørte  en  anset,  men 
ruineret  Adelsfamilie,  der  havde  sit  Udspring  fra  Ebrolan- 
det  og  siden  Kampen  med  Mavrerne  levede  i  Andalusien. 
Hans  Familie  var  snarest  i  Forfald.  Dog,  Fuenmayor  selv 
var  en  saadan  Mand,  at  han  igen  kunde  rejse  sin  Slægts 
synkende  Hus.  Han  var  en  ægte  Søn  af  Spanien  i  det 
17de  Aarhundrede,  stolt  og  etikettekær,  med  klassisk  Lær- 
dom og  ringe  Humor.  Men  paa  den  anden  Side  var  han 
lidenskabelig  og  energisk,  og  han  havde  et  skarpt  Hoved 
med  Evne  til  lange,  logiske  Slutninger.     Derfor  vandt  han 

snart  Herredønimet  over  alle  Diplomatiets  Kunstgreb,  der 
var  saa  udviklede  just  i  hans  Tidsalder.  Endnu  i  dette 
Aarhundrede  var  jo  Spanien  Nummer  Et,  naar  det  drejede 
sig  om  Feltherrer  og  Diplomater.  Fuenmayor  skulde  blandt 
disse  naa  frem  i  første  Række.  Men  det  var  i  Danmark, 
at  han  —  desværre  for  os  —  vandt  sine  Sporer. 

Den  unge  spanske  Gesandt  blev  sendt  til  Norden  for  at 
medvirke  til  Ordningen  af  det  Forbund  mellem  Danmark 
og  de  allierede,  der  var  blevet  en  Nødvendighed  for  os. 
Det  havde  jo  vist  sig,  at  Frankrig  foreløbigt  ikke  reagerede 
over  for  vore  Tilnærmelser.  Fra  Haag  styrede  Gesandten 
derefter  i  Sommeren  1674  sin  Kaas  mod  København. 
Hans  Rolle  her  var  at  holde  Øje  med,  at  vi  opfyldte 
vore  F'orpligtelser  over  for  de  allierede,  der  stod  i  Felten 
imod  Frankrig.  Da  Sverige  et  halvt  Aar  efter  greb  til 
Vaaben  imod  disse,  kom  han  naturligt  til  at  virke  for,  at 
Danmark  skulde  besvare  dette  med  et  Fredsbrud  over  for  den 
nye  Fjende.  Fuenmayor  var  dog  endnu  den  unge,  uprøvede 
Diplomat,  og  det  er  derfor  forstaaeligt,  at  han  i  Begyndel- 
sen ingenlunde  formaaede  at  gennemskue  Griffenfelds  Planer, 
der  gik  stik  herimod.  Fik  han  end  straks  et  klart  Indblik 
i  Rigskanslerens  sørgelige  Hang  til  at  modtage  »Gaver«,  en 
Erfaring,  der  kostede  ham  hans  Karet,  var  han  dog  snarest 
tiltalt  af  den  nordiske  Statsmand  med  den  uimodstaaelige 
Elskværdighed  og  tilsyneladende  Aabenhed,  saa  at  han 
ikke  et  Øjeblik  tvivlede  om,  at  Danmark  jo,  naar  det  kom 
til  Stykket,  vilde  opfylde  sine  Pligter  mod  sine  medfor- 
bundne. 

Fuenmayor  anede  saaledes  ikke ,  hvor  langt  han  i 
Virkeligheden  var  fra  sit  Maal.  Det  var  endnu  Griffenfelds 
Haab  at  svække  det  franske  Venskab  over  for  Sverige,  og 
Vejen  hertil  var  efter  hans  Mening,  at  Danmark  skulde 
optræde  som  Mægler  i  Striden  mellem  Frankrig  og  dets 
Fjender,  dog  med  den  Bihensigt  at  mægle  til  Ludvig  XIV. s 

F'ordel  og  herved  bane  en  ny  Vej  for  en  fremtidig  dansk- 
fransk Forstaaelse.  Først  da  vilde  Porten  være  aaben  for 
den  frugtbare  danske  Revanchekrig  mod  Sverige,  —  frugt- 
bar, fordi  Frankrig  støttede  den.  TiUige  vilde  Kristian  V, 
saa  længe  han  spillede  denne  Mæglerrolle,  blive  fritaget 
for  at  gribe  ind  i  Krigen,  selv  om  de  alUerede  Magter 
»rekvirerede«  hans  Hjælp,  og  han  kunde  vedblive  i  Ro 
at  nyde  de  mindre,  men  farefri  Fredssubsidier.  Det  var 
næppe  heller  nogen  Sorg  for  Griffenfeld,  at  han  selv  i 
saa  Tilfælde  stadigt  kom  til  at  indtage  sin  Plads  nærmere 
Kongens  Øre  end  Generalerne.  Pennen  vilde  vedblive  at 
styre  Sværdet.  Man  ser,  hvor  dristig  denne  Tanke  var,  og 
at  det  her  drejede  sig  om  et  ligefremt  Dobbeltspil,  da  vi 
jo  samtidigt  tog  imod  Hjælpepenge  fra  Frankrigs  Modstandere. 
Men  det  lykkedes  foreløbigt  Griffenfeld  at  gøre  det  ind- 
lysende for  Fuenmayor,  at  en  upartisk  dansk  Fredsmæg- 
ling kunde  være  til  de  allieredes  F^ordel,  og  den  spanske 
Gesandt  maatte  indrømme  ham,  at  det  ikke  var  urimehgt, 
at  vi  stillede  os  velvilligt  over  for  en  Opfordring  i  denne 
Retning,  saa  længe  vor  Hjælp  mod  Sverige  ikke  var  rekvireret 
af  de  forbundne  Magter,  og  saa  længe  disse  ikke  havde 
begyndt  at  betale  os  de  store  Krigssubsidier. 

Det  længe  ønskede  var  saaledes  endelig  indtruffet. 
Frankrig  havde  begyndt  at  faa  Øje  paa  Danmark.  Det 
vilde  hellere  have  os  til  Mægler  i  Striden  end  se  os  ind- 
tage Pladsen  i  sine  Modstanderes  Rækker.  Kong  Ludvig 
vilde  endogsaa  betale  for  denne  Mægling,  hvis  vi  til  Gen- 
gæld vilde  forpligte  os  til  at  forblive  nevtrale  under  Resten  af 
Krigen.  Det  var  særligt  for  sin  allierede,  Sveriges,  Skyld, 
han  stillede  dette  Krav.  Saa  vidt  turde  Griffenfeld  dog 
ikke  drive  sin  Konge  til  at  binde  sig.  Men  han  opnaaede 
i  alt  Fald,  at  der  foreløbigt  aabnedes  Forhandlinger  med 
Frankrig  og  Sverige  baade  i  Paris  og  i  København.  Hans 
unge  Frænde  Henning   Mejer,    der  nylig  var  bleven   adlet 

under  Navnet  Mejerkrone,  blev  i  Oktober  1674  sendt  til 
det  franske  Hof  med  Paalæg  om  efter  bedste  Evne  at 
sværte  Sverige  i  Frankrigs  Øjne.  Han  skulde  modtage  Op- 
fordringen til  dansk  Mægling,  søge  at  opnaa  Subsidier  til 
Løn  lierfor  og  slaa  paa  en  Traktat  i  Fremtiden  mellem 
den  franske  og  den  danske  Konge.  Han  maatte  ogsaa  af- 
give vage  Løfter  om  Nevtralitet  under  Krigen ,  men  ikke 
give  noget  skriftligt  fra  sig. 

Som  man  ser,  var  det  altsaa  Meningen  at  undergrave 
Sveriges  Anseelse  i  Frankrig,  og  Mejerkrone  havde  i  denne 
Henseende  godt  Held  med  sig.  Selve  Forhandlingerne  om 
Mæglingen  forlagdes  snart  til  København,  og  det  blev  da 
Mejerkrones  Opgave  at  paavirke  Stemningen  ved  det  fran- 
ske Hof  for  den  fremtidige  Forstaaelse,  saaledes  som  vi 
ønskede  den.  Han  var  selv  ganske  klar  over  Betydningen 
af  sin  Mission  og  saa  Maalet  for  Forhandlingerne  med 
Frankrig  i  »at  knytte  et  særligt  Forbund  med  det  i  Frem- 
tiden til  Skade  for  vore  Naboer  og  til  Gavn  for  os«.  Men 
at  ogsaa  Griffenfeld  tillagde  Mejerkrones  diplomatiske  Paa- 
virkning  i  Paris  stor  Vægt,  fremgaar  alene  af  hans  Billet 
til  Viceskatmester  Holger  Vind  i  de  samme  Dage:  »Der 
ligger  Fred  og  Krig,  det  er  at  sige,  en  stor  Del  af  Rigets 
Velfærd  paa,  at  Mejerkron'  promptement  bliver  secunderet, 
og  taaler  det  ingen  delay«.  I  sine  Breve  til  vor  unge  Ge- 
sandt udtalte  han  da  ogsaa  bestandigt  sin  fulde  Tilfredshed 
med  den  Maade,  hvorpaa  han  løste  den  Opgave,  der  var 
ham  betroet. 

Det  var  altsaa  i  København,  de  egentlige  Forhandlinger 
kom  til  at  foregaa  mellem  GrilTenfeld,  den  franske  Gesandt 
Terlon  og  den  svenske  Ambassadør  Nils  Brahe.  Det  er 
klart,  at  det  ikke  var  alvorligt  ment  med  vor  Tilslutning 
til  Sverige,  nu  saa  lidt  som  tidligere,  og  dette  fremgaar 
allerede  af,  at  vi  paa  enhver  Maade  søgte  at  hindre,  at 
Sverige  kom  til  at  deltage  i  Mæglingsværket   sammen  med 

Danmark.  Det  lykkedes  da  ogsaa  at  gøre  det  indlysende  for 
F'rankrig,  at  dette  var  utænkeligt,  da  Sverige  allerede  havde 
grebet  til  Vaaben.  Men  hvad  der  i  høj  Grad  generede 
Griflenfeld  var,  at  han  ikke  kunde  blive  klar  over,  om  de 
allierede  virkelig  vilde  modtage  en  dansk  Fredsmægling. 
Her  var  det,  at  Fuenmayor  første  Gang  kom  til  at  gribe 
ind  i  vor  Politik,  uden  at  Griffenfeld  selv  anede  det.  Han 
havde  Befaling  til  at  udtale,  at  den  spanske  Konge  gerne 
vilde  tage  imod  en  dansk  Fredsmægling,  men  han  holdt 
denne  Meddelelse  tilbage,  fordi  han  mente,  at  det  kun  vilde 
skabe  Forvirring,  naar  Spanien  paa  samme  Tid  udbad  sig 
Danmarks  Mægling  og  rekvirerede  dets  Hjælp.  Saaledes 
fik  han,  uden  endnu  at  nære  virkelig  Mistro  til  Griffenfelds 
Ærlighed,  Del  i,  at  den  Mæglerrolle,  som  Rigskansleren 
attraaede,  foreløbigt  udskødes  til  en  uvis  Fremtid. 

Nogle  Maaneder  af  Foraaret  1675  gled  saaledes  hen. 
Rekvisitionerne  om  Danmarks  Indgriben  i  Krigen  begyndte 
nu  at  strømme  ind  fra  de  forbundne,  men  da  de  ikke 
ledsagedes  af  de  lovede  Krigssubsidier,  kunde  Griffenfeld 
foreløbigt  tage  dem  med  Ro.  Forhandlingerne  med  Frank- 
rig fortsattes  derfor  paa  Grundlag  af  »den  ubundne  Mæg- 
ling« uden  Sveriges  Medvirken.  Men  Krigen  nærmede  sig 
nu  vore  Grænser,  og  Tempoet  blev  derfor  sat  op,  der 
plejedes  i  København  de  fortroligste  Underhandlinger  mel- 
lem Terlon  og  Griffenfeld.  Alt  tegnede  til,  at  der  vilde 
blive  sluttet  en  Traktat  mellem  Danmark  og  Frankrig  paa 
Betingelserne:  Dansk  Mægling  og  dansk  Nevtralitet  mod 
franske  Subsidier.  Griffenfeld  mente  nu  endelig  at  have 
Sikkerhed  for,  at  vor  Mægling  vilde  blive  modtaget  af  alle 
de  krigsførende  Magter.  Ogsaa  den  intime  Forbindelse 
mellem  Sverige  og  Gottorp,  som  igen  havde  udviklet  sig, 
siden  vi  ikke  kunde  komme  til  Enighed  om  den  olden- 
burgske Arv,  blev  draget  ind  under  Drøftelserne.  Griffen- 
feld krævede,  at  det  svensk-gottorpske  Forbund,   der  tyde- 

ligt  rettede  sin  Brod  mod  Danmark,  skulde  kasseres.  Dog 
gik  han  senere  ind  paa  at  ville  nøjes  med  et  mundtligt 
Løfte  fra  Nils  Brahe  om,  at  denne  efter  sin  Hjemkomst  til 
Stockholm  skulde  sørge  for,  at  Traklaten  blev  ophævet. 

Den  afgørende  Stund  stod  aabenbart  for  Døren.  GrifTen- 
feld  havde  sit  Forslag  til  Mæglingstraktaten  i  Orden,  og 
der  krævedes  endnu  kun,  at  det  skulde  forelægges  for 
Kongen  og  Gehejmeraaderne  i  Konseillet,  før  det  overgaves 
til  Terlon.  I  Slutningen  af  April  Maaned  kom  det  da  til 
dette  Konseilsmøde  paa  Københavns  Slot.  Øjeblikket  var 
betydningsfuldt.  Den  GriiTenfeldske  Politik  skulde  paa- 
begyndes, bag  den  foreløbige  Nevtralitet,  saa  længe  Mæg- 
lingen varede,  tonede  Billedet  af  Alliancen  med  Frankrig 
og  Hævn  krigen  med  Sverige  frem.  Om  nogensinde  i  denne 
Tid  maa  man  vel  her  sige,  at  man  var  ved  Vendepunktet, 
og  alt  lovede  det  bedste  for  Griffenfeld.  Da  skete  der 
dette,  at  det  brast  for  ham.  Hvilke  Grunde,  der  blev  an- 
ført mod  hans  Politik  i  Konseillet,  vides  ikke,  saa  lidt  som, 
hvem  det  egentlig  var,  der  rejste  Modstanden  mod  ham. 
Man  kan  dog  ikke  tvivle  om,  at  han  havde  undervurderet 
sine  Modstandere,  ikke  regnet  tilstrækkeligt  med  Kongens 
Krigslj^st  og  de  »kriegsverståndige«  Herrer  i  Forsamlingen, 
navnlig  gaaet  for  vidt  i  at  slaa  af  paa  vore  Krav  om,  at 
den  svensk-gottorpske  Alliance  maatte  ophøre,  naar  Dan- 
mark sad  nevtralt.  Griffenfeld  har  saaledes  ikke  en  Gang 
i  sin  egentlige  Magtperiode  kunnet  lede  vor  Udenrigspolitik 
uforstyrret  af  fremmed  Indflydelse.  Kongens  Modstand 
mod  hans  Planer  varslede  ilde  for  deres  indbyrdes  Forhold 
i  Fremtiden.  Krigen  med  Sverige  var  aabenbart  nu  en 
afgjort  Sag,  skønt  det  var  tydeligt,  at  GrilTenfeld  vilde  give 
den  en  saa  beskeden  Karakter  som  muligt,  for  ikke  i 
unøden  Grad  at  støde  Sveriges  Forbundsfælle,  Frankrig. 

Naar  Mæglingsværket  ikke  kunde  gennemføres,  var  det 
heller  ikke  længer  muligt  at  møde  med  antagelige  Paaskud 

for  ikke  at  følge  Rekvisitionen.  Krigssubsidierne  var  be- 
gyndt at  indløbe,  og  der  var  blevet  truffet  Aftaler  i  Haag 
mellem  de  danske  og  de  fremmede  Diplomater  om ,  hvor- 
ledes Krigen  skulde  føres  mod  Sverige.  Det  gjaldt  nu  om 
at  træffe  de  sidste  F'orberedelser  til  den,  og  GrilTenfeld  fandt 
det  fornødent  at  sende  Jens  Juel  til  Norge,  for  at  han 
skulde  være  Gyldenløve  en  Raadgiver  under  de  forestaaende 
vanskelige  Begivenheder.  Landsdommer  Parsberg,  som  sad 
i  Sekretær  Tausens  Kontor  uden  for  Griffenfelds  Kancelli- 
værelse, da  Juel  var  derinde  for  at  instrueres  til  Rejsen, 
fortalte  senere,  at  han  havde  hørt,  hvorledes  de  to  Mænd 
fremsatte  deres  Anskuelser  om  Stillingen  for  hinanden,  og 
hver  Gang  den  ene  havde  sagt  sin  Mening,  var  der  en 
lang  Pavse,  før  den  anden  svarede.  Saa  godt  forstod  disse 
to  Statsmænd  at  arbejde  sammen,  og  Jens  Juel  bevarede 
altid,  selv  i  Ulykkens  Dage,  sin  dybe  Hengivenhed  for  sin 
tidligere  foresatte.  Fire  Aar  senere  tog  han  i  Skiftet  efter 
Envoyé  Lindenov  i  Frankrig  Griffenfelds  Breve  til  den  af- 
døde som  sin  Part  og  sagde:  »Jeg  skulde  vel  have  noget 
for  dette  Sterfbo,  men  jeg  har  faaet  det  bedste«. 

Men  ogsaa  paa  andre  Kanter  var  det  nødvendigt  at 
træffe  Krigsforberedelser.  Danmark  var  ikke  til  Sinds  denne 
Gang  som  tidligere  at  ville  se  taalmodigt  paa,  at  den  got- 
torpske Hertug  sluttede  sig  til  Sverige.  Bedre  at  forekomme 
end  at  forekommes!  Kunde  det  lade  sig  gøre,  vilde  vi 
foretrække  at  jevne  Konflikten  i  Mindelighed  og  med  det 
samme  bringe  det  kedelige  oldenburgske  Arvespørgsmaal 
ud  af  Verden.  Hertugen  af  Holsten -Gottorp  nærede  stor 
Bitterhed  over  den  Vending,  som  denne  Sag  havde  taget, 
da  Rigshofrettens  Dom  havde  givet  Pløn  Medhold,  og  den 
danske  Konge  i  Følge  Forliget  fra  Juledagene  1670  nu  sad 
som  Enebesidder  af  begge  Grevskaberne  Oldenburg  og 
Delmenhorst. 

De  Forhandlinger,  som  i  Sommeren  1675  paabegyndtes 

i  Rensborg  mellem  Kielman  og  GrilTenfeld,  var  derfor  en 
Slags  Fortsættelse  af  de  resultatløse  Aftaler  mellem  Gylden- 
løve og  den  gottorpske  Førsteminister  i  Slutningen  af  1672. 
Men  de  drejede  sig  nu  udelukkende  om  den  sidste  af  de 
to  Muligheder,  som  den  Gang  havde  været  fremme,  nemlig 
at  Danmark  skulde  afstaa  Oldenburg  mod  at  faa  Erstat- 
ning i  Hertugens  Del  af  Slesvig.  GrilTenfeld  sagde  selv 
senere,  at  det  var  den  gamle  Feltherre  Hans  Schack,  som 
af  militære  Grunde  havde  lagt  Vægt  paa  at  faa  Kongens 
Besiddelser  i  Sønderjylland  afrundede.  Det  kom  derfor  til 
indgaaende  Drøftelser  mellem  Kielman  og  Griffenfeld  om 
dette  Punkt,  den  gottorpske  Hertug  bød  i  Bytte  Tønder 
Amt,  men  Rigskansleren  krævede  desuden  Løgumkloster 
eller  Aabenraa.  Det  betænkeligste  var  dog,  at  der  jevn- 
sides  med  disse  Statsforhandlinger  gik  private  Aftaler. 
Griffenfeld,  der  havde  faaet  Rigsgrevetitlen,  ønskede  nemlig 
at  erhverve  sig  et  Stykke  tysk  Land  til  Rigsgrevskab ,  og 
Kielman  stillede  ham  da  i  Udsigt,  at  hvis  de  blev  enige 
om  Hovedsagen,  vilde  Hertugen  sikkert  komme  ham  i 
Møde  i  hans  Ønske  om  at  erhverve  Steinhorst  Amt  til  et 
Rigsgrevskab  »og  handle  paa  billig  Vis  med  ham«.  Dette 
er  Kielmans  egne  Ord,  og  det  er  aabenbart,  at  de  ikke 
kan  optages  som  et  uvilligt  Vidnes  Erklæring.  Paa  den 
anden  Side  er  de  den  sikreste  Kundskab,  vi  har  om  dette 
Forhold,  da  Griffenfeld  selv  ikke  har  udtalt  sig  klart  om 
Sagen.  Hvilke  Aftaler  der  var  bleven  trulTet  mellem  de  to 
Statsmænd,  vil  derfor  næppe  nogensinde  kunne  bringes  til 
fuld  Klarhed,  men  det  maa  antages,  at  der  kun  har  været 
Tale  om  et  Køb,  ikke  om  en  Gave,  der  i  dette  Tilfælde 
vilde  betyde  det  samme  som  en  Bestikkelse. 

Forhandlingerne  i  Rensborg  bragtes  dog  til  en  brat 
Ende.  1  Slutningen  af  Juni  kom  Budskabet  om  Kurfyrsten 
af  Ih-andenburgs  Sejr  over  Svenskerne  ved  F'ehrbellin  ,  og 
det    krigslystne   Parti    i   Kongens   Omgivelser    fik    nu  Blod 

paa  Tanden.  Hensborgs  Porte  lukkedes,  den  gottorpske 
Hertug  toges  til  Fange,  og  han  blev  tvunget  til  at  af- 
staa  sine  Tropper  og  Fæstninger  til  Kong  Kristian.  Nød- 
tvungen bøjede  han  sig,  og  det  kunde  kun  være  ham  en 
ringe  Trøst,  at  man  saa  vidt  muligt  bevarede  Formerne  og 
over  for  Evropa  gav  det  Udseende  af,  at  Hertugen  var 
bleven  »overbevist«  ved  Kongens  Grunde.  Mærkeligt  er 
det  dog,  at  Forhandlingerne  om  et  Mageskifte  mellem 
Oldenburg  og  Nordslesvig  selv  efter  denne  VoldshandHng 
kunde  fortsættes.  Ganske  vist  førte  de  heller  ikke  nu  til  noget 
Resultat,  men  de  vidner  om,  at  det  havde  været  Alvor  fra 
Griff'enfelds  Side  med  Bytteplanerne.  Erhvervelsen  af  Stein- 
horst kan  ikke  have  været  hans  Hoveddrivfjeder.  thi  det 
maatte  nu  være  ham  en  Umulighed  at  skaffe  sig  dette  Stykke 
Land.  Han  havde  selv,  da  Kupet  mod  Hertugens  Person 
blev  besluttet,  i  Kaadhed  sagt,  at  nu  gik  han  for  sit  Ved- 
kommende glip  af  Steinhorst  Amt. 

Overrumplingen  af  den  gottorpske  Hertug  kunde  kun 
betyde,  at  vi  nu  stilede  lige  mod  Krigen.  Men  endnu  var 
Udrustningen,  navnlig  af  Flaaden,  ikke  bragt  til  Ende. 
Vore  allierede,  især  Spanien,  var  nemlig  meget  lang- 
somme til  at  betale  de  lovede  Krigssubsidier.  Skønt  Ar- 
bejdet forceredes,  gik  en  kostbar  Tid  til  Spilde.  Det 
var  ikke  Griffenfeld  imod,  at  det  trak  ud  med  Krigens 
Begyndelse.  Men  ingen  følte  mere  Sorg  derved  end  den 
unge  spanske  Gesandt.  Fuenmayor  saa  sin  Anseelse  ved 
det  spanske  Hof  sat  paa  Spil,  og  han  søgte  derfor  at  drive 
GrifTenfeld  til  at  udstede  en  utvetydig  Krigserklæring  mod 
Sverige.  Skete  dette  ikke,  frygtede  han  for,  at  Danmark 
skulde  falde  tilbage  i  sin  fredelige  Stilling  og  ikke  blive  de 
forbundne  Magter  til  nogen  Gavn.  Men  den  danske  Rigs- 
kansler vilde,  trods  alle  hans  indtrængende  Forestillinger, 
ikke  føje  ham  i  dette  Punkt. 

Griffenfeld  havde  nemlig  trods   alt  ikke  opgivet  Haabet 

om,  at  Danmark  skulde  komme  til  at  spille  den  attraaede 
MægleiTolle,  og  at  dette  skulde  bane  Vejen  til  en  senere 
Forstaaelse  med  Frankrig.  Alt  afhang  derfor  for  ham  af,  at 
vi  ikke  kom  til  at  tage  ligefrem  Del  i  Krigen.  Danmark 
skulde  være  de  forbundnes  »Hjælpemagt«  og  foreløbigt  kun 
kæmpe  med  Sverige  i  dets  tyske  Besiddelser.  Derfor  lod  han 
Mejerkrone  blive  i  Paris,  men  han  kastede  sig  i  Efteraaret 
1675  med  fuld  Kraft  ind  i  Kampen  for  at  kunne  have  saa  store 
Erobringer  som  muligt  paa  Haanden  ved  den  forestaaende 
Fredsforhandling  og  tillige  for  at  indgyde  Frankrig  Respekt 
for  os,  men  nedsætte  Sverige  i  dets  Øjne.  I  Begyndelsen 
af  September  stod  derfor  en  veludrustet  dansk  Hær  paa 
12000  Mand  rede  paa  Grænsen  af  Holsten  og  Mecklenburg. 
Efter  Forbundstraktaten  skulde  de  danske  Operationer 
foregaa  efter  Aftale  med  de  allierede  Magter,  og  det  var 
da  naturligt,  at  Kristian  V  med  sine  bedste  Mænd  mødte 
Kurfyrsten  af  Brandenburg  til  et  Krigsraad  i  Gadebusch. 
Griffenfeld  og  de  danske  Generaler  ønskede,  at  vi  skulde 
vende  os  mod  den  svenske  Besiddelse  Wismar,  der  var 
uforberedt  paa  et  alvorligt  Angreb.  Kurfyrsten  saa  derimod 
hellere,  at  vi  forenede  vore  Tropper  med  hans  til  et  Indfald 
i  Svensk-Pommern,  da  Udbyttet  heraf  snarest  vilde  komme 
ham  til  Gode.  Det  var  Fuenmayor,  som  i  dette  Dilemma 
kom  til  at  lægge  det  afgørende  Lod  i  Vægtskaalen.  Hans 
Mistillid  til  GrifFenfelds  Hensigter  var  nu  saa  stor,  at  han 
mente  af  al  Magt  at  burde  støtte  Kurfyrst  Frederik  Wilhelm, 
om  hvis  Oprigtighed  der  ikke  kunde  herske  Tvivl.  »Der- 
for har  jeg,  som  Følge  af  den  Smule  Kendskab,  jeg  har 
til  Kongen  og  hans  Premierminister,  overtalt  Kurfyrsten  til 
at  tale  sin  Sag  under  fire  Øjne  med  den  danske  Konge  . . . 
idet  han  paavirkede  ham  med  Motiver,  der  var  hentede  fra 
Æresbegreberne  .  .  .  Kurfyrsten  handlede  herefter  og  op- 
naaede,  at  Hans  nævnte  Majestæt  helt  og  holdent  gav  efter 
for  hans  Vilje«.    I  samme  Retning  bearbejdedes  Kristian  V 

af  de  brandenburgske  Gesandter  KristoF  og  Friedrich  v.  Brandt, 
der  endog  fik  ham  til  at  skrive  Breve  til  Kurfyrsten,  uden 
at  han  havde  meddelt  Griffenfeld  Indholdet.  Det  var 
et  ilde  Varsel  for  Ministerens  fremtidige  Indflydelse  over 
Kongen.  Kort  sagt,  Toget  til  Pommern  blev  besluttet, 
og  det  førte,  som  det  var  at  vente,  ikke  til  nævnevær- 
dige Besultater  for  dansk  Politik.  Først  halvanden  Maa- 
ned  senere  stod  Kong  Kristian  igen  foran  Wismar,  paany 
var  Tiden  bleven  spildt,  og  Byens  Erobring  var  ikke 
bleven  lettere,  da  Besætningen  havde  faaet  Tid  til  at 
ruste  sig,  og  da  en  Aarstid  var  brudt  frem,  der  maatte 
lægge  de  sværeste  Hindringer  i  Vejen  for  Danskernes  An- 
greb. 

Medens  Belejringen  af  Wismar  nu  langsomt  slæbte  sig 
frem,  er  det  nødvendigt  et  Øjeblik  at  forlade  den  og  se, 
hvorledes  det  imidlertid  gik  Mejerkrone,  der  var  bleven 
siddende  i  Paris  og  tilsyneladende  havde  en  uløselig  Opgave 
hos  Vennen  af  vor  farligste  Fjende.  Men  det  viste  sig 
snart,  at  Griffenfeld  havde  regnet  ganske  rigtigt,  da  han  be- 
sluttede sig  til  at  holde  Forhandlingen  med  Frankrig 
gaaende  og  over  for  Fuenmayor  stadig  vægrede  sig  ved 
at  udstede  en  Krigserklæring  mod  Sverige.  Han  vilde  ikke 
støde  Frankrig  fra  sig,  og  han  haabede  paa,  at  hvad  vi  allerede 
havde  begaaet.  Fængslingen  af  Hertugen  og  Krigsførelsen 
som  Hjælpemagt,  skulde  være  til  at  komme  over.  Denne 
Beregning  slog  ganske  til.  Ludvig  XIV  og  hans  Mænd 
saa  med  Ringeagt  paa  den  ynkelige  gottorpske  Hertug,  og 
deres  Følelser  var  af  Naturen  ikke  varme  over  for  den  ene 
eller  den  anden  af  de  to  nordiske  Magter,  der  nu  var  i 
Færd  med  at  tage  Livtag.  Foreløbigt  indtog  derfor  Frank- 
rig Tilskuerens  Rolle,  rede  til  at  nærme  sig  den  af 
Parterne,  som  viste  sig  at  være  den  stærkeste.  Alt  afhang 
derfor    for    Griffenfeld    af,    hvilket    Udfald    Belejringen    af 

Wismar  vilde  faa.  Det  gjaldt  om  at  imponere  de  franske 
Statsmænd  ved  at  vise  dem  en  dansk  Vaabendaad. 

Et  Øjeblik  saa  det  dog  ud  til,  at  Frankrigs  Stemning 
skulde  forandre  sig  fra  simpel  Nysgerrighed  til  Bitterhed 
over  for  Danmark.  Det  var,  da  det  i  Løbet  af  Efteraaret  blev 
klart,  at  den  skriftlige  Forbindelse  mellem  den  franske  Gesandt 
i  Stockholm  og  hans  Regering  var  i  Fare,  derved  at  Posten 
blev  opsnappet  og  aabnet,  naar  den  gik  gennem  Kongen 
af  Danmarks  Lande.  Sligt  var  endnu  i  det  17de  Aarhundrede 
god  Krigsbrug,  men  en  bedre  Erkendelse  var  ved  at  bane 
sig  Vej,  og  Ludvig  XIV,  der  personlig  var  meget  prikken, 
ansaa  denne  Fremgangsmaade  for  en  Krænkelse  af  sin  og 
Frankrigs  Ære.  Det  er  dette  Brevspørgsmaal,  som  siden 
fik  saa  stor  Betydning  under  Processen  mod  Griffenfeld. 
Simpel  politisk  Klogskab  krævede,  at  vi  maatte  gøre  et 
Tilbagetog  i  vor  brutale  Optræden,  da  Frankrig  førte  et 
truende  Sprog  og  slog  paa  Sværdet.  Der  blev  derfor  af 
Griffenfeld  gennem  Bierman,  som  ledede  de  udenrigske 
Anliggender,  givet  Mej  erkrone  Ordre  til  at  tilbyde  den 
franske  Udenrigsminister,  at  den  egentlige  Brevveksling 
mellem  den  franske  Regering  og  Gesandten  i  Sverige  maatte 
passere  gennem  Danmark  uden  Undersøgelse.  Hermed  var 
man  i  Frankrig  foreløbigt  tilfreds,  og  Sagen  ordnedes  nærmere 
saaledes,  at  den  franske  Regering  og  dens  Gesandt  i  Sverige 
hver  for  sig  sendte  sine  Breve  til  Griffenfeld  under  dennes 
Kuvert,  hvorpaa  han  omadresserede  Skrivelserne  og  lod 
dem  gaa  videre  fra  sig  til  den  virkelige  Adressat.  Paa 
denne  Maade  var  man  i  Stand  til  at  undgaa,  at  de  allierede 
Magter  fik  Nys  om  den  Indrømmelse,  vi  havde  gjort,  eller 
konfiskerede  Brevene,  naar  de  kom  gennem  deres  Omraader. 

Men  hermed  var  ogsaa  den  eneste  virkelige  Vanskelig- 
hed for  at  finde  Ørenlyd  i  Frankrig  ryddet  af  Vejen,  og 
de  sidste  Maaneder  af  Mejerkrones  Ophold  i  Paris  viser 
utvetydigt,  at  den  franske  Regering  havde  forsonet  sig  med 

Tanken  om,  at  Sveriges  Sag  i  Nordtyskland  var  uigenkalde- 
lig tabt,  og  at  Wismars  Fald  kun  var  et  Tidsspørgsmaal. 
Mere  og  mere  trængte  den  Tanke  sig  i  Forgrunden  hos 
Ludvig  XIV  og  hans  Ministre,  at  man  burde  benytte  Dan- 
marks Imødekommenhed  paaden  forestaaende  Fredskongres. 
De  Løfter,  Mejerkrone  gav  om,  at  vi  her  underhaanden 
vilde  støtte  Frankrig  mod  Østrig,  gik  adskilligt  over 
Stregen,  naar  man  betænker,  at  vi  var  i  Forbund  med 
Kejseren  og  modtog  Penge  af  ham.  Men  da  GrifTenfeld  under 
Pres  fra  vore  allierede  blev  nødt  til  at  kalde  Mejerkrone 
tilbage  fra  det  franske  Hof,  befalede  han  ham  tilsidst  at 
slaa  paa  »den  gode  og  sincere  Intention,  vi  have  kunde, 
med  Frankrig  os  nærmere  udi  Fremtiden  at  sætte«,  samt 
»at  vi  muligt  Kron  Frankrig  en  snar  og  reputerlig  Fred 
kunde  til  Veje  bringe«,  men  at  vi  til  Gengæld  ventede,  at 
Kong  Ludvig  vilde  unde  os  »nogen  avantage«  ved  Freden, 
og  »at  man  ikke  Kron  Sverrig  altid  udi  des  privat  Animo- 
sitet mod  Voris  Interesse  appuyerede«.  Disse  Ord  faldt 
virkelig  ikke  paa  Klippegrund,  den  ændrede  Stemning  i 
Paris  var  et  Faktum,  og  der  var  lagt  en  Grund,  hvorpaa 
der  kunde  bygges  videre,  naar  Freden  først  var  sluttet  til 
F'ordel  for  begge  de  Parter,  der  nu  instinktivt  droges  til 
hinanden. 

Men  heroppe  i  Norden  havde  imens  Fuenmayors  Mis- 
tanke mod  Griffenfelds  Paalidelighed  vokset  sig  stærkere 
og  stærkere.  For  at  komme  til  Klarhed  begyndte  han 
under  Wismars  Belejring  at  bearbejde  Førsteministeren 
kraftigt  for  at  drive  ham  til  en  skriftlig  officiel  Krigs- 
erklæring mod  Sverige.  Gesandtens  egentlige  Mening  her- 
med kommer  nu  for  en  Dag:  Han  vilde  berøve  Frankrig  et- 
hvert Paaskud  til  at  undlade  at  bryde  med  Danmark.  Dette 
var  nemlig  i  saa  Tilfælde  Frankrigs  Pligt  i  Følge  Forbun- 
det mellem  delte  Land  og  Sverige.  Den  ene  Note  længere 
end  den  anden  indløb  derfor  fra  Fuenmayor  til  Rigskansleren 

for  at  bevæge  ham  til  Krigserklæringen,  men  de  mødtes 
alle  af  en  udholdende  passiv  Modstand.  Tilsidst,  da  den 
spanske  Gesandt  i  et  fire  Sider  langt  Brev  havde  søgt  at 
vise  Nødvendigheden  af  Danmarks  Krigserklæring,  svarede 
GrifTenfeld  kort  og  overlegent: 

'>Paa  det  Brev,  som  Eders  Ekscellence  skrev  mig  til  fra 
Hamburg,  ved  jeg  intet  andet  at  svare,  end  hvad  en  Oldtids- 
forfatter  siger  saa  træffende: 

Hvorfor  skulde  man  behøve  Ord, 
hvor  der  foreligger  Kendsgerninger? 

Jeg  haaber  i  Løbet  af  kort  Tid  at  kunne  meddele  Eders 
Ekscellence  Byen  Wismars  Indtagelse,  hvad  der  er  en  meget 
vigtig  Sag  for  alle  de  forbundne.     Gud  i  Vold!«   etc. 

Spot  og  Skade  følges  gerne  ad,  det  stemmede  neppe 
med  diplomatisk  Tone  at  give  et  saadant  Svar.  Men 
Svaret  var  foruden  at  være  uhøfligt  ogsaa  uklogt.  Griffen- 
feld  oversaa  øjensynligt  den  unge  Spanier,  der  ikke  en 
Gang  havde  kunnet  gennemføre,  at  hans  Fædreland  betalte 
Danmark  dets  Subsidier  rettidigt.  Man  kan  forstaa  de  Følel- 
ser, som  Fuenmayor  for  Fremtiden  maatte  nære  mod  den 
Mand,  der  syntes  at  skulle  faa  hans  Mission  til  at  strande, 
og  som  samtidigt  anvendte  Ironiens  Vaaben,  der  var  en 
gravitetisk  Spanier  saa  ubehagelige.  Men  man  bør  tillige 
for  at  bedømme  GrifTenfelds  Uforsigtighed  retfærdigt  huske 
paa,  hvorledes  hans  Sindsstemning  i  dette  Øjeblik  maatte 
være,  da  Vanskelighederne  paa  alle  Sider  taarnede  sig  op 
omkring  ham. 

Efteraaret  1675  betegnede  i  Virkeligheden  en  vedvarende 
Krisetilstand  for  ham.  Allerede  Richelieu  har  sagt,  at  en 
Førsteminister  maa  vedblive  at  være  Herre  over  »de  ti 
Fod  Fliser  i  Fyrstens  Kabinet«,  og  vist  er  det,  som  man 
ligeledes  har  bemærket,  at  en  Statsmand  under  Enevælden 
er  tvungen  til  at  være  uforsonlig  i  Striden  mod  sine  Mod- 

standere  og  fuld  af  Mistanke  mod  Andenrangs  Kræfter. 
Hans  Regering  antager  naturnødvendigt  et  personligt  Præg. 
Derfor  trænger  Griffenfeld  først  Gyldenløve  til  Side,  og  i 
denne  Tid  bliver  Køligheden  mellem  ham  og  Frederik 
Ahlefeld  saa  stor,  at  det  ender  med  et  Brud,  og  Griffenfeld 
berøver  ham  i  Begyndelsen  af  1676  hans  Gage  som  sles- 
vigsk Statholder.  Nu  stod  han  selv  ene  paa  Magtens  Top. 
Men  sammen  med  de  sidste  Rivaler  var  ogsaa  de  sidste 
Venner  forsvundne  under  ham.  Og  der  var  koldt  deroppe 
i  Ensomheden. 

Hans  Forhold  til  Kong  Kristian  havde  samtidigt  skiftet 
Karakter.  Hans  gamle  Kaadmundethed  gik  nu  for  vidt, 
han  var  meget  familiær  i  sine  Samtaler  med  Kongen,  ja 
brugte  undertiden  saa  kraftige  Ord,  at  Gert  Schrøder  bag- 
efter mente  at  burde  advare  ham.  Da  Kristian  V  bebrejdede 
ham,  at  han  foretrak  sin  egen  Slægt  ved  Embedsbesættelser, 
skal  han  have  svaret  paa  Tysk:  »Jeg  sveder  for  hele 
Kongerigets  Velfærd,  derfor  kan  Eders  Majestæt  ogsaa 
lettelig  bevise  mig  den  Naade,  at  jeg  maa  besætte  de  ringe 
Tjenester  efter  mit  eget  Behag  med  Folk,  som  jeg  kender.« 
Visse  Situationer  maatte  desuden  give  ham  en  Overlegen- 
hed i  det  Ydre  over  hans  Herre,  som  der  skulde  megen 
Takt  til  at  undgaa,  at  denne  vilde  føle  sig  stødt  over. 
Da  den  kejserlige  Gesandt  Baron  Meyerberg  i  Sommeren 
1675  skulde  have  sin  første  Audiens,  ventede  man  i  Al- 
mindelighed, at  han  vilde  holde  sin  Tiltrædelsestale  paa 
Tysk,  og  Kongen  vilde  selv  have  svaret  ham.  Men 
han  talte  mod  Forventning  Latin,  og  Griffenfeld  maatte  da 
tage  Affære,  mens  Kristian  V  blev  siddende  tavs  paa  sin 
Plads.  En  Forstemning  hos  Kongen  blev  Følgen  af  alt 
dette,  og  under  deres  fornyede  Ophold  i  Rensborg  i  Avgust 
Maaned  kom  det  til  det  lidenskabelige  Udbrud,  som  tidligere 
er  omtalt.  Han  bebrejdede  Rigskansleren,  at  han  vilde 
indblande  sig  i  de  militære  Forhold  og  saa  ned  paa  Kongens 

betroede  Olficerer,  ligesom  at  han  vilde  drage  hele  Embeds- 
standen ind  under  sig  og  ikke  levnede  dem  selvstændig 
Magt  paa  deres  Poster.  Han  paabød  ham  atter  at  hindre, 
at  nogen  tog  imod  usømmelig  Skænk  og  Gave,  og  om  han 
end  herved  ikke  nævnede  bestemte  Navne,  var  det  dog 
tydeligt,  hvem  han  først  og  fremmest  tænkte  paa.  Men 
først  og  sidst  dadlede  han  den  Selvraadighed  og  Hensyns- 
løshed, som  Griffenfeld  havde  vænnet  sig  til  over  for  ham 
selv.     Truende  lød  hans  Ord: 

»Tager  Eder  ikke  selv  mere  Avloritet  og  Respekt  til,  uden 
i  det  som  Eders  Embede  vedkommer« ;  »Tager  Eder  i  Vare, 
at  I  ikke  udi  min  Nærværelse  beordrer  noget,  som  jeg  først 
burde  resolvere«;  og  endelig:  »I  vil  endelig  gøre  al  Ting  og 
vide  al  Ting,  saa  at  det  synes,  jeg  at  have  Navnet  alene,  og  I 
al  Direktionen  og  Reputationen,  eftersom  den  mere  søger  Jer 
end  mig;  for  dem,  som  I  vil  godt,  hjælper  jeg,  og  dem,  som 
jeg  vil  godt,  tænker  I  ikke  paa  eller  minder  mig  en  Gang  derom.« 

Det  er  karakteristisk,  at  Griffenfeld  senere  søgte  at  slaa 
disse  Advarsler  hen  og  lod,  som  om  han  havde  glemt  dem, 
mens  man  i  Virkeligheden  efter  hans  Fængsling  fandt  dem 
forseglede  i  hans  Gemme  med  den  Paaskrift,  at  de  efter 
hans  Død  skulde  brændes  uaabnede.  Ængstet  ham  har 
de  sikkert,  men  en  anden  Sag  er  det,  at  de  ikke  i 
nogen  nævneværdig  Grad  ændrede  hans  Optræden  i  de 
paaankede  Punkter. 

Forklaringen  er  sikkert  den,  at  GrilTenfeld  var  ved  at 
tabe  Respekten  for  sin  Konge,  der  var  ham  saa  afgjort  under- 
legen paa  alle  Aandens  Felter.  Mens  Griffenfeld  først  vilde 
styrke  Staten  indadtil  og  indsaa,  at  den  derefter  ved  sin 
blotte  politiske  Vægt  vilde  faa  sin  tilbørlige  Indflydelse 
i  Evropa,  stræbte  Kongen  udefter.  Han  troede  nemlig,  at 
en  Hær,  Forbundsfæller  og  Penge  var,  hvad  der  ene  be- 
høvedes. Han  havde  ikke  Øje  for,  hvorpaa  et  Lands 
virkelige   Magtstilling   beroede.      Men    er    denne  Opfattelse 

• 
rigtig,  var  det  ikke  den  rene  Selviskhed,  som  ledede  GrilTen- 

feld,  naar  han  søgte  at  skyde  den  unge  Konge  til  Side. 
Staten  var  hos  ham  i  Færd  med  at  fortrænge  F^yrstens 
Person,  han  saa  med  andre  Øjne  paa  Kristian  V  end  paa 
sin  afdøde  beundrede  Konge,  han  begyndte  at  føle  sig  som 
Statens  første  Tjener.  Denne  Forvandling  i  hans  Indre 
var  fuld  af  Farer,  thi  han  levede  i  et  enevældigt  Rige,  og 
hans  Magt  var  til  syvende  og  sidst 
knyttet  til  Kongens  Person.  Med 
menneskelig  Inkonsekvens  søgte  han 
desuden  stadigt  Tryghed  for  mulige 
Modstandere  i  Tilliden  til,  at  Kon- 
gen trods  alt  aldrig  vilde  svigte  sin 
klogeste  Raadgiver  og  sin  sandeste 
Ven.  Hans  Tro  var  nu  som  tidligere, 
at  »Kongens  Hjerte  hviler  i  Guds 
Haand«;    hvorledes    skulde    da    Kri- 

..  .r  •     j       1  -u       r  -1  KONG   KRISTIAN    V 

stian  V  noeensmde  kunne  firibe  lejl     „.,    ..  ,  •„  «      k 

o  o  J  Lfter  MedaiUon  paa  Rosenborg 

Og  vende  Staalet  mod  sit  eget  Bryst? 

Sin  fulde  Forklaring  finder  dog  GrilTenfelds  Optræden 
over  for  Kongen  og  Rigels  højeste  Mænd  først,  naar  man 
er  klar  over,  hvor  nervøs  og  oprevet  han  nu  var  blevet. 
De  smalle  Skuldre  evnede  ikke  længer  at  bære  den  uhyre 
Byrde,  der  var  lagt  paa  dem.  Som  man  ser  af  hans  Brev- 
koncepter fra  Begyndelsen  af  1676  var  der  nu  ikke  den 
Sag,  uden  at  han  blandede  sig  deri.  Det  var  t.  Eks.  endog 
ham,  som  gav  Officerer  Orlov  til  Besøg  i  Hovedstaden. 
Selv  den  kraftigste  Aand  kunde  umuligt  strække  til  over 
for  sligt.  Der  er  adskillige  Vidnesbyrd  om  den  ophidsede 
Stemning,  hvoraf  Griffenfeld  fra  Sommeren  1675  var  grebet, 
og  den  stærke  Sygdom ,  som  han  led  under  ved  Wismars 
Belejring,  bidrog  til  yderligere  at  undergrave  hans  Kræfter. 
Hans  Svoger  Fogh  var  lige  saa  ivrig  som  Tjenerne  for  at 
sætte  det  Bestikkelsesvæsen,   der  trivedes   i  Rigskanslerens 

Forværelse,  i  System,  men  Kongens  Advarsel  kan  dog  ikke 
have  været  aldeles  frugtesløs,  thi  det  siges  i  en  gammel 
Beretning  om  GrifTenfeld :  »Han  vilde  en  Gang  pryglet 
Borgmester  Fogh  og  sagde,  han  bragte  ham  ellers  i  Ulykke«. 
Fn  saadan  Optræden  Ugnede  ikke  den  ellers  saa  beherskede 
Mand.  Det  stemmer  heller  ikke  med  hans  vanlige  For- 
sigtighed, at  han  i  Lejren  for  Wismar  igen  vovede  sig  ind 
paa  haabløse  Tilnærmelser  til  den  franske  Prinsesse.  Lad 
være,  at  hun  ikke  synes  at  have  spillet  helt  ærligt  Spil 
over  for  ham;  hun  drak  saaledes  ved  Bordet  i  Gliickstadt 
Enevold  Parsberg  til  paa  GrifTenfelds  Sundhed,  og  Vennen 
undlod  ikke  at  meddele  denne  saa  behagelige  Nyhed  til 
Kansleren  i  Hæren.  Men  da  de  to  Parter  mødtes  i  Lejren 
foran  Wismar,  var  GrifTenfeld  lige  vidt,  og  han  vilde  ikke 
forstaa,  at  hendes  Følelser  over  for  ham  endnu  var  ufor- 
andrede. Griffenfelds  Svar  til  Fuenmayor  er  atter  et 
Eksempel  paa  en  Uforsigtighed,  der  aabenbart  skyldes  en 
unormal  sjælelig  Tilstand.  Det  vilde  ikke  være  retfærdigt 
at  stemple  denne  Letsindighed  som  Overfladiskhed  i  hans 
politiske  Opfattelse.  GrifTenfeld  var  som  andre  Mennesker 
ikke  aandeligt  mobiliseret  til  alle  Tider. 

»Vidunderbarnet«  er  tidligt  udviklet,  men  bliver  tidligt 
træt.  Dets  Indre  lader  ikke  nye  Kilder  springe  frem,  det 
famler  om  sig  efter  nye  Virkefelter,  naar  de  oprindelige  er 
udtømte.  Grifl'enfeld  synes  at  tænke  paa  at  falde  til  Ro. 
Hans  Stræben  efter  Rigsgrevskabet  er  et  af  Tegnene  her- 
paa,  den  virkeliggjordes,  da  Kurfyrsten  af  Brandenburg  i 
Efteraaret  1675  forlenede  ham  med  Øen  Wollin.  I  Januar 
det  paafølgende  Aar  skriver  Griffenfeld  til  Gyldenløve: 
»Naar  skal  vi  to  gifte  os?  Man  maa  slaa  Fjenden,  før  man 
kan  slutte  en  hæderlig  Fred,  for  derefter  at  give  Afkald 
paa  alle  Verdens  Tillokkelser  og  leve  med  sin  Hyrdinde. 
En  forelsket  Kansler  er  en  ...^«     Gyldenløve  paa  sin  Side 

'    Her  staar  der  to  ulæselige  Ord. 

haabede   ligeledes    at  kunne   udrette   noget    under  Krigen; 
»jeg  slutter   mig  ganske  til  Eders  Forslag  om   bagefter    at 


GRIFFENFELD 

Efter  Maleri  paa  Orebygaard  (af  Wuchter?) 


trække    sig    tilbage   med    Honnør    til    en    Krog    og    plante 
Kaal.«    Mange  Aar  senere  virkeliggjorde  Statholderen  denne 

Plan,  da  han  med  Opgivelse  af  alle  sine  Embeder  slog  sig  ned 
i  Hamburg  og  levede  der  i  den  dj^beste  Stilhed  til  sin  Død. 
»Dog  tror  jeg,«  føjer  han  overgivent  til  i  sit  Brev,  »at  før 
vi  kommer  i  den  Stilling,  bliver  der  endnu  mange  Krukker 
og  mange  Hoveder  at  slaa  i  Stykker,  og  at  mange  af  dem 
vil  komme  til  at  plante  Kaal  i  en  anden  Verden.«  For- 
øvrigt mente  Gyldenløve,  at  det  ikke  kunde  være  andet, 
end  at  Griflen feld  maatte  vende  tilbage  i  Triumf  fra  Wis- 
mar,  »siden  I  var  sammen  med  Cæsar,  og  Lykken  var  med 
ham.« 

Men  disse  Ord  fandt  næppe  stærkere  Genklang  i  hans 
gamle  Vens  Bryst.  Betragter  man  hosstaaende  Billede 
af  Griffenfeld,  og  sammenligner  man  det  med  Wuchters 
berømte  Maleri,  er  Ligheden  saa  stor,  at  det  bliver  meget 
sandsynligt,  at  begge  Portrætter  stammer  fra  samme 
Kunstners  Haand.  Men  hvilken  Forskel  paa  Udtrykket! 
Billedet  paa  Orebygaard  viser  en  træt  og  udslidt  Mand,  i 
hvis  Øje  det  gamle  Liv  er  slukt.  Der  er  et  saa  selvop- 
givende Udtryk  over  dette  Ansigt,  at  den  Tanke  melder 
sig:  Kunde  denne  Mand,  selv  om  han  var  vedblevet  at  staa 
i  Spidsen  for  Landets  Styrelse,  have  ydet  væsentlig  mere? 
Eller  var  det  maaske,  naar  alt  kom  til  alt,  bedst  for  hans 
eget  Eftermæle,  at  han  blev  taget  brat  bort  fra  sin  Livs- 
gerning? 

Endnu  forestod  der  ham  dog  en  Triumf  i  den  ydre 
Politik.  Hvor  meget  han  end  følte  sig  tilovers  under  Wis- 
mars  Belejring,  hvor  Generalerne  var  Kongens  Hjerte  nær- 
mest, holdt  han  ud,  og  han  hævdede  stadigt  i  Fredsraadet, 
at  man  burde  se  at  komme  til  et  Resultat.  Breve  fra 
Klingenberg  i  Haag  og  Mejerkrone  i  Paris  bestyrkede  ham 
i  hans  Anskuelse,  at  vi  ved  den  forestaaende  Fredskongres 
niaalte  staa  med  vundne  Erobringer  paa  Haanden.  Derfor 
er  den  gamle  Opfattelse  rigtig,  at  Æren  for  Wismars 
Erobring  for  en  væsentlig  Del  tilkommer  Griffenfeld.     Ved 

Siden  heraf  havde  dog  ogsaa  Kongens  Tapperhed  og  Ud- 
holdenhed haft  sin  Betydning.  Den  fælles  Opgave  førte 
for  et  Øjeblik  de  to  Mænd  sammen,  og  da  Byen  endelig 
overgav  sig,  var  det  Griffenfeld,  som  d.  16de  Decbr.  modtog 
Troskabseden  af  Magistraten  paa  hele  Borgerskabets  Vegne. 
Det  er  da  ogsaa  troligt,  som  Overleveringen  beretter,  at 
Kong  Kristian  ved  Indtoget  har  løftet  sit  Glas  til  sin  Kanslers 
Ære  og  sagt,  at  uden  ham  stod  de  ikke  her. 

Tilbagerejsen  til  København  skete  i  stor  Hast,  for  at 
man  kunde  naa  at  fejre  Julen  i  Hjemmet.  Endnu  syntes 
Griffenfelds  Indflydelse  usvækket.  Men  paa  det  nye  Aars 
første  Dag,  da  man  i  Gaarden  paa  Købmagergade  sad  ved 
Middagsbordet,  skal  en  ubekendt  Mand  være  kommen  ind 
i  Huset.  Han  afleverede  en  lille  Æske,  som  bragtes  til 
Rigskansleren,  og  da  denne  aabnede  den,  fandt  han  deri  tolv 
smaa  Medaljer,  alle  ens,  altsaa  en  for  hver  af  det  kommende 
Aars  Maaneder.  De  bar  paa  den  ene  Side  hans  eget 
Billede  og  Navn,  paa  Bagsiden  stod  der  blot  med  latinske 
Ord:   »Far  varligt  med  Lykken!« 


Dette  var  en  Hentydning  til  en  Oldtidsfortælling  om  Kong 
Agathokles  i  Syrakus,  der  spiste  af  samiske  Lerkar,  og 
naar  man  spurgte  ham  om  Grunden  til  denne  Beskedenhed, 
svarede,  at  det  gjorde  han  for  aldrig  at  glemme,  at  han  var 
Søn  af  en  Pottemager.  Han  tillagde  saa  Ordene:  »Far  varligt 
med  Lykken!«  »En  opmærksom  iagttager  havde  altså,« 
siger  Jørgensen,  »fået  øje  for  det  voksende  misforhold  mellem 
Griffenfelds  selvtillid  og  grundlaget   for  hans  høje  stilling.« 

I  Virkeligheden  var  Kongens  blidere  Sindsstemning  over 
for  hans  Minister  af  rent  forbigaaende  Karakter.  Men  Grif- 
fenfeld  havde  ikke  Blik  herfor.  Han  haabede  paa,  at  Freds- 
kongressen i  Ninnvegen,  hvortil  Mejerkrone  var  sendt  som 
dansk  befuldmægtiget,  ogsaa  skulde  gøre  en  Ende  paa 
Krigen  under  vore  Breddegrader  paa  de  Betingelser,  som 
han  havde  berørt  over  for  Frankrig.  Derfor  synes  hans 
Interesse  for  Krigens  Fortsættelse  at  være  svalnet.  Han 
fik  ganske  vist  Hertug  Hans  Adolf  af  Pløn  til  at  tage  Over- 
kommandoen over  Hæren,  og  han  hvervede  Admiral  Tromp 
til  at  staa  i  Spidsen  for  Flaaden.  Men  han  fremskyndede 
ikke  Udrustningen  af  Hær  og  Flaade  saa  meget,  som  det 
havde  været  naturligt,  hvis  han  havde  troet  paa  en  kraftig 
Krigsførelse  i  Løbet  af  1676. 

Atter  var  det  de  indre  Forhold,  som  optog  ham.  Han  paa- 
tænkte et  helt  Personskifte  i  den  øverste  Embedsstand,  som 
skulde  sætte  hans  paalidelige  Venner  i  Højsædet.  Men  hans 
Stemning  var  til  Trods  herfor  melankolsk.  Han  synes  at  være 
ved  at  slaa  sine  Forhaabninger  af  Tankerne.  »Prinsessen 
af  Paphos  vil  gifte  sig,«  skriver  han  til  Gyldenløve,  »Gud 
have  Barmhjertighed  med  alle  hendes  Tilbedere.  Jeg  hører 
selv  til  dem.«  Atter  søger  hans  Tanker  tilbage  til  Ung- 
domskærligheden, Fru  Susanne  Gjøe,  som  han  var  saa 
hengiven,  at  han  endog  paa  hendes  Bøn  friede  for  hendes 
Søn  til  Oberst  Hans  Friis'  Datter.  »Rig  er  han  ikke,« 
skriver  han  i  Frierbrevet  om  den  unge  Mand,  »mens  hvad 
er  det  for  en  Dame,  som  selv  har  Middel,  som  efter  mit 
Tykke  ej  bør  at  se  efter  andet  end  at  faa  en  Mand,  som  har 
Fornuft  og  Ære,  uden  hvilken  vi  har  set  mange  Eksempler, 
at  det  andet  let  kan  forsvinde.«  Det  var  saa  noget  nær  de 
sidste  Ord,  han  skrev,  mens  han  endnu  var  i  Frihed,  og 
han  har  i  dette  Øjeblik  aabenbart  ogsaa  en  anden  Kvinde  i 
Tankerne. 

Men   hans  Modstandere   var  nu   stærke,    og    de    havde 

Kongens  Øre.  De  holdt  paa  en  mere  energisk  Krigsførelse, 
og  det  skyldtes  dem,  at  der  d.  28de  Februar  udstedtes  en 
»Deklaration  om  svensk  Gods  og  Middel«,  hvorved  al 
svensk  Ejendom  konfiskeredes,  saa  vidt  Kongens  Haand 
rakte.  Dette  var  meget  nær  ved  at  være  en  ligefrem  Krigs- 
erklæring mod  Sverige.  Den  nye  øverstbefalende,  Hertugen 
af  Pløn,  støttede  alle  saadanne  Skridt.  GrifYenfeld,  som 
havde  draget  ham  frem,  havde  den  Tort  at  se  ham  gaa 
ganske  andre  Veje  end  sine.  Frederik  Ahlefeld  var  nu 
Kanslerens  erklærede  Modstander.  Griffenfeld  havde  faaet 
en  Kreds  af  Fjender  imod  sig,  og  det  lykkedes  dem  Gang 
paa  Gang  at  gennemføre  Beslutninger  i  Gehejmeraadet,  der 
stred  mod  hans  Ønsker. 

Een  Mand  frygtede  han  dog  i  hvert  Fald  ikke.  Det 
var  den  unge  spanske  Gesandt,  som  han  ikke  havde  set 
meget  til,  siden  han  foran  Wismar  gav  ham  det  sidste  skarpe 
Svar.  I  Februar  1676  skriver  Griffenfeld  om  ham  til  vor 
Gesandt  i  London:  »De  kan  forsikre  Don  Ronquillo  [vist 
den  derværende  spanske  Resident]  om,  at  der  ikke  hersker 
den  ringeste  Kulde  mellem  mig  og  den  spanske  Minister, 
som  opholder  sig  her.  Jeg  tror  tværtimod,  at  han  ligefrem 
elsker  mig.  Det  er  sandt,  at  jeg  ikke  har  kunnet  fordøje 
en  saa  daarligt  begrundet  og  saa  uforskammet  Undskyld- 
ning, som  at  tale  om  en  Krigserklæring,  naar  man  i  Stedet 
burde  betale  for  de  ædle  og  mandige  Gerninger,  som  Kon- 
gen udførte  hver  Dag,  lige  til,  saa  at  sige  hvert  Øjeblik,  at 
sætte  sit  eget  Liv  i  Vove.  For  at  slippe  fri  for  de  evinde- 
lige Gentagelser,  som  ikke  kunde  andet  end  trætte  mig  i 
høj  Grad,  svarede  jeg  ham  saa  kort  og  knapt,  som  De 
véd,  thi  jeg  har  altid  foretrukket  Gerninger  for  Ord.«  Denne 
Overlegenhed  fra  GrifTenfelds  Side  var  dog  saare  slet  be- 
grundet. 

Man  kan  tænke  sig,  hvorledes  Fuenmayors  Følelser  nu 
var    over    for    Griffenfeld.      Han    lurede  kun   paa    en    Lej- 

lighed  til  at  ramme  ham  og  afsløre  hans  formenthge  Tro- 
løshed over  for  de  allierede.  I  Mellemtiden  søgte  han  at 
modarhejde  Danmarks  Interesser,  naar  de  ikke  faldt  sam- 
men med  de  forbundne  Magters,  og  han  havde  altfor  ofte 
godt  Held  med  sig.  Men  han  kom  heller  ikke  til  at  vente 
længe,  før  han  havde  Beviset  for  Griffenfelds  Dobbeltspil 
paa  Bordet.  I  Februar  1676  kunde  han  meddele  sin  hjem- 
lige Begering,  at  man  i  Hamburg  havde  opsnappet  et  Brev 
fra  den  danske  (iesandt  i  F'rankrig,  Mejerkrone,  til  den 
franske  Gesandt  i  København,  Terlon.  Mejerkrone  havde 
skrevet  det,  umiddelbart  før  han  forlod  Paris,  og  han 
havde  deri  nedlagt  Summen  af  sine  Erfaringer  under  sin 
franske  Ambassade.     Det  hedder  bl.  a. : 

»Jeg  har  aldrig  haft  noget  højere  Ønske  end  at  se  vore 
Herrer  nøje  forbundne,  og  dette  vil  stadigt  være  Maalet  for 
hele  min  Virksomhed  ...  Da  jeg  i  Fortrolighed  kan  gøre  Deres 
Ekse.  opmærksom  paa,  at  jeg  har  iagttaget,  at  man  ved  deres  Hof 
i  Bunden  ikke  var  meget  langt  fra  at  nære  samme  Mening, 
rejser  jeg  derfra  med  det  faste  Haab,  at  vore  Hensigter  maa  naa 
deres  Virkeliggørelse,  inden  vi  forlader  de  Pladser,  vi  har  inde 
.  .  .  Vist  er  det,  at  jeg  i  Dag  med  stor  Sorg  forlader  det  fran- 
ske Hof,  men  Haabet  om  en  Dag  at  vende  tilbage  dertil,  eller 
i  det  mindste  paa  den  Plads,  hvortil  min  Herre  Kongen  be- 
stemmer mig  [o:  Nimwegen],  ved  min  Tjeneste  at  vise,  at  I 
ingensinde  har  taget  fejl  i  den  gode  Tro,  som  I  har  haft  om 
mine   Hensigter,  gør,    at  jeg  til  en  vis  Grad   finder  Trøst«   etc. 

Her  var  baade  udtrykt  Ønsket  om  en  fremtidig  dansk- 
fransk Alliance,  og  der  var  givet  Løfter  om  Danmarks  Op- 
træden paa  Fredskongressen,  saa  man  kan  ikke  undre  sig 
over,  at  Fuenmaj^or  blev  altereret.  Ogsaa  den  spanske 
Begering  kom  i  det  heltigste  Oprør.  Men  før  den  fik  Tid  til  at 
gøre  F'orestillinger  gennem  vor  Gesandt  i  Madrid,  var  Fuen- 
mayor  selv  gaaet  over  til  Handling.  Han  beretter,  at  det 
var  ham  velbekendt,  at  der  herskede  stor  Skinsyge  mellem 
Bigskansleren    og   Krigspartiets    Fører,    Hertugen   af  Pløn. 

Derfor  spillede  han  denne  Brevet  i  Hænde  f^enneni  den 
kejserlige  Gesandt,  der  var  Pløns  gamle  Ven ,  og  Hertugen 
gik  med  Brevet  i  Haanden  op  til  Kristian  V. 

Det  var  ikke  første  Gang  i  denne  Tid,  at  Hertug  Hans 
Adolf  greb  ind  til  GrilTenfelds  Skade  paa  øverste  Sted. 
En  Beretning  gaar  ud  paa,  at  Kansleren  en  Dag  havde 
Pløn  til  Bords;  »de  blev  fortrolige  inter  pocula.  Hertugen 
bad  Griffenfeld  ved  sin  Degen  om  at  være  hans  oprigtige 
Ven.  Griffenfeld  lovede  det,  og  under  Fortsættelsen  af  den  for- 
trolige Samtale  var  Griffenfeld  uforsigtig  nok  til  at  betro  ham, 
at  Kongen  nylig  havde  anordnet  Maaden,  hvorpaa  Rege- 
ringen i  Tilfælde  af  hans  Død  skulde  bestyres,  samt  ind- 
sat Hertugen  til  at  have  Del  deri.  Dette  røbede  Hertugen 
faa  Dage  derefter  for  Kongen,  som  fortørnedes«.  Fuenmayor 
siger  forøvrigt  selv,  at  Kong  Kristian  havde  begyndt  at 
nære  Mistro  til  Rigskansleren,  før  Hertugen  kom  til  ham 
med  det  opsnappede  Brev.  Det  ér  vel  sagtens  paa  dette 
Testamente  og  paa  Steinhorstsagen,  han  hermed  tænker. 

Men  efter  at  Brevet  var  kommet  for  en  Dag,  stod  Danmark 
kompromitteret  i  de  allieredes  Øjne,  det  var  overbevist  om  et 
Dobbeltspil  af  graverende  Art.  Den  ledende  Statsmand  maatte 
fjernes,  helst  paa  en  saa  eftertrykkelig  Maade,  at  Evropa  fik 
den  Opfattelse,  at  han  havde  handlet  uden  Bemyndigelse  fra 
sin  Konges  Side.  En  saa  dramatisk  Optræden  som  muligt 
var  her  paa  sin  Plads.  Griffenfelds  Fald  er  altsaa  en  stor- 
politisk Begivenhed.  Men  det  laa  nær  ved  samme  Lejlig- 
hed, naar  man  havde  ham  fangen,  at  underkaste  hele 
hans  Embedsførelse  en  grundig  Prøvelse.  Der  havde  jo  i 
mange  Aar  været  mumlet  om,  at  alt  ikke  stod  til  her,  som 
det  burde. 

Det  skal  ikke  have  været  før  den  10de  Marts,  at  Kongen 
blev  gjort  bekendt  med  det  konfiskerede  Brevs  Indhold. 
Kristian  V  læste  det  efter  Taflet,  og  om  Natten  besluttedes 
Kanslerens    Arrest.      Tidligt    næste    Morgen    lod    Kongen 

Frederik  Ahlefeld,  (ieneralløjtnant  Arensdorf  og  andre  højt- 
staaende  Herrer  kalde  til  sig,  og  de  sidste  Forberedelser 
blev  trufne.  Hvem  kender  ikke  Virkningen  al  en  gennem- 
vaaget  Nat?  Alt  staar  unaturligt  skarpt  og  tydeligt,  mange 
Detaljer,  som  Øjet  til  daglig  ikke  bemærker,  træder  Frem, 
men  Helheden  har  Uvirkelighedens  Præg,  man  ser  uden 
at  se.  Det  var  altsaa  i  denne  Tilstand,  Kong  Kristian  traf 
den  endelige  Bestemmelse  om  sin  Raadgivers  Skæbne. 

Kl.  9  om  Morgenen  kom  GrilTenleld  som  sædvanligt  ind 
i  Slotsgaarden,  efterfulgt  af  Bierman.  Han  gik  op  ad 
Trappen  i  Kongelløjen  til  sit  daglige  Møde  med  Kristian  V. 
Men  i  Drabantsalen  foran  Kongens  Gemak  kom  Arensdorf 
ham  i  Møde  og  afkrævede  ham  i  Kongens  Navn  hans 
Kaarde.  Der  skal  have  fundet  en  hidsig  Scene  Sted,  hvor- 
under Generalen  optraadte  ret  brutalt,  de  to  Mænd  havde 
længe  staaet  fjendtligt  over  for  hinanden.  Men  Enden 
blev,  at  (irilTenfeld  gennem  Løngangen  førtes  over  i  Biblio- 
teket, hvor  han  tilbragte  den  største  Del  af  Dagen  i  Vare- 
tægtsarrest. Allerede  tidligere  om  Morgenen  var  Fogh  bleven 
fængslet  i  sit  Hjem.  Ahlefeld  og  Kørbitz  begav  sig  hen  i 
Gaarden  paa  Købmagergade  og  underkastede  Kanslerens 
Papirer  en  foreløbig  Undersøgelse.  Udfaldet  heraf  ansaas 
for  saa  graverende  for  Ejeren,  at  man  mente  ikke  at 
kunne  slippe  ham  foreløbigt.  Henimod  Aften  førtes  han 
derfor  i  en  Baad  gennem  Kristian  IV. s  gamle  Galejhavn 
og  Kanalen  til  Kastellet.  Han  forvaredes  her  i  den  føl- 
gende Tid  under  hæderlig  Bevogtning. 

Kongen  var  overstrømmende  glad.  For  enhver  af  de 
fremmede  Ministre,  som  i  de  første  Dage  kom  i  hans  Nær- 
hed, j)roklamerede  han,  at  han  fra  nu  af  vilde  være  sin 
egen  Førsteminister.  Fuenmayor  fik  en  særlig  Tak  for 
Brevet,  som  han  havde  spillet  ham  i  Hænde  gennem  Her- 
tugen af  Pløn.  At  den  samme  Stemning  raadede  inden 
ior  vide  Kredse,  kan  der  ikke  være  Tvivl   om.     Grilfenfeld 

kom  til  at  lide  under  den  sædvanlige  danske  Mangel  paa 
Maadehold  i  Bedømmelsen  af  olVentlige  Personer.  Ligesom 
han  var  bleven  hævet  til  Skj^erne,  før  han  havde  givet 
det  fulde  Bevis  paa,  at  han  fortjente  en  saadan  Beundring, 
blev  han  nu  styrtet  dybt  i  Vanæren,  skønt  man  derved 
skød  over  Maalet  til  den  modsatte  Side.  De  vildeste  Rygter 
blev  satte  i  Omløb  i  København,  og  de  blev  troede.  Man 
sagde,  at  der  i  Griffenfelds  Hus  var  fundet  en  kostbar 
Krone,  og  at  han  aabenbart  havde  haft  den  Plan  at  sætte 
sig  selv  eller  en  anden  paa  Kongetronen.  Den  svenske 
Gesandt  skrev  hjem,  at  alle  Stænder,  særligt  dog  Adelen, 
var  tilfredse  med,  hvad  der  var  sket,  da  de  ålene  kunde 
tilskrive  Griffenfeld,  at  denne  Krig  var  opstaaet  mellem  de 
to  Kroner  til  Landets  store  Fordærv.  Kun  de  allernærmeste 
blev  den  faldne  Rigskansler  tro  i  Ulykken.  Det  gør  én 
ondt  at  se  den  Maade,  hvorpaa  Gyldenløve  tog  Efterret- 
ningen. Saa  længe  han  ikke  var  sikker  paa,  at  den  var 
rigtig,  kaldte  han  den  »et  ondt  Rygte«,  men  sidenhen  var 
han  klar  over,  »at  Gud  ikke  længere  havde  kunnet  se  paa 
dette  Hovmod  og  denne  umættelige  Begærlighed«.  Derimod 
var  Jens  Juel  ilde  tilfreds,  da  han  i  Norge  fik  Budskabet 
om  det  skete. 

Husundersøgelsen  samme  Dag,  som  Fængslingen  havde 
fundet  Sted,  havde  bragt  en  Række  uekspederede  Kancelli- 
sager og  mange  uaabnede  Breve  til  og  fra  Udlandet  for 
Dagen.  Dette  kunde  opfattes  som  et  Vidnesbyrd  om,  at 
den  faldne  Statsmand  havde  været  altfor  overlæsset  med 
Arbejde,  men  man  tog  det  som  et  Tegn  paa  Forsømmelse 
af  hans  Embedspligter,  og  Stemningen  mod  Rigskansleren  steg 
herved.  Et  Par  Dage  efter  kom  Posten  med  Breve  mellem 
Frankrig  og  Sverige  under  Griffenfelds  Kuvert,  Postsækken 
aabnedes  i  selve  Gehejmeraadet,  og  Hertugen  af  Pløn,  der 
lidt  efter  kom  ud  i  Forværelset  til  de  forsamlede  fremmede 
(iesandter,    sagde,    at   nu    stod  Griffenfelds  Sag  værre   end 

nogensinde.  Endelig,  d.  23de  Marts ,  i'andt  man  i  de  kon- 
fiskerede Papirer  de  kompromitterende  Skrivekalendere 
og  Udkastet  til  det  kongelige  Testamente ,  som  Kristian  V 
havde  opsat  i  Lejren  foran  Wismar.  Kongen  blev  herved 
bestyrket  i  den  Mistanke,  som  Hertug  Hans  Adolf  havde 
indgivet  ham,  og  han  ankede  med  stor  Bitterhed  over,  at 
Rigskansleren  ikke  havde  opfyldt  hans  Paabud  om  at  til- 
intetgøre dette  Udkast. 

Under  disse  Omstændigheder  blev  der  ikke  længer  Tale 
om  at  indskrænke  sig  til  en  Afskedigelse  af  politiske  Grunde, 
BehandUngen  af  den  fangne  blev  skrappere,  hans  Gaard  og 
Gods  konfiskeredes,  og  hans  Datter  maatte  søge  sin  Til- 
flugt i  sin  Gudmoder  Magdalene  Sibylle  Gersdorfs  Hus. 
Samtidigt  kuldkastedes  en  stor  Del  af  den  faldne  Ministers 
Regeringssystem.  Det  blev  paabudt  vore  Gesandter  i  Ud- 
landet for  Fremtiden  at  skrive  direkte  til  Kongen,  der  ud- 
kom en  Forordning  mod,  at  Embedsmænd  maatte  tage 
mod  i^> Skænk  og  Gave«,  og  Kancelliet  og  Skatkamret  ind- 
rettedes atter  som  kollegiale  Forsamlinger.  StatskoUegiet, 
hvor  Grilfenfeld  havde  faaet  saa  god  Støtte  til  Udførelsen 
af  sine  Planer,  ophævedes  fuldstændigt,  kun  Hærens  og 
Flaadens  Kommissariater  fik  Lov  til  at  bestaa.  Frederik 
Ahlefeld  blev  GrifFenfelds  Efterfølger  som  Kansler,  men 
der  var  aabenbart  ikke  Tale  om,  at  man  længere  vilde 
taale  nogen  »Førsteminister«.  Dette  Embede  havde  jo 
Kristian  V  paataget  sig  at  bestride  selv. 

Men  til  Trods  for  hele  dette  Uvejr  er  der  endnu  intet 
Tegn  til,  at  Griffenfeld  skulde  have  tabt  Modet.  Hvis  man 
kan  tro  hans  Forhørsdommere ,  skal  han  ved  et  af  deres 
første  Møder  have  sagt,  at  »det  maatte  gaa  med  ham,  som 
det  vilde,  saa  havde  han  dog  den  Tilfredsstillelse  og  For- 
nøjelse i  sin  Sjæl,  at  han  havde  været  en  af  de  berømteste  og 
betydeligste  Mænd  i  hele  Kristenheden  i  dette  Aarhundrede.« 
Dette  vidner  om,  at  han  endnu  var  i  den  samme  eksalterede 

Stemning,  som  før  sin  Fængsling.  Den  hrandenburgske 
(iesandt  taler  paa  samme  Tid  om  ham  omtrent  med  disse 
Ord:  »Griffenfeld  er  stadigt  den  samme!  Nu  fjaser  han 
med  Slutterens  Datter.«  Dette  er  dog  vel  den  rene  Sladder, 
ligesom  hvad  man  i  København  sagde  om  Forholdet  mellem 
Griffenfeld  og  Enkedronning  Sofie  Amalie. 

Der  skulde  snart  komme  Begivenheder,  som  maatte  ned- 
slaa  hans  Mod.  Man  havde  længe  syslet  med  at  tilrettelægge 
den  Proces,  som  skulde  bringe  Oplysning  om  de  mange 
dunkle  Punkter  i  hans  Embedsførelse.  Forhørene  blev  lagte 
i  Hænderne  paa  Generalfiskalen  Kristen  Pedersen,  og  en 
indkaldt  Tysker,  Licentiat  Otto  Mauritius,  der  var  afhængig 
af  Hertugen  af  Pløn,  blev  stillet  ved  hans  Side.  I  Stedet 
for  at  indanke  Sagen  for  Højesteret,  benyttede  Kongen  sig 
af  sin  Enevoldsmagt  til  at  nedsætte  en  særlig  Kommissions- 
domstol  til  at  paadømme  denne  ene  Sag.  Dens  Medlemmer 
var  ret  tilfældigt  valgte,  nogle  af  dem  havde  staaet  GritTen- 
feld  nær,  andre  maatte  snarest  regnes  til  hans  Modstandere. 
Man  har  udtalt  den  Formodning,  at  det  var  af  Hensyn  til 
den  udenrigspolitiske  Situation,  at  Kongen  ikke  vilde  lade 
Sagen  foretage  af  den  mandsstærke  Højesteret,  men  dette 
kan  ikke  holde  Stik,  thi  af  nærliggende  Grunde  maatte 
man  ogsaa  undlade  at  lægge  de  politiske  Hemmeligheder 
paa  Bordet  for  den  faatallige  Kommissionsdomstol.  (iritTen- 
feld  selv  klagede  over,  at  hans  Sag  ikke  kom  for  sit  rette 
Forum,  og  vist  er  det,  at  Kommissionen  var  mere  udsat 
for  at  komme  under  ydre  Paavirkning,  end  Højesteret 
vilde  have  været,  og  at  den  virkelig  blev  Genstand  for  et 
saadant  Tryk.  Retten  blev  sat  i  Kastellet,  og  (iritfenfeld, 
hvem  man  havde  nægtet  Ret  til  at  benj^tte  sine  Pai)irer 
eller  have  juridisk  Bistand,  maatte  selv  efter  Hukommelsen 
udarbejde  sine  Indlæg.     Processen  var  skriftlig. 

Det  vil  ikke  her  være  fornødent  at  følge  Grilfenfelds 
Rettergang    fra    Dag    til    Dag,    saaledes    som    det    saa    ofte 

tidligere  har  været  Tilfældet.  At  opsummere  Hovedresul- 
taterne deraf  er  derimod  nødvendigt.  Som  man  kunde  vente, 
blev  hele  den  ydre  Politik,  Dobbeltspillet  mellem  Frankrig  og 
de  forbundne  Magter,  som  havde  været  den  nærmeste  Aarsag 
til  Griffenfelds  Fald,  kun  strejfvis  berørt  under  Forhørene; 
det  var  i  Begyndelsen,  og  man  vendte  ikke  senere  tilbage 
dertil.  Mauritius  bebrejdede  i  nogle  Forhørspunkter,  før 
Retten  endnu  var  sat,  den  anklagede,  at  han  »undertiden 
havde  tracteret  de  høje  allieredes  Ministre  hel  rude  og 
disgusteret  dem  og  deres  Herrer«,  hvormed  han  aabenbart 
sigtede  til  det  korte  Svar  til  Fuenmayor,  og  han  erklærede, 
at  Fangen  havde  »forsikret  høje  Potentater  ganske  kontrære 
Ting,  Kongen  uafvidende,  i  Hans  Majestæts  Navn«.  Det 
sidste  gjaldt  vel  Forhandlingerne  med  Frankrig.  GritTenfeld 
var  tilstrækkelig  taktfuld  og  fædrelandskærlig  til  selv  i  sin 
haarde  Nød  at  holde  tæt  med  Statens  Hemmeligheder,  og 
han  hævdede,  at  Forhandlingerne  med  Frankrig  havde 
været  fingerede,  hvad  Anklagerne  paa  deres  Side  med  Rette 
betvivlede.  Hele  denne  Sag  traadte  derefter  tilbage,  ene 
Brevspørgsmaalet  undtaget,  hvorom  mere  nedenfor. 

Derimod  blev  GritTenfelds  indre  Statsstyrelse  draget  frem 
i  forreste  Række,  og  det  var  ikke  svært  at  finde  angribe- 
lige Punkter  heri.  Med  særlig  Iver  kastede  Anklagerne  sig 
over  hans  Udnævnelser  til  Præsteembeder,  og  de  godtgjorde, 
at  han  i  en  Række  Tilfælde  havde  modtaget  en  Pengesum 
af  den  Kandidat,  der  var  bleven  udnævnt.  Heraf  sluttede 
de  videre,  at  der  havde  fundet  ligefremme  Køb  og  Salg  af 
Præstekald  Sted,  og  at  Rigskansleren  altsaa  havde  gjort  sig 
skyldig  i  den  grove  gejstlige  Forbrydelse,  Simoni.  Gritfen- 
feld  paa  sin  Side  nægtede  ikke,  at  han  havde  modtaget 
Pengegaver,  men  han  fandt  intet  stødende  i,  at  en  høj  Em- 
bedsmand ved  en  saadan  Lejlighed  »frivilligen  og  noblement 
regaleres«;  Pengene  var  kun  »ganske  frivillige  Taknemlig- 
hedstegn«.  Det  drejede  sig  her  i  Virkeligheden,  sagde  han.  om 

ekstraordinære  Kancellisportler.  Han  vilde  derfor  ikke 
anerkende,  at  Recessens  Forbud  mod  Embedssalg  skulde 
være  krænket  af  ham,  og  han  hævdede,  at  den  Ed,  som 
han  havde  aflagt  som  Embedsmand ,  kun  forbød  ham  at 
forvilde  nogen  Mands  Ret  for  Skænk  og  Gave.  For  sine 
Folks  Optræden  over  for  Supplikanter  vilde  han  derimod 
ikke  svare. 

Der  er  hertil  dette  at  sige,  at  Mauritius  selv  maatte 
indrømme,  at  der  ikke  var  Tale  om  virkelige  Køb  og  Salg 
af  Præsteembeder.  Man  kan  næppe  heller  paavise  noget 
Eksempel  paa,  at  en  ringere  Kandidat  er  bleven  foretrukket 
en  værdigere,  fordi  han  bød  en  større  Pengegave  end 
denne.  Ganske  vist  skrev  GrifTentelds  Hovmester  i  eet  Tilfælde 
til  en  vraget  Teolog,  at  han  en  anden  Gang  burde  forhøre 
sig  i  Forvejen  hos  Henrik  Lund,  om  nogen  havde  budt 
højere,  og  i  saa  Fald  byde  denne  over.  Men  det  er  ikke 
muhgt  at  afgøre,  om  Hovmesteren  i  dette  Tilfælde  handlede 
i  Overensstemmelse  med  Grifi'enfeld  eller  bag  hans  Ryg 
med  det  øvrige  Tjenerskab,  som  gik  Kansleren  til  Haande 
ved  Kancelliekspeditionerne  og  fik  deres  Del  af  Penge- 
gaverne. Heller  ikke  kan  man  i  mere  end  eet,  og  det  et 
højst  tvivlsomt  Tilfælde  tale  om,  at  en  uværdig  Person  skulde 
være  bleven  indsat  i  et  gejstligt  E^mbede  (den  islandske  Vice- 
superintendent).  Man  kan  saaledes  med  god  Vilje  opfatte 
den  betalte  Sum  som  en  »Diskretion«,  saaledes  som  Griffen- 
feld  vilde  det.  Men  det  maa  tillige  staa  fast,  at  det  var  en 
velkendt  Sag,  at  man  ikke  let  opnaaede  et  gejstligt  Embede 
uden  i  Forvejen  at  have  tilbudt  en  Erkendtlighed  derfor,  hvis 
Størrelse  blev  nøje  aftalt  med  en  af  Rigskanslerens  mest 
betroede  Tjenere.  »Frivilhge«  var  »Taknemlighedstegnene« 
altsaa  ikke.  Det  er  ogsaa  et  Faktum,  at  den  største  Part 
af  denne  Sum  gik  i  GrilYenfelds  egen  Lomme.  Det  er  der- 
for ubestrideligt,  at  man  her  staar  over  for  et  meget  al- 
vorligt  Embedsmisbrug,    som   gjorde    det   vanskeligere    for 


265 

den  fattige,  men  duelige  Kandidat  at  vinde  frem,  end  det 
ellers  vilde  have  været  Tilfældet. 

I  Forbindelse  med  Beskyldningen  for  at  have  solgt 
Præstekald  staar  den  tilsvarende  Anklage,  at  Rigskansleren 
skulde  have  gjort  sig  skyldig  i  Bestikkelse  ved  Besættelsen 
af  juridiske  Embeder.  Skønt  Jørgensen  har  paastaaet,  at 
»sådanne  embedssalg  blev  påviste«,  er  dette  næppe  rigtigt. 
Ganske  vist  anførte  den  offentlige  Anklager  et  Eksempel  af 
denne  Art,  nemlig  KristotTer  Kaspersens  Udnævnelse  til  Vice- 
lagmand  i  Trondhjem,  men  Beviset  er  næppe  fyldestgørende, 
thi  det  lykkedes  Griffenfeld  at  godtgøre,  at  KristotTer  Kas- 
persen havde  haft  Ekspektance  paa  Embedet,  længe  før 
det  blev  ledigt.  At  Griffenfeld  skulde  have  krænket  Retten 
for  Gunst  og  Gave,  saaledes  at  han  endog  udfærdigede 
Højesterets  Domme  i  en  Skikkelse,  der  stred  mod  Resultatet 
af  Voteringerne,  blev  ganske  vist  paastaaet  af  Mauritius, 
men  det  lykkedes  ham  ikke  at  føre  noget  Bevis  herfor. 
Jørgensen  har  paaberaabt  sig  en  Skrivelse  fra  Bispen  i 
Odense,  hvori  han  lovede  at  vise  sig  erkendtlig,  hvis 
Griffenfeld  kunde  skalTe  ham  en  Sag  ekspederet,  som  han 
skulde  have  for  ved  Højesteret.  Heri  ligger  dog  kun,  at 
Bispen  ventede,  at  Rigskansleren  skulde  kunne  fremskynde 
Sagens  Behandling,  men  intet  herudover. 

Derimod  er  det  uigendriveligt,  at  GritTenfeld  under  hele 
sin  Embedstid  har  modtaget  mange  og  store  Gaver  fra  Folk, 
som  fik  Breve  udfærdigede  for  sig  gennem  Kancelliet,  navnlig 
saadanne  som  opnaaede  en  større  Fordel  hos  Staten.  Rente- 
mester Henrik  Muller,  Povl  Klingenberg,  Peder  Luxdorf  og 
Johan  Bannermand  er  kun  nogle  faa  af  de  mange,  som 
udstedte  Obligationer  til  ham  paa  Beløb,  som  for  visses 
Vedkommende  gik  til  flere  Tusinde  Rigsdaler.  Griffenfeld 
selv  benægtede,  men  forgæves,  en  Del  af  disse  Tilfæl- 
des Rigtighed.  Andre  Summer  vilde  han  have  opfattede 
som  Kancellisportler   i   udvidet  Forstand.     Atter   her   staar 

vi  over  Tor  el  grolt  Brud  paa  hans  Embedspligt.  Men 
disse  store  Pengegaver  har  navnUg  Betydning,  fordi  der 
blandt  dem  nævnes  nogle,  som  kom  fra  Udlandet,  og  som  drog 
Beskyldningen  for  Højforrædderi  ned  over  den  styrtede  Stats- 
mands Hoved.  Det  var  de  10,000  Rdlr.,  som  Staden  Hamburg 
havde  foræret  ham  under  Opholdet  i  Rensborg,  en  kostbar 
Ring,  der  var  kommet  fra  Kielman  efter  dette  Møde,  og 
en  Gave  af  Kobber,  der  var  lovet  Griffen feld  af  den  svenske 
Gesandt  i  Kong  Karl  XI. s  Navn.  Forhandlingerne  om 
Steinhorsts  Overdragelse  til  Rigsgrevskab  blev  af  Anklagerne 
betragtede  under  samme  Synsvinkel. 

Skønt  GriiYenfeld  beraabte  sig  paa ,  at  han  havde  Kon- 
gens Tilladelse  til  at  modtage  Gaverne  fra  Hamburg  og  fra 
Kielman,  vandt  hans  Ord  ingen  Tiltro.  Han  kunde  endda 
have  tilføjet,  at  Kristian  V  selv  havde  modtaget  Hambur- 
gernes Presenter  ved  samme  Lejlighed.  Det  svenske  Kobber 
kom  ikke  til  at  spille  nogen  virkelig  Rolle  som  Anklage- 
punkt, det  var  ment  som  en  Erkendtlighed  fra  Kong  Karls 
Side  for  den  Forbindelse,  der  var  indledet  mellem  ham  og 
den  danske  Prinsesse  Ulrikke  Eleonore.  Men  saa  meget  større 
Vægt  blev  der  lagt  paa  Sagen  med  Steinhorst.  Anklagerne 
paastod,  at  dette  havde  været  ment  som  en  gottorpsk  Gave 
til  Griffenfeld,  naar  han  først  havde  gennemført  Mageskiftet 
mellem  Oldenburg  og  Tønder  Amt,  som  de  ansaa  for  saa 
ugunstigt  for  den  danske  Konge.  Det  er  ejendommeligt,  at 
Griffenfeld  forsvarede  sig  med,  at  Bytteforhandlingerne  med 
(iottorj)  aldrig  havde  været  ærligt  mente  fra  hans  Side. 
Han  vilde  herved  aabenbart  tillige  værge  sig  mod  Beskyld- 
n Higen  for  at  have  tilraadet  sin  Herre  et  ugunstigt  politiskt 
Skridt.  Ærligere  vilde  det  have  været,  om  han  havde  ind- 
rømmet, at  Forhandlingerne  mellem  ham  og  Kielman  havde 
været  alvorlige  nok,  men  samtidigt  hævdet,  at  den  Er- 
hvervelse af  Steinhorst,  som  havde  været  knyttet  dertil, 
aldrig  havde  været  ment  som    en  Gave,    men    kun   som  et 

virkeligt  Køb  og  Salg.  Det  vilde  tillige  have  været  klogere 
af  ham  at  gøre  denne  Indrømmelse,  thi  ad  den  Vej,  han 
fulgte,  lykkedes  det  ham  ikke  at  overbevise  Dommerne 
om,  at  han  havde  staaet  ganske  uskyldig  i  Sagen  om 
Rigsgrevskabets  Erhvervelse. 

Vigtigst  blev  dog  Spørgsmaalet  om  den  Brevveksling, 
der  havde  fundet  Sted  mellem  Frankrig  og  Sverige  under 
hans  Navn.  Kongen  nægtede  nogensinde  at  have  givet  sin 
Tilladelse  dertil,  og  ved  Postsækkenes  Aabning  blev  det 
klart,  at  Indrømmelsen  var  bleven  misbrugt  fra  fransk 
Side,  saa  at  Ludvig  XIV  endog  havde  benyttet  den  til  at 
give  Sverige  skriftlige  Raad  om,  hvorledes  det  bedst  kunde 
føre  den  forestaaende  Sommerkrig  mod  Danmark. 

Den  ene  Mands  Ord  staar  altsaa  her  imod  den  andens. 
Kongen  benægtede,  hvad  Griffenfeld  hævdede.  Forretnings- 
gangen med  de  indkomne  Beretninger  fra  vore  Gesandter, 
i  dette  Tilfælde  Mejerkrone,  var  nemlig  den,  at  Bierman 
aabnede  Brevene  og  overgav  dem  til  Griffenfeld,  der  der- 
efter under  fire  Øjne  foredrog  dem  for  Kongen.  Kansleren 
meddelte  derpaa  den  fattede  Beslutning  til  Bierman,  som 
besvarede  Brevene  i  Overensstemmelse  hermed.  Hvis  Kon- 
gens Ord  skulde  staa  til  troende,  maatte  altsaa  Griffenfeld 
have  meddelt  Bierman  en  falsk  kongelig  Resolution  i  Spørgs- 
maalet om  Brevvekslingen  mellem  den  franske  Regering 
og  detis  Gesandt  i  Stockholm.  Hvorfor  skulde  han  have 
begaaet  et  saadant  Falskneri?  Personlig  Fordel  kunde  han 
ikke  have  deraf,  men  vel  kunde  han  risikere,  at  Forholdet 
en  skønne  Dag  blev  Kongen  bekendt  gennem  en  tilfældig 
Udtalelse  af  Bierman  eller  ved  et  Ord  i  en  Depesche  fra 
Mejerkrone.  Han  maatte  altsaa  stadigt  svæve  i  en  over- 
ordentlig Fare,  uden  at  man  kan  indse,  hvad  han  skulde 
have  opnaaet  til  Gengæld  herfor.  Da  det  paa  den  anden  Side 
ikke  er  troligt,  at  Kongen  skulde  have  talt  bevidst  Usandhed 
i  denne  Sag,  bliver  kun  den  Forklaring  mulig,  at  Kristian  V 

i  sin  Tid,  da  Spørgsmaalet  behandledes,  ikke  ret  har  Ibr- 
staaet,  hvorom  det  drejede  sig,  og  hvilke  Følger  dette 
Skridt  kunde  faa.  Senere,  efter  GrilTenfelds  Fængsling,  er  han 
da  bleven  grebet  af  en  ærlig  Harme  ved  at  se,  til  hvilke 
Misbrug  Tilladelsen  havde  givet  Anledning,  uden  at  hverken 
lian  eller  hans  Førsteminister  havde  vidst  noget  derom. 
Men  det  ser  mærkehgt  ud,  at  Bierman,  der  dog  op- 
traadte  som  Vidne  i  Brevspørgsmaalet,  ikke  lagde  sit  Lod 
i  Vægtskaalen  til  Fordel  for  sin  tidligere  foresatte,  om  hvis 
Uskyld  paa  dette  Punkt  han  dog  maatte  være  overbevist. 
Bierman  brød  derimod  hurtigst  muligt  efter  GrifiFenfelds 
Fald  det  Ægteskabsløfte,  som  han  havde  givet  Gert  Schrø- 
ders Søster,  Anna. 

Med  Undersøgelsen  af  de  udenlandske  Pengegaver  og  af 
Steinhorsts  mulige  Ophøjelse  til  Rigsgrevskab  var  man  i 
Virkeligheden  inde  paa  Tanken  om,  at  (iriffenfeld  havde  gjort 
sig  skyldig  i  Landsforrædderi.  Denne  Tanke  bestyrkedes  ved 
de  Fund,  man  gjorde  i  Rigskanslerens  Papirer,  ikke  alene 
af  en  Række  uaabnede  Breve  fra  udenlandske  Fyrster,  men 
navnlig  af  Udkastet  til  Kongens  Testamente,  som  GrifFen- 
feld  i  sin  Tid  havde  erklæret  for  brændt,  og  af  de  letsindige 
Almanakoptegnelser.  Det  var  her,  der  stod  de  bekendte 
Ord  om,  at  Kongen  havde  talt  som  et  Barn.  Virkningen  af 
Aabenbaringen  var  lige  stor  paa  Kongen  og  paa  den  anklagede 
Minister.  Der  kan  ikke  være  Tvivl  om ,  at  dette  var  at 
tage  Kristian  V  paa  hans  ømmeste  Sted,  han  var  ikke 
nogen  storladen  Personlighed,  der  kunde  se  bort  fra  Kræn- 
kelser, selv  naar  de  var  af  uvæsentlig  Art.  At  Griffenfeld  paa 
sin  Side  var  klar  over,  at  disse  senere  tilkomne  Anklagepunkter 
havde  forværret  hans  Sag  betydeligt,  fremgaar  alene  af 
den  ændrede  Tone,  der  nu  kommer  i  hans  Forsvarsskrifter. 
Mens  han  oprindelig  havde  været  meget  kæk,  talt  i  en  over- 
legen Tone  til  Mauritius  og   under  F'or hørene   revet  Doku- 

menterne  ud  af  Haanden  paa  ham,  synker  nu  hans  Mod 
stærkt,  og  hans  sidste  Indlæg  er,  som  man  har  sagt,  nær- 
mest et  Naadeskrig.  Han  beder  Kongen  inderUgt  om  For- 
ladelse Ibr  den  Letsindighed ,  han  har  begaaet  med  Te- 
stamentet og  Almanakkerne,  og  han  søger  egentlig  kun 
at  forsvare  sig  med  virkelig  Kraft  mod  en  eneste  Beskyld- 
ning, den  for  Landsforrædderi.  Fortvivlet  over  den  Mangel 
paa  Tillid,  som  man  viser  ham  i  dette  Hovedpunkt,  ender 
han  sit  sidste  Indlæg  med  disse  (3rd  til  Dommerne: 

»I  gode  og  højanselige  Herrer  kender  jeg  saa  conscien- 
tieuse  at  være,  at  I  en  uslukkelig  Fortrydelse  have  skulde, 
naar  I  siden  maatte  erfare,  det  at  have  været  en  Miimme-Sag, 
udi  hvilken  jeg  havde  maattet  falde  og  succumbere  for  Mangel 
af  menneskelig  Hjælp  og  Assistance,  eftersom  jeg  ikke  den 
ringeste  har,  som  mig  med  Raad  eller  Daad  kunde  gaa  til 
Hænde.  Jeg  recommenderer  min  Person  og  Sag  til  deres 
gunstige  Billighed  og  favorable  Intention,  bedendes  de,  hvis 
Poster  ikke  speciatim  her  berørte  ere,  af  mit  forrige  Svar 
repetere  ville,  og  al   Ting  i  bedste  Maade  optage.« 

Men  dette  var  nu  Tale  for  døve  Øren.  Med  overvældende 
Flertal  erklærede  Dommerne  ,  at  den  anklagede  havde 
gjort  sig  skyldig  i  Brud  paa  sin  Embedspligt  ved  at  mod- 
tage Bestikkelser,  sælge  Embeder  og  aabenbare  Kongens 
Hemmeligheder.  Han  havde  virket  for  et  landsskadeligt 
Mageskifte  og  understukket  »fremmede  Potentaters  Breve, 
kongelige  Ordres  og  Undersaatternes  Supplicationer.«  Han 
havde  ikke  taget  Hensyn  til  Kongens  Advarsler  i  Rens- 
borg.  »Imod  Hans  Majestæts  Vilje  og  Vidskab  har  han 
fjendtlige,  til  og  fra  de  Svenske  gaaende  Breve  under  sin 
Kuvert  svigagtelig  befordret,  og  med  Hans  Kgl.  Majestæts 
hemmelige  og  aabenbare  Fjender  haft  og  holdet  en  util- 
børlig og  højst  farlig  Korrespondance.«  Straffen  blev  der- 
for bestemt  til,  at  han  skulde   falde   i  Kongens  Unaade  og 

miste  Ære,  Liv  og  Gods,  saa  at  hans  grevelige  Navn  og 
al  anden  Værdighed  udslettedes,  hans  Vaaben  sønderb rødes, 
hans  Grevedønime  og  Gods  inddroges,  og  han  selv,  »for- 
nævnte Greve  Griffenfeld,  nu  Peder  Schumacher«,  mistede 
Livet  for  Bøddelens  Sværdhug.  —  Forvandlingen  var  anden 
Gang  fuldbyrdet,  Peder  GritTenfeld  var  nu  atter  bleven 
Peder  Schumacher. 

SCENEN  var  den  aabne  Plads  i  Kastellet  en  tidlig  Juni- 
morgen. 
Kl.  7  indfandt  Mestermanden  sig,  og  en  Time  senere 
ankom  Kongens  Generaladjudant  Schack,  der  gennem  en 
Kaptejn  lod  fornemme  hos  Præsterne,  om  Fangen  var  be- 
redt til  den  forestaaende  Handling.  Imidlertid  havde  denne 
iført  sig  den  Ligdragt,  som  han  skulde  bære  paa  sit 
Livs  sidste  Gang,  og  han  havde  med  megen  Frimodighed 
samtalet  med  de  to  Præster,  som  søgte  at  trøste  ham  for, 
hvad  der  nu  forestod.  Schack  kom  ikke  til  at  vente 
længe.  Kaptejnen  vendte  tilbage  i  Følge  med  Præsterne  og 
Fangen,  de  ledsagedes  ikke  af  nogen  Vagt.  Garnisonens 
Soldater,  2 — 300  i  Tal,  havde  imens  dannet  en  Ring  om- 
kring Retterstedet,  det  var  en  Sandbunke,  ved  hvis  Side 
der  var  henstillet  en  simpel  Kiste.  Da  Schumacher  kom  ind 
i  Kredsen,  spurgte  han  efter  Mestermanden  og  opmuntrede 
ham  til  at  vise  Kækhed.  Et  Par  Salmer  blev  afsungne, 
der  blev  slaaet  til  Lyd,  og  en  Officer  oplæste  Dommen.  Da 
Ordene  lød  om,  at  hans  Vaaben  skulde  sønderbrydes,  brød 
Mestermanden  dette.  Præsterne  søgte  imidlertid  at  trøste 
Fangen  med,  at  alt  sligt  kun  var  forgængeligt,  og  Vanæren 
syntes  virkelig  ikke   at  gøre   synderligt  Indtryk   paa   ham. 

Nu  tog  Schumacher  til  Orde  og  erklærede,  at  han  døde 
uskyldig;  han  fralagde  sig  alt  Forrædderi,  »men  han  havde 
aleniste  mere  trygtet  Kongen  end  sin  Gud«.  Han  aftog 
Parykken,  og  Haaret,  der  kom  til  Syne  herunder,  »var 
meget  stakket,  thi  det  var  affaldet  efter  Sygdommen  for- 
leden Vinter«.  Han  havde  endnu  ikke  fyldt  sit  42de  Aar. 
Da  Mestermanden  vilde  binde  ham  for  Øjnene  og  ordne 
hans  Paaklædning,  vægrede  han  sig  ved  at  modtage  hans 
Hjælj),  han  bandt  sig  selv  for  Øjnene  og  sagde  til  Bøddelen, 
at  han  vilde  give  ham  et  Tegn,  naar  han  skulde  »gøre  sin 
Forretning«.  Saa  knælede  han  paa  Sanddyngen  og  bad 
sammen  med  Præsterne  en  kort  Bøn  med  foldede  oprakte 
Hænder.  Da  han  tog  Hænderne  fra  hinanden,  blottede 
Mestermanden  Sværdet  og  løftede  det.  Schacks  Stemme 
lød  i  samme  Øjeblik  hen  over  Pladsen:  »Holdt!  Der  er 
Pardon!« 

Da  Schumacher  hørte  Benaadningen,  fattede  han  den 
ikke  straks.  Præsterne  gentog  den  for  ham,  efter  at  lian 
var  kommet  paa  Benene.  Han  blev  nu  stærkt  grebet  og 
udbrød:  »O,  Herre  Jesus  forlade  Eder!  Jeg  var  allerede  udi 
Himmerig.«  Dog  syntes  han  lidet  glad,  da  han  hørte  En- 
kelthederne i  denne  Pardon,  men  han  takkede  Kongen  og 
Generaladjudanten.  Formildelsen  i  Dommen  indskrænkede 
sig  til,  at  Dødsstraffen  forandredes  til  »evigt  Fængsel«, 
og  at  hans  lille  Datter  maatte  beholde  en  Fjerdedel  af  sin 
Mødrenearv.  Traditionen  meddeler,  at  Schumacher  bøn- 
faldt Schack  om  at  skaffe  Fængselsstraffen  ombyttet  med 
Tjenesten  som  simpel  Soldat.  Hvorledes  det  end  forholder 
sig  hermed,  endte  Optrinnet  i  Kastelsgaarden  med,  at 
Bøddelen  kastede  Stumperne  af  det  sønderbrudte  Vaaben  i 
Kisten,  mens  Præsterne  førte  Fangen  tilbage  til  hans  Fængsel 
i  Proviantgaarden. 

Stærke  Kræfter  havde  været  i  Virksomhed  for  at  redde 
den    dødsdømte    fra    den   vderste   Straf.      Ikke    blot    havde 

hans  Moder  med  lians  lille  Datter  gjort  Knæfald  for  Kongen, 
og  selve  Dronningen  (eller  vel  snarere  E^nkedronningen)  var 
bleven  set  ved  Aftenstide  begive  sig  til  den  nye  Kanslers 
Bolig  for  at  bevæge  ham  til  at  lægge  sit  Lod  i  Vægtskaalen 
for  Skaansomhed.  Vigtigst  var  det  dog,  at  Kongen  selv 
havde  følt  sin  Overbevisning  om  Fangens  Skyld  rokket, 
da  en  af  Dommerne,  Kristen  Skeel,  ikke  havde  kunnet 
slutte  sig  til  sine  Fællers  Afgørelse,  fordi  han  ansaa  Lands- 
forrædderiet  for  ubevist.  Kristian  V.s  forandrede  Stemning 
viser  sig  allerede  deri,  at  han  ikke,  saaledes  som  Mauritius 
tilraadede  det,  vilde  lade  Fangen  underkaste  Tortur.  Der- 
imod tog  han  desværre  intet  Hensyn  til  Schumachers  Bøn, 
om  at  ogsaa  Bierman  skulde  tages  i  Forhør,  for  at  Brev- 
spørgsmaalet  kunde  blive  fuldstændigt  opklaret.  Skyldtes 
dette  en  Mangel  paa  aandeligt  Mod  hos  ham?  Frygtede 
han  for,  at  hans  Kongeord,  at  han  havde  været  ganske 
uvidende  om  Brevvekslingen,  herved  skulde  blive  gjort  til 
Skamme? 

Omslaget  i  Almenhedens  Bedømmelse  af  den  faldne 
Storhed  var  allerede  mærkbart.  Tilfredsheden  med  hans 
P'ængsling  tre  Maaneder  tidligere  havde  været  almindelig, 
nu  havde,  som  saa  ofte,  naar  stærke  Lidenskaber  raser,  en 
lille  Anledning  været  nok  til  at  faa  Vægtskaalen  til  at  gaa 
i  Vejret.  Det  var  Medynk  med  den  saa  haardt  ramte  i 
Forening  med  en  Følelse  af,  at  det  dog  var  Borgersønnen, 
som  var  truffet,  der  medførte  et  Stemningsomslag.  Om 
nogen  afklaret  Overbevisning  hos  det  brede  Folk  om  den 
dømtes  Skyld  eller  Uskyld  var  der  naturligvis  hverken  nu 
eller  senere  Tale. 

Fangens  Bo  var  imens  blevet  opgjort,  hans  Ejendom  i 
København  vurderedes  til  100,000  Rdlr.,  Samsø  skænkedes 
af  Kongen  til  hans  Elskerinde  Jomfru  Moth,  og  Tønsberg 
mageskiftedes  til  Gyldenløve,  som  forenede  det  med  Grev- 
skabet  Lavrvig.     Den    fireaarige   Datter    fandt    sin   Tilflugt 

først  hos  sin  Farmoder  og  siden  i  sin  Frændes  Hans  Nan- 
sens Hjem.  Kongen  tillod  hende  at  beholde  Navnet  GrifTen- 
feld,  hele  hendes  Mødrenearv  og  det  kostbare  Bibliotek. 
Men  kort  før  dette  skulde  stilles  til  Auktion,  gik  det  op  i 
Luer  i  Hans  Nansens  Gaard  paa  Slotsholmen. 

Imens  levede  Livsfangen  sit  ubemærkede  Liv  i  Kastellet. 
Efter  Ansøgning  fik  han  Tilladelse  til  at  lade  hente  enkelte 
Bøger  fra  sit  Bibliotek  og  modtage  Besøg  af  Præsten  een 
Gang  om  Maaneden,  derimod  forundtes  det  ham  ikke  at  faa 
Papir,  Blæk  og  Pen.  Forplejningen  var  taalelig,  om  den 
end  bestandig  afknappedes.  I  den  første  Tid  var  han  æng- 
stelig ved  at  skulle  ligge  ene  om  Natten,  thi  Fængslet  laa 
ret  afsides  i  Kastellet,  og  ingen  kunde  høre  ham,  hvis 
noget  kom  paa.  Et  Par  Aar  senere  beraabte  hans  gamle 
Moder  sig  i  en  Ansøgning  til  Kongen  paa  »min  kære  Søns 
store  Svaghed,  idet  Gud  Allermægtigste  hannem  ved  en 
meget  streng  hitzig  Feber  nederlagt  haver,  som  hannem  til 
des  i  24  Timer  holden,  hvortil  ogsaa  en  stærk  Blodsot  er 
slagen,  ikke  vidende,  hvad  Gud  med  hannem  i  Sinde  haver.« 
Derfor  bad  hun  som  »hans  højbedagede  og  saa  liøj sorrig- 
fuld Moder,  hvis  Lige  ikke  paa  Jorden  er«,  om,  at  han 
maatte  flyttes  til  »Spisemesterens  Hus  i  Kastellet,  hvor  han 
nogen  Tilsyn  kunde  have.«  Hun  opnaaede  ganske  vist 
ikke,  at  denne  Forandring  fandt  Sted,  men  der  ansattes 
dog  Opsyn  ved  Fangen,  som  kunde  være  ham  til  Hjælp 
paa  forskellig  Maade.  Marie  Schumachers  slog  sig  ikke  til 
Taals  hermed,  hun  mente,  at  det  var  galt  fat,  »naar  den 
hos  hannem  enlige  og  gamle  Kvinde  Hjælp  behøver  ved  de 
mange  Besvimelser,  min  Søn  overkommer«,  og  hun  skildrede 
ham  som  »fast  halv  død«.  Sikkert  er  det,  at  Kastellet  var 
et  meget  fugtigt  og  usundt  Opholdssted,  og  at  det  i  denne 
Henseende  var  en  Forandring  til  det  bedre,  da  det  i  1680 
besluttedes,  at  Fangen  skulde  føres  til  den  lille  Fæstning 
Munkholm,  der  laa  paa  et  Klippeskær  uden  for  Trondhjem 

i  Fjorden.    Schumacher  kom  til  at  tilbringe  de  sidste  atten 
Aar  af  sit  Liv  paa  dette  Sted. 

Man  har  sagt,  at  Opholdet  her  i  »det  fribårne  larmende 
hav«  maatte  være  langt  mere  tiltalende  for  Fangen  end  i  det 
sumpede  Kastel  i  Nærheden  af  den  By,  hvor  hans  Ry  var 
blevet  smædet.  Overflytningen  skulde  altsaa  være  en  til- 
sigtet Formildelse  af  SlratTen.  Men  den,  der  har  staaet 
paa  Munkholm ,  kan  let  forestille  sig  Virkningen  af  den 
isnende  Vinterkulde,  naar  Nordenstormen  stod  ind  over 
Holmen,  og  at  Ensomhedsfølelsen  maa  have  været  knugende 
her,  hvor  Forbindelsen  med  Omverdenen  til  Tider  var 
ganske  afskaaret,  og  hvor  de  faa  Beboere  levede  som  paa 
et  Fyrskib  fjernt  fra  det  faste  Land.  Der  er  ingen  Grund 
til  at  antage,  at  Overflytningen  skyldtes  venlige  Følelser 
hos  den  Mand,  der  vistnok  gav  Stødet  dertil,  Gyldenløve. 
Man  kan  ikke  læse  sligt  ud  af  det  Vers,  som  han  satte 
paa  sine  Jernkakkelovne  under  Billedet  af  Ganymeds  Bort- 
førelse ved  Jupiters  Ørn: 

»Da  jeg  greb  Overmand  ved  Fod, 
tog  han  mig  bort  med  sig; 
thi  raader  jeg  min  Ven  saa  god: 
Han  spejle  sig  i  mig.« 

Fire  Aar  senere  anbragtes  den  falske  Løvendal,  der  ud- 
gav sig  for  en  Søn  af  Ulrik  Frederik  Gyldenløve  og  Sofie 
Urne,  som  Fange  sammesteds.  Det  syntes,  som  om  den 
norske  Statholder  var  i  Færd  med  at  indrette  Munkholm 
til  sit  private  Fængsel.  Aaret  efter,  1085,  da  Kristian  V 
var  i  Trondhjem,  skal  det  efter  den  svenske  Residents  Ud- 
sagn have  været  Gyldenløve  og  Reventlow,  som  magede 
det  saa,  at  Kongen  ikke  fik  Lejlighed  til  at  se  sin  forrige 
Tjener  og  vise  ham  Naade.  Formodentlig  var  det  atter 
denne  Gang  Mangel  paa  Mod,  som  var  den  stærkeste 
Hindring  hos  Kristian  V;  efter  d.  10de  Marts  1676,  Dagen 
før  Fængslingen,  vilde  han  aldrig  mere  se  den  Mand,  som 

han  havde  sat  saa  højt,  for  sine  Øjne.  Men  det  er  tiUige 
vist,  at  Gyldenløves  Stemning  over  for  hans  gamle  Ven 
var  undergaaet  en  fuldstændig  Forandring.  Den  nye  Ejer 
af  Tønsberg  talte  undertiden  milde  Ord  om  den  gamle 
Besidder,  men  han  gjorde  aldeles  intet  for  at  lette  hans 
Kaar. 

Med  størst  Interesse  spørger  man  dog  om  det  indre  Liv, 
som  rørte  sig  i  Fangen  under  disse  lange  Aar.  I  de  første 
Maaneder  af  Fangenskabet  havde  han  bevaret  sin  Selvtillid  og 
aabenbart  haabet  paa,  at  det  trods  alt  skulde  lykkes  ham  at 
redde  sig  ud  af  Faren,  men  allerede  under  Forhørene  svandt 
denne  Tro  hen,  og  der  var  kun  lidet  tilbage  af  den,  da 
han  indleverede  sit  sidste  Indlæg.  Som  en  brudt  Mand 
førtes  han  til  Retterstedet,  men  det  forargelige  Skuespil, 
som  opførtes  der,  var  dog  ikke  uden  Betydning  for  hans 
egen  indre  Udvikling.  Han  har  selv  siden  vedgaaet,  at  det  var 
Dødsangsten  i  det  Øjeblik,  da  han  for  første  Gang  rigtigt 
troede  paa,  at  det  var  Alvor,  der  medførte  et  Gennembrud  i 
hans  Indre.  Da  han  straks  efter  uskadt  førtes  tilbage  til 
sit  Fængsel,  var  der  sat  Tanker  i  Bevægelse  hos  ham,  som 
han  i  den  følgende  Tid  stadigt  tumlede  med  og  ikke  for- 
maaede  at  afryste. 

Denne  nye  Stemning  kommer  første  Gang  til  Orde  hos 
ham  i  det  Brev,  som  han  skrev  til  sin  Moder,  vistnok  paa 
Nyaarsdagen  1677.  Han  minder  hende  om  det  sidste  Brev, 
som  han  havde  skrevet  til  hende  i  Frihed  (Side  177),  og 
han  udfører  den  deri  udtalte  Tanke  videre:  »Sandelig,  I 
har  født  mig  til  Verden  tiere  end  een  Gang,  og  alle  Gange 
med  Smerte,  og  denne  Eders  uforskyldte  Kærlighed,  som  I 
bær  til  mig,  der  kun  har  gjort  Jer  al  Fortræd  og  Hjerte- 
sorg, erindrer  og  forsikrer  mig  des  kraftigere  om  Guds 
Kærlighed  til  mig  og  Eder,  efterdi  han  ligner  selv  sin 
Kærlighed  og  Naade  til  os  ved  en  Moders  Kærlighed.« 
Ganske   vist   er  hans  Stilling   nu    en    anden,    end    da    han 

skrev  sit  sidste  Brev.  »Men,  allerkæreste  Moder,  hvilken 
Tilstand  synes  Jer  bedst,  enten  at  være  i  Guds  Unaade  og 
i  Kongens  Naade,  eller  at  være  i  Guds  Naade  og  i  Kon- 
gens Unaade.«  Han  ønsker  alt  godt  over  hende  »og  den 
lille  Plante,  som  I  haver  hos  Eder«,  men  han  haaber  dog, 
at  Gud  snart  skal  »give  Eder  den  Ende,  som  I  bier  og 
længes  efter«.  Vist  er  det,  at  Sønnens  Ulykke  havde  taget 
saaledes  paa  Marie  Motzfeld,  hun  var  faldet  i  en  haard 
Sygdom,  og  man  ansaa  hende  i  den  første  Tid  for  at  være 
Døden  nær. 

Det  religiøse  Liv,  som  var  blevet  vakt  hos  Peder  Schu- 
macher gennem  den  aandelige  Rystelse,  bøjede  hans  Ud- 
vikling tilbage  til  den  Linje,  som  han  i  sin  Ungdoms  Dage 
havde  fulgt.  Minderne  fra  Fædrenehjemmet  vaagnede  atter 
i  ham ,  og  hans  Tro  fik  gennem  Selvoplevelsens  stærke 
Indtryk  et  ganske  anderledes  levende  Præg,  end  det  nogen- 
sinde før  havde  været  Tilfældet.  Ligesom  Joakim  Schu- 
macher havde  nedlagt  Frugterne  af  sin  digteriske  Trang  i 
sin  Bønnebog,  blussede  den  tilsvarende  Evne  hos  Sønnen 
op  paany,  og  han  vendte  den  nu  mod  Tankerne  i  Bibelen, 
der  saa  noget  nær  var  den  eneste  Bog,  man  havde  ladet 
ham  faa  i  Fangenskabet.  Det  var  navnlig  Davids  Salmer, 
som  fængslede  ham,  fordi  den  selvopgivende  og  gudhengivne 
Stemning,  som  gaar  gennem  dem,  var  beslægtet  med  hans 
egne  nuværende  Følelser.  Men  sammenligner  man  t.  Eks. 
den  42de  Salmes  andet  Vers  (»Ligesom  Hjorten  skriger 
efter  Vandstrømme,  saaledes  skriger  min  Sjæl  til  Dig,  o 
Gud!«)  med  Schumachers  Omskrivning  heraf  paa  latinske 
Vers,  der  har  omtrent  følgende  Indhold: 

»Ligesom  Hjorten,  der  plages  af  Sommerheden,  eller  flygter 
for  de  bidske  Hunde,  med  stønnende  Bryst  iler  af  Sted  til 
Kilden,  og  dens  Brøl  lyder  helt  op  til  Himlen,  indtil  Skoven 
paa  dens  Fart  gennem  Lundene  giver  Genlyd  og  kaster  Brølet 
tilbage«   . . .; 

da  ser  man,  at  Schumacher  tilHge  havde  bevaret  den  Natur- 
følelse,  der  allerede  i  hans  Ungdom  mere  end  andet  havde 
evnet  at  sætte  hans  Digtertalent  i  Bevægelse. 

Der  er  ogsaa  bevaret  Brudstykker  af  verdslige  Digte  fra 
Fængselstiden,  dels  et  Svar  paa  de  voldsomme  anonyme 
Smædeskrifter,  som  han  havde  været  Genstand  for,  dels  en 
Beskrivelse  af  Munkholm: 

»Midt  i  Søen  opløfter  sit  stolte  urørlige  Hoved 
Holmen,  som  fordum  gav  Lj'  hættebærende  Mænd«  .  .  . 

De  er  dog  desværre  alle  skrevne  paa  det  klassiske  Sprog, 
som  maatte  falde  »den  lærde  Tid«  saa  naturligt,  men  som 
til  Gengæld  hindrede  Folket  i  at  blive  bekendt  med  de 
skønne  Tanker,  som  han  her  havde  formaaet  at  give 
Udtryk. 

Den  mærkeligste  Relikvie,  som  er  tilovers  fra  Schu- 
machers Fangetid,  har  dog  ikke  hidtil  været  offentliggjort. 
Det  er  den  lille  Bog,  som  nu  gemmes  paa  det  kongelige  Bi- 
bliotek, og  som  indeholder  en  Udgave  af  to  smaa  filosofiske 
Skrifter  fra  Oldtiden,  Epiktets  Enchiridion  og  Cebes'  Maleri. 
Epiktet  var  en  stoisk  Filosof,  som  var  Slave  hos  en  af 
Neros  frigivne  og  søgte  at  sammensmelte  Oldtidens  Filosofi 
med  den  kristne  Religion.  Hans  Hovedtanke  var,  at  Men- 
nesket bærer  sit  Maal  i  sig  selv,  det  er  at  naa  til  en  rigtig 
Livsførelse.  En  saadan  Livsførelse  er  uafhængig  af  den 
ydre  Verdens  Indgriben,  og  Mennesket  har  heller  ikke 
Magt  over  den  ydre  Natur;  derimod  er  Menneskets  Liden- 
skaber, Følelser  og  Meninger  i  hans  Magt,  og  det  er  dem, 
han  bør  stræbe  at  ændre.  Over  for  Livets  Tilskikkelser 
skal  man  derimod  vise  Koldsindighed,  selv  Kærlighed  til 
Familie  og  Fædreland  bør  forsages.  Men  Verden  er  tillige 
Guds  Værk,  og  derfor  bør  man  bøje  sig  for  den  som  for 
en  Kendsgerning.  Disse  Tanker  havde  ikke  mindst  i  det  17de 
Aarhundrede  stor  Magt  inden  for  den  dannede  Overklasse; 

herhjemme  ser  man  saaledes  Leonora  Kristina  søge  Trøst 
hos  Epiktet  og  citere  hans  Udtalelser  i  sit  »Jammersminde«. 
Det  var  naturligt,  at  en 
Mand  som  Peder  Schuma- 
cher maatte  finde  samme 
Behag  i  Bogens  Tanker, 
der  stemmede  saa  vel  med 
den  Stilling,  hvori  han  be- 
fandt sig,  og  at  han  derfor 
valgte  den  mellem  de  faa 
Skrifter,  som  det  tillodes 
ham  at  lade  hente  fra  sit 
Bibliotek  til  Fængslet. 

Det  interessante  ved 
Bogen  ligger  dog  deri ,  at 
Schumacher  i  Kanten  af 
Siderne,  paa  Mellemrum  i 
Teksten  og  paa  de  hvide 
Blade,  med  et  eller  andet 
spidst  Redskab,  vistnok  et 
Stykke  afrevet  Rudebly, 
har  indridset  en  Mængde 
græske  og  latinske  Sætnin- 
ger. Under  største  Delen 
af  sin  Fangetid  var  det 
ham  forbudt  at  faa  Pen  og 
Blæk,  og  han  opfandt  da 
et  eget  Skrivemiddel  af 
Lyserøg,  som  i  Køben- 
havn senere  gik  under  Navnet  »Grlffenfelds  Blæk«.  Naar 
han  ikke  har  anvendt  det  i  denne  Bog,  skyldes  det 
formodenthg,  at  han  ikke  ønskede,  at  hvad  han  op- 
tegnede, skulde  komme  til  nogens  Kundskab.  I  saa  Hen- 
seende  maatte   han    have  Held   med   sig.      Fordybningerne 

i  Papiret,   som    ikke  fremhæves  ved  Modsætningen  mellem 
sort  og  hvidt,  men  kun  er  mærkbare  ved  den  lille  Skygge, 

^ — r. — ^ ^  som    den     skarpe    Kant 

kaster,  maatte  let  und- 
gaa  en  uopmærksom 
Iagttagers  Øje.  De  man- 
ge Hænder,  hvorigen- 
nem den  lille  Bog  i  Ti- 
dernes Løb  er  gaaet, 
har  udvisket  adskillige 
Ord,  især  paa  Randen 
af  Bladene.  Det  er  der- 
for forklarligt,  at  skønt 
Traditionen  længe  har 
knyttet  Bogen  til  Livs- 
fangens  Navn,  har  man 
ikke  hidtil  vovet  sig  i 
Lag  med  Tydningen  af 
disse  vanskeligt  læselige 
Optegnelser^* 

Notitserne  bestaar  næ- 
sten udelukkende  af  Ci- 
tater af  antikke  Forfat- 
tere, navnlig  tagne  fra 
Aristoteles'  nikomachei- 
ske  Ethik  og  Marc  Au- 

rels  Selvbetragtninger. 
Det  er  saaledes  ikke  selv- 
stændige Udtalelser,  man 
staar  overfor.  Men  saa  godt  som  alle  Citaterne  er  af  den  Art,  at 
de  kan  have  haft  personlig  Betydning  for  Schumacher  i  hans 

^  Det  vilde  ikke  have  været  mig  muligt  at  meddele  sammenhængende 
Notitser  fra  Schumachers  Haand  i  Udgaven  af  Epiktet,  hvis  jeg  ikke 
havde  mødt  hjælpsom  Bistand  fra  Prof.  Dr.  J.  L.  Heibergs  og  Dr.  phil.  Hans 

daværende  Tilstand,  og  om  mange  af  dem  synes  det  at  gælde, 
at  de  er  valgte  med  Henblik  paa  hans  tidligere  Oplevelser. 
Derfor  bliver  de  paa  en  vis  Maade  hans  aandelige  Ejendom, 
Valget  af  dem  er  selvstændigt  og  skyldes  intet  blot  og  bart 
Tilfælde.  Sætningerne  maa  sikkert  være  nedskrevne  efter 
Hukommelsen,  og  de  vidner  da  om,  hvor  stærk  denne 
var,  ligesom  de,  som  allerede  nævnt ,  giver  Oplysning  om, 
hvilken  aandelig  Næring  han  havde  søgt  i  sin  tidligere 
Velmaststid. 

o 

Grundstemningen  gives  i  de  Ord,  som  er  indridsede 
paa  den  første  af  de  her  gengivne  Sider,  og  som  undtagel- 
sesvis ikke  kan  henføres  til  nogen  Oldtidsforfatter: 

»Hvilken  vidunderlig  Gerning  af  Gud,  da  han  styrtede  mig 
i  den  yderste  Nød  og  frelste  mig  ud  af  den  højeste  Fare!« 

Det  er  aabenbart  Scenen  paa  Skafottet,  som  stadigt 
staar  for  hans  Øje.  Men  ogsaa  andre  af  F'ortidens  Oplevelser 
dukker  op  i  hans  Erindring: 

»Man  skal  ikke  lade  en  Løveunge  vokse  op  i  Byen,  helst 
skal  man  ikke  lade  en  Løve  vokse  op  i  Byen,  men  gør  man 
det,   skal   man  rette  sig  efter  dens  Natur.« 

Disse  Ord,  som  er  hentede  fra  Aristophanes'  Komedie 
»Frøerne«,  sigtede  dér  til  Alkibiades'  Stilling  i  Athen.  Naar 
man  husker,  at  Gyldenløve  mellem  Vennerne  gik  under 
dette  Navn,  bliver  det  sandsynligt,  at  Schumacher  har 
tænkt  paa  Brydningen  med  Vennen  i  Anledning  af  den 
udenrigske  Politik,  og  at  han  har  følt,  at  det  maaske  havde 
været    bedre,    hvis    han    havde   givet   Gyldenløves   Stræben 

Rd'ders  Side.  Navnlig  den  sidstnævnte  har  nedlagt  et  betydeligt  Arbejde 
paa  Læsningen  af  en  stor  Del  af  hidskrifterne  og  Fortolkningen  af 
samme,  ligesom  det  er  lykkedes  ham  at  paavise ,  fra  hvilke  Oldtidsfor- 
fattere  Citaterne  er  hentede. 

friere   Tøjler.     Men    ogsaa    et    andet   Sted    i   Optegnelserne 
gælder  maaske  Vennen: 

»Du  kom  ikke  Din  Ven  til  Hjælp,  da  han  var  i  Livsfare, 
uagtet  Du  var  i  Nærheden.  Jeg  vil  ikke  give  Dig  Raad,  forlad 
det  skønne  Tempel.« 

o§  »Af  megen   Sværgen  kommer  Mened.«   (Philon). 

Det  er  ogsaa  troligt,  at  han  har  tænkt  paa  den  samme 
med  Verset  fra  Odysseen: 

»Thi  altid  fører  Gud  Mennesker  sammen  med  deres  Lige,« 
og  med  de  vemodigt  skønne  Ord  i  Iliaden: 

«Naar  to  følges  ad«   ...; 
saafremt  da  ikke  hans  Kærlighed  til  den  franske  Prinsesse 
randt  ham   i  Hu,   da  han  nedskrev  disse  sidste  Sætninger. 

Ligesom  der  er  Spor  til,  at  Schumacher  i  sit  Fængsel  ikke 
glemte  sin  gamle  Ven,  findes  der  ogsaa  i  Bogen  Ord  af  Marc 
Aurel,  som  kan  henføres  til  hans  Forliold  til  Kongen: 

»Makedoneren  Aleksander  og  hans  Æselsdriver  kom  efter 
Døden  i  samme  Forfatning  og  opløstes  i  Atomer.« 

Den  største  og  den  ringeste  i  Riget  vilde  da  være  stillet 
lige.  Aristoteles'  Ord  om  Ubesindigheden  kunde  ogsaa 
passe  paa  Kristian  V: 

»Det  lader  nemlig  til,  at  Handlekraften  nok  kan  høre  For- 
nuften, men  hører  fejl,  ligesom  de  raske  Tjenere,  der  løber  af 
Sted,  førend  de  har  hørt  alt,  hvad  der  bliver  sagt,  og  saa  tager  fejl 
i  deres  Gerning;  og  ligesom  Hundene,  der  gøer,  naar  der  blot 
lyder  en  Støj,  førend  de  har  set,  om  det  er  en  Ven.« 

Det  var  dog  navnlig  ved  sin  egen  Gerning,  Fangen 
dvælede,  som  naar  han  citerede  det  klassiske  Ordsprog: 

»Da  jeg  undslap  Røgen,  faldt  jeg  i  Ilden,« 

der  vel  kunde  udlægges  saaledes:  Da  jeg  vilde  hindre,  at 
min  Indflydelse  skulde  synke  under  en  Krig,  opnaaede  jeg 
blot    at    bh  ve    fuldstændigt   styrtet.      Men    med    berettiget 

Stolthed  gjorde  han  Aristoteles'  Ord  om  de  fredelige  Syslers 
Værd  til  sine: 

»Ogsaa  Erfaring  paa  hvert  enkelt  Omraade  gælder  for  at 
viiere  en  Slags  Mandighed.  Derfor  mente  ogsaa  Sokrates,  at 
Mandighed  er  Viden.  Men  saadanne  er  enhver  paa  sit  Om- 
raade,  men  i   Krigen   Soldaterne«   o.  s.  v. 

Den  Livserfaring,  som  Peder  Schumacher  efter  sin  be- 
vægede F'ortid  var  naaet  til,  træder  tydeligt  frem  gennem 
de  Fj^ndord,  som  han  vælger.  Det  er  ikke  blot  Pittakos' 
og  andre  af  de  syv  vises  Valgsprog,  som  de  allerede  an- 
førte: »Overdriv  ikke!«  og  »Maadehold  i  altl«,  men  han 
knæsætter  ogsaa  Ordene: 

»Du  skal  rette  Dig  efter  Øjeblikket  og  ikke  blæse  imod 
Vindene«  (Phocylides). 

»Det  Menneske,  der  udfører  meget,  fejler  meget.« 

»Du  maa  hverken  bruge  mange  Ord  eller  give  Dig  af  med 
mange  forskellige  Sysler«   (Marc  Aurel). 

»Alt  er  Døgnværk,  baade  det  der  husker,  og  det  der  bliver 
husket«   (samme). 

»De  menneskelige  Forhold   udgør  et  Kredsløb«   (Aristot.). 

Dog,  det  er  ikke  blot  Erfaring,  han  har  vundet,  der 
har  ogsaa  fundet  en  Forædling  Sted  af  hans  Indre.  Han 
slutter  sig  til  Aristoteles'  Ord : 

»Det  er  umuligt  at  være  forstandig,  naar  man  ikke  er  god. 
Det  er  umuligt  at  være  god  i  egentlig  Betydning  uden  For- 
stand,« 

og  til  den  skønne  Tanke: 

»Hvorledes  skal  jeg  hævne  mig  paa  min  Uven,  saaledes  at 
jeg  selv  bliver  god  og  retskaffen?« 

Han  har  naaet  til  med  Aristoteles  at  indse,  at  Maalet 
er  Retfærdighed: 

»Denne  Retfærdighed  er  altsaa  en  fuldkommen  Dyd,  ikke 
absolut,  men  i  Forholdet  til  en  anden.  Og  af  den  Grund 
regnes  Retfærdigheden  ofte  for  den  vigtigste  af  Dyderne,  og 
hverken    Aftenstjernen    eller    Morgenstjernen    for    saa    prægtig. 

Og  vi    bruger  det  Mundheld:    I   Retfærdigheden    Hgger    al  Dyd 
gemt  i  kort  Begreb«. 

Nu  nærer  han  ikke  længer  Sorg  over  sit  Fængsel: 

»Tænk  ikke  paa  det,  Du  mangler,  som  om  Du  allerede 
havde  det,  men  udvælg  det  værdifuldeste  af  det,  som  Du  har, 
og  tænk  paa,  hvorledes  Du  vilde  eftertragte  det,  hvis  Du  ikke 
havde  det.« 

»Men  den  gode  og  slette  er  aldeles  ikke  forskellige  under 
Søvnen,  hvorfor  man  siger,  at  Halvdelen  af  Livet  er  der  ingen 
Forskel  paa  de  lykkelige  og  de  ulykkelige.« 

Over  for  sine  Fjender  føler  han  kun  Medynk,  ligesom 
Marc  Aurel: 

»Naar  én  forser  sig  mod  Dig,  saa  skal  Du  straks  betænke, 
hvad  han  vel  har  anset  for  godt  eller  ondt,  siden  han  har 
forset  sig.  Thi  naar  Du  har  forstaaet  det,  saa  vil  Du  fatte 
Medlidenhed  med  ham  og  hverken  undres  eller  vredes.  Thi 
enten  anser  Du  endnu  det  samme  for  godt  som  han,  altsaa 
maa  Du  bære  over  med  ham.  Men  hvis  Du  ikke  længer  anser 
den  Slags  Ting  for  godt  og  ondt,  saa  vil  Du  lettere  være  venlig- 
sindet imod  ham,  der  har  set  fejl.« 

Men  Slutsummen  af  hele  denne  Udvikling  er  bleven  en 
ny  og  ædlere  Selvfølelse  end  den  tidligere.  Med  Sophokles 
i  Kong  Oidipus  siger  han : 

»Tiden  alene  aabenbarer  den  retfærdige  Mand,  men  den 
slette  kan   Du  lære  at  kende  paa  en  eneste  Dag,« 

og  han  henter  fra  Aristoteles  et  sandere  Skønhedsideal  end 
sit  tidligere  i  Ordene: 

»Men  alligevel  viser  det  skønne  sig  ogsaa  heri,  naar  én  rolig 
bærer  mange  store  Ulykker,  ikke  fordi  han  ikke  føler  Smerte, 
men  fordi  han  er  en  ædel  og  storslaaet  Natur.« 

Dette  var  virkelig  ikke  tomme  Ord.  Peder  Schumacher 
havde  faaet  et  nyt  Livsindhold,  og  han  var  derfor  kommet 
til  Ro.  Hans  Omgivelser  i  Fængslet,  der  ikke  forstod  ham 
til  Bunds  og  af  hans  milde  Levevisdom  kun  opfattede  den 
dybe  Gudsfrygt,  fik  dog  et  Indtryk    for  Livet   af  hans   for- 

ædlede  Personlighed.  En  besøgende  taler  om  hans  »venlige 
Udseende  og  kønne  Opniuntringsord«.  Studenten  Thomas 
Svendsen  Skien,  der  var  Søn  af  Kommandanten  paa  Munk- 
holm og  som  Dreng  havde  nydt  Undervisning  af  Fangen  i 
hans  Kammer,  skildrede  senere  sine  Ungdomsminder  paa 
Vers  og  siger  bl.  a. : 

»Hans  Fængsel  min   Fordel,  hans   Fanf^ebiir  min   Nytte, 
mod  hans  Omgængelse  jeg  ingen  Glæde  skøtte', 
saa  lang  var  ingen   Dag,  den  var  jo  alt  for  kort, 
naar  jeg  hani  hørte  paa,  min  Travrighed  gik  bort. 

Ej   Rigdom,  men  Visdom,  ej   Guld,  men  Gud   han  ej'de, 
ej  Verdens  Pragt  og  Stads  gav  ham  her  noget  Lejde, 
endskønt  han  større  Skat  og  større  Himmelpund 
besad,  end   Verden  tror,  og  nogen  sige  kund'!  ... 

Han  som  en   Munk  indlukt,  ja   noksom  vel  indmuret 
hel  taalig  sled  sin  Tid,  taalmodig  sig  i   Buret 
fornøjede,  saa  jeg  det  frilig  sige  tør, 
at  Munkholm   slig  en  Munk  ret  aldrig  havde  før.« 

Thomas  Skien  ender  med  at  prise  de  gamle  Munke 
lykkelige,  fordi  de  forlængst  laa  i  Graven: 

»Hvad  om   de  lev'de  da,  nu  denne  Luther  lev'de, 
af  pur  Skinhellighed  de  Munkekapper  rev'de 
i  tusind  Stykker,  for  de  ej   kund'  dukke  op 
for  ham,  som   mægtig  var  al  Pavens  Munketrop.« 

For  den  unge  Student  er  saaledes  Peder  Schumacher 
bleven  til  den  ortodokse  Lutheranismes  Forkæmper,  og 
der  er  dette  at  sige  til  Forsvar  herfor,  at  han  næppe  selv 
har  følt  sig  i  Modstrid  med  den  officielle  Kirkelære ,  ej 
heller  under  sit  Samkvem  med  Drengen  er  kommen  ind  paa 
den  Sammensmeltning  af  Filosofi  og  Kristendom,  som  han 
hyldede.  De  Vers,  som  han  skrev  i  sit  Fængsel,  peger 
paa  det  samme,  saaledes  er  der  en  filosofisk  Tankegang  i 
Ordene: 

»Lyst  og  Leg  maa  man  undertiden  nyde, 
men  i  det  samme  skal  man  tænke,  [det]   at  være 
Lyst  og  Leg. 

Lykke  og  Liv 
kan,  naar  det  dermed  er  end  paa  det  bedste, 
let  og  snart 
brydes  og  briste« 

Derimod  er  der  snarere  en  luthersk  Stemning  over  de 
berømte  Linjer,  hvori  hans  Hjerte  hulker: 

»Da  Verden  blev  mig  vred,  da  lærte  jeg  at  kende 

for  Alvor  først  min  Gud,  mig  selv,  min  Ven,  min   Fjende: 

Min   Fjende  var  mig  gram,   min  Ven  var  svigefuld, 

jeg  selv  var  skrøbelig,  —  Gud  blev  alene  huld!« 

Under  disse  Forhold  er  Aarene  vist  rundet  ret  hastigt 
hen  for  Livsfangen  i  Kastellet  og  paa  Munkholm.  Livet 
var  fattigt  paa  ydre  Begivenheder,  og  den  ene  Dag  var  den 
anden  lig,  men  de  indre  Oplevelser  opvejede,  hvad  der 
fattedes  af  ydre  Handlinger.  Man  har  undret  sig  over,  at 
intet  »Jammersminde«  eller  andet  litterært  Storværk  blev 
Frugten  af  disse  22  Aars  Eneliv,  og  man  har  søgt  Forkla- 
ringen hertil  i  en  vis  Ufrugtbarhed  i  Schumachers  Natur, 
men  det  er  farligt  at  slutte  noget  af  Tavshed,  og  der  kan 
meget  vel  fra  Fangens  Side  have  været  ydet  et  betydeligt 
aandeligt  Arbejde,  som  nu  til  Dags  er  os  ganske  ubekendt. 
Helt  slap  han  heller  aldrig  Haabet  om  igen  at  komme  paa 
fri  Fod,  ogGang  paa  Gang  lysnede  det  for  ham,  uden  at 
det  dog  nogensinde  blev  til  Alvor.  Schumacher  var  ikke 
glemt,  selv  fra  det  fjerne  England  sendte  hans  Ven  Barlow 
Forbøn  for  ham,  og  hvorledes  Tankerne  stadigt  beskæftigede 
sig  med  ham,  skønner  man  bl.  a.  af  det  lille  Træk,  at  da 
den  religiøse  Sværmer  Holger  Paulli  drømte  om  at  stifte  et 
Rige  i  Palæstina,  var  det  den  styrtede  Statsmand  han  vilde 
have  til  sin  højre  Haand  ved  Værket.     Offentlighedens  In- 

teresse  havde  dog  kun  liden  Betydning,  saa  længe  den 
Kamarilla,  som  omgav  Kongen,  formaaede  at  opretholde 
den  gamle  Stemning  hos  ham  imod  Fangen.  Det  var 
navnlig  Grev  Reventlow,  nu  den  første  Mand  i  Riget,  der 
havde  Æren  herfor.  Men  man  ser  af  de  fremmede  Ge- 
sandters Indberetninger,  at  Kristian  V  ikke  kunde  tilbage- 
holde Udtalelser  som:  »Hvis  Griffenfeld  var  her,  vilde  det 
ikke  være,  som  det  er«.  Der  er  ogsaa  Tegn  til,  at  den 
nyopdukkende  Stjerne,  Kristian  Siegfried  von  Plessen,  nærede 
Sympati  for  den  faldne  Storhed,  i  hvert  Fald  satte  han 
megen  Kraft  ind  paa,  at  Fangen  fik  sine  Underholdnings- 
penge  udbetalte  rettidigt. 

Ved  denrie  Tid,  i  Begyndelsen  af  1690erne,  talte  i  det 
hele  meget  for,  at  Fangenskabet  snart  vilde  være  til  Ende. 
Charlotte  Amalie  Gritfenfeld  var  nu  atten  Aar  gammel,  og 
da  hendes  tidligere  Forlovelse  med  Grev  Mogens  Friis' 
Søn  forlængst  var  brudt,  tillod  Kongen,  at  hun  indgik  en 
ny  Forbindelse  med  Baron  Frederik  Krag.  Han  erhvervede 
med  sin  unge  Hustru  Stensballegaard  ved  Horsens,  og  da 
han  var  velset  ved  Hove,  var  det  ikke  udelukket,  at  han 
skulde  kunne  lægge  et  godt  Ord  ind  for  sin  fangne  Sviger- 
fader. Men  hvad  han  end  har  forsøgt,  blev  hans  Ord 
uden  Virkning,  og  1690erne  lod  til  at  skulle  blive  ligesaa 
begivenhedsløse  for  Fangen  som  det  foregaaende  Decennium. 
Kredsen  af  Schumachers  nærmeste  Slægtninge  udtyndedes 
i  denne  Tid,  i  1690  døde  hans  Søster,  Bispinde  Bagger,  og 
tre  Aar  senere  gik  hans  alderstegne  Moder  bort. 

Fra  1695  af  begynder  der  at  indtræde  Lettelser  i  Bevogt- 
ningen af  den  tidligere  Rigskansler,  han  fik  Lov  til  at 
modtage  Besøg,  og  der  udbetaltes  en  større  Pengesum  til 
hans  Klædedragt.  Det  skal  have  været  hans  trofaste  Ven 
Jens  Juel  og  den  unge  Kronprins  Frederik,  hvis  Indflydelse 
man  her  kan  spore.  Aar  for  Aar  tiltog  det  Rygte  i 
Styrke,   at   Fangetiden    nu  var   til  Ende.      Men    selv   Kron- 

CHARLOTTE  AMALIE  GRIFFENFELD 

Efter  Maleri  af  J.  Coning  paa  Frederiksborg" 

prinsens  velvillige  Stemning  vilde  ikke  have  medført  det 
almindeligt  ønskede  Resultat,  hvis  den  ikke  havde  faaet  Støtte 
fra  en  ganske  særhg  Side.  Det  var  den  Hædersmand,  hvis 
Billede  staar  herhos,  Kongens  Konfessionarius  Peder  Jesper- 
sen. Han  skal  have  lagt  det  afgørende  Lod  paa  Vægten.  Det 
fortælles,  at  han  greb  Øjeblikket  under  Kongens  Sygdom,  da 
han  ved  et  Besøg  paa  Slottet  fandt  et  Billede  af  GrifTenfeld 
fjernet  fra  Væggen  over  Kongens  Seng  og  heraf  skønnede, 
at  Kristian  V  ønskede  Fred  med  sin  Fortid.  Gik  saa  lige 
løs  paa  Sagen  og  erklærede,  at  Fangens  Arrest  var  for 
haard,  og  han  var  meget  svag,  han  burde  sættes  i  Frihed, 
og  selv  vilde  han  kavere  for  ham.  Saa  vidt  føjede  Kongen 
ham  ganske  vist  ikke,  men  der  udstedtes  Befaling  til,  at 
Peder  Schumacher  foreløbigt  maatte  føres  over  til  Trond- 
hjem,  for  at  han  kunde  faa  ordentlig  Lægehjælp,  dog 
skulde  Bevogtningen  over  ham  vedvare  (Septbr.  1698). 

Men  Peder  Schumacher  skulde  aldrig  opnaa  den  fuld- 
stændige Frihed  eller  se  sit  egentlige  Fædreland  igen.  Den 
Sygdom,  som  han  længe,  sig  selv  uafvidende,  havde  baaret  paa, 
brød  nu  frem  med  voldsom  Styrke.  I  de  første  Maaneder  af 
1699  var  han  et  Bytte  for  stadige  Anfald  af  Kvalme  og  Op- 
kastning, han  laa  til  Sengs  og  mærkede  herved  heldigvis 
mindre  til  den  stærkt  udviklede  Blæresygdom,  som  Lægerne 
formodede  maatte  have  Tag  i  ham.  Men  han  kunde 
ikke  undgaa  at  føle  krampagtige  Stød  i  Blæren,  og  han 
var  Genstand  for  en  stadig  Feber,  som  udtømte  hans 
Kræfter.  Det  gik  langsomt,  men  sikkert  ned  ad  Bakke, 
det  var  »som  naar  Olien  fortæres  i  Lampen,«  skriver  Ki- 
rurgen om  ham.  Da  Søndagmorgen  brød  frem,  d.  12te 
Marts  1699,  netop  23-Aarsdagen  efter  at  han  var  vaagnet 
op  som  Fange  i  Kastellet,  blev  det  hans  sidste  Dag. 

Liget  blev  efter  hans  eget  Ønske  aabnet,  og  det  viste 
sig  da,  at  Lægerne  kun  havde  haft  altfor  god  Ret.  Ikke 
blot   var   venstre  Nyre   fuldstændigt   misdannet,   men   man 


If^TITT' 


PEDER  JESPERSEN 

Efter  Kobberstik 


fremdrog  af  Blæren  den  bekendte  Sten  af  syv  Lods  Vægt, 
ogj  hvad  der  var  det  vigtigste,  der  fandtes  i  Blærehalsen 
fire  spidse  Smaasten,    der  efter   Kirurgens   Mening  dagligt 

maatte  have  irriteret  Nerverne  og  herved  voldt  den  uaf- 
ladeHge  Feber.  Liget  blev  efter  Datterens  Ønske  ført  til 
Sognekirken  i  Vær  ved  hendes  Gaard,  Stensballegaard.  I  en 
prægtig  Kiste,  hvis  lange  Indskrift  bl.  a.  beretter,  at  han  var 
bleven  styrtet  »ved  onde  Menneskers  Forebringende«,  op- 
stilledes det  her  i  en  Gravkælder  ved  Siden  af  hans  Hustrus 
Kiste,  der  var  bragt  over  fra  København.  I  1788  flyttedes 
Kisterne  op  over  Jordens  Overflade  til  det  bekendte  Grav- 
kapel, over  hvilket  der  staar  paa  en  sort  italiensk  Marmor- 
plade: »Her  lagdes  Krag  og  GrifTenfeld,  og  her  hædres 
dansk  Blod  og  Dyd  af  Efterslægten«. 


Men  efter  Døden  blev  Peder  Schumacher  atter  i  Folke- 
munde Peder  Griffenfeld,  og  den  sælsomme  Lyst,  der,  som 
Wegener  sagde,  »først  fødes  over  Gravene«,  bemægtigede 
sig  hans  Eftermæle  og  søgte  at  løse  hans  Livs  Gaader.  De 
Smæderøster,  der  havde  rejst  sig  baade  herhjemme  og  i 
Udlandet  straks  efter  hans  Fald,  var  forlængst  forstummede. 
Nu  var  det  hæderlige  og  velsindede  Mænd,  som  optegnede 
Anekdoter  fra  hans  Liv,  og  mange  af  de  karakteristiske 
Træk,  som  er  anførte  i  denne  Bog,  er  hentede  fra  disse 
Kilder.  Det  var  ikke  nogen  dybere  Sandhedstrang,  som 
laa  bag  ved  disse  Mænds  Værk,  en  af  dem,  den  senere 
saa  bekendte  Historiker,  Niels  Slange,  siger  selv,  at  han 
har  gjort  sit  Arbejde  for  at  »tilfredsstille  Geheimeraad  Vincens 
Lerkes  curiosité«.  Men  Slange  er  netop  selv  et  Eksempel 
paa  saadanne  gode  samtidige  Kilder,  han  erklærer  at  have 
været  Øjenvidne  til  en  stor  Del  af  de  Begivenheder,  som 
han  skildrer,  og  han  tænker  hermed  aabenbart  først  og 
fremmest  paa  Scenerne  ved  Skafottet  og  i  Fængslet.  Et 
andet  Hefte  Optegnelser  bj^gger  paa  Fortællinger  af  Mor  ten 
Reenberg  og  Generalfiskal  Brostrup  Albertin,  i  hvis 
Hus   den   førstnævnte   levede.     Reenberg    havde    i  England 

været  Barlows  Gæst,  og  hans  Broder,  den  senere  saa  bekendte 
Digter  Tøger  Reenberg,  havde  som  Student  staaet  »ikke  fem 
Skridt«  fra  Griffenfeld,  da  det  forargehge  Skafotskuespil  ud- 
spilledes. Albertin  kom  til  Gæst  hos  Gyldenløve  paa  Sorgen- 
fri, og  begge  de  to  Fortællere  véd  meget  at  berette  fra  saa 
forskellige  Hjemmelsmænd  som  Gyldenløve,  Ahlefeld,  Biskop 
Bagger,  Præsten  Fleischer,  der  berettede  Griffenfeld  til  Dø- 
den, Landsdommer  Parsberg  og  den  rige  Niels  Tolder  i 
Kristiania.  En  tredje  Kilde  stammer  fra  B  alt  has  ar  Seck- 
mann,  som  var  Zahlmester  for  Søetaten  og  saaledes  paa 
nært  Hold  var  Vidne  til  meget  af,  hvad  der  foregik  i 
Centralstyrelsen.  Selve  Griffenfelds  Søstersøn,  Etatsraad 
Peder  Fogh,  var  en  af  de  ivrigste  til  at  samle  Efterret- 
ninger om  sin  berømte  Slægtning.  Men  det  er  med  alle 
disse  Anekdotefortællere  som  med  Middelalderens  Annalister, 
de  formaar  ikke  at  samle  deres  Viden  under  almindelige 
Synspunkter  eller  at  forene  de  spredte  Træk  til  et  virkeligt 
Billede. 

Alt  som  det  18de  Aarhundrede  rullede  sig  op,  forstærkedes 
snarest  Interessen  for  den  afdøde  Stormand,  men  de  histo- 
riske Beretninger  vandt  ikke  samtidigt  i  Værd.  Man  var  nu 
kommen  paa  saa  lang  Afstand  fra  Begivenhederne,  at  Sagn- 
dannelsen kunde  begynde  at  gøre  sig  gældende,  Holberg 
er  det  første  Eksempel  herpaa,  Rothe  det  næste.  Mangelen 
paa  Kritik  fremtræder  desuden  saa  stærkt,  at  t.  Eks.  Rothes 
Bog,  der  udkom  ved  Aarhundredets  Midte,  er  et  Sammen- 
surium af  løst  og  fast,  en  Rædsel  for  selve  Datidens  nøgterne 
Hoveder,  som  den  lærde  Gram.  Saaledes  forholder  det  sig 
i  det  hele  med  Litteraturen  om  Griffenfeld  til  helt  ind  i  det  19de 
Aarhundrede.  En  saa  forstandig  Forfatter  som  Odin  Wolff, 
hvis  Bog  (fra  1820)  Historikeren  endnu  kan  høste  saa  megen 
Belæring  af  paa  Grund  af  de  mange  indstrøede  Aktstykker 
og  Breve,  formaar  ikke  at  opstille,  end  sige  løse  de  Spørgs- 
maal,  der  straks  maa  melde  sig  hos  enhver,  der  interesserer 

sig  for  GrilTenfeld  og  Danmarks  Fortid.  Hans  Værk  er  i 
Paryktidens  Stil,  et  sandt  Pulterkammer,  hvori  Aarstal  er 
den  eneste  Sondring  og  danner  Kapiteloverskrifterne.  Og 
dog  maa  hans  Aandløshed  næsten  prises  ved  Siden  af  den 
forlorne  Aandrighed  hos  Baden,  der  bygger  paa  en  saare 
overfladisk  Kundskab  til  de  Begivenheder,  han  taler  om. 

Et  nyt  Moment  kom  dog  til,  da  det  nye  Aarhundrede 
nærmede  sig.  Interessen  for  Politik  var  voksende  i  Sam- 
fundet, og  man  dukkede  ned  i  Fortiden  for  derfra  at  hente 
Vaaben  til  Nutidens  Kampe.  Det  siges  om  den  yngre  Bern- 
storf,  at  han  beundrede  Griffenfeld,  men  i  Virkeligheden 
har  han  næppe  kendt  synderligt  til  hans  Politik,  der  knapt 
nok  endnu  ligger  fuldt  aaben  for  os.  Det  var  vel  en  ubestemt 
Sympati  med  den,  som  havde  virket  for  en  væbnet  Nev- 
tralitet,  der  drog  Bernstorf  til  hans  Forgænger.  Morsomt  er 
det  at  høre  om  den  konservative  Schack -Rathlou,  at 
han  tilskrev  Griffenfeld  Oprettelsen  af  Greve-  og  Friherre- 
standen og  glædede  sig  over,  at  han  hermed  havde  fore- 
grebet Montesquieus  Tanke,  at  Adelen  var  den  naturlige 
»intermediære«  Magt  i  Monarkiet.  »Han  har  været  et 
stort  Geni«,  udbryder  Schack-Rathlou  om  ham,  »en  af  de 
største  Statsmænd,  som  Danmark  nogensinde  har  haft«. 
Omvendt  tog  ogsaa  Angriberne  af  det  enevældige  Monarki 
og  af  den  bestaaende  Standsforskel  Peder  Schumacher  til 
Indtægt  for  sig  som  Borgerstandens  Martyr.  Høst  fore- 
læste 1820  i  »Clio«  over  Kristian  V.s  Historie,  »ved  hvilken 
Lejlighed  han  holdt  Lovtaler  over  Griffenfeld  og  hans  fine 
Politik,  og  gjorde  Høst  nogle  Sidehug  til  Suveræniteten«. 
Det  er  den  samme  Opfattelse  af  Griffenfeld,  som  gaar 
gennem  Steen  Blichers  skønne  Digt: 

5  Som  et  Frø  af  ædel  Art, 
man  udi  i  et  Vildnis  kaster, 
opad  med  ustandset  Fart 
over  Tjørn  og  Tidsel  haster, 
spreder  sine  stærke  Grene 
vidt  omkring,  og  staaer  aliene. 

Saa  af  Mørket  Du  fremsteeg, 
baaret  frem  ved  egne  Kræfter, 
Hoben  trindt  tilside  veeg, 
undred  sig  og  stirred  efter. 
Ak!   Men  over  golde  Kyster 
du  din  ædle  Frugt  nedryster.« 

Blicher  søger  Griffenfelds  Statsmandsgerning  i,  at  han 
vilde  løfte  Leddet  i  Lave,  og  han  ender  med  Ordene: 

»Konger  har  et  Sekel  flere, 
Griffenfelder  ingen  mere.« 

Der  var  nu  aabenbart  en  Trang  til  at  søge  efter  Grund- 
tanken i  Griffenfelds  Politik,  og  vi  finder  en  ny  Løsning  af 
Spørgsmaalet  noget  senere  i  Aarhundredet  hos  en  anden 
Digter.  Carl  Ploug  siger  i:  »De  Nordhavsbølger  kommer 
med  Brask  og  med  Bram«: 

»Og  hvad  han  har  villet,  er  det  ei  endnu 
den  ledende  Stjerne  for  Folkenes  Hu 
og  Hjerternes  drivende  Flamme? 
,    Udslettede  Hadets  og  Tvedragtens  Spor 
og  broderligt  Venskab  og  Samfund  i  Nord   — 
hvad  ville  vi  meer  end  det  Samme?« 

I  Historien  møder  man  dette  Synspunkt  hos  Vau- 
pell,  der  i  sit  store  Værk  om  Griffenfeld  gør  den  skandi- 
naviske Tanke  til  Hovedstrengen  i  hans  Politik.  Det  var 
første  Gang,  der  var  gjort  et  virkeligt  Forsøg  paa  at  se 
paa  Griffenfelds  samlede  Gerning  fra  eet  Synspunkt,  men 
Vaupells  Bog  kom  først,  da  Skandinavismens  Dage  var  til 
Ende  (1880),  og  det  var  fra  første  Færd  klart  for  alle  kyndige. 

at   Forsøget   paa  Gaadens  Løsning   niaatte   betegnes   som   i 
en  sjælden  Grad  mislykket. 

Værkerne  om  GrifTenfeld,  hvoraf  her  kun  de  vigtigste 
er  nævnte,  dannede  saaledes  en  hel  Litteratm-,  før  den 
moderne  Historieskrivning  tog  fat  paa  det  lokkende  Emne. 
Den  daterer  sig  fra  A.D.Jørgensens  store  Arbejde  (1893 
— 94).  Læseren  vil  have  mødt  Jørgensens  Navn  mange 
Gange  paa  disse  Blade.  »Peder  Schumacher  GrifTenfeld«  kan 
vel  opfattes  som  hans  Livs  Hovedværk,  men  man  lærer  nok 
saa  godt  Forfatteren  som  Hovedpersonen  at  kende  af  dette 
Arbejde.  Endnu  da  Jørgensen  skrev  sin  smukke  lille  Bog 
om  Niels  Stensen,  bankede  hans  Hjerte  af  Kærlighed  til 
vor  anden  store  Borgersøn  fra  det  17de  Aarhundrede.  De 
skønne  Slutningsord,  hvormed  han  ender  sin  Bog  om 
Griffenfeld,  peger  i  samme  Retning,  men  de  staar  rigtignok 
i  den  mest  skærende  Modsætning  til  selve  Bogens  Indhold, 
saa  at  man  ledes  til  al  tro,  at  Slutningen  er  skrevet  før 
Begyndelsen.  Det  var  som  sagt  det  ulyksalige  Vrangsyn 
paa  GrilTenfelds  sønderjydske  Politik,  der  hos  Jørgensen 
medførte  en  skæv  Opfattelse  af  hele  hans  Statsmandsger- 
ning.  Jørgensens  Bog  er  hverken  skrevet  med  den  upar- 
tiske Ro,  som  er  nødvendig  hos  den,  der  sidder  til  Doms, 
heller  ikke  er  den  bygget  paa  saa  nøjagtige  Undersøgelser, 
at  man  i  alle  Tilfælde  tør  stole  paa  hans  Opgivelser.  Men 
trods  alt  hvad  der  er  sagt  imod  den,  ikke  mindst  i  denne 
Bog,  bør  man  ikke  blive  træt  af  at  pege  paa,  at  den  staar 
himmelhøjt  over  alt,  hvad  der  før  hans  Tid  var  skrevet 
om  det  samme  Emne,  at  den  er  sprungen  ud  af  et  Genis 
Hoved  og  rummer  mangen  en  aandfuld  Betragtning  og 
meget  hidtil  ukendt  Stof.  Her  er  for  første  Gang  gjort  et 
Forsøg  paa  systematisk  at  sammenfatte  alle  tænkelige  Kil- 
der til  Danmarks  Historie  i  de  første  seksten  Aar  efter 
Enevældens  Indførelse.  Derfor  er  det  næsten  vanskeligt  at 
faa  fat  i  GrifTenfeld  i  det  Mylder  af  Personer,  som  omgiver 


GRIFFENFELDS    KISTE    I    VÆR    KIRKE    OG    DEN    ØVERSTE    PLADE    PAA 

ham.  Der  gives  i  Virkeligheden  en  fj^ldigere  Karakteristik 
af  ham  i  den  Ulle  16-sidige  Skildring,  som  J.  A.  Fridericia 
har  skrevet  i  Biografisk  Leksikon,   end  paa  A.  D.  Jørgensens 

ca.  1100  Sider.  Fridericias  Biografi  er  ret  beset  den  første 
Karakteristik  af  Griffenfeld,  som  vor  Litteratur  ejer,  og  den 
stammer  fra  en  Mesterhaand,  men  den  er  noget  liaard  i 
Konturerne,  og  der  fattes  først  og  fremmest  i  den  den 
Sympati  for  Genstanden,  uden  hvilken  man  aldrig  bliver 
klog  paa  det,  man  først  ej  havde  kær. 

Skiftende  Tider  har  altsaa  lagt  hver  sit  Indhold  ind  i 
Griffenfelds  historiske  Skikkelse.  Til  disse  Opfattelser  har 
Forf.  i  det  foregaaende  søgt  at  tage  Stilling.  Men  endnu 
vil  man  vel  møde  frem  med  det  gængse  Spørgsmaal:  Var 
han  en  stor  Mand? 

Ja,  hvad  er  »en  stor  Mand«?  Folket  kræver  enkle  og 
usammensatte  Skikkelser,  der  har  levet  for  Gennemførelsen 
af  en  Idé,  saaledes  som  det  herhjemme  var  Tilfældet  med 
Absalon,  hvis  man  da  tør  stole  paa  Saksos  Fremstilling. 
Griffenfeld  havde  ingen  Sakso  ved  sin  Side,  der  kunde 
skildre  hans  Liv  i  idealiseret  Forkortning.  Men  til  Gen- 
gæld har  vi  en  langt  paalideligere  Kendskab  til  hans  Liv 
og  Gerning  end  til  Absalons.  Han  hører  vel  ikke  til  de 
Mænd,  som  har  givet  en  Indsats  i  Menneskehedens  Liv, 
hvad  der  heller  ikke  var  nogen  let  Sag  for  en  Statsmand  fra 
et  lille  Land,  men  levet  for  Ideer  har  han,  selv  om  nogle 
af  disse  er  blegnede  i  Aarhundredernes  Løb.  Hans  Væsen 
er  dog  ikke  udtømt  med  en  enkelt  Formel,  han  er  et  moderne 
Menneske,  hvis  Aand  spiller  i  en  Række  Nuancer  og  ikke 
kan  males  med  simple,  rene  Farver.  Netop  dette  gør  ham 
saa  tillokkende  for  os  at  dvæle  ved,  og  naar  han  fejler, 
tilgiver  vi  ham  saa  meget  lettere,  fordi  vi  indser,  at  dette 
er  Kød  af  vort  Kød.  Hvem  tør  sætte  sig  til  Doms  over 
denne  rige  Aand? 

Størst  var  han  vel  som  Udenrigspolitiker,  her  hvor  han 
især  viste  det  »klare  Overblik«,  som  Troels-Lund  har  prist 
hos  ham.  Det  Program,  han  havde  kæmpet  for,  blev  dog 
aldrig  fuldbyrdet  helt.   GrilTenfeld  vilde  genvinde  Danmark 

dets  Magtstilling  i  Nordevropa,  som  den  havde  været  i 
Kristian  IV.s  første  Aar;  en  karakterfast  Konge  naaede  en 
Menneskealder  senere,  at  Danmark  dog  i  det  mindste  »Sun- 
dets Told  bekom  og  hele  Slesvigs  Fyrstendom«. 

Længere  vil  derimod  Virkningerne  af  hans  Gerning  i 
Landets  Indre  vedvare.  Embeds-  og  Borgerstand  staar 
stadigt  i  Gæld  til  den  store  Organisator,  der  ryddede  Stenene 
bort  fra  deres  Fod,  hele  Landet  bør  hæge  for  Mindet  om 
den  Mand,  der  fæstnede  det  moderne  Statssamfund  lier- 
hjemme  og  derved  lagde  Grunden  til  Danmarks  Genoprejs- 
ning efter  Ulykkerne.  Hans  Forstaaelse  af  Naturen  og 
Mennesket  var  saa  omfattende,  at  hans  Styre  fik  et  vidt- 
omspændende  Præg,  og  med  Rette  kunde  han  sige  i  sin 
Tid,  at  intet  menneskeligt  var  ham  fremmed.  Først  og 
sidst  gribes  vi  af  den  tragiske,  og  dog  ufortjente  Skæbne, 
der  blev  hans  Lod,  dobbelt  sørgelig,  fordi  den  berøvede 
Danmark  en  af  de  faa  Statsmænd,  vi  har  ejet.  Det  er 
fattigt,  at  Hovedstaden  ikke  har  gjort  andet  for  at  bevare 
Navnet  paa  sin  store  Søn  end  at  kalde  en  ringe  Forstads- 
gade op  derefter. 

Midt  i  dens  myldrende  Liv  burde  i  hvert  Fald  hans 
Rester  hvile,  som  det  var  hans  egen  Agt,  midt  i  den  By, 
som  han  elskede  saa  højt. 

A.D.Jørgensen    I,    8—22.    —    Notehæftet    »Bibliotheca    Philologica« 

har  til  Motto:    -Universa  studiorum  ratio   in   docendo   discendoque 

versatur«. 
34.  Omgang  med  adelige:  Jørg.  I,  30. —  Brevet  til  Worm:  Da.  Mag. 

5.  R.  II,  53.  —  Worm  faar  i  Padova  Brev  fra  S.  ^Ve  1656  (Dagbog  i 

Rostgd.  Saml.  20). 
35  ff.  Drikkevisen:   Ny  kgl.  Sml.  Fol.  1315.  —  En  anden,  sikkert  yngre 

og  forvansket  Redaktion  hos  Jørg.  I,  35 — 36. 

39.  Chr.  Bruun :  Johan  Rode  (1587—1659)  1893.  —  >En  gammel  Opteg- 
nelse« :  Mallingiana  i  R.  A. 

40.  Rejsebreve:  Wolff,  10—22  og  Da.  Mag.  5  R.  II,  55—59. 

42.  Optegnelsesbog:   »Autographa  Griffenfeldia«  (Thott  4to,  1930). 
44.  Oxford:   Anthony  a   Woods    Life   &  times   I,    352   (Oxf.  hist.   Soc. 

Publ.).  —  Foster:  Oxford  men  &  their  colleges  (1893). 
4(5.  Barlow  og  Fell:  Mali.  —  Dictionary  of  National  Biogr.  III  og  XVIII. 

—  Om  S. s  Studier  i  Bodl.  Libr.  under  Barlows  Anvisn.,  se  »Autogr. 

Griff.«.  —  S. s  Breve,  som  forgæves  eftersøgtes  af  Allen  i  Oxford  (Da. 

Sml.  2  R.   III,  40),  findes   heller  ikke   i  Lincoln.     (Velvill.  Medd.    af 

Bibi.  A.  R.  Maddison). 

54.  Guy  Patin:  Lettres  choisies  de  feu  Mr.  G.  Patin.  .  .  .  Cologne, 
1691,  I-III. 

55.  «En  skarpsindig  fransk  Forsker».-  Bruneticre,  cit.  i  L.  Char- 
lanne:  L'intl.  franf.  en  Angleterre  au  XVII«  Siécle,  p.  XIII. 

56.  »K.  Mts.  Kammer  oc  secrete  Expeditioner«  (Kabinetsark.  i  R.  A.): 
21/9  1665. 

59.  At  S.  ikke  har  studeret  i  Siena  eller  Bologna,  fremgaar  af  Prof. 
A.  Luschin  v.  Ebengreuths  (Graz)  Meddel,  til  Forf.  Om  Padova  kan 
ingen  bestemt  Oplysning  gives. 


III 

62  f.  Ungdomsbreve  straks  efter  Hjemkomsten:  Da.  Mag.  anf. 
Sted. 

66  f.  Olrik:  Drikkehorn  fra  Middelalder  og  Renaissance.. —  Rockstroh: 
Udvikl,  af  den  nationale  Hær  1,  423.  (Heri  tilsvarende  Oplysn.  om 
Ødegodset  efter  Krigen,  men  man  erfarer  ikke,  hvor  meget  der 
fandtes  før  denne).  —  Kapitelstakster  i  ældre  og  nyere  Tid,  udg.  af 
Statens  statist.  Bur.  (Forf.  er  ikke  enig  med  Udg.  i  at  betragte  lave 
Kornpriser  som  Tegn  paa  en  lykkelig  Tilstand  og  omvendt).  — 
Wiebe:  Zur  Gesch.  der  Preisrevol.  im  16.  u.  17.Jhrh.  —  Nina  Bang: 
Tabeller  over  Skibsfart  ...  gennem  Øresund  1497  — 1660  (Jfr.  Schåfer 
i  Hans.  Geschichtsbl.  XXXV,  1). 

67.  Goéss  til  Kejseren  "^V?  1661  (Wiener  Ark). 

70.  Reetz:  Jørg.  I,  76.  —  Mali. 

71.  Moinichen:  >Jammersmindet«,  Side  202.  —  Kbhvns.  Slot:  Bering- 
Liisberg:  Kunstkammeret,  S.  20  —  21.  —  Jørg.  1,  117  ff. 

74  f.  Werlauff:  Hist.  Efterr.  om  det  store  kgl.  Bibi.,  S.  46  ff.  —  Jørg.  I, 

138.  —  Protokol  i  Udenrigsminist.  Aflever,  til  R.  A.1909;  paa  Bindet 
staar  der:  P.  S.  og  Hicron.  Operiim  IV  — VI. 

76.  »Københavns  Garnisons  Journal«  1663.  (Fra  denne  Bog,  som  med- 
deler Navnene  paa  til-  og  afrejsende  gennem  Portene,  er  Oplj'snin- 
gerne  om  S. s  Rejser  i  1660erne  hentede). 

77.  Da.  Mag.  5  R.  II,  66.   —   Versene:  Ny  kgl.  Sml.  Fol.  1315. 

78.  Gabels  Bistand:  iMall. 

79.  »Kongens  eget  Kammer«:  K.  Mts.  Kammer  oc  secrete  Expeditio- 
ner«  (1665—69)    —  Jørg.  I,  160—167. 

IV 

83  ff.  Om  S. s  Forhold  til  Kongeloven  og  dennes  Forhistorie  henvises  i 
det  hele  tiJ  en  særlig  Undersøgelse  af  Forf. ,  der  formentlig  vil  se 
Lyset  i  Form  af  en  Tidsskriftsafhandling. 

84.  (Jørgensen):  Kongeloven  og  dens  Forhistorie. 

85.  Ægteskabsforhandl.  mellem  Anna  Sofie  og  Kurprinsen  af  Sachsen 
1663—65  (Dresd.  Ark.  7989).  —  Den  da.  Protok.  (i  R.  A.  Sachsen), 
(Jørg,  I,  195)  afviger  stærkt  fra  den  sachsiske. 

87.  »Autogr.  Griffenf.«.  —  En  indhæftet  Seddel  (S.  176)  maa  vist  være 
fra  1665  og  viser  S. s  Stemning  over  for  de  forskell.  statsretl.  Forf. 
—  Hotomannus:  De  jure  success.  Regiæ  in  regno  Franc.  (1638). 

90.  I  Katal.  over  Griffenf  s  Bibi.  findes  slet  ikke  «Leviathan»  og  kun  en 
Duodezudg.  af  »De  cive«,  som  var  kommen  dertil  1671  i  Dublet- 
terne fra  det  kgl.  Bibi.  Derimod  myldrer  det  med  Udgaver  af 
Grotius,  Bodin  og  mange  lign.  Forf.  —  Grotius  :  De  imperio  summ. 
potestat.  circa  sacra  (Ed,  sec,  Paris  1648)  nævnes  flere  Gange  med 
Anerkendelse  i  Autogr.  Griff.  Ogsaa  Hans  Vandal  i  »Dejure  regio« 
har  benyttet  denne  Bog  meget. 

92.  Dock:  Der  Souverånetåtsbegriff  etc.  (1897).  —  Gierke:  Althusius,  S.  70. 

93.  »Nachspielet« :  Sachs.  Staatsarch.  i  Dresden,  7981. 

V 

96.  Da.  Kane:  Geh.  Ark.  Aarsb.  11,175.  —  Sj.  Reg.  1666— 69  (indtil  1674 
er  Indlæggene  hertil  gennemgaaede  af  Forf.  Blad  for  Blad). 

98.  Rejsesekretær:   »Kammer  oc  secreteExp.».  —  Vers  om  Sehested:: 

Konfisk.  Pap.  i  R.  A.  XIX  (efter  Biskop  Baggers  Fort.):    »Per  niveas 

eqvitans  vetus  et  novus  Hannibal  Alpes,   Iste  oculum,   hic  animum 

perdidit  inter  opus«. 

100.  Ber.-Liisberg   104.    —    Dozem   til    Bierman    1667  ff.    i    dennes    Ark. 

H.  A.).  —  Borri:    Wciiauft'  i  Herholdts   og    Mansas    Sml.   t.  d.  da. 
Medicinalhist.  (1834).  —  Fjelstrup:  Guldmagere  i  Dmk.,  S.  3  og  101. 

—  Liisberg  p.  100.  —  Dommeu:  Thott  4to  1925. 

102.  Da.  Sml.  II,  281.  —  Publ.  a.  d.  kgl.  preuss.  Staatsarch.  XXVI,  114 
og  116. 

104.  La  chiave  del  Gabinctto  p.  36  ff.  —  Jorg.  I,  268.  —  Lavisse:  Hist. 
de  France  VII,  1,  113.  —  Om  Borris  Virksomhed  herinde  findes 
Vidnesbyrd  i  Kbhvns.  Garn.  Journ.  Ve  1671,  i  Rentek.s  Missivebog 
over  Kbhvns.  Distrikt  1689  p.  118  b,  126  og  127,  samt  i  Linckers 
Brev  til  Landgrevinden  af  Hessen  Vio  69  (Marb.  Ark.). 

106.  «En  gammel  Optegnelse*:  Mali.  (Reenbergs  Fort.).  —  Schum.s 
Kopibog  over  Kancellibreve  i  Kabinetsark.  (R.  A.). 

109.  Briigkman  ^°/ii  1677  til  Ahlefeld  (ikke  til  Bierman)  i  dennes  Ark.  i 
R.  A. 

110.  Gabels  Advarsel:  Jørg.  I,  182.  —  Hertugindens  Breve  i  Publ.  a. 
d.  pr.  Staatsarch.  XXVI,  128,  142,  144. 

111.  Forholdet  til  Gyldenlove:  Jørg.  I,  251. 

115.  Højesterets  Voteringsprot.  1669  (R,  A.).  —  Kristen  Jensens  Sag  var 
for  27/4. 

116.  Lindbæk:  Aktstk.  t.  Statskoll.  Hist.  I,  343,  362,  369,  376,  379. 
118.  Schum.  t.  Susanne  Gjoe  ^Vio  69  (Bækkeskovs  Ark.). 

VI 

122.  Jørg.  I,  257.  —  Frederik  III. s  Dod:  A.  Lubbers:  De  oldenb.  Kgrs. 
og  deres  nærmeste  Families  Sygdomme  og  Død  (Særtr.  af  Ugeskr.  f. 
Læger  1906). 

123.  Borri:  Burrhus  Hyppocrates   chymicus.   —    Kammerprot.  ^V?  1670. 

—  Kristian  V:    Liibbers.    —    Brandenb.  Bel.   1680  ff.  (Geh.  Staats- 
arch. Berlin).  —  H.  T.  8  II,  115. 

124  f.  Hessiske  Relationer  (Marburg  Ark.). 

126.  Kongeloven :  Jørgensens  Udg.,  70. 

127  ff\  Reformforslag:  Da.  Mag.  5  II,  281  og  4  IV,  274  ff. 

129.  Mali.  i  R.  A. 

130  IT.  Partistridigheder:  Kbhvns.  Garn.  Journ.  "/?  69.  —  Udenl.  Mi- 
nistres Relat.  i  Da.  Sml.  2  III. 

132  f.  Første  Reformer:  Hess.  Rel.  i  Marb.  —  Jørg.  I,  293.  —  Chri- 
stiansen: Dansk  Statshusholdns.  Hist.  I,  315. 

134  ff.  Centralstyrelsens  Omdannelse:  Kgs.  Optegn,  i  Konfisk.  Pa|). 
XIX.  —  Geh.  Ark.  Aarsb.  II,  177  ff.  —  Urk.  u.  Akten,  zur  Gesch.  d. 
gross.  Kurf.  XVII,  81   og  85.  —  Jørg.  I,  297. 

136  f.  Publ.  a.  cl.  kgl.  preuss.  Staatsarch.  XXVI,   241.  —  Lavisse:  Hist.  de 

France  VII,    1,  148.  —  Griff.   til    Formont  ^Vi76:    Kone.  i  Konfisk. 

Pap.  XIX. 
138.  Nationalt  Præg:  Kbhvns.  Garn.  Jouni.  1671.  —  Liitkens  Adelsbrev 

^/i2  70  i  Sj.  Reg.  Nr.  732.  —  Gelders  Adelsbrev  ^Vio  1670  (stds.  Nr.  658). 

—  Gyldenløves  Breve  i  Konfisk.  Pap.  VI  og  VII. 
143.  Jørg.  I,  343  ff.  —  Jørgensen:  Hist.  Afb.  III,  21  ff. 


VII 

146.  Griff.  t.  Erik  Banner  ^Vi  76  (Kone.  i  Konf.  Pap.  XIX). 

147.  Lindbæk  II,  309,  443,  448.  —  Skovene:  Sj.  Reg.  1670  Nr.  664  og 
709.  —  Sj.Tegn.  1671  Nr.  864.  —  Lindbæk  II,  350  og  249. 

152.  Da.  Kancelli:   Underskrivelsesbøgerne. 

153.  Schult  t.  Schumacher  "73  71,  Vs  73  og  uden  Dato  (Konf.  Pap.  XII). 

154.  Kammerprot.  1670 — 75  i  Kab.  Ark.  —  Af  Griff.s  Udtalelse  i  hans 
Procesindl.  ^Vs  76  (Wolff  359):  »De  H.  Majsts.  egne  Kammersager  an- 
gaaende  Papirer,  saa  vidt  mig  anbetroet  haver  været,  findes  udi  en 
egen  Skuffe  i  mit  Kammer  udi  Cancelliet«,  kan  man  maaske  slutte, 
at  han  har  ekspederet  Sagerne  fra  Kgs.  e.  Kammer  gennem  Kane. 

155.  Statskoll.:  Lindbæk.  —  Højesteret:  Voteringsprot.  —  Greve- 
priv. :  Sj.  Reg.  1671   Nr.  190  b. 

156.  Gemak  sordinans:  Ws  70  (Sj.  Reg.  Nr.  163)  og  ^s/s  71  (Sj.  R.  Nr.  188). 
Langes  Breve:  Da.  Mag.  5  II,  313. 

157.  Adelspriv.:  ^o/gVi  (Sj.  R.  Nr.  327).  —  Amtmænd  :  Kgs.  Rem.  til  et 
nu  tabt  »Opsats  af  S.  (Konf.  Pap.  XIX). 

158.  Jørg.  I,  .398—401. 

159.  Jørgensen:  Niels  Stensen.—  Kingo:  Sj.  R.  1672  Nr.  338.  —  Mejer: 
K.  T.  6  I,  400.  —  Ekspektancebreve:  t.  Eks.  Sj.  R.  -"/s  70  (Nr. 
171).  —  Krydsspørgsm.:  Persh.  Tidsskr.  3,  II,  79.  —  Papirs- 
lapper: Wolff  96. 

160.  Karen  Nansens  Ligpræken  (Uldalls  Sml.  4to,  445). 
161.Korfits  Luft:  Mali.  (Niels  Tolders  Fort).  —  Vandal:  t.  Eks.  Sj.  Reg. 

70  Nr.  307.  —  Omsorg  for   Gejstl.   og   Univ.:    Sj.  R.  70  Nr.  600, 
618;  72  Nr.  249.  —  Voteringer:  Lindbæk  II,  214,  216,  221,  401. 

164.  KommercekolL:  Geh.  Ark.  Aarsb.  II,  204. 

165.  Hess.  Relationer  (Marb.).  —  Religionsspørgsm.:  Lindbæk  II,  23  ff. 
(Paa  J.  R.  Nr.  428  staar:  »Af  Schumacher  efter  Kanslers  Ordre«); 
124,  129,  224. 

167.  Rørsen:  Rørsregnskaber  i  R.  A.  —  Sj.  R.  1671  Nr.  330. 

20 

168.  Kompagnierne:  Persh.  Tidsskr.  2,  VI,  26.  —  Indtegn  i  ngsbog  i  vest- 
ind.  Kmp.s  Ark.  (R.  A.). 

169.  \'cstind.  Komp.s  Oktroy  og  Reglement:  Vestind.  aabne  Breve  1671 
Nr.  1  og  2.  —  Ostind.  Komp.s  Oktr.  og  Regi.:  Ostind.  aabne  Br.  1670 
Nr.  6  og   11. 

170.  Hans  Leths  Forslag:  Jørg.  I,  418.  —  Udbj'tte :  »Retourbogen«  i  vest- 
ind. Komp.s  Ark.  —   »Fortuna<:  Allens  Sml.  I,  32  e. 

171.  Vestind.  aabne  Br.  1674  Nr.  1.  —  Ostind.  aabne  Breve. 

172.  Guineisk  Kmp. :  Lindbæk  II,  293.  —Vestind.  aa.  B.  1672  Nr.  2. — 
Inl.  Reg.  1673  Fol.  106  og  255.  —  I  si.  Komp.  faar  Bekræft,  paa 
Friheder:  Trykt  Forord,  ^o/g  70.  —  Grønl.  Handel:  Sj.  R.  1670  Nr. 
138.  —   Moskwa:  Inl.  Reg.  1673  Fol.  271. 

173.  Jorg.  I,  425.  —  Sj.  Reg.  Vs  71  (Nr.  279).  —  Manufakturer  bl.  a. 
Sj.  Reg.  1670  Nr.  205  og  292;  71  Nr.  331 ;  72  Nr.  13  og  272;  73 
Nr.  30,  193;  74,  173  og  198. 

174  ff.  Grev  Friis:  Lindbæk  II,  339.  —  København:  Tr.  Forordn.  ^°/i2  70, 
V?  72  og  ^/g  71.  —  Krhvns.  Indlemm. :  Lindbæk  II,  424.  —  Friheds- 
brev:  Sj.  R.  70  Nr.  593.  —  Lavene:  C.  Nyrop,  Den  danske  Enevolds- 
magt og  Lavene.  Se  G.s  vigtige  Ændringer  f.  Eks.  til  Guldsmedenes, 
Kræmmernes  og  Bagernes  Lavsartikler  (Sj.  R.  73  Nr.  50,  63  og  64).  — 
Urenlighed:  Sj.  R.  71  Nr.  263.  —  Langebro:  Sj.  R.  70  Nr.  197.  — 
Vejerhuset:  ib.  Nr.  733.  —  Skydebane:  ib.  73  Nr.  201. 

176.  Lentes  Gaard:  Købebrev  Ve  70  (Konf.  Pap. XIX).  —  Kbhvns.Skilderie 
1823  Nr.  67.  —  Tidsskr.  f.  Postvæsen  I,  118.  —  Fundberetn. -Vs  1908 
i  Top.-ant.  Ark.  —  Liisberg:  Kunstkammeret  149. 

177.  Wolff  51. 

178.  Mette  Trolle  1^4  70  og  71  u.  D.  (Konf.  Pap.  XIII). 

179.  Vielsesbrev:  Sj.  R.  70  Nr.  636.  —  Ligtale  over  Karen  Nansen: 
Uldalls  Saml.  4to  445. 

VIII 

182.  Svenske  Overfald:  Fabricius:  Skaanes  Overgang  II,  248. 

183  ff.  Oldenburg:  Jørg.  I,  363  ff.  —  P.  Lauridsen:  Slesvig  og  Kronen, 
124  og  133.  —  Kammerprot.  p.  43  ('Vis  1670). 

186.  Højesterets  Vot.  Prot.  1670  A.  p.  131  og  B.  —  Inl.  Reg.  1673  p.  147.  — 
Kammerprot.  p.  5  og  24  (jfr.  Brevet  af  Vs  p.  29).  —  Geli.  Ark.  Aarsb. 
II,  176  Anm. 

188  ff.  Om  Griffenfelds  Udenrigspolitik  se  i  det  hele  Forf.s  Af- 
handl. »Griffenfeld  og  Fuenmaj'orc  i  Hist.  Tidsskr.  8  II  med  de  deri 
anførte  Henvisninger. 

190.  Kongens  Brev:  Vaupell  I  Tillæg,  5.  —  Puftendorfs  Brev:  Allens 
Saml.^  I  Nr.  26. 

193.  Rantzau:  Kammerprot.  p.  48  ("A  1671).  Grev  Ditlev  Rantzau  bliver 
Kammerherre  ^U  71  (stds.  53). 

194.  Skrivekalenderen:  GI.  kgl.  Sml.  Okt.  3653. 

196  ff.  Gyldenløves  Breve  i  Konfisk.  Pap.  VI  og  VII. 

198.  Husholdningsregnskaber  sammesteds.  —  Kammerprot.  p.  68  (^Vs  1672), 
201.Hubners   Genealogische   Tabellen   I,  Tab.  203   og   265.  —  Ty.  Kane. 
U.  A.:  Ostfriesland. 

204.  H.  Oxenlew  ^Va  1674  til  Griff.  (Konf.  Pap.  XI). 

205.  Lindbæk:  Aktst.  t.  Statskoll.  Hist.  II,  481. 

206.  Kongens  Advarsler:  Wolff  264;  Jørg.  II,  289;  Dmks  Riges  Hist. 
IV,  532. 

208.  Lavisse:  Hist.  de  France  VII,  1,  157. 

209.  Statskollegiet:  Lindbæk  II,  648,  650.  —  Jørg.  II,  182. 
Kommissariaterne:  Christiansen  I,  129. 

Kancelliet:  Underskrivelsesbøger  og  Kancellikoll.s  Protok.  Antallet 
af  Ekspeditioner  var  1670  (efter  ^/2):  3344,  1671:  2498  (i  disse  to  Aar 
mange  Konfirmationer),  1672:  1933,  1673:  1625,1674:  1740  og  1675  :  1114. 

210.  Højesteret:  Voteringsprotokoller. 

211.  Christiansen  I,  359  og  374.  —  Jørg.  II,  62  ff. 

212.  Brasch:  Det  polske  Kongevalg  1674,  5.  —  Jørg.  II,  172  og  177. 

213.  Indtægter:  Mali.  —  Jørg.  II,  496.  —  Resen:  Descriptio  et  illu- 
stratio  Samsoæ.     Hafn.  1675.  —  Kgbrev  26/4  1674  (Sj.  Reg.  Nr.  143). 

215.  Bevill.    for  Ahlefeld  ^Vi  1671   (Kammerprot.  S.  46).  —  H.  T.  8  II  28. 

216.  Vinding:  Jørg.  Il,  154. 

217.  Sygdom:  Vaupell  I  Till.  8;  Jørg.  II,  552,  554  og  559.  —  Adel.  Da- 
mers Breve:  Jørg.  anf.  Sted.  (Det  er  karakteristisk  for  Jørgensen, 
at  han  i  det  Side  178  cit.  Brev  læser:  .  .  »naar  hun  bliver  employ- 
eret«  i  St.  f.  »naar  han  kun  bliver  e.«,  og  ydermere  paa  disse  Ord 
opbygger  en  Teori  om,  at  denne  »hun«  er  Magdalene  Sibylle,  som 
Griff.  ikke  kunde  løsrive  sig  fra,  mens  han  sendte  Mette  Trolle  til 
Spanien  [I,  247  og  333]).  —  Konfisk.  Pap.  XIII. 

220.  Lavisse:  Hist.  de  France  VII,  I,  121.  —  Jørg.  II,  200  og  275. 

223.  Brahes  Brev  i  Allens  Saml.  I,  32  e.  —  Gyldenløves  Brev  af  -V12  1672 

er  forøvrigt  vanskeligt  forstaaeligt. 
224.1a  Trémoille:  Brasch:  Griffenf.s  Kærlighed.  —  Publ.  a.  d.  preuss. 

Staatsarch.  XXIV,  143.  —  Titres   justificatifs    du   droict  appart.    au 

Duc  de  la  Trémoille  ...  [af  D.  Blondel].  Paris  1654.  —  Jørg.  II,  200. 

—  Fridericia  i    Biogr.  Leks.  XV.  —  Griff.  t.  Juel  '^-/i  1676  (Kone.  i 

Konfisk.  Pap.  XIX). 

20 

227.  Bobé:  Slægten  Ahlefeldts  Hist.  (Frederik  Ahlefeldt),  18.  —  Mali.  (Bro- 
strups  Fort.). 

228.  Kieleruiiiversitetets  latinske  Bryllupshilsen  til  Griff.  og  Prinsesse 
Charl.  Louise  af  Slesvig  (Ny  kgl.  S.  Fol.  1318  B).  —  Oktavhefte 
sammesteds. 

229.  Diamantring  og  Guldur:  Konf.  Pap.  1  ("/s  1670  og  ^Vio  1674). 

230.  Bæger:  Allens  Sml.  I  Nr.  35.  —  Raadhuset:  Jørg.  II,  183  og  328.  ~ 
Bibliotek:  Ny  kgl.  Sml.  8vo  376.  -  Kommunitetet:  Sj.  Reg.  "/o  1674 
(Nr.  284).  —  Eksaminer:  Jørg.  II,  156  og  190. 

231.  Un  iversitetsfesterne:  Jørg.  II,  185.  —  Vilh.  Andersen:  Tider  og 
Typer.  Erasmus  I,  230. 

Breve  fra  Ouw  og  Schrøder  i  Konf.  Pap.  XI  og  XII.  —  Æresvers  af 
Jens  Pedersen  paa  Dalum:  Ny  kgl.  Sml.  Fol.  1318  B. 

IX 

233  ff.  Om  Udenrigspolitikken  se  min  ovenfor  nævnte  Afh.  i  H.T, 
236.  Griffenf.  t.  H.  Vind  ^"U  (^"/s?)  1675:  Konf.  Pap.  XIX. 
239.  Jens  Juels  Sendelse:  Mallingiana. 

246.  Lavisse  VII,  I,  147.  —  Bobé:  Fr.  Ahlefeldt,  Side  29. 

247.  Optræden  over  for  Kongen:  Ny  kgl.  Sml.  Fol.  1318  b.  —  Meyer- 
berg: Lilliencronas  Rapport  Ve  75  i  Allens  Sml.  I,  32  e. 

248.  Kongens  Advarsler:  Jørgensen  II,  289. 

250.  Fogh:  Mali.  (Reenbergs  Fort.).  —  Trémoille:  Jørg.  II,  324,  325.— 
Griff.  t.  Gyld.  ^»/i  76:  Mali.  —  Gyld.  ^Vi  76:  Konf.  Pap 

253.  Troskabsed  af  Wismar:    Griff.  t.  Enkedr.  ^6/12  75  (Kali  41°  454). 

—  Medaljen:  Jørg.  II,  329. 

254.  Griff.  t.  Høgh  Va  76;  t.  Gyldenl.  V2  og  til  Susanne  Gjøe  (Konf.  Pap.  XIX). 
255  f.  G.  t.  Markus  Gjøe  V2  76  (ib.).   —  Hist.  Tidsskr.  8  R.  II.  100. 

257.  »Anecdote  fortalt  af  Poulsen«  i  Mali.  —  Fængslingen:  ^"/s  opgives 
som  Dato  for  Brevets  Overlevering  i  Mali.,  men  det  siges  fejlagtigt, 
at  det  overbragtes  af  Brandt.  —  I  Ny  kgl.  Sml.  Fol.  1318  b  siges 
det,  at  Ahrensdorf  ved  Fængslingen  trak  Kaarden  mod  G. 

260.  Relation  i  Sv.  R.  A.:  Karl  XI,  Danska  kriget  I.  —  Allens  Sml.  I,  32  e. 

—  Gyldenløves  Breve  af  ^U  og  "A  76  i  Ny  kgl.  Sml.  Fol.  1318  c. 

261.  Jørgensen  II,  370—380.  —  Af  Kone.  til  Geheimeregistr.  1676  Fol.  72, 
som  er  >dictered  aff  Hr.  Stattholdcr  Ahlefeld«  paa  Tysk.  men  ind- 
ført i  Registraturen  paa  Dansk,  ses  det  Si)rogskifte,  som  fandt  Sted 
i  den  øverste  Styrelse  ved  G. s  Fald.  —  Griffenfelds  Stemning: 
Lincker  ^4  1676  (Marburg  Ark.).  —   Fr.  Brandt  (stds). 

262  ff.  Processen:  Jørgensen  II,  383  ff.  —  Indlæggene  hos  Wolff'  ogVaupell. 

271.  Skafotscenen:  Slange  i  Thottske  Sml.  Fol.  1120.  —  Tøger  Reen- 
berg i  Mali.  —  Jørg.  II,  430  ff. 

273.  Jørg.  II,  427.  —  Seckmanns  Vidnesb.  i  Ny  k.  S.  Fol.  1318  b.  — 
Schumachers  Bøn:  Wolff  385.  —  Boet:  Indtægts  Copie  Bog  I  i 
Kbhvns.  Ktr.  (Rentek.  Ark.). 

274.  Biilows  Memorial  ^^e  76  (Indk.  S.  t.  Krigskoll.  Juni  76  Nr.  958).  — 
Marie  Motzfelds  Ansøgn.  ^Va  og  ^Va  78  (Indlæg  t.  Miss.  ^^9  og  '*«/»  78: 
Schøllers  Kammereksp.). 

276.  Munkholm:  Jørg.  II,  449  ff.  —  Biogr.  Leks.  (U.  F.  Gyldenløve).  — 
Da.  Sml.  2,  VI,  50.  —  Persh.  Tidsskr.  3,  II,  77. 

277.  Jørg.  II,  437.  —  Brev  til  Moderen:  Wolff  420. 

278.  Davids  Salmer:  Wolff  428. 

279.  Andre  Digte:  Jørg.  II,  457.  —  Epiktet:  Kgl.  Bibi.,  Udstill.  145.  De 
Citater,  som  ikke  kunde  læses  fuldtud,  ere  supplerede  efter  Forfat- 
terne af  Dr.  Ræder.  Naar  Jørgensen  (p.  466)  betvivler,  at  Benyttelsen 
af  Blæk  og  Papir  var  Fangen  forbudt,  strider  dette  mod  hans  eget 
Citat  af  Skiens  Digt  (p.  456)  og  mod  hans  Beretn.  (p.  433).  Naar 
Jørg.  ligel.  omtaler  en  Seneca,  som  Gr.  skulde  have  haft  i  Fængslet, 
skyldes  dette  vist  en  Fejllæsning  af  Udgiverens  Navn  af  Epiktet: 
»Snecanus«.  —  Werlauff:  Efterretn.  om  det  st.  kgl.  Bibi.  Side  50.  Det 
heri  nævnte  Nye  Testam.  er  siden  da  forsvundet. 

280.  »Jammersmindeti  p.  18  (Udg.  1869). 

281.  Skiens  Digt:  Ny  k.  S.  Fol.  1316. 

287.  Ny  k.  S.  1315.  —  Jørg.  II,  458.  —  Barlows  Bøn:  Mali.  (Reenb.s  Fort.). 
—  Holger  Paulli:  Ny  k.  S.  8vo  376. 

288.  Jørgensen  II,  462.  —  Plessen  til  Komm.  Skien  Ve,  "^Vg  og  Vu  92, 
^^/s  93.  —  Margr.  Schumachers,  Bispinde  Baggers,  Testam. :  Ny  k.  S. 
4tQ  2115.  —  Moderens  Død:  Persh.  Tidsskr.  I,  197. 

290.  Peder  Jespersen:  Optegn,  i  Konf.  Pap.  XIX.  —  Jørg.  II,  472.  — 
Kirurgen  Frauens  Beretn.  ^Vs  99:  Ny  k.  S.  4to  2017  b.  —  Provst 
Schmidts  Beretn.  1824  til  Engelstoft  (Ny  k.  S.  Fol.  1318c.). 

294.  Schack-Rathlou :  H.  T.  6,  IV,  43.  —  Høst:  ib.  V,  616. 

298.  Fridericia  i  Biogr.  Leks.  (Schumacher). 

TILLÆG 

Schumachers  Notitser  i  de  paa  Side  280—281  gengivne  to  Sider  af  Epiktet. 


S.  150 
'&av(jLaxo7toua  rig  tov 
d'sov  sig  rå  saxara  /ns 
^åXXovTog  S7i  8s  tcov 
ånoQcov  åiaocoCovrog 
jUTjåsv  åyav  /uio 

soziv  ooTig 
ågiorov  /uérgov       ovx  avrcp 

aoqjog. 
xajivov  ys  (psvyoiv  sig 
ro  71VQ  JiSQisjisaov 
.  .  xararsra^a  [xov  xrjv 
OQfjbTjv  rcp  ■d'stp  .... 
.  ...  Ol)  ^ovXsi  oig  .  . 

dsXst XQEirrov  yåg 

.  .  .  juai  d'  6  d-sog  '&éXsi 
fj  .  S'  éyo)  sjiov  d'Sfp 
.  ei  ésX,ovrog  xavsjisgi 


S.  151 
T^  d'sqj .... 
SI  7to)g  jcvéoig 


(Åsyåloig  x^^Q^f^v  ofÅixqå 

i^8so)g 

sxsi 
ddvvarov  (pQovifÅOv 
slvai  [A,r)  ovra  åyad'ov 
Nemin 

ipse  nisi 

. .  .  dem  non  modo  a  sapien  .  . 

sed 

credit 

ovx  o^oV  T£  åyad'ov  slvai  xvgUog 
åvsv  (pQovrjosoyg  ovSs  (pgovi/iov 
åvsv  rfjg  rj'&ixfjg  ågsrfjg. 


PERSONREGISTER 

(Griffenfelds  og  de  danske  Kongers  Navne  er  ikke  medtagne.     De  udenlandske 
Fyrster  anføres  under  deres  Landes  Navne). 


Adeler,  Kort,  Rigsadmiral;  52,  136, 
168,  172. 

Ahlefeld,  Frederik,  Statholder  i  Sles- 
vig; 127,  130—132,  136-137,  142, 
185—187,  191,  196,  200,  203,  207, 
215,  227,  247,  255,  258,  261,  273, 
293. 

Albertin,  Brostrup,  Generalfiskal ; 
292. 

Aldenburg,  Anthon,  Greve  af;  201. 

Aldenburg,  Anthonette,  Grevinde  af; 
201. 

Alkibiades;  282. 

Allen,  CF.,  Historiker;  145. 

Andersen,  Vilhelm,  Litteraturhisto- 
riker; 223,  231. 

Anna  Sofie,  Prinsesse;  76,  85,  88,  93. 

Anselm  af  Canterbury;  21. 

Aragonien,  Frederik,  Konge  af;  225. 

Arensdorf,  Generalløjtnant;  258. 

Aristophanes ;  282, 

Aristoteles;  180,  281,  283,  284,  285. 

Arlington,  engelsk  Statsminister;  138, 

Arndt,  Johan,  Præst  i  Braunschweig, 
Superintend.  i  Celle;  20, 

Avgustenburg,  Louise  Charlotte,  Her- 
tuginde af;  228. 


Baden,  G.  L.,  Historiker;  294. 

Bagger,  Hans,  Sjællands  Biskop;  293. 

Bang,  Niels,  Biskop  i  Odense;   265. 

Bang,  Thomas,  Professor;  29,  30,  38. 

Banner,  Niels;  81. 

Bannermand,  Johan;  265. 

Bantam,  Sultanen  af;  171. 

Barlow,  Thomas,  Provost  for  Queen's 
College  i  Oxford;  45,  46,  48,  54, 
61—62,  230,  287,  293, 

Bartholin,  Thomas,  Professor;  40, 
41,  54-55,  74,  231. 

Bartholinerne;  32,  104. 

Bernhard  af  Clairvaux;  21. 

Bernstorf,  Andreas  Peter;  294. 

Bjelke,  Familien;  178. 

Bjelke.  Jørgen,  Generalløjtnant  og 
Geheimeraad;  198,  213,  219. 

Bierman,  Konrad,  Stats-  og  Kammer- 
sekretær f.  de  t3^  og  udenrigske  An- 
liggender; 244,  258,  267—268,  273. 

Blicher,  Steen,  Digter;  294. 

Bodin,  fransk  Statsretslærer;  50, 121, 

Borch,  Ole,  Professor;  102,  231. 

Bording,  Anders,  Digter;  112,  171. 

Borri,  Francesco  Giuseppe;  100,101, 
102,    103,    104,  105,  112,  123,  231. 

Brahe,    Nils,    svensk    Gesandt;    223, 

236,  238,  266. 
Brahe,  Preben,  til   H vedholm;  118. 
Brandenburg,  Frederik  Vilhelm,  Kur- 

tyrst  af;  192,  240,  242,  250. 
Brandt,     Friedrich    von,    branden- 

burgsk  Gesandt;  243.  ' 
Brandt,  Kristof  von,  brandenburgsk 

Gesandt;  243. 
Brokdorf,  Katrine  Hedvig;  220. 
Brokmand      (Brochmand),     Jesper, 

Sjællands  Biskop;    27,  28,  29,  30, 

31,  32,  39,  47,  63. 
Brugkman,  Johan;  109. 
Budde,  Oberst;  115. 
Busch,  Hans,  Købmand  i  Leipzig;  19. 
Bulke,  Dr.;  76. 

Caspar  Hutstafferer;  176. 

Cebes;  279. 

Charlotte  Amalie,  Dronning;  124, 
125,  133,  202,  224. 

Colbert,  Jean  Baptiste,  fransk  Finans- 
minister; 137. 

Curtius;  43. 

Dalwig,  Hovmester  hos  Dronning 
Charlotte  Amalie;  132,  165. 

Dozem,  Just,  kgl.  Kommissær  i  Koln ; 
100. 

Epiktet;  279. 

Fell,  John,  Biskop  af  Oxford;  46 — 
49,  62—63. 

Feuquiéres,  fransk  Gesandt  i  Sve- 
rige; 244,  267. 

Finke,  Johan;  39,  212. 

Fiurelli,  Tiberio,  Skuespiller;  58. 

Fleischer,  Esajas,  Præst;  293. 

Fogh,  Jørgen,  Borgmester  i  Koben- 
havn;  54,  160,  163,  229,  249—250, 
258. 


Fogh,  Peder,  Etatsraad;  122,  293. 

Frankrig,  Anna  af  Østrig,  Enke- 
dronning af;  104. 

Frankrig,  Ludvig  XIV,  Konge  af; 
54—55,  58,  137,  188, 192—193,  207, 
209,  220,  234—235,  243—245,  267. 

Frederikke  Amalie,  Prinsesse;  86. 

Fridericia,  J.  A.,  Historiker;  205, 
207,  297—298. 

Friis,  Hans,  Oberst;  254. 

F'riis,  Kristian,  Kansler;  17. 

Friis,  Mogens,  Greve;  174,  199. 

Friis,  Niels;  288. 

Fuenmayor,  Baltasar  de,  spansk 
Gesandt;  215—216,  233—235,  237, 
241-243,  245—246,  250,255—258, 
263. 

Gabel,  Frederik;  109,  110. 

Gabel,  Kristoffer,  Statholder  i  Kbhvn. ; 
78—79,  81—82,  87.  96,  98,  108— 
112,  116,  125—126,  129-130,  132, 
187,  196. 

Gersdorf,  Kristian,  Rentemester;  199. 
209. 

Gersdorf,  Magdalene  Sibylle;  198, 
217,  219,  220,  261. 

Gjøe,  Familien;  34. 

Gjøe,  Susanne;  117,  118,  177,  254. 

Goéss,  kejserlig  Gesandt;  67,  68. 

Gottorp,  Hertug  Kristian  Albrecht 
af;  86,  184,  187,  189,  200,  240—241, 
243. 

Gram,  Hans,  Historiker;  293. 

Griffenfeld,  Charlotte  Amalie;  197 — 
199,  219,  272—273,  288—289,  292. 

Grotius,  Hugo;  50,  90—91. 

Grubbe,  Marie;  141. 

Gyldenløve,  Ulrik  Frederik,  Stat- 
holder i  Norge;  77,  102,  111—113, 
117,  118,  121,  127,  130-132,  136— 

142,  147,  153,  156-157,  165—168, 
173,  178,  185,  191,  193—194,  196— 
205,  207,  212,  217,  223,  227,  239, 
247,  250—252,  260,  273,  276—277, 
282,  293. 

(iyldenløve,  Ulrik  Kristian;  29. 

Gyldensparre  (Schumacher),  Alhert, 
Kommissarius  paa  Holmen  og 
Generalpostmester  i  Norge;  160, 
177,  209. 

Hagedorn,  Dr.,  Senatssekretær  i  Ham- 
burg; 301. 

Hannover,  Johan  Frederik,  Hertug 
af;  193. 

Hannover,  Sofie,  Hertuginde  af;  102 
—103,  110.  136,  202—203,  224. 

Heiberg,  J.  L.,  Prof.,  Dr.  phil.;  281. 

Heidenstam,  Verner  v.,  svensk  Dig- 
ter; 229. 

Hermes  Trismegistos ;  32,  231. 

Hessen-Kassel,  Hedvig  Sofie,  Land- 
grevinde af;  192. 

Hessen-Kassel,  Emilie,  Prinsesse  af; 
224. 

Hobbes,  Thomas;  90,  91. 

Holberg,  Ludvig;  40,  293. 

Holten,  Isebrant  v.,  Bgm.  i  Hel- 
singør; 98. 

Høgh,  Brødrene;  40. 

Høst,  J.  K.,  Historiker;  294. 

Jacobæus,  Holger;  216. 

Jaéns,  Katarina;  18. 

Japana,  Kejseren  af;  171. 

Jensen,  Kristen,  Lagmand;  115,  116. 

Jespersen,  Peder,  kongl.  Konfessio- 
narius; 290,  291. 

Juel,  Jens,  Vicestatholder  i  Norge; 
147,166—169,172,226,239,260,288. 

Juel,  Niels,  Admiral;  172. 


Jørgen,  Prins;  81,   115—116,  212. 

Jørgensen,  A.  D.,  Historiker;  41,  74, 
103—104,  111,  122,  145,  177,  185, 
206,  212,  220,  253,  265,  296,  298. 
307,  309. 

Kaspersen,  Kristoffer,  Vicelagmand 
i  Trondhjem;  265. 

Kielmau,  Johan  Adolf,  Gottorpsk 
Minister;  200,  202,  240,  266. 

Kingo,  Thomas,  Præst  i  Slangerup, 
Digter;  159,  231. 

Klingenberg,  Povl,  Gesandt  i  Haag; 
168,  191,  252,  265. 

Knudsen,  Rasmus,  Griffenfelds  Kam- 
mersekretær; 215. 

Krabbe,  Otto,  Kammerpage;  108. 

Krabbe,  Vibeke;  217. 

Krag,  Erik,  Oversekretær  i  da.  Kan- 
celli; 81,  96—99,  106,  108,  114. 

Krag,  Frederik,  Baron;  288. 

Kroge,  Albert  vom,  i  Bergedorf;  22. 

Kruger,   Gotfried,  Møntmester;   173. 

Kørbitz,  J.  Chr.,  Geheimeraad:  257. 

Lange,  Villum,  Landsdommer  i  Vi- 
borg; 127,  156,  158,  161. 

Lassen,  Jens,  Landsdommer;  58,  81. 

Lente,  Theodor,  tysk  Kansler;    176. 

Lerke,  Peder  Pedersen,  Købmand; 
166,  169. 

Lerke,  Vincens,   Geheimeraad;    292. 

Leth,  Hans,  Hofpræst;  170. 

Lilliecrona,  G.,  svensk  Gesandt;  260. 

Lilliencron,  Andreas,  dansk  Gesandt 
i  Wien;  185. 

Lindenov,  Kristian,  Lensmand  i 
Norge;  77. 

Lindenov,  Kristoffer,  Gesandt  i  Stock- 
holm; 239. 

Lionne,  fransk  Udenrigsminister;  1 37. 

Luft,  Korfits;  161. 

Lund,   Henrik,    Griffenfelds    Haand- 

skriver;  215,  264. 
Luschin   v.  Ebengreuth,  A.,    Prof.  i 

Graz;  302. 
Luxdorf.  Peder;  265. 
Liineburg,  Hertugerne  af;  192. 
Løvendal,  (den  falske);  276. 

Maddison,  A.  R.,  Bibliotekar  i  Lin- 
coln; 302. 

Marc  Aurel;  180,  281,  283—285. 

Marselis,  Gabriel,  nederlandsk  Køb- 
mand; 166. 

Mauritius,  Otto,  lic.  jur.;  262—265, 
268,  273. 

Mazarin;  54—55,  58,  77,  104. 

Mejer,  Johannes,  Kartograf;  159. 

Mejerkrone  (Mejer),  Henning,  Dansk 
Gesandt  i  Paris;  160,  235—236, 
242-245,  252,  254,  256.  267. 

Meyerberg,  Baron,  kejserlig  Gesandt; 
247,  257. 

Milton;  48. 

Moinichen,  Henrik  a,  kgl.  Livlæge; 
71,  124. 

Moliere;  56. 

Monrad,  Johan;  28,  33. 

Moth,  Sofie  Amalie,  130,  273. 

Motzfeld,  Marie,  Griffenfelds  Moder; 
23—25,  34,  38,  177,  198,  220,  273 
—274,  277—278,  288. 

Motzfeld,  Peder,  d.  æ..  Vinhandler; 
23,  24. 

Muller,  Henrik,  Rentemester;  173, 
265. 

Nansen,    Hans,    d.  æ..    Præsident    i 

Kbhvn.;  179. 
Nansen,  Hans,  d.  y..  Købmand;  166 

-169,  274. 


Nansen,  Karen,  Griffenfelds  Hustru; 

162,  179—180,  197—198,  219. 
Nansen,  Mikkel,  Købmand;  179. 
Nansen,  Sofie;  199. 
Nicolai,    Philipp,     Førstepræst    ved 

St.  Katarinakirken  i  Hamburg;  20. 

Ogier,  Fransk  Gesandt;  17. 
Oldenburg,    Grev   Anthon    Gynther 

af;   183. 
Ostenfeld,  Kristen,  Professor;  186. 
Ostfriesland ,      Kristine     Charlotte, 

Fyrstinde  af;  201.  202. 
Ouw.  Gerard;  231. 
Ouw,  Wolfgang,  Præst;  231. 

